
Pricš milijardus metų atsirado mūsų planeta. Vulkanai liejo 
lavą, barstė pelenus; vanduo ir oras ardė uolienas — taip kūrėsi 
Zemės pluta. Susidarė žemynai, kalnai ir dykumos. Paskiau visa 
tai išnykdavo nuo Žemės paviršiaus ir vėl atsirasdavo. Ir kažku- 
riuo momentu gimė gyvybė. 

Iš pradžių ji buvo primityvi, bet pasiaukojamai kovojo dėl 
būvio. Pirmieji planetos valdovai buvo šarvuotos pabaisos — tri- 
lobitai. Metras po metro jie užgrobdavo vis daugiau gyvybinės 
erdvės. Ir joks gyvas padaras negalėjo jiems pasipriešinti. 

Trilobitus pakeitė galvakojai moliuskai. Juos — žuvys. O sau- 
sumoje — įvairių įvairiausios baidyklės — parejazaurai, šnostran- 
cevijos ir kt. Turėjo praslinkti ištisos epochos, kol atsirado žin- 
duoliai. Užbaigia šią evoliuciją žmogus. 

Apie Žemę, apie jos atsiradimą ir vystymąsi pasakoja ši 
knyga. I" dar apie tai, kaip žmogus vis geriau pažįsta savo 
planetą. 

©) Vertimas į lietuvių kalbą. 
Leidykla „Mintis“, 1974. 


MOKSLO MEDIS 


Kartais būna neįmanoma glaustai papasakoti apie ką nors įprastą, 
kasdienišką. Ypač sunku kalbėti apie savo specialybę. Žmogui, nepa- 
kankamai giliai susipažinusiam su kuria nors žinių sritimi, iš šalies 
žiūrint, daug kas joje atrodo visiškai paprasta, aišku ir suprantama, 

Štai kad ir peologija. Trumpai galima pasakyti, kad ji tiria Že- 
mės vystymosi ir gyvybės evoliucijos Žemėje dėsnius, įvairių uolienų 
susidarymo procesus ir dar tai, kaip formavosi naudingųjų iškasenų 
telkiniai. Paskalčius tokį apibrėžimą, viskas atrodo paprasta ir aišku. 
Šis apibrėžimas — tai lyg pasakojimo apie geologijos mokslą planas. 
Gali atrodyti, kad autoriui belieka tik parinkti įdomius faktus, kurie 
atskleistų už apibrėžimo slypinčias mintis, 

Bet, vos pradėjus darbą, susidaro įspūdis, kad žengi per paslaptin- 
gą, gūdų, fantastinį mišką, kad pasiklydai tankiuose neįprastos augme- 
nijos brūzgynuose Sočio dendrariume, Chostino kukmedžio ir buksme- 
džio giraitėje arba Krymo (Nikitino) botanikos sode. 

Reljefiškai žemės paviršiuje išsiraizgiusios medžio šaknys primena 
daugybę kanalų, kuriais teka informacija, teikianti syvus milžiniškam 
šakotam mokslo apie Žemę medžiui. Dar ne visus šiuos kanalus — šak- 
nis esame galutinai ištyrinėję. Daug ką dar reikia papildyti, ištirti, 
prasigavus į Žemės plutos gelmes. 

Daug neaiškumų tykoja mus ir Žemės paviršiuje. Geologinio ir 
kaimyninių medžių lajose nesuskaitoma daugybė mokslo šakų. 
Medžiai išaugina ir galingus liemenis, ir storas šakas, ir laibas atžalas, 
kurios susipina su kitų medžių šakomis, dažnai teikiančiomis syvus ir 
pagrindiniam kamienui. Iš tiesų geologija dažnai naujų jėgų semiasi iš 
kaimyninių medžių — mokslų. 

Fizika, chemija, matematika, biologija teikia geologijai naujų idėjų 
ir minčių. Mokslų sandūrose gimsta vaisingos mokslinės kryptys: geo- 
fizika, geochemija ir daugelis kitų. 

Mokslo medžių miškas nuostabus. Lianomis apraizgytais kamie- 
nais ir šakomis galima pakilti į žinių viršūnes ir, šaknimis leidžiantis 
žemyn, pažvelgti į jų gelmes. Kiekvienas savaip suvokia naują pasau- 
lį, kuris atsiskleidžia į jį besigilinančiamn žmogui. Be to, ir neįmanoma 
viską iš karto apžvelgti. Daug kas liks paslaptinga ir kol kas neiš- 
spręsta. 

Šiuo palyginimu noriu parodyti, kad nedidelėje knygoje sunku iš- 
samiai atsakyti į visus geologijos klausimus. Nepamirškime, kad šis 

mokslas turi daugiau kaip 120 šakų, tapusių savarankiškais mokslais, 
toli išsišakojusių nuo pagrindinio kamieno ir jo šakų. 

Čia žadu parodyti tik du, bet pagrindinius, vieno geologijos moks- 
Io medžio kamienus. Vienas kamienas — istorinis, Pradėsi jį tyrinėti — 
įr pro akmens prizmę įžengsi į praeities pasaulį, į tolimo ir fantastinio 
gyvenimo, kupino tragiškų įvykių ir džiaugsmingų atradimų, pasaulį. 
Čia mes semiamės atsakymus į tokius klausimus: kada atsitiko vieni 
ar kiti įvykiai, kaip mes apie juos sužinome? 

Kitas kamienas --- dinaminis. Jis parodo mums įvairiausius proce- 
sus, vykstančius Žemės paviršiuje ir jos gelmėse. Šių procesų metu ne 
tik formuojasi įvairios uolienos ir mineralai, bet ir susidaro vertingiau- 
sių mineralinių žaliavų klodai. Išsiaiškiname, kas Žemėje vyko įvai- 
riais periodais, kaip mes apie tai sužinojome ir kokios naudos gauna- 
me, atskleidę Žemės gyvenimo dinamikos paslaptis. Prieš mūsų akis 
iškyla praeitis — nuolat besikeičiančios Žemės fazės. 

Istorinis ir dinaminis geologijos Mokslo kamienai, žinoma, negali 
atsakyti į visus geologijos mums keliamus klausimus. Bet jie, savo ša- 
komis smarkiai susipindami su kitų mokslo medžių lajomis, periausiai 
parodys mums šios pažinimo srities svarbiausias vystymosi kryptis. 

(Istorinis kamienas) 


NESUPRANTAMAME PASAULYJE 
NEGYVOS SIMFONIJOS 


Mano judesiai automatiški. Viena ranka įjungiu mik- 
roskopo apšvietėją. Kita dedu ant staliuko šlifą. Mikro- 
metriniu sraigtu fokusuoju. 

Štai dabar įjungsiu mikroskopo analizatorių — ir pra- 
sidės tai, kam esu paskyręs daugelį bemiegių naktų. 

Kai kas laisvu nuo darbo laiku lanko vaizduojamojo 
meno kūrinių parodas, teatrus, klubus, filharmoniją. O 
man didžiausias malonumas — pro mikroskopą stebėti 
paslaptingą pasaulį, kurį galima pamatyti pirmame pasi- 
taikiusiame akmenyje. Tereikia atpiauti nuo jo ploną 
plokštelę, padėti ją ant mikroskopo stalelio —ir prieš 
akis iškyla tarsi pasakiška nežinomo meistro paletė. To- 
kios spalvų įvairovės nerasi nė vienoje dailės parodoje. 
Jas prikėlė gyventi poliarizuota šviesa. Ir kiekvieną kartą 
šis pasakiškas pasaulis prieš mano paties valią perkelia 
mane į kitą sferą — į garsų harmonijos sierą. 

Heinricho Heinės „Florencijos naktų“ apysakos hero- 
jus Maksimiljanas, klausydamasis didžiojo Paganinio gro- 
jimo, matė kraupias haliucinacijas. Stebuklingu būdu mu- 
zikantas pasiversdavo stichijas valdančiu magu, burtinin- 
ku. Pasaulis iškildavo pasakiškai spalvingais paveikslais. 

Heinė čia nieko neprasimanė. Daugeliui Žmonių muzi- 
ka sukelia regėjimo asociacijas. O man priešingai: žiūrint 
į spalvingus paveikslus, kyla garsinės asociacijos. 

Įvairiais laikais daugelis mokslininkų, inžinierių ir me- 
nininkų stengėsi rasti ryšį tarp spalvų ir garsų. Kai kas 
bandė, skambant simfonijai, specialiuose ekranuose su- 
kurti besikaitaliojantį spalvų chaosą. 

Inžinierius K. Leontjevas septintojo dešimtmečio pra- 
džioje „iliustravo“ Skriabino ugnies poemą („Prometėjų“). 
Vos suskambus pirmiesiems akordams, ekrane suliepsno- 

jo purpurinės ir skaisčiai raudonos spalvos, o paskiau, 
paklusdamas muzikos ritmui, ekranas kiek aprimo, ir žiū- 
rovai pamatė atsiritančias smaragdo spalvos bangas. .. 

Pasakodamas apie spalvų ir garsų derinimo dėsnius, 
sudariusius Listo ,,Vengriškosios rapsodijos“ atlikimo pa- 
grindą, Leontjevas ne kartą pabrėžė, kad kulminaciniais 
momentais, skambant galingiems tonams, ekranas turi 
liepsnoti. Ryžto tema spalvinius regėjimo pojūčius daro 
tiesiog stulbinančius. Garsų dinamikai didėjant, spalvos 
tampa sodresnės, o mažėjant — blyškesnės, 

Spalvų muzikai skirta daug knygų, bet, ko gero, tik 
I. Jefremovui „Andromedos ūke“ pavyko perduoti tą įspū- 
dį, kurį sukėlė garsų ir spalvų sintezė. Ypač žavi jo su- 
kurtos simfonijos fa-minor trečioji dalis, esant 4750 į 
spalviniam tonalumui. 

„Trečioji simfonijos dalis prasidėjo ritminga bosinių 
natų eisena, lydima įsižiebiančių ir gęstančių mėlynų ži- 
bintų, kurie vis tolo į begalybės ir laiko bedugnę. Grės- 
mingai besiveržiančių bosų antplūdis stiprėjo, jų ritmas 
dažnėjo, virsdamas trūkčiojančia ir grėsminga melodija. 
Mėlynos ugnys atrodė tarsi gėlės, palinkusios ant plonų 
ugninių stiebelių. Užplūstos žemų, griaudėjančių ir trimi- 
tuojančių gaidų, jos liūdnai sviro, gesdamos tolybėje. Ta- 
čiau liepsnelių arba žibintų eilės vis dažnėjo, jų stiebe- 
liai — storėjo. Šit dvi ugnies juostos nuplieskė kelią, tols- 
tantį į beribę tamsą, ir į Visatos Neaprėpiamas erdves 
ėmė plaukti auksaspalviai skaidrūs gyvybės garsai, sušil- 
dydami nuostabia šiluma niūrų judančios materijos abe- 
jingumą..." 

Kodėl prisiminiau kaip tik šią ištrauką? Ogi todėl, kad 
vakar man pasitaikė šlifas, kuriame buvo šios simfonijos 
fragmentų. 

Prieš keletą dienų gavau nustatyti uolieną ilgu ir, at- 
rodytų, 'gana gudriu pavadinimu — prenitizuotas dolerito 
porfyritas. Daug kas šį akmens gabalėlį pavadintų pa- 
prasčiausiu akmeniu, negyvosios gamtos gabalu. 

Ant tamsiai mėlynų prenito strėlių kaip elementariųjų 
dalelių pėdsakai, lyg trekai želatinoje, šlife matėsi išsi- 
barsčiusios indigo spalvos mėlynos dėmelės. Ir nejučiomis 

suskambo bosiniai tonai, sugaudė nematomi muzikos inst- 
rumentai. Visus garsus nustelbė kontrabosų garsai... Jie 
darėsi nepakenčiami... Atrodė, kad aplink pasklido kaž- 
kokia neįveikiama jėga ir užliejo visą matomą erdvę... 
Nebuvo jėgų atsikvėpti. 

O kampe tūnojo kažkoks pilkas šešėlis. Jo kontūrų 
nebuvo galima įžiūrėti. Už jo šmėkščiojo spalvingų, kol 
kas dar akiai sunkiai įžiūrimų spalvų ir dėmių deriniai. 
Su pagrindine melodija juos sieja vos girdimi fleitos 
garsai... 

Vos pakreipiau mikroskopo stalelį — ir viskas pasikei- 
tė. Mėlynaisiais spinduliais nubėgo pilkšvas levandos spal- 
vos šešėlis, ir pamačiau kitą peizažą. Akis rėžė ryški 
geltonų vėduoklių šviesa. Garsiau suskambėjo fleitos. Jau 
tik kai kada joms pritardavo violončelė savo aksominiais 
bosiniais tonais. Tai vietomis į panoramą prasiveržė mels- 
vosios indigo spalvos, primindamos ką tik patirtą sukrė- 
timą... 

Galima valandų valandas sėdėti prie mikroskopo, po 
truputį sukinėjant staliuką, sukelti rūsčias melsvąsias 
spalvų bei garsų bangas ir kartu girdėti nuostabius per- 
ėjimus prie švelnių fleitų garsų. Kartais rėžiančios akį, 
kartais švelnios, šviesios spalvos šoka žavingą ugninių ir 
mėlynų strėlių šokį. 

Ne. Pakaks. Reikia paimti ką nors kitą, kad pasikeistų 
įspūdžiai. Bet ką? Gal būt, šitą cirkonio turinčios uolienos 
šlifą? Savo įmantriu supleišėjimu, sudėtingu linijų pieši- 
niu jis primena senų šventovių vitražus. Pastarieji įstrigo 
mano atmintin dar tada, kai Briuselyje apžiūrinėjau go- 
tiško stiliaus bažnyčias. Smailius bažnyčių langus dengia 
tokie pat nesuprantami piešiniai. 

Kiekviena šio šlifo dėmė turi savo spalvų toną. Čia 
pamatysi alyvines ir violetines, švelnias tamsiai rožines, 
mėlynų mėlyniausias dėmes, kiekviename plotelyje iš- 
raižytas nepakartojamu retušu, kuris ir sudaro keistą Ir 
kartu pasakišką peizažą. Na ir, žinoma, kiekvieną spal- 
vą, kiekvieną spalvų derinį atitinka savi akordai. 

Kuo labiau įsižiūri į šios spalvinės mozaikos dėmes, 
tuo garsiau ir garsiau suskamba fugų ištraukos. Tarsi 

pats Johanas Sebastijanas Bachas prie nematomų gam- 
tos vargonų kurtų šias įvairiabalses, viena paskui kitą 
skambančias melodijas. 

O štai mikroskopo objektyve nušvinta naujas šlifas. 
Ir iš atminties gelmių iškyla pusiau užmiršti žodžiai. Pri- 
simenu, kad apie tai kažkur esu skaitęs. 

Na, žinoma, tai Stendalis. Jo „Laiškai apie garsųjį 
kompozitorių Haidną“. Juk tai pasakojimas apie „„Pasau- 
lio sutvėrimo“oratoriją. Įkypi cirkonio kristalo piūviai 
primena man ir vitražus, ir nemirtingą Haidno kūrinį. 

„Pasaulio sutvėrimas“ prasideda uvertiūra, atkurian- 
čia chaosą — rašė Stendalis.— Jūsų klausą pasiekia kaž- 
koks kurtus ir neaiškus triukšmas — visai nemelodingi ir 
tarsi neryškūs garsai (aš mačiau netokusuoto piešinio 
vaizdus); paskiau jūs išgirstate atskiras malonių motyvų 
ištraukas, bet jos dar nepakankamai gerai nušlifuotos, 
joms, kaip ir anksčiau, trūksta kadencijos; vėliau su- 
skamba vaizdai su vos jaučiamais kontūrais — vieni iš 
jų griežti, kiti švelnūs; viskas susipina, džiugūs ir šaižūs 
garsai, atrodytų, atsitiktinai keičia vieni kitus; didingi 
motyvai susibėga su menkais, niūrūs — su linksmais. 
Keisčiausias įvairių muzikinių formų (trelių, volantė, 
mordentė, sinkopių ir disonansų) derinys, visų nuomone, 
puikiai sukuria chaoso vaizdą." 

Ir visa tai savaime sukelia spalvų derinys. Rožinė 
spalva giminiuojasi su alyvine ir mėlyna. O žalia ir ryški 
oranžinė — su juoda bedugne tuštuma... 

Žinoma, būtų naivu manyti, kad visi geologai, polia- 
rizuotoje šviesoje tyrinėdami šlifus, tik ir svajoja apie 
tai, kaip suderinti spalvas ir garsus. Ne. Geologai turi 
kur kas proziškesnius uždavinius — pro mikroskopą nu- 
statyti uolienų ir mineralų pavadinimus. 


NEMATOMOS UGNINĖS SPALVOS 
Ir vis dėlto akmens garbintojus visur persekioja pa- 
slaptingų ugninių spalvų bangos. Neįprastą mineralų 
švytėjimą sukelia ir katodiniai, ir ultravioletiniai, ir rent- 

geno spinduliai. Negyvų akmenų pasaulyje ryškiausiai 
užsiplieskia ir švyti tie mineralai, kurie, patekę į ultra- 
violetinės šviesos ruožą, bematant išsiduoda, kad uolie- 
noje yra šiek tiek urano arba mangano priemaišų, Keis- 
ta „nežemiška“ šviesa sušvinta ir daugelis kitų, jokių 
priemaišų neturinčių mineralų. 

Visą dieną praleidau laboratorijoje ir stebėjau liumi- 
nescencinį mineralų švytėjimą. Paprasčiausią bespalvį 
kalcitą įvairūs šviesos šaltiniai stebuklingai nuspalvino 
pasakiškomis spalvomis. Katodiniai spinduliai kristalą 
darė raudoną kaip rubinas, ultravioletinėje šviesoje jis 
užsiplieskė tamsiai raudonais tonais. Dviejų mineralų — 
fluorito ir cirkonio, — apšviestų rentgeno spinduliais, ne- 
galima buvo atskirti. Abu buvo žali. Tačiau tereikėjo 
įjungti katodinę šviesą, ir fluoritas sušvytėjo violetine, 
o cirkonis — geltona kaip citrina spalva. 

Raibo akys. Būtinai reikėjo kaip nors išsiblaškyti. Na- 
muose manes laukė įdomi knyga — įvairių tautų pasa- 
kos. Joje ir radau Šiaurės Amerikos indėnų padavimą 
apie tai, kaip galinga dvasia Viska sukūrė pasaulį. Iš 
pradžių tas pasaulis buvo vaiskus, ir didžioji dvasia Vis- 
ka grožėjosi pirminio vandenyno dugne gulinčiais įvai- 
riaspalviais akmenimis. 

Bet kartą Viska pastebėjo vagystę. Jos priešas — di- 
dysis pavyduolis Bebras — nardė į vandenyno dugną ir 
vogė gražiausius akmenis. Didžioji dvasia užsirūstino. Ji 
pasikvietė ištikimą savo padėjėją Pilkąją pelę, įsakė jai 
nusileisti į vandenyno dugną ir atnešti truputį dumblo. 
Pelė įvykdė savo valdovės įsakymą. Iš to dumblo Viska 
padarė vandenyne salas. O šios išaugo, užgrobė netgi di- 
delę dalį Žemės paviršiaus, sudrumstė vandenyno van- 
denį, ir gražūs akmenys dingo pavyduoliui iš akių. Nuo 
to laiko Bebras jau nebegalėjo jų tempti į savo urvą. 

O jeigu mes, kaip deivė Viska, galėtume pažvelgti 
į pasaulį visur prasiskverbiančiu žvilgsniu Kas būtų, 
jeigu Žemę gaubtų tamsi atmosfera, nepraleidžianti ma- 
tomosios spektro dalies spindulių? Tokią fantastinę prie- 
laidą daro profesorė M. Konstantinova-Šlezinger savo 
monografijos ,„Liuminescencinė analizė” įžangoje. 

„Valandėlei duokime laisvę fantazijai — rašo ji — ir 
įsivaizduokime, kad Žemę gaubiančioje atmosferoje 
įmaišyta „juodų dujų“, praleidžiančių tik ultravioletinius 
spindulius. 

Šiuo atveju mūsų akims atsivertų nuostabus vaizdas. 
Amžinoje tamsoje žiūrėdami į žmones, mMatytume tik aki- 
nančiai baltus jų dantis ir mėlynai žydrus nagus. Pa- 
aiškėtų, kad juodoje žemėje yra nemaža ryškių mine- 
ralų — raudono kaicito, geltono ortoklazo — intarpų... 
Ant žemės išlaistyta nafta atrodytų kaip nešvaraus pieno 
bala, o joje esantys mineraliniai aliejai būtų tamsiai mė- 
lyni ir žydri". 

Šiomis liuminescencinio švytėjimo savybėmis naudo- 
jasi dekoratoriai šviesos efektams sustiprinti. 

Kartą man teko apsilankyti nedidelėje „Mulen ruž“ 
(„Raudonasis malūnas“) smuklėje Briuselyje. 

Sodri raudona šviesa — bendras salės fonas — buvo 
dar labiau paryškinama neįprastais spalviniais efektais. 
Muzikantai vilkėjo senoviškais ispaniškais kostiumais, 
dažytais liuminescenciniais dažais. Tuo metu, kai jie gro- 
davo nesudėtingas melodijas, nematoma ultravioletinė ir 
katodinė šviesa pagal muzikos taktą nuspalvindavo jų 
kostiumus pasakiškai ryškiomis margomis spalvomis. 
Įspūdį dar labiau sustiprindavo šokėjos, pagal šią „švie- 
sų Muziką“ šokdamos tai afrikietiškąjį „Mambą lambą', 
tai (specialiai tarybinei delegacijai) „nacionalinį“ rusų 
šokį „Važiavo į įomarką šaunuolis pirklys“... 

O šios gamos spalvos buvo taip pat „prasmingos“. 
Galimas dalykas, kad dekoratorius buvo susipažinęs su 
D. Chmelnickio knygele, 1913 metais išleista Nižnij Nov- 
gorode. Ji vadinosi „Bandymai šviesos kombinacijomis 
sukelti estetinį pasigėrėjimą muzika“. Joje buvo siūloma 
įteisinti spalvų reikšmes: švelni žydra spalva turėtų 
reikšti gailestį, geltonai pilka — nuolankumą, žalia, obuo- 
lį primenanti — džiaugsmą, baltintos kavos — sotumą, ta- 
bako dūmų — miegą, tamsiai rožinė — pasitenkinimą, 
oranžinė — susimąstymą, šokoladinė — ilgesį, šviesiai 
žydra — pasimatymą. .. 

Turkų pasakose dažnai minimas mitinis akmuo — sa- 
buras. Jis geltonas. Saburas sugeria visą Žmogaus skaus- 
mą. O kai skausmo jau būna per daug — jis pradeda trū- 
kinėti. 

Brazilų kalba „viskas žydra“ reiškia „tik gerai“. Juk 
ir Ostapas Benderis kalbėjo apie savo vaikystės „Žydrąją 
svajonę". 

Savaime suprantama, ne visa tai tiesa, bet kažkokia 
priklausomybė tarp spalvos, nuotaikos ir, sakyčiau, cha- 
rakterio, be abejones, yra. 

Vienoje populiarioje paskaitoje teko girdėti, kaip lek- 
torius — garsus fizikas,—- norėdamas pailiustruoti šimta- 
procentinį kvailumą, pasakė: „Tai tas pat, kaip paklaus- 
ti, kokios spalvos yra charakteris". 

Kaip žinoma, charakteris — tam tikrų žmogaus psichi- 
nių savybių visuma — susidaro, veikiant aplinkai. Žmo- 
gaus poelgius ir veiksmus nulemia jo gyvenimo sąlygos. 
Bet kokios? Psichologams yra žinomas klasikinis atvejis, 
kai brolių Liumjerų fabrike Prancūzijoje buvo „išugdy- 
ta" didelė daugybė peštukų ir mušeikų — čia fotografijos 
plokštelės buvo gaminamos, šviečiant raudonai šviesai. 
Pakeitė procesą. Pašalino raudoną spalvą. Ir liumjerie- 
čiai iš peštukų pavirto ramiais, susivaldančiais žmo- 
nėmis, 

Apie akmens spalvų suvokimo subjektyvumą kalba 
geriausias akmenų žinovas — A. Fersmanas. Jis mini pu- 
siau brangius akmenis, susiedamas su jais tam tikrą spal- 
vos psichologinės ir fiziologinės įtakos priklausomybę 
(tiesa, sąlyginę) nuo jos subjektyvaus suvokimo. 

Gelsva spalva (pavyzdžiui, berilo spalva) — dirginan- 
ti, žvalinanti, šilta, padrąsinanti, linksma, nerimastinga, 
koketiška, šiek tiek įžūli. 

Oranžinė (gintaro spalva) — jaudinanti, karšta, žvali, 
linksma, liepsninga, džiugi, triukšminga, rėksminga, ne- 
intymi. 

Raudona (rubinas, karneolis) — jaudinanti, karšta, ak- 
tyviausia ir energingiausia, ekspansyvi, vyriška, aistrin- 
ga, rėksminga; šaunumo, jėgos, stiprybės, Narsumo spal- 
va; ugnis, liepsna, kaitra. 

Žalia (smaragdas, nefritas) — rami, nuosaiki ir vėsi, 
sudaro minkštos, malonios ir gaivios ramumos įspūdį. Pa- 
vasario, derlingumo, jaunystės, gaivumos, gyvenimo, 
džiaugsmo, vilties, prisiminimų simbolis. 


ANTITIKSLINGUMAS 


Įsivaizduokime būtybę, sugebančią matyti poliarizuo- 
tą šviesą, suvokti katodinius, ultravioletinius ir rentgeno 
spindulius. Pabandykime, turėdami tokį regėjimą, pa- 
žvelgti į Uralą Sverdlovsko miesto platumoje. 

Miesto pakraštyje, netoli Šartašo ežero, stūkso grani- 
tinės uolos. Iš tokio pat granito, atskelto Šartašo akmenų 
skaldykloje, pagaminta kai kurių miesto namų apdaila — 
miesto tarybos, Politechnikos instituto ir kitų. Nors šie 
pastatai monumentalūs, bet granitas teikia jiems kažko- 
kią pilką, niūrią išvaizdą. 

O būtybė su ypatingu poliarizuotu regėjimu šio pil- 
kumo nepastebėtų. Tokios būtybės akiai atsivertų nuo- 
stabus, pasakiškas vaizdas. ? 

Kiekvienas Šartašo akmenų milžinų grūdelis sušvytė- 
tų ryškiomis, sodriomis spalvomis. Net supermikrosko- 
piški granitą sudarantys gabalėliai uždainuotų ir suskam- 
bėtų savo spalvingais balsais ir visais niuansais. Šviesiai 
geltonos ortoklazo dėmės kaitaliotųsi su vaiskiais kvarco 
grūdeliais. O visus juos nustelbtų žalios ir rusvos roze- 
tės, žėručio juostos ir dėmės, raginukės ir pirokseno in- 
tarpų sodrūs žali tonai. 

Jeigu visa tai, ką matėme granituose, išversime 
į spalvinio suvokimo kalbą, tai šviesiai geltoni ir ypač 
įvairiausi žali tonai sukurs džiugesio, ramybės ir vilties 
nuotaiką... Šį įspūdį paryškins iš toli atsklindantys me- 
lodingi, daug kartų pasikartojantys malonūs muzikiniai 
akordai. 

Kas gi visa tai gali matyti ir suvokti? 

Dar ir dar kartą tenka susimąstyti — juk savo išore 
akmenys atrodo neišvaizdūs ir kasdieniški. Kodėl ši spal- 
vų ir muzikos šventė paslėpta nuo mūsų akių? 

O toliau į vakarus nuo Sverdlovsko Volčichos kalno 
piūvio mikropoliarizuotą peizažą palyginčiau su pašėlu- 
siu viesulų, siautėjusiu Dantės pragare, kurį muzikinėmis 
frazėmis išreiškė Čaikovskis „Frančeskoje da Rimini“. 

Šios simfoninės poemos partitūros įžangoje Čaikovs- 
kis rašė: „Dantė, lydimas Vergilijaus šešėlio, nusileidžia 
į antrą pragaro bedugnės ratą. Čia aidi dejonės, vaitoji- 
mai ir nevilties kupini šauksmai. Kapų tamsoje plyšauja 
ir siaučia viesulas. Pragariška audra pašėlusiai dūksta, 
savo baisiame siautulyje nusinešdama ir žmonių sielas — 
tų, kurių protą gyvenant buvo aptemdžiusi meilės aist- 
ra... Ir garsiau už audrą skamba likimo balsas: „Čionai 
įžengęs, viltį mesk į šalj". 

Niūrios Volčichos kalno uolos nesukelia šviesių emo- 
cijų. Bet šlifuose aiškiai Matyti įnirtinga, pragariška įvai- 
rių įvairiausių spalvų derinių liepsna. Čia pamatysi ir 
minorinius tonus, ir dažnus spalvingus audringų melodi- 
jų akordus, tarsi negęstančios aistros atgarsius. 

Ir vėlgi — kam visa tai? 

Galėčiau pateikti be galo daug bet kurios pasaulio 
dalies kalnų uolienų aprašymų. Ir kiekvieną kartą, per- 
žvelgdamas juos mintyse, vėl ir vėl susimąstau ties tuo 
pačiu klausimu: kas mato šį „nežemišką“ mūsų Žemės 
grožį? Gal tik kokios nors superregėjimu apdovanotos 
kitų planetų būtybės, patekusios į mūsų planetą, pamaty- 
tų spalvingą žemės uolienų peizažą? 

Kodėl gi egzistuoja šis antitikslingumas, ir mes, pla- 
netos valdovai, nematome mums pavaldaus pasaulio viso 
grožio? 


SUSTINGĘ KVANTAI 


Ir iš tiesų šių antitikslingumo grimasų nepaaiškinsi 
indėnų hipoteze apie pasaulį sukūrusią dvasią Viską. 

Vargu ar galima ir taip tiesiogiai gretinti garsus ir 
spalvas: esą, garsai sustingę akmenyje. Tai vis dėlto la- 
bai subjektyvios asociacijos. 

Visas šias gamas pripažinti be paaiškinimo, kaip anti- 
tikslingumo, betiksliškumo, tik aklo atsitiktinumo pasi- 
reiškimą, taip pat būtų nerimta. 

Nenorom kyla mintis, kad spalvinės harmonijos reiš- 
kiniai priklauso mokslo dar neatskleistų gamtos dėsnių 
ir paslapčių sričiai, Žinoma, čia pat peršasi neįtikimiausi 
paaiškinimai. Ar visos šios ryškios spalvos nėra tik sa- 
votiškas orientyras tiems, kurie nekliudomai gali skverb- 
tis per uolienas? 

Visą Žemę kiaurai varsto seisminės bangos. Ar ne 
joms kartais reikalingi orientyrai? Vargu. Joms svar- 
biau uolienų tankis. 

Skverbiasi kiaurai Žemę neutrinas. Apie šios elemen- 
tariosios dalelės elgesį apskritai mažai ką žinome, Ir ką 
jai reiškia uolienos, jeigu per visą Žemės rutulį ji per- 
eina kaip pro tuštumą. 

O gal uolienų margumynas susijęs su elektromagneti- 
nėmis bangomis, skrodžiančiomis visą Mūsų planetą? 

Man ne kartą yra tekę regėti poliarinėse zonose spal- 
vingą šiaurės stulpų muziką. Žodžiai beveik bejėgiai per- 
teikti tą įspūdį, kurį sukelia šiaurės pašvaistė. Štai ką 
apie šį reiškinį rašo garsusis Šiaurės tyrinėtojas Fritjofas 
Nansenas: 

„-„.„ Nieko nėra nuostabesnio ir gražesnio už poliari- 
nę naktį! Pasakiškas paveikslas, nutapytas švelniausių at- 
spalvių, kokius tik gali sukurti Žmogaus vaizduotė, spal- 
vomis. Tai tarsi nuspalvintas eteris, nuo lengvo virpėji- 
mo vienas peizažas pereina į kitą, ir nežinai, kur, tiesą 
sakant, pasibaigia vienas tonas ir prasideda kitas, o vis 
dėlto jie visi egzistuoja, visa įvairovė prieš tavo akis. 
Griežtų kontūrų nėra, viskas blėsta, persilieja, tarsi tyli 
migdanti spalvų muzika, tolima, amžinai nenutylanti ne- 
matomų stygų melodija. 

... Jauti prityrusį meistrą, tobulai valdantį savo 
instrumentą. Tai jis tarsi juokaudamas liečia stygas, tai 
vienu stryko prisilietimu lengvai ir grakščiai nuo di- 
džiausios aistros pereina prie tylios nuobodokos lyrikos, 
kad paskiau keliais drąsiais mostais vėl užgrotų su pa- 
tosu...“ 

Bet juk šis vaizdas iki smulkmenų primena akmens 
simfoniją! 

Žinoma, spalvingą šiaurės pašvaisčių žaismą sieti su 
tokiu pat daugiaspalviu akmens milžinų žaismu kol kas 
galima tik fantazuojant. Gal Pitagoro sferų muzika, o gal 
elektromagnetinių virpesių perduodami kosmoso garsai 
atsispindėjo ir sustingo negyvuose akmenyse? 

Argi negyvuose? 

Akmenys gyvena. Jie gyvena sudėtingą, įvairų ir ne- 
pastovų gyvenimą. Mūsų amžius — tai atradimų epocha. 
Kas žino, gal, ištyrinėję Galaktikos ir Saulės elektromag- 
netinio gyvenimo dėsnius, galėsime geriau pažinti uolie- 
nų kilmės dėsnius? 

Savaime suprantama, matomas gyvosios gamtos tiks- 
lingumas — tai tik organizmo prisitaikymo prie aplinkos 
sąlygų išraiška, subtiliausios natūralios atrankos pėdsa- 
kai, Matyt, todėl toks nuostabus rudeniškų miškų grožis, 
ugningos pietų vasaros spalvos, puošnus vestuvinis povo 
rūbas. Ar nesama akmens gyvenime panašių dėsnių? Gal 
būt, spalvinga šlifų muzika kada nors taps orientyru nau- 
jam Darvinui? 

O gal yra gamtoje gyvūnų, kurie gali suvokti šią ste- 
buklingą spalvų gamą? Kažin ar mūsų planetos gyvento- 
jų tarpe nėra būtybių, sugebančių matyti poliarizuotą, 
liuminescencinę, infraraudonąją šviesą? Ar ne joms kar- 
tais gamta išmargino pasaulį? 

Beje, kaip ten bebūtų, o geologai jau išmoko savaip 
skaityti šią akmens muziką. 


POLIARIZUOTA ŠVIESA 


Poliarizuotoje šviesoje atsirandantys vaizdai turi ir 
visiškai prozišką reikšmę. Specialus geologinis (poliari- 
zacinis) mikroskopas turi papildomą lęšį, pagamintą iš 
islandiškojo špato. Mineralas, iš kurio padarytas šis pa- 
pildomas priedas, ypatingas — jam būdingas dvigubas 
spindulių lūžimas. 

Kiekvienas moksleivis yra matęs tokį piešinį: ant už- 
rašo „Islandiškasis špatas“ padėtas romboedrinis krista- 
las. Kristale aiškiai matyti, kad užrašas dvejinasi. 

Štai šie du spinduliai skirtingu greičiu pasiekia stebė- 
tojo akis. Jeigu jų kelyje padėtume skaidrią plokštelę — 
šlifą, spindulių greitis joje pasikeistų priklausomai nuo 
nušlifuotosios uolienos mineralinės sudėties. Tai padėtų 
išryškėti tik šiems mMineralams būdingai spalvai. 

Galima spindulių kelyje pastatyti nupoliruotą pavir- 
šių. Šviesos pluoštelis, tarsi veidrodinis zuikelis, atsispin- 
dėjęs nuo tokio paviršiaus ir praeidamas pro islandiškojo 
špato lęšį, taip pat nudažys mineralą tik jam būdinga 
spalva. Tokiu būdu atspindžio šviesoje nustatomi įvairūs 
neskaidrūs mineralai, daugiausia metalų rūdos. 

Geologas petrografas pagal skirtingų spalvų lūžio ir 
atspindžio rodiklius šlife sugebės tiksliai nustatyti visų 
mineralų pavadinimus, o pagal mineralus — ir uolieną. 
Visą gyvenimą geologai petrografai ir dirba šį seniai ži- 
nomą darbą. 

Tačiau neseniai buvo atrastas naujas poliarizacinio 
mikroskopo taikymo būdas. Šį būdą surado žymus moks- 
lininkas profesorius Jefremas Kuznecovas. 

Jeigu kas paklaustų J. Kuznecovą, kiek šlifų jis per- 
žiūrėjo per savo gyvenimą, vargu ar jis galėtų į tokį 
klausimą atsakyti. Šiaip ar taip, pasakytų, — šimtus tūks- 
tančių. 

Šiuose šimtuose tūkstančių šviesos paveikslų glūdėjo 
daugybė dėsningumų. Vienus jų iššifravo profesoriaus 
kolegos, kitus... O kitus dar reikėjo atskleisti. Tačiau, 
norint tai padaryti, reikėjo ne tik paprasčiausiai apžiū- 
rinėti, bet mąstyti, gretinti, tikrinti, eksperimentuoti. 

Tai, ką pasiūlė J. Kuznecovas, apstulbino netgi daug 
ką mačiusius geologus. Iš pradžių jo atradimas buvo su- 
tiktas nepatikliu tylėjimu ir netgi įtarumu. Taip nutinka, 
deja, ne tik geologams. Visa, kas nauja, netikėta, visada 
sukelia žmonių, kuriems būdingas mąstymo inertiškumas, 
nepasitikėjimą. 

J. Kuznecovas gana ilgai bandė išsiaiškinti daugelio 
spalvinių anomalijų esmę. Pavyzdžiui, kaip paaiškinti 

ryškių spalvų derinių anomalijas? Kaip atsiranda ryškūs 
tonai, kurių paprastame spektre nėra? Lengva pasakyti, 
kad tai esanti kai kurių mineralų savybė. Nušlifuokite, 
girdi, epidotą, coizitą, prenitą... ir gausite tokius spal- 
vų derinius. Ar verta daug mąstyti? Tokios anomalijos 
ir padeda nustatyti mineralus. 

Dešimtys tūkstančių geologų taip darė, nebandydami 
atskleisti klausimo esmės. 

O J. Kuznecovas, pradėjęs kruopščiai tyrinėti dauge- 
li panašių spalvinių reiškinių, ilgai eksperimentavo. Jis 
parinkdavo vis naujus šviesos filtrus, sudarinėdavo 
diagramas. Trumpiau sakant, kažką darė ne taip, kaip 
įprasta, ieškojo neatrastų dėsningumų. Ir pagaliau su- 
rado. 

Jis ėmėsi pagal spalvines anomalijas nustatyti mine- 
ralų cheminę sudėtį. Ypač jį domino kalio radioaktyvusis 
izotopas ir, jam skylant, atsirandantis argonas. Juos bu- 
vo lengva nustatyti lauko špatuose, žėručiuose, kurių 
vra įvairiose uolienose. 

O toliau viskas buvo aišku: jeigu pro mikroskopą 
galima šiuos elementus atpažinti, vadinasi, galima ap- 
skaičiuoti ir jų atsiradimo laiką. 

Bet jeigu taip, tai atrastas naujas metodas, kuriuo ga- 
lima nustatyti absoliutų uolienų amžių!!! Vadinasi, gali- 
ma atsisakyti brangiai atsieinančio amžiaus nustatymo 
metodo specialiais aparatais geocheminėse laboratorijo- 
se. Tereikia pasiimti į ekspediciją paprastą portatyvų po- 
liarizacinį mikroskopą su specialiais priedais — tris ke- 
turias dešimtis šviesos filtrų, lenteles ir lengvas šlifavimo 
stakles, kurias būtų galima per pavarą sujungti su auto- 
mašinos varikliu. Tada iš karto, tiesiog prie uolos, gali- 
ma nustatyti uolienų amžių! Tai juk daugelio geologų 
kartų svajonės išsipildymas! 

Belieka pridurti, kad už šį atradimą profesorius 
J. Kuznecovas apdovanotas aukso medaliu ir jam paskir- 
ta Lomonosovo premija. 

Savaime suprantama, J. Kuznecovo metodas neduoda 
mums teisės peikti kitus geologų taikomus metodus. Kaip 
jir anksčiau, absoliutus uolienų amžius vis plačiau bus 

nustatomas pagal urano, radžio, kalio ir kitų medžiagų 
radioaktyviųjų izotopų skilimo produktus. Kaip ir anks- 
čiau, labai svarbus bus uolienų santykinio amžiaus nu- 
statymo metodas pagal suakmenėjusias organines lieka- 
nas, kurias uolienose randa paleontologai. Per šias ne- 
gyvas fosilijas atgyja senieji gyvybės Žemėje istorijos 
puslapiai. 


CHITINO UŽDANGĄ PRASKLEIDUS 


IŠGIRSTA RADIOGRAMA 


„Dėmesio, dėmesio! Klausykite visų mūsų Galaktikos 
planetų gyventojai! Kalba kosminio laivo ekipažas, lai- 
mingai pasiekęs mįslių planetą!“ 

Taip galėtų prasidėti pirmoji laida iš Žemės, jeigu 
ant jos paviršiaus nusileistų planetolaivis, aprūpintas 
įvairiausiais kibernetiniais prietaisais, padedančiais 
spręsti sudėtingiausius uždavinius. 

Įsivaizduojami kitų planetų gyventojai lygiai taip pat, 
kaip ir mes, laukia bet kokios informacijos apie jiems 
nežinomą pasaulį. Ir, savaime suprantama, kiekvienas iš 
Žemės į kosmosą perduotas žodis sukeltų visų begalinį 
susidomėjimą. Žinoma, planetolaivio ekipažą sudarytų 
kitokios, nepanašios į mūsiškę, civilizacijos atstovai. 

Greta informacijos apie Žemės reljefą pirmieji jos 
svečiai perduotų pritrenkiančią naujieną apie nepapras- 
tai išsivysčiusią biosferą — apie planetoje gyvenančias 
gyvas būtybes. 

Objektyvi informacija mums atrodytų Neįprastai. Ty- 
rinėtojai suskaičiuotų daugiau kaip 1 milijoną 200 tūks- 
tančių dabar ir kažkada gyvenusių būtybių rūšių. O jų 
tarpe (tai būtų perduodama stambiu šriftu) DAUGIAU 
KAIP 86 PROCENTAI NARIUOTAKOJŲ, IŠ KURIŲ 
APIE 80 PROCENTŲ SUDARO VABZDŽIAI!!! 


„Žemė — vabzdžių planeta!!!“ Taip rėksmingai rašy- 
tų visos Galaktikos laikraščiai! Pirmą vietą tarp plane- 

tos vabzdžių (ir vėl rūšių skaičiumi) užima kietasparniai 
vabalai, paskiau seka plaštakės ir drugiai, po jų — „„vVi- 
suomeninės“ formos: į didelius kolektyvus susibūrusios 
skruzdėlės ir bitės ir pagaliau nedidelę grupę sudaro 
„Visos kitos“ vabzdžių rūšys žemiausių susivienijimo 
formų — pavyzdžiui, skėriai, kartas nuo karto lyg debe- 
sys uždengiantys Žemę. 

Uolūs informatoriai atsektų, kad vienas skėrių debe- 
sys (ne visų didžiausias) sykį buvo uždengęs 6 tūkstan- 
čių kvadratinių kilometrų erdvę. Jis svėrė tiek pat, kiek 
gali sverti Visas per šimtą metų Žmonijos išgautas varis, 
švinas ir cinkas. 

O toliau sektų nauji, taip pat neįtikėtini skaičiai. To- 
kios būtybės, kaip žieduotosios kirmėlės, apvaliosios kir- 
mėlės, duobagyviai, jūrinės pintys, dygiaodžiai ir (kaž- 
kokie) žinduoliai, sudaro maždaug po vieną procentą 
bendro rūšių skaičiaus! 

Apie vieną iš šių žinduolių grupių — apie žmogų — 
informatoriai pasakytų, kad jis taip pat, kaip ir kai ku- 
rie vabzdžiai, sudaro visuomeninius kolektyvus. Kad 
žmonės, kaip ir termitai, skruzdėlės ir bitės, stato pasta- 
tus, kartais labai griozdiškus. .. 

O uolienose kibernetiniai prietaisai surastų senųjų 
planetos gyventojų liekanų. 

Beje, apie juos mes ir patys žinome ir kol kas apsi- 
eisime be kibernetikos ir kitų planetų būtybių informa- 
cijos. 


ISTORIJOS PRADŽIA 


1964 metų gruodyje sniego pusnys užtvėrė visus ke- 
lius ir perėjas iš Srinagaro miesto, esančio pietinėse 
Himalajų atšakose, į Delį ir Kalkutą — Indijos mokslo 
centrus. XXII Tarptautinio geologų kongreso Kašmyro 
geologų ekskursija atsidūrė sniego nelaisvėje. Tačiau 
geologai nenusiminė. Jie apsiprato su žygio sąlygomis 
ir įsikalbėjo. 

Ne taip jau dažnai didelių tarptautinių pasitarimų 
dalyviams pavyksta iki valios pasišnekėti. Paprastai 

kongresų programos būna perkrautos pranešimų. Ir stai- 
ga nusišypsojo laimė — pusnys. 

Kiek daug išsakyta įdomių minčių! Kiek daug nepa- 
prastų istorijų papasakota! Dar daugiau užsimezgė drau- 
giškų ryšių. 

Vieną įdomią istoriją papasakojo norvegų mokslinin- 
kas daktaras L. Štiormeris. Štai ji, užrašyta tarybinio pa- 
leontologo, TSRS Mokslų akademijos nario-koresponden- 
to I. Gorskio. Aš ją papildžiau tik viena kita detale. 

Kartą škotų berniukai žaidė, mėtydami į vandenį 
plokščius akmenukus, ir skaičiavo, kiek kartų jie atšoks 
nuo vandens paviršiaus. 

Viena akmens plokštė nenulėkė į vandenį tik todėl, 
kad buvo per didelė. Ir ją surado paleontologai. 


Profesorius Vilsas joje pamatė nepaprastą atspaudą, 
sudominusį viso pasaulio paleontologus. Jam pavyko įro- 
dyti, kad šis suakmenėjimas — tai fosilija milžiniško 
skorpiono, kuris buvo dvigubai didesnis už šiuolaiki- 
nius — 30—35 centimetrų. 

Tais laikais susidomėjimas skorpionais buvo gana di- 
delis —- jį sukėlė prancūzų tyrinėtojo Anri Fabro unika- 
lūs stebėjimai. 

Fabras valandų valandas išsėdėdavo prie šių vabz- 
džių stiklinio narvo, stebėdamas jų gyvenimą. Bene nuo- 
stabiausias iš visų stebėjimų buvo daugiadienių vestuvi- 
nių šokių aprašymas: patino ir patelės bendri pasivaikš- 
čiojimai, abipusis asistavimas, ,„,pasibučiavimai“, vienas 
kito glostymas letenėlėmis, ant kurių yra lytėjimo pū- 
keliai. 

L. Štiormeris papasakojo, kad jam pavyko rasti 300— 
350 milijonų metų žemėje išgulėjusio skorpiono lytėjimo 
pūkelius. Iškastasis skorpionas buvo taip gerai išsilaikęs, 
kad net tada, kai prilipę pūkeliai buvo valomi nuo uo- 
lienos, jie nenulūžinėjo. L. Štiormeris iš jų paruošė be 
galo plonus preparatus. 

Turėdami šiuolaikinę biologinių tyrimų techniką, 
mokslininkai su mikrotomu — piaunamuoju aparatu — 
gali atpiauti 1—-2 mikronų storumo nuopiovas. 

Skorpiono lytėjimo pūkelių nuopiovose, stebint pro 
mikroskopą, buvo aptikti be galo ploni vidiniai siūlai — 
nervai. Fosiliniai nervai! 

Vadinasi, ne tik savo išvaizda, bet ir mikroskopinė- 
mis vidaus sandaros ypatybėmis iškastasis skorpionas 
buvo panašus į šiuolaikinį ir skyrėsi nuo jo tik savo dy- 
džiu. Prieš trečdalį milijardo metų gamta sukūrė idealią 
(panašiems individams) būtybę, ir sukūrė taip gerai, kad 
vėliau šią konstrukciją teko labai nedaug tobulinti! 

Pirmuosius Žemėje gyvenusius skorpionus 1966 me- 
tais aprašė Erikas Kjelesvigas-Veringas. Jis surado juos 
Jungtinėse Amerikos Valstijose, Niujorko valstijos si- 
lūro nuogulose. Nors jie buvo žinomi jau 1880 metais, 
bet teko juos iš naujo tyrinėti ir aprašyti. Pakartotinai 
ištirtas Proscorpius osborni, skirtingai, negu vėlesnės 
skorpionų formos, ant vaikščiojimui skirtų kojų turėjo 
po du nagus. Jam buvo reikalingos ir sudėtingos porinės 
facetinės akys šonuose. Kvėpavo jis žiaunomis, bet galė- 
jo turėti ir užuomazgines trachėjas. 

Proscorpius osborni gyveno įūrų seklumose, įlankose, 
lagūnose, estuarijose. Galimas dalykas, kad jam tekdavo 
išlįsti ir į sausumą. Savo gyvenimo būdu jis kažkuo pri- 
minė garsiąją Coelacanihus — dvikvapę žuvį. Bet skor- 
pionas gyveno gerokai anksčiau už Coelacanthus. Juos 
skiria ne Mažesnis kaip 50 milijonų metų laiko tarpas. 


MAITĖDŲ ATAKA 


Trejus metus L. Štiormeris stengėsi atkurti skorpiono 
kūną ir valė nuo jo prilipusias uolienas. Ypač gerai išsi- 
laikė oda. Ji turėjo chitino plėvelę (chitinas — panaši 
į ragą organinė medžiaga). Šis chitinas buvo tamsaus 
gintaro spalvos. 

Paskutinės poros galūnių „šlaunies“ ir „didžiojo 
blauzdikaulio“ paviršiuje mokslininko dėmesį atkreipė 
keistas srovelinis ornamentas. Jį sudarė kažkokie lazde- 
lių pavidalo kūnai, kai kur kartais išsidėstę arti vienas 
kito, o kai Kur įmantriais vingiais atitolę. 

Ir vėl į pagalbą buvo pasitelktas mikrotomas ir mik- 
roskopas. Daug mėnesių vyko tyrimai. Ir pagaliau be jo- 
kių abejonių išryškėjo „lazdelių“ kontūrai. Jų sandaros 
detalės nustebino netgi pačius tyrinėtojus. „Lazdelės“ 
buvo 250 mikronų ilgumo kūneliai, Viena jų dalis buvo 
buka ir netoli galo turėjo persmaugą, tarsi kaklą. „Laz- 
delės“ viduje rastas 3 mikronų skersmens kanalėlis. To- 
kia sandara būdinga kirmėlėms — nematodams, kurie 
paprastai maitinasi dvėseliena. 

L. Štiormerio išvadą, kad į lazdeles panašūs kūneliai 
priklauso nematodams, patvirtino žymus šių gyvūnų ži- 
novas Belvilio mokslinio tyrimo instituto Kanadoje dak- 
taras H. Velčas. 

Nematodai — apvaliosios kirmėlės — pavojingiausi 
zmogaus, gyvulių ir augalų parazitai. Jiems priklauso ir 
askaridės, ir rišta, sukelianti baisias votis, ir kiti parazi- 
tai, mintantys gyvulių lavonais. 

Nematodai užpuolė skorpiono kūną, vos jam žuvus. 
Tačiau virš skorpiono lavono susikaupusios sąnašos pri- 
spaudė vieną prie kitos chitino plokšteles ir palaidojo 
maitėdas. Jos nusibaigė anksčiau, negu spėjo sunaikinti 
skorpioną. L. Štiormeris daugybe -nuopiovų parodė, kaip 
kirmėlės, hermetiškai iš visų pusių izoliuotos, užduso. 
Tik kai kurioms pavyko ištrūkti iš nelaisvės, chitine pra- 
sigraužus skylę. Tuo tarpu dauguma nematodų suakme- 
nėjo drauge su skorpionu. 


GYVENIMAS KAPUOSE 


Skorpiono „pomirtinės kančios“ nepasibaigė, palaido- 
jus nematodus. L. Štiormeriui pavyko įžiūrėti, kad kai 
kurių nematodų piūvius yra išraižę plonyčiai siūlai, daug 
kartų plonesni už nematodų viduje esančius kanalėlius. 
Ištyrinėjęs dar daugelį piūvių ir susidaręs vaizdą, kaip 
šie siūlai išsidėstę erdvėje, L. Štiormeris pastebėjo, kad 
jie pasiskirstę panašiai kaip grybų, atsirandančių ant 
dvėselienos, hifai (siūlai). Vadinasi, hifai iš dalies sunai- 
kino ne tik nematodus, bet ir dalį skorpiono chitininės 
dangos. 

Tarp grybų hifų buvo rasti smulkučiai, mažiau kaip 
mikrono skersmens kūneliai — jie tyrinėtojui užminė 
naują mįslę. 

L, Štiormeris kreipėsi pagalbos į Šefildo universiteto 
(Anglija) profesorių Murą, ir šis padarė prielaidą, kad 
šie kūneliai yra dalys baciloms artimų formų, priklausiu- 
sių aktinomicetams — laibagrybiams, Žžemiausiems auga- 
liniams organizmams, panašiems į bakterijas ir į papras- 
čiausius grybus. 

Mūsų dienomis iš kai kurių aktinomicetų gaunami 
vaistai antibiotikai, pavyzdžiui, streptomicinas, užmušan- 
tis tuberkuliozės lazdeles, maro, tuleriamijos ir dizenteri- 
jos mikrobus, 

Mes nežinome, ar prieš 350 milijonų metų gyveno to- 
kie aktinomicetai, Kurie užmušdavo ligos mikrobus, bet 
labai gali būti, kad kaip tik jie kažkokiu mastu padėjo 
užkonservuoti skorpiono organinę masę ir sustabdyti pu- 
vimo procesus. 

Protesoriui Murui pavyko panašius aktinomicetus ap- 
tikti ir kituose iš Škotijos gautų uolienų pavyzdžiuose, 
to paties amžiaus, kaip ir uolienos gabalėlis, kuriame ras- 
tas skorpionas. 

Taip buvo įrodyta, kad aktinomicetai į skorpiono kū- 
ną pateko ne mūsų dienomis, o kartu su juo išgulėjo že- 
mėje šimtus milijonų metų. 

Dar nuostabesnius darinius L. Štiormeris aptiko skor- 
piono chitininio sluoksnio viduje, greta grybų hifų ir 
aktinomicetų gumulėlių. Šie dariniai buvo iš kristalų, ne 
didesnių kaip 25 mikronai, ir todėl paprastais mineralų ir 
kristalų tyrimo metodais jų negalima buvo tyrinėti, 
L. Štiormeris kreipėsi pagalbos į mokslininkus, mokan- 
čius taikyti kur kas subtilesnius tyrimo metodus. 

Dar mūsų amžiaus pradžioje rusų mokslininkui J. Fio- 
dorovui pavyko įrodyti, kad tarp medžiagos cheminės 
sudėties ir kristalografinės gardelės yra tam tikras ryšys. 

Taip atsirado kristalochemija. Padarius šį atradimą, 
kitų šalių mokslininkai įrodė, kad medžiagos kristalo- 
chemines ypatybes galima tyrinėti rentgeno spinduliais. 
Rentgenogramos padeda tiksliai apskaičiuoti kristalo 

struktūrą ir jo atominį karkasą bei nustatyti medžiagos 
cheminę kilmę. 

Tyrimų rentgeno spinduliais rezultatų nereikėjo ilgai 
laukti. Rentgenologai nustatė, kad kristalai yra sudaryti 
iš bario ir kalcio propionatų. Tokios sudėties kristalai 
atsiranda kaip galutinis produktas sudėtingų reakcijų, 
vykstančių, veikiant ypatingos rūšies bakterijoms, gyve- 
nančioms ir dabar. 

Šiuo metu propioninės bakterijos naudojamos pramo- 
niniu mastu, gaminant nedegančias kino juostas, ypatin- 
gus lakus, dirbtinį šilką. 


ANALIZĖS REZULTATAI 


Skorpiono kūnui tyrinėti L. Štiormeris subūrė moks- 
lininkų kolektyvą, kuris išaiškino sudėtingus įvykius, 
gaubusius vabzdžių pasaulio milžino praeitį. 

Šis skorpionas gyveno jūros pakrantės brūzgynuose. 
Jis taip pat, kaip ir visi Žemės skorpionai, mylėjo savo 
draugę, šoko su ja sudėtingą meilės šokį, kovojo su prie- 
šais. .. 

Ir štai atėjo laikas mirti. Skorpionas žuvo ant jūros 
kranto. Bangų mūša sunaikino jo kūno užpakalinę dalį. 
Bangos atnešė ir smulkias molio bei smėlio drumzles, už- 
dengusias vabzdžio kūno likučius. Pamažu kaupėsi smė- 
lingų bei molingų uolienų storymė, patikimai saugojusi 
skorpioną nuo pražūtingos bangų mūšos. 

Tačiau skorpionas nerado ramybės ir po uolienos 
danga — savo „pomirtiniame pasaulyje“. Tuojau pat prie 
lavono susirinko kirmėlės — nematodai. Jos, žinoma, bū- 
tų suėdusios skorpioną, bet pačios, prislėgtos chitino 
plokštelių, per anksti numirė. 

Ir vėliau skorpiono kūne dar virė gyvenimas. Tačiau 
dabar čia gyveno jau ne kirmėlės, o grybai, ėdę ir vabz- 
dį, ir nematodus. Juos savo ruožtu naikino aktinomice- 
tai, galimas dalykas, čia pat išskyrę savo sekretą — anti- 
biotikus, sterilizavusius aplinką. Visa tai rijo propioni- 

nės bakterijos, savo gyvenimą kūrusios sVvetimuose kū- 
nuose, 

O paskiau visos tos būtybės suakmenėjo. Kažkada 
buvusios gyvos ir aktyvios, jos apmirė šimtams milijonų 
metų. Atrodė, jos surado amžiną ramybę. 

Mūsų dienomis jas pažadino žmogus. Prasidėjo ir 
skorpiono, ir visos jo kūne įsikūrusios kolonijos naujas 
gyvenimas. Skorpionas atkreipė paleontologų, biologų, 
mikologų (grybus tyrinėjančių specialistų), bakteriologų, 
rentgenologų ir daugelio kitų profesijų žmonių dėmesį. 
Jie padėjo daktarui L. Štiormeriui atkurti tolimą, atro- 
dytų, beviltiškai milijonų metų gelmėse pradingusią pra- 
eitį. Tačiau žmogaus minties genijus sugebėjo nuplėšti 
praeities uždangą, dengusią vieno iš mūsų planetos gy- 
ventojų gyvenimą, mirtį ir naują būtį. 

Skorpionai — tai dar Nuostabesnių būtybių iš nariuo- 
takojų pasaulio palikuonys. Jų protėviai kažkada buvo 
vieninteliai didieji mūsų planetos valdovai. Štai apie 
juos mes ir pratęsime savo pasakojimą. 


PIRMIEJI ŽEMĖS VALDOVAI 


EROS PRADŽIA 


Riksmas, baisus begarsis riksmas, nuaidėjęs viršum 
anksčiau nebylios akvatorijos, buvo neįprastas. Tai — 
pavojaus signalas, pagalbos šauksmas. Visus, visus, vi- 
sus perspėdavo šis šauksmas, kad atsitiko kažkas baisaus, 
nematyta ir neišvengiama. .. 

„Gelbėkitės, gelbėkitės, gelbėkitės!“ — skambėjo 
viršum dumblėto dugno... 

Ir visi, kas tik išgirdo šį signalą, rausėsi į dumblą, 
lindo į gilius urvus arba paprasčiausiai bėgo neatsigręž- 
dami. 

Tokia panika kilo ne veltui. Per milijardus Žemės gy- 
vavimo metų niekas nieko panašaus nebuvo matę. 

Nesustabdomi atėjūnų — šarvuotų pabaisų — pulkai 
metras po metro užgrobė visą gyventi tinkamą erdvę. 
Jokia gyva būtybė negalėjo prieš juos atsispirti! Niekas 
tiksliai nežinojo, Kaip šios pabaisos įsikuria. Todėl vi- 
sur jos buvo tikri atėjūnai. 

Štai grupė kresnų, sunkiais šarvais apsiginklavusių 
pabaisų, iškėlusių savo „antenas“, atšliaužė į lėkštą kau- 
burį. Jau galima jas įžiūrėti blėsčiojančioje jūros prie- 
dugnio šviesoje. Čia jos atrodo milžiniškos. 

Trumpos daug kartų sunarstytos kojos laikė tvirtą 
lanksčių šarvų saugomą liemenį. Pabaisos kūnas atrodė 
tris kartus įlaužtas — buvo galima atskirti galvą, liemenį 
ir uodegą. Tai buvo trilobitai — trijų dalių padarai. Nie- 
kas neturėjo tokių ginklų, kad galėtų jiems pasipriešin- 
ti. Trilobitų galvą ir uodegą dengė tankūs, nepramuša- 
mi suragėjusios odos šarvai, kad būtų tvirtesni, prisi- 
sunkę kalcio fosfato druskų. Vidurinioji kūno dalis buvo 
lanksti. Šarvai čia buvo taip meistriškai sunarstyti iš vie- 
na kitą pridengiančių dalių, kad trilobitas galėjo raitytis 
ir prieš šuolį susisukti į gumulą. 

Atėjūnų pasididžiavimas buvo akys, blizgėjusios ant 
raginių galvos šarvų. Jos buvo išsprogusios ir sudarytos 
iš tūkstančių mažyčių facetų. Jomis trilobitas iš karto 
matė visą pusrutulį. 

Staiga į vieno trilobito akiratį pateko kažkoks šešėlis. 
Reaguota buvo nedelsiant. Elastingai susitraukė kūnas, 
Pasigirdo galingas uodegos smūgis į vandenį. Staigus 
šuolis — ir atėjūno naguose jau blaškėsi eilinė auka. Pa- 
sisotinę grobikai ilsėdavosi čia pat ant kauburio, šiek 
tiek sušildyto pro storą vandens sluoksnį prasiskverbu- 
sių saulės spindulių. Pilnas skilvis lenkė snauduliui gal- 
vą. Nebuvo reikalo nuo ko nors slėptis. Buvo galima ir 
pailsėti. 

TRILOBITAI 

Atėjūnai, gavę trilobitų vardą, Žemėje pasirodė maž- 

daug prieš 570 milijonų metų, pačioje paleozoinės eros 


pradžioje. 

Kol jų nebuvo, daugelį šimtų milijonų metų pasau- 
lyje gyveno taikios būtybės. Kirmėlės, medūzos, dumb- 
liai, stromatolitai, bakterijos be ypatingos nesantaikos 
susirasdavo maisto Pasaulinio vandenyno vandenyse. 
Gamta žengė dar pirmuosius nedrąsius žingsnius, pra- 
tindama gyvus organizmus prie sudėtingų gyvenimo 
sąlygų. 

Netgi ne visi specialistai — paleontologai žino, kad 
buvo toks mMinkštakojų tipas, arba malakopodai, prieš pa- 
leozoinę erą ir jos pradžioje gyvenę jūrų baseinų dumb- 
le, Tai buvo keistos, 15—20 centimetrų ilgumo būtybės, 
turėjusios minkštą chitininį kiautą. Visas jų kūnas seg- 
mentuotas. Trumpos, minkštos kojelės (ne mažiau kaip 
10 porų) su dideliu vargu dumblėtu dugnu tempė tokį 
kūną. Malakopodų galvas puošė „antenos“. Kaip ir jų 
protėviai — žieduotosios. kirmėlės — malakopodai rijo 
dumblą, jį gromuliuodami žandikauliais. Švedijoje juros 
sluoksnyje surastas malakopodo, pavadinto Xenusion, at- 
spaudas. Kai kurie paleontologai šią būtybę norėjo lai- 
kyti trilobitų protėviu, bet dabar jau galutinai įrodyta, 
kad malakopodai nėra tiesioginiai nariuotakojų protė- 
viai, Šitai paaiškėjo tik tada, kai smulkiai buvo ištyrinėti 
šiandieniniai malakopodai, rasti šiuolaikinių šiltų jūrų 
dumblingose nuosėdose. 

Ir štai taikią priešpaleozoinių būtybių idiliją sugrio- 
vė nežinia iš kur atsibastę šarvuoti trilobitai. (Iš tikrųjų 
taip. Trilobitų priešistorijis kol kas paleontologams yra 
mįslė.) Per labai trumpą laiką jie užkariavo visą gyve- 
namąją erdvę. Sausumoje gyvybės dar nebuvo. 

Atėjūnus daug kas skyrė nuo visų kitų gyvų būtybių. 
Ir bene svarbiausias skiriamasis bruožas buvo regėjimo, 
lytėjimo, skonio, orientavimosi erdvėje organai (būtent 
organai!). 

Trilobitų akys nustebino daugelį tyrinėtojų. Suakme- 
nėjusiuose gerai išlikusių senųjų trilobitų atspauduose 
galima įžiūrėti šių būtybių akių facetinę sandarą. 

Facetai — smulkučiai. vamzdeliuose paslėpti lęšiai. 
Šiuos vamzdelius vieną nuo kito skiria šviesai nelaidūs 

apvalkalėliai. Kiekvienoje akyje tokių facetų yra nuo 
kelių šimtų iki 15 tūkstančių! 

Dabar facetiniai regėjimo organai jau gerai ištyrinė- 
ti. Pasirodo, tokios akys daug Kuo pranašesnės už stubu- 
rinių akis. 

"Šviesa nuo blizgančio taško patenka tik į tą facetą, 
kuris tiksliai nukreiptas į šviesos šaltinį. Gretimuose fa- 
cetuose šviesa atsimuša tik į šviesai nelaidų apvalkalėlį. 

Vadinasi, savaime peršasi pirmoji išvada: tai orienta- 
vimMosi organai, Jeigu šviesos spindulį pagauna tik vie- 
nas facetas arba jų grupė, judant galima tiksliai laikytis 
numatytos krypties! 

Senųjų trilobitų palikuonis yra šiuolaikinis kardauo- 
degis. Ištyrinėję kardauodegius, gausime raktą į praeitį. 
Amerikietis mokslininkas Hartlainas nustatė, kad karda- 
uodegiai galėjo pažinti spalvas. Pavyko nustatyti, kad jie 
sugebėjo skirti spalvas infraraudonojoje ir ultravioleti- 
nėje spektro dalyse! O amerikiečio zoologo Votermano 
teigimu, jie galėjo matyti ir poliarizuotą šviesą! 

Todėl antroji išvada buvo dar labiau pritrenkianti. 
Trilobitai galėjo orientuotis ir pagal ultravioletinius, ir 
pagal infraraudonuosius signalus ir, ypač svarbu, pagal 
poliarizuotus spindulius. 

Įsirausęs į dumblą, trilobitas matė ryškius spalvinius 
aplinkos tonus. Poliarizuotą šviesą atspindintį žėručio 
biotito žvynelį trilobitas suvokdavo kaip tamsiai žalios 
spalvos orientyrą, o greta galėjo būti žalia raginukės 
dėmė. 

Būtybės, gyvenusios daugiau kaip pusę milijardo me- 
tų anksčiau, negu atsirado žmogus, sugebėjo skirti polia- 
rizuotos, ultravioletinės, infraraudonosios šviesos spal- 
vas — matė tą spalvingą pasaulį, kurį mums gali parodyti 
tik sudėtingi prietaisai. 

Niūrią darganotą dieną saulės šviesą atspindinčių 
orientyrų nesimatė. Tačiau šitai trilobitų nė kiek nejau- 
dino. Žmogaus akiai nematoma poliarizuota šviesa jiems 
padėjo puikiai orientuotis. 

Ištyrinėta, kad kardauodegio akis turi dar vieną ypa- 
tybę — kryžmiškai sujungtas regėjimo nervų ląsieles. 

Vieni su kitais sąveikaudami ir slopindami silpnus signa- 
lus, tokie junginiai padidindavo atspindžių kontrastingu- 
mą. Šis principas neseniai pritaikytas televizijoje. 

Trilobitų akių savybės ir toliau tyrinėjamos. 1965 me- 
tais E. Klarkzonas paskelbė įdomią žinutę apie tai, kaip 
jis tyrinėjo silūrinių trilobitų akis. Ant specialaus prie 
binokuliarinės lupos pritvirtinto stalelio mokslininkas 
matuodavo trilobito akies kiekvieno faceto ašies padėtį 
erdvėje. Matavimų duomenis jis žymėdavo stereografi- 
niame tinklelyje, kuriame buvo galima fiksuoti regėjimo 
paviršiaus padėtį erdvėje. Buvo tyrinėjamos tiek lervų, 
tiek ir suaugusių trilobitų akys. 

Paaiškėjo, kad, augant trilobitui ir jo akims, akyje 
atsiranda daugiau facetų, bet regėjimo lauko kampo dy- 
dis visą laiką būna toks pat. Taip pat pavyko nustatyti, 
kad trilobitų akys buvo pritaikytos suvokti judantiems 
objektams. 

Kol kas dar nepradėta tyrinėti trilobitų lytėjimo ir 
skonio organų. Apie juos galima spręsti tik pagal ana- 
logiją su kitų būtybių tokiais pat organais. 

Tyrinėtojai ne kartą atkreipė dėmesį, kad ant „ante- 
nų“, o kartais ant galvos šarvų yra išlikusių jautrių pū- 
kelių — šerelių. 

Į kokius dirginimus reaguodavo šie jautrūs recepto- 
riai? Vargu ar kol kas sugebėsime patenkinamai atsakyti 
į tokį klausimą. Tegalima spėlioti, kad tokie gyvūnai 
„antenų“ pukeliais lytėdavo, nustatydavo skonį ir, gal 
būt, jais perduodavo ir priimdavo signalus. 

O toliau jau galima kalbėti ir apie šių nuostabių bū- 
tybių bioorientacijos sistemų koordinavimą. 

Knygos apie bionikos problemas įžangoje akademikas 
A. Bergas pasakoja, kad kai kurie vabzdžiai (drugiai, 
vabalai) turi specialius organus — girotronus. Šių orga- 
nų sandara labai paprasta ir geniali. Pora tokių gyvūnų 
ūselių visą laiką virpa griežtai horizontaliai. Jei gyvū- 
nas nukrypsta nuo kurso, tai virpančios sistemos gale- 
liuose atsiranda įtampa, kuri veikia prie ūselių pagrindo 
esančias nervų ląsteles. Gavęs vieno ar kito ūselio sig- 

nalą, nervų centras automatiškai duoda komandą, kaip 
reikia pasielgti, kad būtų pasukta teisinga linkme. 

Šių aparatų pavyzdžiu sukurti šiuolaikiniai girotro- 
nai, naudojami lėktuvuose. Ūselių vaidmenį juose atlie- 
ka kamertonai, kuriuos judėti verčia elektromagnetiniai 
impulsai. 

Vieninga orientavimosi sistema gali kontroliuoti ir 
nustatyti judėjimo greitį. Šias funkcijas lengvai atlieka 
facetinė akis. Orientavimosi sistema ir nulėmė tai, kad 
daugelio vabzdžių informacijos perdavimo priemone ta- 
po šokis. 

Mes neturime pagrindo abejoti, kad trilobitai būtų 
turėję kažką kita. Plaukiojant jūroje, jiems orientuotis 
padėdavo hidrogirotronai. Jų pareigas galėjo eiti ir „an- 
tenos“, ir bet kuri pora galūnių. 


TRILOBITIZMAS, KAM JIS? 


Iš tiesų, kam? Praslinko beveik pusė milijardo metų. 
Užmiršta netgi, kaip atrodė kažkada grėsmingi Žemės 
valdovai, daugiau kaip 100 milijonų metų viešpatavę 
planetoje. Nenorom kyla klausimas: ar galime dabar nu- 
sakyti, kokia visos šios trilobitų padermės egzistavimo 
prasmė? Koks jų daugelį milijonų metų trukusio viešpa- 
tavimo rezultatas? Ką davė mūsų planetai visi gyvenę 
trilobitai? Ar galime dabar išspręsti tas problemas, kurių, 
savaime suprantama, patys trilobitai negalėjo iškelti ir 
į jas atsakyti? 

Kartą prieš keturiasdešimt metų ėjau pro Tauridės 
rūmus Leningrade. Užsižiopsojau. Suklupau. Iš šaligatvio 
išverčiau klinties plytelę. Pakėliau. Žiūriu, joje ryškus 
trilobito atspaudas. 

Peterburgo šaligatvius kadaise grindė plokštelinėmis 
klintimis — iš klintiniuose masyvuose įrengtų akmens 
laužyklų. Jos susikaupė senosios jūros, kažkada skala- 
vusios Leningrado srities teritoriją, dugne. 


Tokių trilobitinių klinčių galima rasti beveik visuose 
žemynuose, ten, kur prieš pusę milijardo metų teliūška- 

vo jūros. Tais laikais geografija buvo kitokia. Štai todėl 
mes dabartinėje sausumoje ir randame sluoksnius su su- 
akmenėjusiais trilobitais. 

Vadinasi, pirmasis atsakymas į klausimą, kokį vaid- 
menį trilobitai suvaidino Žemės gyvenime, savaime per- 
šasi. Jie pakeitė viršutinių Žemės plutos sluoksnių sudė- 
ti. Atsirado sluoksniai su šių gyvūnų suakmenėjusiomis 
liekanomis. Geologams tai labai svarbu. Surasi žemės 
sluoksnyje suakmenėjusį trilobitą ir Žinai, kad didžiaja- 
me planetos metraštyje tu susidūrei su labai senais 
sluoksniais. 

Paleontologai drauge su geochemikais tiksliai nustato 
paleontologinio metraščio etapus, išskirdami sluoksnius 
su trilobitų protėvių formomis, su labai išsivysčiusiais 
egzemplioriais ir sluoksnius su išmirštančiais šios pader- 
mės atstovais. 

Ne visą laiką sklandžiai klostėsi trilobitų gyvenimas. 
Ypatingą sukrėtimą šie gyvūnai patyrė, praslinkus 70 
milijonų metų nuo to laiko, kai jie masiškai paplito, 
taip pat nuo šios datos praslinkus 100 ir 160 milijo- 
nų metų. 

Geologams tokios ribos, kurių metu masiškai išmiršta 
senos rūšys ir atsiranda naujos, yra geri reperiai didžiuo- 
siuose gyvybės vystymosi laiptuose. Pagal trilobitus la- 
bai patogu išskirti pirmuosius paleozoinės eros laiptelius: 
kambro periodą — 570—500 milijonų metų, ordoviko pe- 
riodą — 500—440 milijonų metų, silūro periodą — 440— 
410 milijonų metų. Ir kiekvienam iš šių periodų bū- 
dingas savas trilobitų kompleksas, kurį geologai išmo- 
ko skirti. 

O gyvybės Žemėje evoliucijai trilobitų, kaip galingo 
veiksnio kovoje už būvį, vaidmuo buvo itin didelis; jie 
ugdė tiek savo gretų, tiek ir tų, kurie jiems priešinosi, 
gyvybinį patvarumą. Žiaurioje kovoje už gyvybę išliko 
tie, kurie buvo geriausiai prisitaikę. Tai ir yra antroji 
ir bene svarbiausioji ne tik trilobitų, bet ir kitų gyvų 
būtybių grupių egzistavimo prasmė. 

GAMTOS KONSTRUKTORIŲ KOVA 


PRIE VALDŽIOS GALVA IR KOJOS 


Tūkstančiais įvairiaspalvių kibirkščių jūros dugnas 
atspindėjo žydrąjį dangų ir vaiskius saulės spindulius. 
Niekas nedrumstė vandens rimties. Tik trilobitų būrio 
mestas nedidelis šešėlis praslinko jūros dugnu. Bet šešė- 
lis nesustojo ir bėgo toliau. 

Ir staiga dugnas sujudėjo. Spalvos nublanko. Aiškiai 
buvo matyti kažkokios dugne knibždančios baidyklės. 

Taip arba panašiai pamažu prisitaikė kovoti su prie- 
šais viena pažangiausių organizmų grupių, stojusių į ko- 
vą už teise gyventi. 

Kas galėjo atsispirti gamtos valdovų — trilobitų — 
aštriam spalviniam regėjimui? 

Ir gyvenimas tiksliai atsakė į šį klausimą. Yra du ke- 
liai: arba turėti tokią pat ryškią apsauginę spalvą, arba 
sugebėti visiškai užsitemdyti. 

Bet kuriame kare laimi tas, kas pradeda naudoti nau- 
ją taktinį arba strateginį ginklą. 

Man teko Matyti šiuolaikinius savo spalvą kaitalio- 
jančius galvakojus moliuskus. 

Mes įsitaisėme paplūdimyje Albanijos kurortinio 
miestelio Sarandos, esančio prie Jonijos jūros. Mau- 
dėmės. Krėtėme juokus. Pro skaidrų vandenį galėjo- 
me įžiūrėti smulkiausias jūros dugno detales ir ryškias 
spalvas. 

Tyliai praplaukė valtelė. Jūrų medžiotojas žvejas bu- 
vo apsiginklavęs žeberklu. Akimirka... Smūgis... Ir ten, 
kur mes ką tik apžiūrinėjome švarų įvairiaspalvį dugną, 
suspurdėjo laimikis, 

Tai buvo nedidelis aštuonkojis. Puolėme žvejui į pa- 
galbą. Su dideliu vargu nuo valtelės kraštų atplėšėme 
čiulptuvus. O aštuonkojis mūsų akyse tai pilkėjo, tai da- 
rėsi purpurinis su rusvu atspalviu. 

Gamta apdovanojo galvakojus moliuskus ne tik ap- 
saugine spalva. Išliko gyvi tie egzemplioriai, kurie su- 
gebėjo ir pulti. 

Prieš 440—410 milijonų metų silūro jūroje išliko tie 
galvakojai, kurie galėjo, prisileidę arti trilobitą, savo ga- 
lingais čiulpituvais jį sulaikyti. O paskiau sugautoji auka 
būdavo pritraukiama prie raginių žandikaulių ir burnos 
trintuvėje iš daugybės eilių plokštelių ir kabliukų buvo 
sumalama. 

Maisto tokiems galvakojams buvo daug. Ir jie pradė- 
jo didėti. Silūrinėse nuosėdose suakmenėjusių galvakojų 
moliuskų kriauklių liekanos paprastai būna 2 metrų il- 
gio. O pasitaiko net ir iki 4,5 metro ilgio egzempliorių. 

Jeigu kam pasitaikys Leningrade, kokioje nors seno- 
je gatvelėje, šaligatvis iš tokios plokštelinės klinties, ku- 
rią minėjome ankstesniame skyriuje, tai įdėmiai jį ap- 
žiūrėkite, Plokštėse gali būti keistokų lazdelių atspaudų. 
Tai ir yra galvakojų moliuskų, paleontologų vadinamų 
Endoceras, suakmenėjusios kriauklės. 

Endoceras buvo gana didelis, todėl negalėjo būti jud- 
rus. Ir koks paradoksas! Endocerai, trumpam užėmę vieš- 
pataujančią padėtį, žuvo... nuo gero gyvenimo, Surie- 
bėję ir padidėję, pasidarę nejudrūs, jie patys tapo kitų, 
labiau prisitaikiusių gyvūnų grobiu. 

Tr vis dėlto galvakojai moliuskai ne kartą buvo už- 
ėmę viešpataujančią padėtį. Gyvena jie ir dabar, nors 
kukliai, bet tvirtai įsitaise tarp kitų vandenyno gy- 
ventojų. 

Iš šiuolaikinių organizmų bene įdomiausia mums yra 
sepija. Jos kūnas geltonai rožinės spalvos. Akys mels- 
vos, galūnės žalsvos. Suerzinta ji darosi tamsiai kaštoni- 
nė. Akys spindi visomis vaivorykštės spalvomis. Jeigu 
šis spalvų žaismas nepadeda, sepija akimirksniu gali „pa- 
leisti miglą į akis“ — išleidžia rašalinį skystį ir dingsta 
už „dūminės uždangos“. 

Staigus sepijos arba kito šiuolaikinio galvakojo — 
kalmaro — šuolis susijęs su ypatinga judėjimo forma — 
reaktyvine. 

Toks galvakojis moliuskas, į mantijos ertmę prisisė- 
męs vandens, tvirtu kremzliniu užraktu aklinai uždaro 
jį organizme. O atsiradus reikalui, raumenų impulsais 
vanduo pro profiliuotą sukiojamą piltuvą išspaudžiamas 

lauk. Vanduo žaibiškai čia įsiurbiamas, čia išspaudžia- 
mas. Jis įsiurbiamas iš inercijos, judant kūnui. 

Hidroreaktyvinis galvakojų moliuskų variklis derina- 
si su tobulais orientavimosi organais — išilginėmis kaulų 
keteromis, kuriomis galima ne tik laikytis numatytos 
krypties, bet ir lengvai ją keisti. Šis variklis buvo išras- 
tas daugiau kaip prieš 400 milijonų metų. 

Kai kurie galvakojai moliuskai praeityje ne kartą 
keitė savo kriauklės formą. Galiausiai ji pasidarė susuk- 
ta kaip spiralė. Kiti moliuskai ištobulino savo vidinį ske- 
letą. Tretieji augino tik minkštuosius audinius. Apie 
šiuos trečiuosius Mažai ką žinome. Akmens plokštėse ne- 
išliko jų pėdsakų. 


DIDIEJI ŽUVŲ „IŠRADIMAI“ 


Pirmasis įspūdis, kurį daro naujieji gamtos valdo- 
vai — žuvys, — nepaprastas jų grožis. Štai kad ir auksinė 
skumbrė. Ji, kaip aprašo Bremas, „plaukdama vandens 
paviršiumi, žėri mėlyna arba purpurine spalva su įvai- 
riausiais metaliniais atspalviais ir niuansais priklauso- 
mai nuo to, ar ji yra šviesoje, ar šešėlyje; tik uodega 
yra visada auksinės gelsvos spalvos. Kai skumbrė iš- 
traukiama iš vandens ir atsiduria denyje, šias spalvas 
pakeičia kitos, taip pat gražios: liepsnojantis purpuras 
ir auksinė geltona spalva pereina į sidabrinę, kurios pa- 
viršiuje tviska ankstesni purpuriniai ir auksiniai at- 
švaitai“. 

Raudonpelekes žuvis už jų spalvą ypač vertino seno- 
vės romėnai. Svečių malonumui į valgomąjį atnešdavo 
didžiulius indus su šiomis žuvimis. Iš pradžių visi grožė- 
davosi žuvų judesiais, ryškiais jų žvynų atšvaitais ir 
žiaunų žėrėjimu, o paskiau jas greitai iškepdavo ir val- 
gydavo. 

Deja, iškastinėse liekanose šios visos spalvos nublu- 
kusios. Garsiojoje fosilinių žuvų, gyvenusių dabartinės 
Škotijos teritorijoje, radimvietėje prieš 370—380 mili- 
jonų metų susidariusiuose sluoksniuose randami tūkstan- 

čiai nuostabiausių egzempliorių. Bet tarp jų nėra nė vie- 
nos spalvotos žuvelės — spalvos išnyko. 

Tą pat galima pasakyti ir apie kitų vietų žuvis, Štai 
kad ir žuvys, rastos Karatau kalnagūbryje Pietų Kazachs- 
tane. Jos daug jaunesnės už škotiškąsias. Šioms žuvims 
maždaug tik 150 milijonų metų, bet ir jos turi tik uolie- 
nų, kuriose tūno, spalvą. 

Kartą gavau dovanų juoduosiuose Mansieldo vario 
skalūnuose (VDR) surastą žuvies atspaudą. Atspaudas 
taip pat buvo juodas. Ši žuvis žemėje išgulėjo 250 mili- 
jonų metų. 

Ką gali žinoti, gal šiuolaikinių žuvų protėviai lenkty- 
niavo su galvakojais moliuskais, kaip kuo greičiau įgyti 
apsauginę spalvą? Šiuolaikinė barzdutė taip prisiderino 
prie koralų spalvos, kad net atidžiausias stebėtojas neat- 
skirs jos nuo koralų, kai ji guli savo purpuriniame 
guolyje. Tačiau ne spalvų gama atvėrė Žuvų giminei ke- 
lią į jūroje viešpataujančiųjų organizmų gretas. 

Gamtos konstravimo biuras išdavė žuvims patentą už 
genialų išradimą, kuris, praktiškai pritaikytas, daugeliui 
iš jų padėjo nugalėti savo priešus. 

Žuvis, kurios savo priešus gali atakuoti galingais 
elektros smūgiais, žmogus žinojo jau seniai. Bremas pa- 
teikia vieno elektrinių ungurių medžiotojo pasakojimą. 

„Apsimovęs pirštinėmis, saugančiomis nuo elektrinių 
smūgių, pakėliau didžiulį, ilgesnį kaip 1,5 metro un- 
gurj, smarkiai besiblaškantį mano rankose, ir ruošiausi 
jį mesti į paruoštą indą. Staiga ungurys išslydo iš rankų 
ir nukrito prie kojų. Jo galva ir uodega vienu metu pa- 
lietė mano kojas, ir aš pajutau keletą Iabai stiprių elekt- 
ros smūgių. Tik keletą sekundžių ungurys išbuvo tokioje 
pozoje, bet iš baimės aš negalėjau pajudėti, nes smarkiai 
supykusi pabaisa tarsi krušą bėrė ant manęs savo baisius 
iškrūvius. Nuo nepakeliamo skausmo smarkiai šaukiau, 
kol pagaliau ungurys nuslinko nuo mano kojų ir, aplen- 
kęs tinklais užtvertą plotą, įsmuko į upę“. 


Iškastų žuvų kaukolės sandara rodo, kad tam tikra 
jų smegenų dalis taip pat buvo padidėjusi, panašiai kaip 
šiuolaikinių elektriškai aktyvių žuvų. Jeigu žmogus tu- 

rėjo šaukti nuo nepakeliamo skausmo, tai kas darėsi su 
senaisiais gamtos valdovais — trilobitais ir galvakojais! 
Jie lengvai tapdavo naujų vandens stichijos valdovų 
maistu. 

Dar Darvinas kadaise stebėjosi: kuriam galui kai ku- 
rioms žuvims reikalingi silpni elektriniai organai? Ir pri- 
skyrė juos prie nepažintų gamtos reiškinių. 

Ši mįslė buvo įminta tik mūsų dienomis. Nilo ilgasnu- 
kio, skleidžiančio žemo dažnumo elektromagnetinius vir- 
pesius, tyrimai parodė, kad tai lokacijos organai. Šiuos 
virpesius, atsispindėjusius nuo Kliūties, priima ypatingas 
žuvies organas, esantis nugaros peleko apatinėje dalyje. 

Žuvys orientuojasi ir pagal kvapus, ir pagal vandens 
sūrumą, ir pagal temperatūros pasikeitimus, ir pagal 
magnetinį lauką, ir pagal garso signalus. Žuvų jutimo or- 
ganai, išsivystę drauge su nuostabiu žuvų sugebėjimu 
užkariauti erdvę, drauge su jėga ir tvirtais dantimis, pa- 
gauna menkiausius aplinkos pasikeitimus. 

Šiuo metu greičiausios žuvys nuplaukia 120—130 ki- 
lometrų per valandą. Čia joms labai padeda harmoningos 
jų kūno proporcijos. Biologai, pažvelgę į N. Žukovskio, 
L. Oilerio, D. Bernulio - - aerodinamikos ir hidrodinami- 
kos kūrėjų — veikalus, buvo pritrenkti, kad daugelio 
ryklių korpuso kontūrų projekcijos nuostabiai panašios 
į didelės keliamosios jėgos lėktuvų profilius. 

Bet nuostabiausia, kad žuvys prisitaikė prie vadina- 
mosios kavitacijos. Kavitacija, rašo specialistai — tai 
procesas, kurio metu pažeidžiamas judančio skysčio 
vientisumas, ir skystyje susidaro dujų burbuliukų; sprog- 
dami jie sukelia pavojingus hidrodinaminius smūgius. 
Kasmet kavitacinė energija išveda iš rikiuotės dešimtis 
tūkstančių tonų laivasraigčių metalo. Kavitacijos proble- 
mą bando išspręsti daugelio specialybių mokslininkai. 
Pavyzdžiui, ją pašalinti stengiasi greitaeigių laivų kūrė- 
jai. O grežėjai, priešingai, paruošė netgi specialų kavi- 
tacinio gręžimo režimą ir apskaičiavo, kad tam tikro gy- 
lio gręžinyje oro burbulėlio hidrodinaminio smūgio jėga 
prilygs 20 gramų trotilo užtaisui. Milijonai tokių burbu- 
liukų suskaldys net ir kiečiausias uolienas. 

O žuvys sugebėjo prisitaikyti prie kavitacijos! Ap- 
link jų kūną dujų burbuliukai nesproginėja, o padeda 
joms išvystyti didelį greitį. Ir tai išrasta prieš šimtus mi- 
lijonų metų! 

Nieko nuostabaus, kad dar antrojoje silūro periodo 
pusėje — ankstyvajame devone, tai yra daugiau kaip 
prieš 400(!) milijonų metų, jau gyveno žuvų valdovas 
Cephalaspis. 

Jis buvo su lanksčiais šarvais, turėjo tobulus lokacijos 
organus ir, sprendžiant iš jo kontūrų, galėjo išvystyti ka- 
vitacinį greitį. 

Tad nėra ko stebėtis, kad ir šiandien žuvys viešpatau- 
ja vandenyne. 


APIE KĄ PAPRASTAI RAŠOMA 


Štai iš senovinių paparčių brūzgyno išlindo grėsmin- 
gas šešėlis. Glausdamasis prie žemės ir kažkaip keistai 
supdamas užpakalinę kūno dalį, iššliaužė baisus žvėris. 
Jau vien savo išvaizda jis kėlė šiurpią baimę ir stingdė 
kraują. Kažkuo jis priminė šiuolaikinį ir fosilinį tigrą. 
Tokia pat galinga krūtinė. Letenos su baisiais nagais. Iš- 
tįsęs snukis. Prašieptuose nasruose — siaubingos iltys. 
Žvairų akių žvilgsnis. 

Akimirka. Šuolis! Ir žemėje blaškosi ne mažiau siau- 
bingas, beveik trijų metrų kūnas. Tačiau, nepaisant siau- 
bingos išvaizdos, tai tik nepavojingas parejazauras, pa- 
tekęs grobuoniui — inostrancevijai — pietums. 

Šį epizodą ne aš sugalvojau. Paprasčiausiai aprašiau 
tai, kas pavaizduota akademiko N. Strachovo knygos 
„Istorinė geologija“ viršelyje. 

Šis įvykis, iš esmės eilinis epizodas iš gyvūnų gyve- 
nimo, įvyko maždaug prieš 230—240 milijonų metų. 

O paskiau dėl kažkokių priežasčių išnyko ir inostran- 
cevija. Upė nuplukdė šių žvėrių kaulus, ir jie nuskendo 
jos ramioje sietuvoje. 

XIX ir XX amžių riboje juos surado profesorius 
V. Amalickis. Radinius preparavo. 

Kas norite pažvelgti į šiuos baisiuosius mūsų protė- 
vius, nuvykite į Maskvą ir užeikite į TSRS Mokslų aka- 
demijos Paleontologijos muziejų, esantį Lenino prospek- 
te. Ten visų dėmesiui išstatytos suakmenėjusios mūsų 
tolimųjų giminaičių liekanos. 

Jeigu jūs gyvenate ne Maskvoje, o, sakykime, Vo- 
kietijos Demokratinėje Respublikoje, patarčiau apžiūrėti 
įdomų stendą, esantį Karlsruės mieste, Gamtos istorijos 
muziejaus vestibiulyje. Jūs pamatysite dešimties metrų 
ilgio sieną iš juodo skalūno su jūros krokodilo, dvie- 
jų ichtiozaurų, įvairių žuvų ir moliuskų skeletais. Visi 
šie gyvūnai gyveno juros periode — prieš 140 milijo- 
nų metų. 

Manau, kad nera reikalo toliau vardyti įvairių šalių 
ir miestų muziejų gamtos istorijos skyrius. Kiekviename 
jų galima rasti ką nors įdomaus. 

Daugeliu atvejų visose šiose įstaigose mūsų dėmesį 
patrauks tie gyvūnai, kurių evoliucija padėjo atsirasti 
žmogui. Iš pradžių rodomi kirmėlių atspaudai. Jos laiko- 
mos visų stuburinių protėviais (nors niekas to neįrodė). 
Paskiau demonstruojamos žuvys. Iš žuvų atsirado amfibi- 
jos, o po jų — ropliai. Iš roplių — žinduoliai. Pagaliau 
žmogus apvainikavo žinduolių vystymąsi. 

Mes nuoširdžiai užjaučiame žinduolius dėl mezozo- 
juje, roplių suklestėjimo eroje, juos ištikusios tragedijos. 
Daugiau kaip 150 milijonų metų žinduolius engė milži- 
niški ropliai. Kai kurie mokslininkai mano, kad tai buvo 
susiję su ypatingu roplių „išradimu“. Savotišku termo- 
metru jie nepaprastai tiksliai fiksavo aplinkos tempera- 
tūrą. Jie jausdavo net tūkstantąsias laipsnio dalis. O tai 
reiškė, kad bet koks netoli roplio prabėgantis šiltakrau- 
jis gyvūnas akimirksniu būdavo sunaikinamas. 

Dėl mokslo dar neatskleistų priežasčių stambūs rop- 
liai išmirė mezozoinės eros pabaigoje, prieš 70 milijonų 
metų. Ir iš karto suklestėjo žinduoliai. Nuo sterblinių iki 
žmogaus— taip galima apibūdinti šį etapą. 

Per visą stuburinių vystymosi istoriją gamtos konst- 
ruktyvi Mintis sukūrė daug naudingų ir protingų mecha- 
nizmų ir išbandė juos gyvenimo poligone. Ypač daug 

vertingų išradimų buvo padaryta, gyvūnams pereinant 
gyventi iš vandens į sausumą ir Orą. 

Pirmiausia buvo „išrastos“ kojos. Jas stuburiniai ga- 
vo maždaug prieš 400 milijonų metų. „Senutė keturko- 
jė“ Coelacanthus — pirmoji „„vaikščiojanti žuvis“. Be ko- 
jų, Coelacanthus „išrado“ dar ir plaučius. Tai buvo dvi- 
kvapė būtybė. 

Kitos dvikvapės — amfibijos — pasinaudojo Coela- 
canthus „išrastomis“ kojomis, patobulino jas ir išvystė 
nepaprastą šokhimą, 

Amfibijoms teko lenktyniauti su ropliais. Pastarieji 
įgijo naują pranašumą — dantis ir didelę jėgą. 

Besivystantiems stuburiniams buvo labai svarbu turė- 
ti didelę jėgą. Bet ir šoklumas buvo ne mažesnis priva- 
lumas. Gyvenimo varžybose šuoliai darėsi vis ilgesni. Šo- 
kinėti išmoko ir ropliai. Ir ne tik išmoko, bet jų šuoliai 
gerokai patobulėjo. Pasaulį ilgam užkariavo skrajojantys 
drakonai. Jie pasižymėjo vikrumu, ilgu skrydžiu, grubia 
jėga ir baisiais dantimis. 

Stambiausias drakonas buvo skraidantis žvynuotis 
pteranodonas, gyvenęs kreidos periode. Jis skraidė ge- 
riau, negu šiuolaikiniai albatrosai. Jo sparnų mojis buvo 
didesnis kaip 8 metrai. Niekas sklandymu negalėtų jam 
prilygti. 

Tačiau, norint užkariauti oro erdvę, dar reikėjo ir 
naujų orientavimosi būdų. Sprendžiant iš šiuolaikinių 
šikšnosparnių, daugelis skraidančiųjų padarų buvo įval- 
dę ultragarsinės lokacijos techniką. Gyvūnų skleidžia- 
mas ultragarsas, atsispindėjęs nuo kliūties, ne tik nuro- 
dydavo jiems, kad reikia aplenkti kliūtį, bet ir padėdavo 
sugauti netgi menkiausią gyvūnėlį. 

Skraidantys gyvūnai ilgai lenktyniavo tarpusavyje 
savo žvynais, vilna ir plunksnomis. Kas iš jų gali dau- 
giausia padėti skraidyti? 

Laikas (toks tikrinimas trunka milijonus metų) paro- 
dė, kad geriausiai tinka plunksnos. Kodėl paukštis gali 
be jokio poilsio nuskristi ilgiausią kelią? Labai galimas 
dalykas, kad čia daug padeda elektrostatinis krūvis, ku- 
Tis skridimo metu, plunksnoms trinantis į orą, lengvai at- 

siranda ir išsilaiko. Trumpai tariant, gyvenimo varžybose 
nugalėjo paukščiai! 

O žinduoliai išbandė geriausias galūnių formas, jėgą, 
dantis, judesių greitį, šiltakraujiškumą, kurio dėka jie 
galėjo netgi šaltu metų laiku būti pakankamai aktyvūs, 
ir pagaliau protinius gabumus, smarkiai išsivysčiusias 
smegenis. 

Kas geriau: kanopos. nagai ar plaukmenys? 

Prie kiekvieno galūnių tipo reikėjo labai gerai pride- 
rinti visą organizmą. 

Pasakojamas toks epizodas iš vieno žymiausių praei- 
to šimtmečio paleontologų — Žoržo Kiuvjė — gyvenimo. 
Jis buvo didelis šalininkas ir autorius koreliacijos dės- 
nio — dėsnio apie visišką bet kurio organizmo prisitaiky- 
mą prie tam tikrų gyvenimo sąlygų, dėsnio, kad organai 
turi visiškai vienas kitą atitikti. Studentai nusprendė sa- 
vo profesorių pagąsdinti. Vienas jų, persirengęs velniu, 
įėjo į kambarį, kuriame miegojo Kiuvjė, pažadino jį ir 
apsimetė norįs jį suėsti. Kiuvjė pažvelgė į persivilkusį 
studentą ir pasakė: „Jeigu tu esi su ragais ir kanopomis, 
tai pagal koreliacijos dėsnį esi žolėdė būtybė ir suėsti 
manęs negali“,— paskiau jis apsivertė ant kito šono ir 
užmigo. 

Būtent koreliacijos dėsniai pasitarnavo, kad tos bū- 
tybės, kurios grįžo gyventi į jūrą, įgijo ir atitinkamą iš- 
vaizdą. Pavyzdžiui, delfinai jau dešimtis milijonų metų 
turi žuvų išvaizdą, bet perėmė tai, ką išrado jų giminai- 
čiai, gyvenantys sausumoje,— įsisavino ultragarsą. Nau- 
dodamiesi ultragarsu, iš žuvų perėmę judėjimo greitį ir, 
visų svarbiausia, turėdami smegenis, daug tobulesnes už 
labai išsivysčiusių sausumos žinduolių, delfinai tapo pil- 
nateisiais jūrų gyventojais. 


TAI — KOŠMARAS 
Iš anapus ryškiai raudonos koralų uolos išlindo kaž- 
kokia neapsakomai kraupi būtybė. Įsivaizduokite vietoj 
galvos pusės metro ąsotį su didžiulėmis kaip milžiniškos 


lupos akimis. Maždaug per metrą nuo pabaisos galvos 

į priekį tiesėsi dideliausios kalvio reples primenančios 
žnyplės. Staigus trūktelėjimas, uodegos peleko smūgis — 
ir į priekį išsiveržė trijų metrų ilgumo pabaisa su lanks- 
čiu iš 13 segmentų sunarstytu ir nepramušamais šarvais 
padengtu liemeniu! 

Dar vienas uodegos peleko pliaukštelėjimas — ir pa- 
baisa dingo, tik vos vos sujudinusi dumblą. 

Visa tai ne prasimanymas. Aš tik pabandžiau blankiai 
aprašyti Pierygotus — trimetrinę pabaisą, gyvenusią maž- 
daug prieš 400 milijonų metų ankstyvojo devono jūrose. 

Kartą teko lankytis Omske. Pirmiausia, žinoma, ap- 
lankiau muziejų. Gamtos istorijos skyriuje po vitrinos 
stiklu aptikau nejprastą pabaisą. Ji buvo maždaug pus- 
metrio ilgio. Ir kaip tyčia užrašas ties ja toks „vykęs“, 
kad be akinių neperskaitysi, o su akiniais — taip pat, 
nes jis per toli. Teko laukti akylų lankytojų. O tai buvo 
visažinantys berniukai, kurie mane nuramino: 

— Nebijokite, dėde. Tai išgalvota. Ten parašyta, kad 
taip atrodytų iki pusės metro padidintas tarakonas. 

Iki pusės metro. O trimetrinė pabaisa buvo neišgal- 
vota, ji iš tikrųjų kadaise gyveno! 

„Gamtos konstruktoriai“, kurdami daugybę nariuota- 
kojų, „bandė ir tikrino“ įvairių įvairiausius jų variantus. 
Matyt, milžiniškas dydis (jėgos vystymo kryptis) pasiro- 
dė nenaudingas, nors ir iki šiolei šis variantas „tebėra 
gamyboje“. Panaudojant milžiniškus Tolimųjų Rytų jūrų 
krabus, ir šiandien bandomas šios krypties nariuotakojų 
evoliucijos patikimumas. 


UZŽKROSNIO TARAKONAS 


„Visą vietovę buvo nužėrusi deginanti šviesa, daug 
kartų stipresnė už. vidudienio Saulę. Ši šviesa buvo auk- 
sinė, purpurinė, violetinė, pilka ir mėlyna". Taip H. Smi- 
tas savo knygoje „Atominė energija kariniams tikslams“ 
aprašo ryškų tvykstelėjimą pirmojo atominio sprogimo 
metu. Daugelyje kitų pasakojimų apie vėlesnius sprogi- 
mus visada minima kažkokia keista „nežemiška“ šviesa. 

Yra būtybių, kurios sugeba matyti radioaktyviuosius 
spindulius. Daugiausia tokiais sugebėjimais apdovanotas 
tarakonas. Ką tarakonas mato užkrosnyje? Pilkus ir mė- 
lynus tonus visą laiką į mus besiveržiančių radioakty- 
vių impulsų? Gal iš tikrųjų šie blykstelėjimai yra labai 
ryškūs? 

Juk tarakonas dar mato ir infraraudonąją šviesą. O 
kokias spalvas skleidžia ši šviesa? Ką tarakonas yra išra- 
dęs, įsisavindamas šviesos bangas? 

Deja, mes negalime prasiskverbti į tą pasaulį, kurį 
mato tarakonas. Be sudėtingų prietaisų viso to nepama- 
tysime. 

O tarakonas maždaug prieš 350 milijonų metų „„išra- 
do“ regėjimą infraraudonojoje šviesoje! 

Tada jis buvo pusmetrinė pabaisa, gyvenusi pirmuo- 
siuose akmens anglies periodo miškuose. Šis baisus nak- 
timis medžiodavęs grobuonis, mokėjęs matyti visiškoje 
tamsoje, iš tiesų buvo tų laikų siaubas. 

Tarakonai kandžiojasi. 

Kartą naktį mane užpuolė pulkai prūsokų. 

Tai buvo Valdaisko kalnyne, Akademičeskoje stoties 
rajone. Man. tada Leningrado universiteto studentui, 
buvo pavesta nufotografuoti Leningrado Geografijos 
muziejui keletą tipiškų galinės morenos kalvagūbrio 
peizažų. 

Technika tais laikais buvo dar gana primityvi. Man 
davė 18X24 fotoaparatą mediniu įtvaru, keturis tuzinus 
stiklo plokštelių, kabinetinį stovą ir ryškinimo reikme- 
nis. Visi šie įrenginiai kartu su nedideliu mano turtu 
svėrė daugiau kaip du pūdus. 

Nutfotografavau dvylika nuostabių peizažų. Vakarop, 
pasiekęs vieną kaimelį, pasiprašiau nakvynės, kad naktį 
galėčiau išryškinti plokšteles. 

Dar prietemoje, ruošiantis ryškinti, mano dėmesį at- 
kreipė armija rudų prūsokų. Bet šeimininkė mane nura- 
mino: girdi, jie čia nuo „neatmenamų laikų“. 

Išryškinau. Nuotraukos buvo puikios. Negatyvus at- 
rėmiau į langų stiklus. 

Naktį negalėjau sudėti akių. Visą laiką gyniausi nuo 
sužveėrėjusių tarakonų. 

O rytą pamačiau, kad nuo plokštelių nuėsta visa 
emulsija. Na ir keikiausi, dubliuodamas nuotraukas! .. 

Įsivaizduoju, kaip jie puotavo, apžiūrinėdami pui- 
kiuosius peizažus (jiems, galimas dalykas, spalvotus) ant 
skanios minkštos želatinos! 

Bet juk tai mūsų taikieji naminiai prūsokai, O jų lau- 
kinis protėvis— besikandžiojantis pusmetrinis tarako- 
nas — iš tiesų buvo baisus. 

Žinoma, mes neturime įrodymų, kad senieji karbono 
ir permo periodų vabzdžiai matė taip pat, kaip ir šiuolai- 
kiniai tarakonai. Bet ir sakyti, kad tokias savybes šie 
gyvūnai įgijo tik mūsų dienomis, taip pat neturime pa- 
grindo. 


PROTĖVIŲ NUEITAS KELIAS 


Kartu su tarakonais ir į juos panašiais gyvūnais ak- 
mens anglies periodo miškuose gyveno ir kiti didieji „iš- 
radėjai“" — laumžirgiai. Jų atradimas genialus. Laumžir- 
giai pirmieji užkariavo oro erdvę! 

Virš milžiniškų į medžius panašių paparčių ir asiūk- 
lių lengvai sklando grakšti būtybė, mokanti vertikaliai 
pakilti ir vertikaliai nutūpti, sugebanti išvystyti didelį 
skridimo greitį ir kyboti ore viršum vieno taško. Mūsų 
aviakonstruktoriai tik 1967 metais oro parado metu pa- 
rodė kažką panašaus į tai, ką laumžirgiai jau mokėjo 
prieš 350 milijonų metų! 

Kaip tai įvyko? Mums paaiškina jie patys, savo indi- 
vidualia raida pakartodami protėvių nueitą kelią. 

1941 metų birželio mėnesį man teko stebėti, kaip iš 
ežero Iopojo dešimtys tūkstančių keistų būtybių. Tai bu- 
vo prie turistinės bazės, išsidėsčiusios Ilmenio valstybi- 
nio V. Lenino mineralogijos draustinio Pietų Urale 
apylinkėse. Taip laumžirgių lervos pradėjo naują gyve- 
nimą. 

Tai baisūs grobuonys, nepasotinami, rajūs padarai. 
Apatinė jų lūpa įtraukta į vadinamąją kaukę — žiome- 

nis dengiantį griebiamąjį organą. Laumžirgių lervos 
kvėpuoja žiaunomis. Kai tik ateina pakitėjimo metas, 
jos išropoja į krantą ir čia apdžiūva. Jų oda suplyšta, ir 
į orą pakyla dar rajesnė ir grobuoniškesnė būtybė. 

Šiuolaikiniai stambūs laumžirgiai būna 10—12 centi- 
metrų ilgio. O karbono periode jų protėviai buvo 70 cen- 
timetrų ir net Metro ilgio! 

Sprendžiant iš randamų suakmenėjusių liekanų, jau 
senų senovėje laumžirgiai turėjo puikų regėjimą. Savo 
facetinėmis akimis jie matė ultravioletinėje šviesoje; kai 
dangų dengdavo tamsūs debesys, skrisdami galėjo orien- 
tuotis pagal tam tikrus taškus (netgi pagal žvaigždes) ir 
pagal pro atmosferą prasiskverbiančius poliarizuotos 
šviesos spindulius. Kas žino, gal jie sugebėjo matyti tai, 
ką mes dabar galime įžiūrėti tik pasitelkę lęšius ir polia- 
rizuotą šviesą? Jeigu taip, tai laumžirgių pasaulis buvo 
nudažytas stebuklinga palete. Ir tos papildomos vabzdžių 
matomos spalvos padėjo jiems tiksliai orientuotis erd- 
vėje. 


PARAZITŲ GENEALOGIJA 


Ketvirtajame dešimtmetyje man teko vadovauti geo- 
loginiams tyrinėjimams Timane. Nuo Barenco jūros 
į pietryčius nusidriekęs Timano kalnagūbris — laukinių 
paukščių, žuvų, žmogaus kojos neliestos amžinosios tai- 
gos kraštas. Čia, į Mezenį ir Pečiorą įtekančių upių tako- 
skyroje, peri laukinės antys ir žąsys. Įveikdamos slenks- 
čius, į nedidelių upių aukštupius plaukia neršti lašišos. 

Prasibrauti per taigą beveik neįmanoma. Nuolat ke- 
lią pastoja užgriuvę medžiai. Vienintelis būdas prasigau- 
ti — valtelėmis. Savaime suprantama, neapsiėjome ir be 
žvejybos. Ties slenksčiais ir brastomis sutikdavome bū- 
rius kiršlių. 

— Kodėl ties slenksčiais? 

Ir mus lydintys vietiniai medžiotojai paaiškino: 

— Žuvys nusikrato nuo savęs blakes. Na, kaip kiau- 
lė kasosi į tvorą, taip kiršlys — į srovę. 

Ir man parodė balzganą plokščią padarą, išplaukusi 

į vandens paviršių kibire su negyvomis žuvimis. Jis bu- 
vo žuvies žvyno dydžio. Tokios blakės įsitaiso po žvy- 
nais ir čiulpia žuvies kraują. 

Lygiai taip pat ir senojoje paleozoinėje eroje, prieš 
šimtus milijonų metų, šios būtybės prisitaikė parazituo- 
ti — iš pradžių vandens stichijos viešpačiuose žuvyse, 
o paskiau — sausumos nugalėtojuose amtfibijose, ropliuo- 
se ir žinduoliuose. 

Gerai gyveno parazitai akmens anglies periodo miš- 
kuose prieš 350 milijonų metų. Dalis jų apsėdo gyvūnus, 
o kita dalis užpuolė augalų pasaulį. 

Kitas kraujačiulpys — erkė — turi tokią pat garbingą 
ir ilgą genealogiją. 

Škotijoje buvo aprašytas unikalus radinys. Kontinen- 
tinėmis sąlygomis susikaupusiuose apatinio devono ska- 
lūnuose buvo rasta suakmenėjusi erkė. Ji pragulėjo že- 
mėje beveik 400 milijonų metų! Bet ne tai labiausiai ste- 
bina. Nuostabą kelią jos išvaizda. Ji buvo tokia pat 
šlykšti, kaip ir dabar. Erkės galūnės taip pat turėjo sa- 
votiškus dyglius, kuriais ji gali įsikibti į bet kokį gyvą 
audinį. Šios būtybės išvaizda per 400 milijonų metų be- 
veik nepasikeitė! 

Erkė padarė nuostabų atradimą, kurio dėka ji galėjo 
tokį ilgą laiką klestėti, išsaugodama savo išvaizdą. Ji iš- 
rado anestezuojančias medžiagas! 

Ruošdamasi įsisiurbti į savo auką, erkė išleidžia lašelį 
skysčio, turinčio nuskausminančių savybių. Nuo šios me- 
džiagos susilpnėja nervinių galūnių jautrumas. Akimir- 
ka — ir parazito ėdmenys jau aukoje. Įsisiurbusios erkės 
beveik neįmanoma ištraukti. 


DRAKONO ŠAUKIMO SIGNALAI 


Kiekvienam iš mūsų teko mušti kandis. Štai skrenda 
mažytis, iš pažiūros nepavojingas padarėlis, bet jis ga- 
dina rūbus. Žinoma, jį reikia užmušti! Supliaukšite del- 
nais, ir... kandis laimingai skrenda toliau pro jūsų ausį 
arba prie pat grindų. Dar kartą pliaukštelėjote — ir vėl 
pro šalį! 

Ne tik nuo mūsų pliaukšėjimų kandys moka greitai 
mestis į šalį. Lygiai taip pat jos gelbstisi nuo visų, kas 
bando jas medžioti. 

Senoje mezozoinėje eroje oro erdvę okupavo dau- 
gybė skraidančių padarų. Pakilti į orą juos paskatino ne 
tik siekimas išsigelbėti nuo sausumos grobuonių, bet ir 
daugybė čia esančio maisto. Dar paleozojuje vabzdžiai 
užkariavo oro erdvę. 


Prasidėjo grumtynės. Atrodo, nugalėjo skraidantys 
žvynuočiai. Juk jie turėjo galingą ginklą — ultragarsą! 
Nuo ultragarsinio Jokatoriaus spindulio negali pasislėpti 
net mažiausias ore krintantis krislelis! 

O štai kandis, išgirdusi lokatoriaus skleidžiamus sig- 
nalus,— kartoju, tik išgirdusi, — akimirksniu metasi į ša- 
lį ir taip išsigelbsti nuo medžiotojo! 

Dabar nustatyta, kad kandies klausos aparate yra 
ultragarsinių virpesių generatorius. Jis sinchroniškai nu- 
kreiptas į šikšnosparnio lokatorius. Todėl šie padarai iš 
anksto nuspėja medžiotojo veiksmus. 

Bet juk tai reiškia, kad kandis prieš 150 milijonų metų 
„išrado“ antilokatorių! Šio aparato dydis matuojamas mi- 
limetro dalimis! Mūsų technika tokio uždavinio išspręsti 
kol kas negali. 


TIKIMYBIŲ TEORIJA 


Kartą studentai pasidžiaugė man savo „atradimu“. 
Jiems ką tik baigė dėstyti vieną matematikos skyrių — 
tikimybių teoriją. Pritaikę formules, studentai lengvai 
apskaičiavo, kiek reikia turėti valstybinės paskolos ob- 
ligacijų, kad kiekvieno tiražo metu laimėtų tam tikrą 
sumą pinigų, ir įkalbinėjo mane pirkti tokį skaičių 
obligacijų. 

Apskaičiuoti nesudėtinga. Bet kaip tą matematikos 
skyrių perprato vabzdžiai? Štai apie šį atradimą papasa- 
koti sunkiau. 

Voras, mūsų požiūriu, tai niekuo ypatingu nepasižy- 
minti būtybė. O savo voratinklį jis rezga, vadovaudama- 

sis tikimybių teorijos dėsniais. Musė turi praskristi bū- 
tent pro ten, kur paspęstos žabangos. 

Tikimybių teoriją įsisavino daugelis būtybių. Ir pir- 
miausia tos, kurios nesirūpina savo palikuonimis. Jos su- 
deda daugybę kiaušinių, „pasikliaudamos viltimi“, kad 
vienas ar keli iš jų išliks, užaugs ir duos pradžią naujam 
individui. 

Yra atlikti nesudėtingi apskaičiavimai: kas atsitiktų, 
jeigu visi austrių vaikai liktų gyvi? Pasirodo, po kelių 
kartų visų austrių biomasė svertų daugiau, negu Žemės 
rutulys. 

Kovoje už būvį išlikusioms formoms taikoma tikimy- 
bių teorija paaiškina mums daugelį organinio pasaulio 
evoliucijos kelių. Išlieka tik tie individai, kurie tam tik- 
romis sąlygomis išsaugojo geriausius požymius. Vienų — 
tai savybė regzti voratinklį: kitų — ypatinga galūnių for- 
ma, išsivysčiusi į žnyples; trečių — sparnai ir t. t. 


GYVENIMAS ATRADO 


Mes, žmonės, — gyvunų protėvių įpėdiniai. Daugelį iš 
to, kas buvo reikalinga kovoje už būvį, išmėtėme, nes 
dabar mums jau nereikia. Bet daug kas ir išliko, tik už- 
maskuota, O kai kuriuose žmonėse šios slaptos savybės 
netikėtai smarkiai pasireiškia, ir tada tokie žmonės 
mums atrodo paslaptingi ir vos neantgamtiški. 

Pasakojama, kad kartą kilmingasis baronas Reichen- 
bachas, mokslininkas gamtininkas, sutiko nepaprastą 
žmogų. Iš išvaizdos jis atrodė paprasčiausias valstietis, 
visiškai niekuo neišsiskiriantis iš kitų tokių pat, kaip jis, 
bavarų. 

— Pone barone,— pasakė vergiškai nusilenkęs vals- 
tietis, — visi jūsų rūbai spindi raudona šviesa. Tai aistrin- 
gos meilės spalva. Neabejoju, jūs geras žmogus. O štai 
vakar aš sutikau pastorių. Kas galėtų pamanyti, jis visas 
buvo pamėlęs kaip lavonas. Jis ne tik mane išbarė, bet 
netgi paspyrė koja. Tai piktas, negeras žmogus. Ir kodėl 
jis paskirtas mūsų pastoriumi? 

Tą dieną baronas Reichenbachas buvo puikios nuo- 
taikos. Šiandien jam pavyko padaryti didžiausią atradi- 
mą. Savo įmonėje — pirmojoje pasaulyje medienos disti- 
liavimo gamykloje — jam pavyko gauti iki šiol mokslui 
nežinomą medžiagą. Jis pavadino ją parafinu. Ši medžia- 
ga kartais keistai švytėjo. 

Apskritai pastaruoju metu poną baroną persekiojo 
mintis, kad kiekvienai medžiagai būdingas savas švytė- 
jimas. Tuo jis ne kartą įsitikino, tyrinėdamas įvairius 
mineralus. Fostorinę „nežemišką“ šviesą jis matė, kai pro 
vandenį leido elektros srovę. 

— Ei, mielasai, — šūktelėjo valstiečiui baronas,— at- 
eik šįvakar pas mane į hauzą! Aš ten smulkiau tave iš- 
tyrinėsiu. 

Nuolat linkčiodamas, valstietis vapėjo: 

— Pasakykite, mano barone, kodėl aš ne toks, kaip 
visi? Kodėl aš galiu matyti ne tai, ką mato visi žmonės? 

Reichenbachas nežinojo, kad šis susitikimas apvers 
aukštyn kojomis visą jo gyvenimą. Nežinojo, kad nuo 
šiolei jis neteks ramybės visam gyvenimui. Nežinojo, 
kad dabar visą savo laiką jis skirs „paslaptingai“ mag- 
netinei jėgai išaiškinti. Nežinojo, kad nuo šiolei visi 
mokslininkai jį vadins šarlatanu. .. 

1850 metais baronas Reichenbachas rašė, kad pas jį 
atėjęs valstietis buvo nepaprastas žmogus. Jis matė pa- 
slaptingos jėgos „Od“ skleidžiamus spindulius, o ši jėga 
valdanti visus gyvybinius procesus. Jis buvo sensityvas! 

Ir, norėdamas paremti šį savo teiginį, Reichenbachas 
papasakojo, kaip valstietis jam apibūdino švytėjimą, ku- 
rj jis matė prie paprasto magneto polių. Švytėjo taip 
smarkiai, kad žėrinčius, margus, raudonus, žalius, gelto- 
nus tonus jis kartais matydavo netgi dieną. 

Ponas baronas daug kartų tikrino pats save ir visus 
jį supančius žmones, bet švytėjimą matė tik išrinktieji. 
Galimas dalykas, rašė jis, kad sensityvų esama ir gyvūu- 
nijos pasaulyje. 

Mūsų dienomis atlikti tyrimai su įvairiais gyvūnais 
parodė, kad jų tarpe iš tikrųjų yra jei ne sensityvų, tai 

bent registruojančių magnetinę jėgą. Tokių individų bu- 
vo rasta ir iškasenų karalijoje. 

Dabar mes gerai žinome, kad prieš 1,5—2 milijardus 
metų Žemėje gyveno tokios būtybės, kurios galėjo jausti 
magnetines bangas. Šitai žinome iš kruopščių TSRS 
Mokslų akademijos nario korespondento A. Vologdino 
tyrimų. Jam pavyko įrodyti, kad vadinamieji stromatoli- 
tai savo būstus statėsi, orientuodami juos pagal senuo- 
sius meridianus. 

Šiandien, norint pamatyti, kokie dėsniai tvarkė stro- 
matolitų gyvenimą, nereikia leistis į jūros dugną. Ji jau 
seniai tapo sausuma. Tai galima pamatyti ir Kinijoje, ir 
Urale, ir Karelijoje, ir Timane. 

Tūkstančių ežerų šalyje — Karelijoje, išilgai Sundo 
ežero pakrantės, nusidriekę stromatolitų — senųjų klin- 
tinių dumblių, pirmuosius milijardus metų absoliučiai 
viešpatavusių jūros dugne, kūgio formos statiniai. Šie 
Žemės šeimininkai statė rifus ir bankas. Sluoksnis po 
sluoksnio, Kartais per metus vos po milimetrą, jų kolo- 
nijos statė kūgio pavidalo stulpus. Kai kurie kūgiai buvo 
net 36 metrų aukščio. Šitai sužinojome tik tada, kai į jų 
paslaptį buvo nukreiptas smalsus žvilgsnis. Vologdinas 
stromatolitų piūviuose pamatė nuostabų jų sluoksnių pa- 
sikartojimą, vienuolikos kartotinį! 

Vienuolika! Šis skaičius viešpatauja visoje Saulės sis- 
temoje. Kartą per vienuolika metų Saulė keičia savo re- 
žimą! Ir stromatolitai buvo paklusę šiam skaitiniam dės- 
niui, Todėl buvo lengva apskaičiuoti, kad trisdešimt še- 
šių metrų kolonija gyveno 36 tūkstančius metų! 

Saulės ypatingo aktyvumo metu padidėdavo Saulės 
korpuskulių srautas. Paslaptinga šviesa sušvisdavo šiau- 
rės pašvaistės. Keistai danguje žėrėdavo žalios, raudo- 
nos, oranžinės užuolaidos ir lankai. Ir visa tai registra- 
vo akmeniniai jaunosios planetos sensityvai! 

Vadovaujantis pagal senąjį meridianą nusidriekusiais 
stromatolitais, galima apskaičiuoti vietovės ilgumą ir 
netgi platumą! 

Vologdinas mano, kad Žemės ašies palinkimo į tą 
plokštumą, kurioje Žemė sukasi aplink Saulę, kampas 

tais laikais buvo kitoks — ne 23,5 laipsnio, kaip dabar, 
o maždaug 30—35 laipsnių. 

Tokie reikalai yra su iškasenų karalija. O kai dėl 
gyvųjų, tai jau daugiau kaip šimtmetis ginčijamasi: ar 
gali ypatingai gamtos apdovanoti žmonės matyti elektro- 
magnetinį lauką? Juk šiuolaikinis mokslas sukūrė įvai- 
rius elektrožvalgybos ir magnetožvalgybos prietaisus 
naudingosioms iškasenoms žvalgyti. Įrodyta, kad virš 
naudingųjų iškasenų telkinių iš tiesų galima pamatyti 
elektros ir magnetinių laukų aureoles. Įdomu būtų suras- 
ti tokių žmonių, kurie visa tai galėtų matyti be jokių 
prietaisų. Prancūzas abatas Bulis tokius žmones pavadino 
Iadioestezistais. 

Versalio karinėje inžinerinėje mokykloje prancūzų 
karininkus moko radioestezijos meno. 25 tūkstančiai to- 
kių specialistų užregistruota Jungtinėse Amerikos Vals- 
tijose. 

Savaime suprantama, tarp jų nemaža šarlatanų, bet, 
patikrinus jų veiklą, buvo gauti visiškai netikėti re- 
zultatai. 

JUNESKO ekspertas, olandas profesorius S. Trompas, 
naudodamasis SNO „psichofizinių tyrimų fondo“ lėšomis, 
pabandė giliau paanalizuoti radioestezijos reiškinius. Šie 
tyrimai vyko penkerius metus. Speciali studentų geologų 
grupė analizavo maršrutus, kuriuos anksčiau nužymėjo 
geofizikai, bandomajame poligone nustatę nemaža mag- 
netinių ir elektrinių anomalijų. Studentai buvo aprūpinti 
ne tik „stebuklingomis vytelėmis“ ir švytuoklėmis, bet 
ir kardiografais bei davikliais, galinčiais nustatyti odos 
elektrinį potencialą. Visi studentai vienodai žymėjo ano- 
malijų zonas; ypač tiksliai buvo užregistruojamos sritys, 
kuriose žema lyginamoji varža. Kaip žinome, tokioms 
sritims galima priskirti įvairiausias naudingąsias iška- 
senas. 

S. Trompas priėjo išvadą, kad šiuos fiziologinius ir 
geologinius ryšius būtinai reikia toliau tyrinėti. 

Galimas dalykas, kad tarp gyvų organizmų skleidžia- 
mų elektros laukų ir Žemės elektromagnetinio lauko yra 
kažkoks ryšys. Tokius žmonių nervų elektros laukus ne- 

seniai užregistravo Leningrado universiteto fiziologinės 
kibernetikos laboratorijos bendradarbiai. Jie taip pat ap- 
link varlės nervą aptiko galingą aurogramą. Nervo 
elektros lauką prietaisai parodydavo net per 25 centimet- 
rų atstumą nuo nervo. Savaime suprantama, netrukus 
labai jautriais stiprintuvais bus galima registruoti, kaip 
vienas kitą veikia žmogaus ir Žemės elektros laukai, ir 
tada problema sukurti naujus naudingųjų iškasenų ieš- 
kojimo metodus taps reali. 

Psichiatras Vladimiras Levis savo puikioje knygoje 
„Minties medžioklė“ rašo: „Garsus rentgenoradiologas 
G. Zubovskis man pasakojo, kad kai kurie labai retai pa- 
sitaikantys žmonės sugeba matyti tamsoje be ekrano 
rentgeno spindulių nušviestą žmogaus vidų. Be to, jis 
man sakė, kad technikas (pagal tarnybos specifiką jam 
tekdavo saugotis radioaktyviųjų spindulių) išsiugdė su- 
gebėjimą tiesiog apčiuopomis, be skaitiklių nustatyti esa- 
mą radioaktyvumą. Dalyvaujant G. Zubovskiui, buvo 
patikrintas šis jo sugebėjimas. Jam buvo pasiūlyta iš 12 
absoliučiai vienodų cilindrų išskirti tą, kuriame vienin- 
teliame buvo radioaktyviojo cezio. Greitai apčiupinėjęs 
cilindrus, technikas nesuklydęs nurodė radioaktyvųjį“. 

Sugebėjimas tiesiogiai, be prietaisų, nustatyti esamus 
radioaktyviuosius spindulius labai praverstų, ieškant ne 
tik urano, radžio, torio, bet ir kai kurių neradioaktyvių 
naudingųjų iškasenų. 

O jeigu mes galėtume ne tik atskleisti ir išvystyti Šį 
sugebėjimą, bet ir jį pademonstruoti? 


KINOLOGIJA IR GEOLOGIJA 


„Kinologija? Taip, žinau. Tai kažkas tokio iš moksli- 
nio kino srities. Ne, atrodo, mokslas apie patį kiną. ..“— 
taip sakydavo man „žinovai“ kai, jiems girdint, ištarda- 
vau šį žodį. 

Žinoma, jie neteisūs. 

„Kinologija“ — graikiškas žodis. Tiksliau, jis jungia 
du žodžius, kurie kartu reiškia mokslą apie šunis. 

„Tai kas čia bendra gali būti su geologija?” — klaus- 
davo manęs tie, kam aiškindavau šio žodžio prasme. 

O štai kas. Papasakosiu apie neįprastas suomių geo- 
logų surengtas varžybas. Varžėsi šuo Laris ir jaunesnysis 
geologas, kurio pavardė įslaptinta. 

Varžybų sąlygos buvo sudėtingos. Reikėjo rasti di- 
džiausią kiekį riedulių, kuriuose yra vario rūdos. Kiek- 
vienam iš besivaržančiųjų buvo paskirtas vienodas 3 
kvadratinių kilometrų plotas. 

Ir štai — startas. Varžybos truko tris dienas. 

Tūkstantį tris šimtus kartų sulojo Laris! Jo radiniai 
buvo be priekaištų. Kiekviename aplotųjų riedulių buvo 
vario rūdos. 

Geologui ne taip gerai sekėsi. Jis surado tik 270 rie- 
dulių. Keletą kartų buvo suklydęs. 

Apie šias varžybas mums, 1967 metų vasario mėnesį 
vykusio Sąjunginio „Žinijos“ draugijos seminaro daly- 
viams, papasakojo geologijos-mineralogijos mokslų kan- 
didatas iš Petrozavodsko V. Robonenas. Jis pasakė, kad 
kinologijos metodą geologijoje pirmą kartą pabandė tai- 
kyti suomių geologai 1962 metais. Pasirodo, daugelis rū- 
dų skleidžia specifinį aromatą. Pavyzdžiui, senovinėse 
legendose minima, kad auksas kartais turi velnio žymę. 
Jis atsiduoda česnaku. Šį kvapą jam suteikia mineralas 
arsenopiritas, iš tiesų kvepiantis česnaku. 

Rieduliai, kuriuose yra vario rūdų, taip pat turi spe- 
cifinį kvapą. Štai kodėl vokiškas aviganis Laris nugalėjo 
geologą. 

O Karelijoje savo geologiniais sugebėjimais visus nu- 
stebino šuo Muratas. Jam teko varžytis su geolizikais. 
Šie įvairiais metodais (elektrometriniu, magnetiniu ir ki- 
tokiais) atskleidė nemaža anomalijų. Jie manė, kad vi- 
sos anomalinės zonos turinčios būti virš rūdos telkinių, 
slypinčių po sąnašų sluoksniu. Geotizikų išvadų teisin- 
gumą turėjo patikrinti geologai. 

Štai čia Muratas ir atkreipė į save dėmesį. Virš kai 
kurių anomalijų jis lojo, tiesiog užspringdamas. O virš ki- 
tų — tylėjo. Tylėjimas reiškė: anomalijose rūdų nėra. 
Šuo neklysdamas nustatydavo rūdų telkinius net tais at- 

vejais, kai jie būdavo pelkėje po durpių sluoksniu — 
5 ar 7 metrų gylyje! 

Kinologinis metodas buvo taikomas žiemą, esant 40 
centimetrų sniego dangai! 

Gyvūnai stebina mus savo sugebėjimu jausti kvapus. 
Yra žinoma, kad didžiausiu jautrumu pasižymi paprasta- 
sis upių ungurys. Jis reaguoja į alkoholio kvapą, esant 
nepaprastai mažai koncentracijai: gramui spirito Lado- 
gos ežere! 

Kvapus jaučia arkliai, paukščiai. Net gaidžiai stebina 
mus tokiais sugebėjimais! 

Manau, kad kinologinis metodas geologijoje turi di- 
delę ateitį. Pasakojama, kad JAV geologai ėmėsi kons- 
truoti „elektroninį šunį“, dar jautresnį, negu bet kurios 
šunų veislės atstovai. Toks „šuo“ bus labai naudingas 
žvalgybai. 


VISUOMENINIS KELIAS 


O štai dar vienas atradimas — prieš daugelį milijonų 
metų bitės, skruzdėlės, termitai ėmė burtis į kolektyvus. 
Kiekviena iš šių bendrijų jungia po 50—70 tūkstančių 
individų. Mūsų planetoje gyvena trilijonų trilijonai in- 
dividų, susivienijusių į tokius didelius kolektyvus. 

Kiekvienas gausios vabzdžių bendrijos narys dirba 
savo darbą. Bityne motinėlė deda kiaušinėlius. Bitės dar- 
bininkės renka nektarą, perdirba jį, lipdo korius, prižiū- 
ri jaunyles bites. 

Sava tvarka ir skruzdėlyne. Čia taip pat svarbiausias 
darbas — prižiūrėti jaunąją kartą. Jos draugauja su įvai- 
riausiais gyvūnais. Jų „melžiamos karvės“ — amarai, ku- 
rie išskiria saldžias sultis. Skruzdėlės jas sulaižo. Jos au- 
ginasi specialias grybų rūšis, 

Termitų armijos statosi nuostabiuosius būstus. O kai 
jų kelyje pasitaiko žmonių gyvenviečių, vabzdžiai stoja 
į kovą su žmogumi: visa, kas jiems trukdo, jie papras- 
čiausiai suėda. Ne per seniausiai TASS'as pranešė, kad 
Karšino stepėje termitai suėdė klubą, biblioteką ir kele- 
tą namų. 

Jie visiškai patenkinti tokiu gyvenimo būdu ir nuo 
seniausių laikų jo nekeičia. Maždaug 60 milijonų metų 
senumo nuogulose rasta termitų apgraužtos medienos 
nuolaužų. 

Tokiu pat garbingų amžiumi gali pasigirti ir skruzdė- 
lių bendrijos. Badeno ežero apylinkėse, Eningeno skalū- 
nų kloduose, rasta nepaprastai daug fosilinių skruzdėlių. 

Neblogos senųjų bičių kapinės aptiktos viename dur- 
pyne Vokietijos Demokratinėje Respublikoje. Ten buvo 
rastos 80 bičių darbininkių sukalkėjusios liekanos. Tik 
vienas iš šių egzempliorių, pasirodo, buvo tranas. Matyt, 
visi 80 egzempliorių — vienos šeimos nariai. Nustatyta, 
kad bitės nemėgsta švaraus vandens. Paryžiaus bitinin- 
kai žino, rašo bičių žinovas Remi Šovenas, kad mielo- 
sios Paryžiaus bitelės mėgsta gaivintis miesto pisuaruo- 
se. Todėl nereikia stebėtis, kad fosilinės bitės buvo ras- 
tos susibūrusios prie nešvaraus klano kadaise, prieš 60 
milijonų metų, plytėjusioje pelkėje. Šitai mums tik dar 
kartą įrodo, kad vabzdžių bendrijos — labai senas reiš- 
kinys. 

Daug bičių ir ypač sparnuotųjų skruzdėlių rasta Balti- 
jos jūros gintare — prieš dešimtis milijonų metų sustin- 
gusiuose sakuose. Dar senieji romėnai ir graikai labai 
vertino gintaro gabalėlius su viduje sukietėjusiais vabz- 
džiais. Istorija žino netgi tokių radinių falsifikavimo fak- 
tų. Mūsų dienomis gintaro inkliuzai įgijo naują vertę. 
Jie atskleidžia mums gyvenimo Žemėje fragmentus. 


NEMIRTINGUMO PASLAPTIS 


Žemės sluoksniuose yra išlikę žiauriausių kovų, su- 
liepsnodavusių gyvybės užimtuose poligonuose, pėdsakų. 
Nevykusios konstrukcijos buvo sunaikinamos. Išgyven- 
davo tik tie, kas buvo geriausiai prisitaikę. Kurį laiką jie 
ir viešpatavo pasaulyje. Tačiau šis viešpatavimas buvo 
neamžinas. Kartais pasaulį sukrėsdavo masinių išmirimų 
epochos. Kodėl įvykdavo tokie sukrėtimai? Mokslininkai 
ginčijasi, nurodo įvairias priežastis: visuotinį atšalimą, 
epidemijas, radiacijos padidėjimą... Priežasčių daug... 

Geologams tokios mirties ribos, paženklintos gausybe 
fosilijų sankaupų žemės sluoksniuose, — tai tarsi savotiš- 
kas kompasas, padedantis kelionėje į praeitį. Šioje gilio- 
je senovėje mes skaitome nesibaigiančių diskusijų isto- 
riją. 

Kas geriau: ar šliaužioti drėgnu smėliu, prasirausiant 
jame sau kelią, ar, įsivilkus į akmeninius šarvus, ramiai 
sėdėti dumblo paviršiuje, ar smagiai plaukioti vande- 
nyne? 

Dėl to ginčijasi trys gyvūnų grupės: kirmėlės, bra- 
chiopodai ir bežandės žuvys. Ir ginčijasi jau daugiau 
kaip pusę milijardo metų! 

Amerikiečių mokslininkas F. Ceineris sudarė savotiš- 
ką lentelę. Aš ją pavadinčiau „(Gyvybės lentele“. Jis pa- 
sirinktinai paėmė keletą gyvūnų grupių, apytikriai nu- 
rodė jų gyvavimo Žemėje periodą ir suderino šią lentelę 
su geologinio laiko skale. 

Valandų valandas galima žiūrėti į šią lentelę. Tr pa- 
pildyti ją gali kiekvienas, kiek tik nori. Ji padeda at- 
skleisti ir kai kurias nemirtingumo paslaptis. 


„GYVYBĖS LENTELĖ" 
Atskirų grupių gyvavimo trukmės pagal Ceinerį lentelė * 


Atsiradi- | tus gy 
: 2 S: gė vavimo 
Grupė Geologinis amžius (prieš periodas 
mln. (mln. 
metų) metų) 
Trilobitai Kambras — permas 570 330 
Skorpionai Sfūras — dabar 440 440 
Besparniai Vidurinysis devonas — dabar 370 370 
vabzdžiai 
Sparnuotieji Vėlyvasis karbonas — dabar 320 320 
vabzdžiai 
Tarakonai Vidurinysis karbonas — dabar 370 370 
Laumžirgiai Vidurinysis karbonas — dabar 370 370 
Musės Vėlyvasis permas — dabar 260 260 
Kandys Vėlyvasis triasas — dabar 240 240 


* Visi skaičiai pateikti pagal tarybinę 1964 metų skalę. 

Miunima- 


Atsiradi- A 
Grupė Geolopinis amžius Lara Ua eio 
mety) das 
(min. 
metų) 
Pečiakojai Kambras — dabar 570 570 
(brachjopodai) 
Kirmėlės Vidurinysis kambras — dabar 550 550 
Bežandės žuvys | Ordovikas — dabar 500 500 
Skydaodės žuvys | Devonas — ankstyvasis karbo- 410 80? 
nas 
Rykliažuvės Vėlyvasis silūras — dabar 425 425 
Kaulingosios Devonas — dabar 410 410 
ZuvVys 
Amfibijos Vėlyvasis devonas — dabar 370 370 
Ropliai Ankstyvasis karbonas — dabar 365 365 
Paukščiai Vėlyvoji jura — dabar 180 180 
Žinduoliai Vėlyvasis triasas — dabar 210 210 
Sterbliniai Vėlyvasis triasas — dabar 210 210 
Placentiniai Vėlyvoji kreida — dabar 110 110 
žinduoliai 
Lemūrai Eocenas — dabar 60 60 
Žmogbeždžionės | Ankstyvasis oligocenas — dabar 40 40 
Žmogus Vėlyvasis plioocenas? 1,6 1,6 


Pleistocenas — dabar 


Nemirtingumas! Jo negalima suprasti primityviai, 
kaip vieno individo gyvenimo trukmės. Čia mes kalba- 
me platesne prasme — apie gyvybės užimtame poligone 
besivaržančių rūšių nemirtingumą. 

Į klausimą, kas periau: kirmėlės, brachiopodai ar be- 
žandės žuvys — atsakymą davė gyvenimas. Vienu metu 
atrodė, kad nugali brachiopodai. Jie viešpatavo paleozo- 
juje, ypač devono ir akmens anglies periodais. Tuo me- 
tu netgi kai kurios kirmėlės pradėjo pamėgdžioti jų gy- 
venimo būdą ir taip pat įsigijo šarvus. 

Sunkiais laikais, paleozojaus ir mezozojaus ery san- 
dūroje, išliko kirmėlės. O brachiopodai masiškai išmirė. 
Iki mūsų dienų išliko labai nedaug jų atstovų. Kirmėlės 
ir bežandės žuvys triumiavo! 

Daugiau kaip po keturis šimtus milijonų metų gyvena 
ir varžosi grobuonys ir parazitai. 

Grobuonys — tai skorpionai, gamtos apdovanoti nuo- 
dingu „durklu“. Grobuonys — tai rykliai. Vėliau prie 
šios grupės prisidėjo daugelis roplių, paukščių ir žin- 
duolių. 

Parazitai formavosi iš kirmėlių. Tačiau parazitų tarpe 
vėliau buvo daug vabzdžių. Be to, šie padarai buvo ver- 
buojami ir iš kitų gyvūnų grupių. 

Toliau analizuojant „(Gyvybės lentelę“, atsiskleidžia 
nemirtingumo paslaptys. Daugiau kaip 300 milijonų metų 
egzistuoja tie gyvūnai, kurie sugebėjo išmokti ką nors 
nauja. Vabzdžiai išmoko skraidyti, amfibijos — šokinėti, 
o ropliai — sausumoje naudoti jėgą. 

Kalbant apie vabzdžius, ypač įdomi yra tarakonų gi- 
minė. Viena jos atšaka — termitai — įsigijo naują be ga- 
lo didelį pranašumą: visuomeninį vystymosi kelią! 

Savaime suprantama, mokslas dar neatskleidė dauge- 
lio jų gyvenimo paslapčių. Gana ilgai buvo netgi mano- 
ma, kad termitų amžius Žemėje kur kas trumpesnis, ne- 
gu iš tikrųjų. Remdamiesi Vokietijos Federatyvinėje 
Respublikoje, Roto kaime, skalūno plokštelėse rastomis 
suakmenėjusiomis termitų formomis ir Jungtinėse Ame- 
rikos Valstijose, Kolorade, vulkaniniuose pelenuose ras- 
tų fosilijų pavyzdžiais, mokslininkai juos laikė bičių ir 
skruzdėlių bendraamžiais, tai yra jų egzistavimo laiką 
apribojo kainozoine era. 

Termitai išmoko ėsti ir kitokį maistą. Drauge su bak- 
terijomis jie išmoko skaidyti augalų ląstelieną ir pradėjo 
ėsti tai, ko niekas daugiau neėdė. 

Visuomeninis vystymosi kelias — tai tas kelias, ku- 
riuo ėjo ir žmogus, atsiradęs vos prieš pusantro milijono 
metų. Šis kelias padėjo žmogui pralenkti visus gyveni- 
me sutiktus konkurentus, 

Tačiau žmogaus pasirinktasis kelias, savaime supran- 
tama, kitoks, negu vabzdžių. Visuomeninių vystymosi 
formų varžybose jau aiškiai matyti, kad laimėjo žmogus. 
Kolektyvinis darbas, visuomeninė gamyba, gamtos per- 
tvarkymas — štai kas žmogų padarė Žemės valdovu. 

GEOCHRONOLOGINĖ SKALE 


Grupės (eros) Sistemos Pradžia ir mė, Pagrindiniai organinio 
Ar stambūs (periodai) pabaiga, mìn. | min. | pasaulio vystymosi etapai 
jų poskyriai metų metų 
Kvarteras 1,5—0 1,5 | Suklestėjo žinduoliai, 
(antropoge- paukščiai, kaulingo- 
nas) sios žuvys, atsirado 
Kainozojus | žmogus. 
Neogenas | 26—1,5 | 24,5 | Po visą pasaulį pa- 
P sklido gaubtasėkliai 
Paleogenas | 67—26 | 41 ir žinduoliai. 


Kreida | 137—70 | 67 | Išmirė stambūs ropliai 


ir amonitai; atsirado 
gaubtasėkliai. auga- 
lai 


Mezozojus į Triasas 240—195 45 | Atsirado paukščiai, la- 
bai suklestėjo rop- 
liai ir amonitai. Iš- 
siplėtojo paparčiai, 
spygliuočiai, sapi- 
niai augalai, atsira- 
do žinduoliai 


Permas 285—240 45 | Išmirė dauguma pa- 
leozoinių gyvūnų 
Akmens 340—285 55 Atsirado ropliai ir 
anglies (kar- spygliuočiai augalai 
bonas) | | | | | | | | 
Devonas Devonas | ao | 70 410—340 70 | Stuburiniai (kiaupės, 
amfibijos) išlindo 
Paleozojus į sausumą, išsivystė 
Silūras 440—410 30 riešapelekės, dvi- 
kvapés ir  šarvinės 
žuvys; atsirado pa- 
parčiai, spygliuo- 
čiai, pataisai 
Ordovikas Ordovikas | ss0—40 | 60 550—440 B Perų R ra 60 | Labai suklestėjo trilo- 
bitai, bestuburiai iš- 
Kambras | 570—500 aans Go 70 lindo į sausumą 

Grupės (eros) Sistemos Pradžia Ir pa- Pagrindiniai organinio pa- 


ir stambūs jų (periodai) baiga, min. | £ saulio vystymosi etapai 
poskyriai metų kri 
S Ev 
EE 
Proterozojus 2600— 570 2000 | Plačiai išsivystė dumb- 


liai, atsirado papras- 

čiausi gyvūnai: kir- 
Prekambris mėlės, jūrinės pin- 

tys, archeoceatai 


Archajus >3500—2600| >900Į Atsirado Cotosinteti- 
nančios bakterijos ir 
vienaląsčiai mikro- 
skopiniai dumbliai 


Planetinė, Daugiau ? Abiogeninė stadija 
arba prieš- kaip 
geologinė | 3500 


DARBUOJASI NEREGIMOS BŪTYBĖS 


Centrinio Tianšanio prieškalnėse, 4,5—5 tūkstančių 
metrų aukštyje, atrodytų, negyvų uolų ir amžinojo snie- 
go karalijoje mokslininkai surado savotiškus akmeninius 
dokumentus. Biologų alpinistų ekspedicija, pakilusi 
į Tianšanio viršūnes, pamatė, kad daugelį uolų dengia 
juoda plutelė. Tyrinėtojų uždavinys buvo nustatyti to- 
kios plutelės susidarymo priežastis. Paaiškėjo, kad kiek- 
viename grame juodos plutelės yra maždaug 1 milijonas 
mikroorganizmų — įvairiausių dumblių, grybelių ir bak- 
terijų. Be to, buvo Nustatyta, kad kiekvieną uolieną arba 
mineralą atitinka savas kompleksas mikroorganizmų. Ant 
lauko špatų gyvenantys mikroorganizmai, perkelti ant 
žėručio, miršta iš bado, o gyvenantys ant žėručio arba 
raginukės, perkelti ant kvarco, taip pat nesivysto ir 
miršta. 

Daugelis iš šių organizmų gauna azoto iš oro. Apskai- 
čiuota, kad, esant 1 tonai azotą perdirbančių mikrobų, 
susidaro nitritinė ir azoto rūgštys. Šiomis rūgštimis ga- 

lima ištirpinti 2,5 tonos klinčių, tai yra 1 tona mikroor- 
ganizmų suardo 1 kubinį metrą uolienos. 

Galybė įvairiausių mikroorganizmų — bakterijų, filt- 
ruojamųjų virusų, bakteriofagų ir kitų — gyvena ne tik 
kalnų viršūnėse, bet ir skirtingų klimatinių zonų dirvose. 

Paprastų juodžemio dirvų paviršiniame maždaug 1— 
2 metrų storio sluoksnyje, viename kubiniame centimet- 
re uolienos yra dešimtys ir šimtai milijonų bakterijų. 
Miško-pievų ir stepių zonų dirvožemio viename hekta- 
re, ariamame sluoksnyje, yra nuo 5 iki 10 tonų gyvų 
mikroorganizmų. Šių mikroorganizmų ląstelių paviršius 
sudaro maždaug 500 hektarų. Akademikas V. Vernads- 
kis prieš kurį laiką apskaičiavo, kad visa Žemės atmo- 
sfera sveria 5300 trilijonų tonų. Per metus šią oro masę 
gyvieji organizmai kelis kartus perleidžia per save, kai 
jie kvėpuoja ir maitinasi, 

Bakterijos gamina įvairius nitritus ir karbonatinius 
junginius; kai kurios iš jų gali gaminti sieros vandenilį, 
skaidyti fosforo junginius ir t. t. 

Bakterijos, kurios iš oro pasisavina azotą, vasarą 
juodžemio dirvos 1 hektare pagamina po 1,5 tūkstančio 
kilogramų salietros. Geležies bakterijos, kad galėtų vie- 
nu gramu padidinti savo kūno svorį, perdirba 464 gra- 
mus anglies dioksido, dvivalentės geležies karbonato ir 
taip sukaupia savotiškas geležies druskas. 

Bakterijų organinei masei yrant, susidaro organinės 
rūgštys, eteriai, spiritai, angliavandeniai ir daugelis kito- 
kių junginių, kurie aktyviai veikia uolienas. 

Vadinamosios nitrobakterijos, kad gautų energiją, 
reikalingą redukuoti 1,5 gramo anglies dioksido (jis pas- 
kiau virsta jų kūno medžiaga), oksiduoja apie 20 gramų 
amoniako ir taip pagamina 50 gramų azotinės rūgšties. 
Ši rūgštis tirpdo beveik kiekvieną uolieną. 

Bakterijos darbuojasi ne tik kalnų viršūnėse ir dir- 
voje; nematomas gyvų būtybių pasaulis veikia gilių van- 
denynų dumblą. Ramiojo vandenyno dumbluose rasta 
bakterijų, kurios prisitaikiusios gyventi tik didelio slėgio 
sąlygomis. 

Visuose Žemės rutulio vandenynuose ir jūrose gyve- 
na tokia daugybė mikroorganizmų, kad jeigu juos visus 
surinktume ir perdirbtume į naftą, tai per vienerius me- 
tus viršytume visas pasaulyje žinomas naftos atsargas, 
kurių yra keletas dešimčių milijardų tonų. 

Nematomas gyvų būtybių pasaulis, vienaip ar kitaip 
veikiantis uolienas, randamas ne tik mūsų geologinės 
epochos sluoksniuose. Fosilinių mikrobų rasta įvairiau- 
siuose kloduose. Ypač šiuo atžvilgiu įdomus vadinamasis 
domanikas. Tai tamsiai pilkos spalvos smėlinga masė; 
pro mikroskopą šioje uolienoje galima pamatyti įvai- 
riausių mikroorganizmų. Kai kurie iš jų yra vos kelių 
mikronų dydžio, bet susikaupę jie sudaro didžiules ,„Ant- 
rojo Baku“ naftos atsargas. 

Kreidą taip pat sudaro suakmenėję mikroorganiz- 
mai — jie gerai matomi pro mikroskopą. 

Uralo rytiniame šlaite terciaro ir kreidos sistemų nuo- 
gulose randama įdomi uoliena, vadinama diatomitu. Šią 
uolieną sudaro mMiriadai vadinamųjų diatominių dumb- 
lių — įvairios formos, dydžio ir sandaros mikroorganiz- 
mų. Visų jų skeletinės dalys sudarytos iš silicio diok- 
sido. 

Taigi matome, kad mikrobų veiklos pėdsakų galima 
rasti visuose visų geologinių epochų sluoksniuose. Daž- 
niausiai tai sunykusių kriauklelių arba mikroorganizmų 
skeletų sluoksniai; kitais atvejais — jų gyvybinės veik- 
los produktai, kaip antai kai kurios rūdos, pavyzdžiui, 
geležies. Dar ne iki galo atskleistas mikrobų vaidmuo, 
formuojantis daugeliui uolienų. Tačiau pastaraisiais me- 
tais, sukūrus tobulesnę tyrinėjimų techniką, buvo giliau 
pažvelgta į bakterijų pasaulį. Ypač šiuo atžvilgiu įdo- 
mūs jau minėto A. Vologdino darbai. Pasirodo, kad mes 
dabar beveik nežinome tokio geologinio laikotarpio, ka- 
da nebūtų buvę bakterijų! Savo tyrinėjimų metu Volog- 
dinas geologiniais laiptais nusileido iki tokių uolienų, 
kurių amžius 2 milijardai 600 milijonų metų! Ir visur jis 
rado bakterijų! Dabar Vologdinui jau ankšta mūsų geo- 
loginės skalės rėmuose. Laiko laiptais jis leidžiasi vis 
gilyn ir gilyn į praeitį ir visur pirmiausia susiduria su 

geležies bakterijomis. Jis aptiko jas Krivoj Rogo, Sibiro, 
Tolimųjų Rytų ir Kolos pusiasalio rūdose. 

Pasirodo, didžiausi geležies rūdų telkiniai slūgso bū- 
tent tose zonose, kurias anksčiau vadinome prekambriu 
ir laikėme be gyvybės. Ir, kol nebuvome atskleidę šių 
nuostabių darbininkų pasaulio, aiškindami tokių rūdų su- 
sikoncentravimo priežastis, kalbėjome ir apie vulkanus, 
ir apie požeminius magmos židinius. 

Nematomų gyvų butybių armija paruošia paviršinius 
sausumos plotus, kad juose galėtų apsigyventi labiau or- 
ganizuotos gyvybės formos. Ant uolų atsiranda kerpių, 
samanų, o paskiau — sporinių ir žiedinių augalų. Jų geo- 
loginis darbas — šaknų sistema mechaniškai ardyti uo- 
lienas, organinėmis rūgštimis (augalų gyvybinės veiklos 
produktais) chemiškai jas paveikti ir, kaupiantis miru- 
siems organizmams, kurti naujus klodus, 

Augalų šaknys į žemę prasiskverbia nevienodai giliai. 
Pavyzdžiui, kviečių šaknys yra net 2 metrų ilgio; saulė- 
grąžos — maždaug 5 metrų; o saksaulo — daugiau kaip 
30 metrų. Prasiskverbdamos į žemės gilumą, jos didina 
plyšius, išpurena gruntą. Maskvoje, Zemlianoj Valo ra- 
jone, dar nelabai seniai ant vienos senos cerkvės stogo 
buvo galima pamatyti liekną triaukščio namo dydžio ber- 
žą. Jo šaknys buvo prasiskverbusios pro tvirtą akmeninę 
sieną. Lygiai taip pat šaknys ardo bet kokio tvirtumo uo- 
lienas, 

Prie šaknų vyksta aktyvus cheminis procesas. Auga- 
lai savo šaknų sistema traukia iš uolienos jiems reikalin- 
gus elementus: natrį, kalj, fosforą, kalcį, sierą, geležį, 
magnį, aliuminį, deguonį, vandenilį, manganą, borą. sili- 
ci. Augalui numirus, visi šie elementai įvairiais chemi- 
niais junginiais sugrįžta į žemę ir taip keičia jos viršu- 
tiniųjų sluoksnių druskų sudėtį. 

Augalų geologinis darbas atsispindi tfosiliniuose dir- 
vožemiuose. 

Tipiškų fosilinių dirvožemių labai daug kvartero pe- 
riodo nuogulose. Čia jų išliko ir po lioso storymėmis, ir 
po nuošliaužomis, ir senose upių terasose, ir po ledyni- 
nėmis sąnašomis, ir netgi po lavos sluoksniais. 

Mezenio upės rajone, prie Sulsko gyvenvietės, Sulos 
upės kranto skardyje galima pamatyti įdomų sluoksnių 
derinį. Viršuje slūgsąs keturių metrų storio sluoksnis — 
tai paskutiniojo apledėjimo morena; po morena matyti 
dvidešimties metrų storymė iš juostuotųjų molių ir smė- 
lio, kurie susikaupė tarpledynmetyje čia buvusiame eže- 
re. Ežerinių nuosėdų storymėje išliko pusės metro durpių 
sluoksnis. Iš to galima spręsti, kad ežero režimas buvo 
nevienodas: vienu tarpu ežeras nuseko ir ėmė užželti; 
pamažu jį apklojo durpių danga. Per metus vidutiniškai 
gali susikaupti 1—2 milimetrai durpių; vadinasi, pusės 
metro sluoksnis susiformavo per 50—100 metų. Paskiau 
sąlygos vėl pasikeitė: ežeras patvino, o durpes palaidojo 
naujos ežerinės sąnašos. Na, o ypatingomis sąlygomis, 
esant pakankamai sterilizacijai, durpių masė gali pavirsti 
rusvąja, o dar vėliau ir akmens anglimi. O jeigu šių ypa- 
tingų sąlygų nėra, augalinė masė ir dirvožemio humusas 
visiškai suyra, žemės sluoksniuose nepalikdami jokių do- 
kumentų apie dirvoje vykusius procesus. Vadinasi, apie 
šiuos procesus mums pasakoja ne tik kvartero periodo 
fosiliniai dirvožemiai, bet ir praslinkusiose geologinėse 
epochose susidarę iškasamos anglies klodai. 

Jeigu į akmens arba rudosios anglies gabalėlį pa- 
žvelgsime pro mikroskopą, tai, padidinę kelis šimtus 
kartų, pamatysime ne juodą, bet oranžinę arba rusvai 
raudoną mase. Šioje masėje galima įžiūrėti medienos 
nuolaužų, žievės, sporų, durpių likučių, kurie dar kartą 
patvirtina, kad iškasama anglis susidaro iš sausumoje 
susikaupusios augalų masės. 

Pirmieji Žemės augalai priskiriami paleozojaus eros 
silūro periodui. Jiems atsiradus sausumoje, pradėjo for- 
muotis dirvožemis. 

Į šiaurės rytus nuo Kuznecko baseino, Barzaso upės 
pakrantėse, yra vienas seniausių akmens anglies klodų. 
Jis priskiriamas devono periodo pradžiai arba viduriui. 
Ištyrinėjus šią anglį pro mikroskopą, paaiškėjo, kad ji 
susideda iš primityvių augalų — psilofitų — liekanų. 

Akademikas P. Stepanovas, apibendrinęs visas žinias 
apie pasaulio anglies telkinius, išskyrė tris pagrindines 

anglies susikaupimo epochas: akmens anglies ir permo, 
juros, terciaro. Daugiausia pasaulyje esančių akmens 
anglies atsargų susiję su terciaro nuogulomis (54,4 pro- 
cento), antra vieta pagal šios naudingosios iškasenos kie- 
kį atitenka karbono ir permo kaupimosi etapui (39,1 pro- 
cento), trečioji vieta — juros periodui (4 procentai). 

Geologinėje literatūroje iki šiolei diskutuojama, koks 
klimatas buvo anglies kaupimosi epochose. Dauguma 
mokslininkų daro išvadą, kad augalinės masės kaupimosi 
sąlygomis tropinės juostos šiuolaikinės pelkės yra labai 
panašios į paleozojaus pelkes, tik nežinia, ar tropinis kli- 
matas vienodai viešpatavo visoje Žemėje — nuo tropikų 
iki Špicbergeno? Dabar durpynai kaupiasi daugiausia vi- 
durinių ir šiaurinių platumų srityje. Galimas dalykas, 
kad tokiose pat klimatinėse zonose akmens anglis telkėsi 
ir praeityje. 

Be mikroorganizmų ir augalų, didelį geologinį darbą 
dirba gyvūnų organizmai. Šios veiklos pėdsakai taip pat 
atsispindi daugelyje akmeninių dokumentų. Dauguma jü- 
ros gyvūnų gali pragraužti tvirčiausias uolienas. Pasau- 
linį garsą įgijo IV mūsų eros amžiuje netoli Neapolio, 
Pocuolyje, pastatytos Serapio šventyklos kolonos. Dėl 
epeirogeninių žemės svyravimų šventyklos kolonada nu- 
grimzdo į jūros dugną. O čia kolonas užpuolė molius- 
kai — akmengraužiai ir išvarpė jose daugybę skylių. 
XVI amžiuje vėl dėl tų pačių epeirogeninių svyravimų 
kolonada atsidūrė sausumoje. Kai kuriose skylėse ir da- 
bar galima pamatyti mirusių akmengraužių kriauklelių. 

Griaunamąjį darbą dirba ne tik moliuskai. Kirmėlės, 
kurmiai, starai ir daugelis kitų gyvūnų purena paviršinės 
uolienas, keičia jų struktūrą. 

Pagrindinis įvairiausių gyvūnų geologinis vaidmuo 
yra sudaryti biochemines uolienas — tai šių Organizmų 
gyvybinės veiklos rezultatas. 

Jūrose yra ištirpę daug įvairių cheminių junginių: 
valgomosios ir kalio druskų, karbonatų, silicio druskų ir 
kitų. Gausybė jūrose gyvenančių organizmų savo kriauk- 
les ir skeletus augina iš kalcio karbonato ir silicio diok- 
sido. Gyviams mirus, kriauklės ir skeletai papildo nuo- 

sėdas. Drauge su mineralinėmis dalelytėmis jie susiklos- 
to į storus biocheminių nuosėdų sluoksnius. Taip susida- 
rè daugelis klinčių klodų, kai kurie jaspiai. .. 


TAI — Iš KOSMOSO 


APIE KĄ NUTYLI PALEONTOLOGIJA 


Paleontologija — mokslas apie suakmenėjusią gyvy- 
bę. Ji gerai nušviečia praeitį, bet turi savo ribas. Jos 
valdžia baigiasi ten, kur prasidėjo gyvybė. Žinia, tai ne- 
mažai. 2600 milijonų metų — tokį milžinišką laiko tarps- 
nį apima paleontologija. Bet ji nieko negali pasakyti, 
kas buvo anksčiau, kai dar nebuvo atsiradusi gyvybė. 

Tai kaip čia dabar — nejaugi visi ankstesnieji Žemės 
vystymosi etapai taip ir liks paslaptimi ir mes niekada 
nesužinosime, kaip atsirado ir susiformavo mūsų plane- 
ta? Ne, geologija ir čia tarė savo svarų žodį. Tr raktą 
Žemės kilmės paslapčiai atskleisti šį kartą ji surado kos- 
mose. Tokia nuostabi mokslų sąveikavimo ir vystymosi 
dialektika. 


GERAM ŠAULIUI LAIMĖ SŠYPSOS 


Ir reikėjo taip atsitikti! Apie tai kadaise rašė viso 
pasaulio laikraščiai. Šis įvykis atsitiko 1955 metų sausio 
17 dieną. .. Bet papasakosiu viską iš eilės. 

Mano bičiulis meteoritikas Ivanas Judinas papasako- 
jo istoriją, kuri buvo gerokai primiršta, o daugelis apie 
ją išvis nebuvo girdėję. Tarybų Sąjungoje apie šį įvykį 
buvo rašyta tik specialiame biuletenyje, kurio, išskyrus 
meteoritikus, paprastai niekas neskaito. 

Kažkoks Havtornas, astronomas mėgėjas, savo dva- 
re, Vašingtono valstijoje, Kirklendo rajone, pasistatydino 
privačią observatoriją. Mėgstamiausias jo užsiėmimas 
buvo stebėti krintančius dangaus kūnus. 

Apie vienuoliktą valandą ryto, kai Havtornas išėjo 
iš observatorijos ir ėmėsi ūkiškų reikalų, pasigirdo į „di- 
namito sprogimą“ panašus garsas ir dūžtančių stiklų 
skambesys. 

Įbėgęs į observatoriją, Havtornas pamatė ant kėdės, 
kur jis paprastai sėdėdavo, dvi rūkstančias skeveldras. 
Tai buvo meteoritai! Viena skeveldra svėrė 119,2 gra- 
mo, kita — 113,2. 

„Žinoma, Havtorną būtų užmušę“,— reziumavo žur- 
nalistai. Juk šie dangaus akmenys buvo iš gryniausios 
geležies. 

Literatūroje yra aprašyta atvejų, kai meteoritai nu- 
krisdavo ant pastatų ir gyvulių. 

1847 metų liepos 14 dieną Braunau mieste 5 kilogra- 
mų meteoritas pramušė namo stogą, lubas ir grindis. 

1833 metų rugsėjo 22 dieną maždaug 3 kilogramų ak- 
muo pramušė Zabrodėje (Rusija) namo stogą. 

1938 metų rugsėjo 2 dieną 1770 gramų meteoritas 
pramušė garažo ir automobilio stogus ir sėdynę. Tai at- 
sitiko Bendo miestelyje (JAV). 

1892 metais geležies-akmens meteoritas buvo rastas 
Argentinoje, po megaterijaus — išmirusių žinduolių at- 
stovo — liekanomis. Šie gyvūnai kvartero periode vei- 
sėsi Pietų Amerikoje. Radinys buvo aptiktas 6 metrų gy- 
lyje. Manoma, kad megaterijų užmušė meteoritas. Svėrė 
meteoritas 33 gramus. Visko būta. Bet kad pataikytų 
į observatoriją! Šitaip dar nebuvo atsitikę. 


„SVENTIEJI“ AKMENYS 


Dar nelabai seniai žmonės netikėjo, kad „iš dangaus“ 
gali kristi akmenys. 1790 metais Prancūzijoje burmistras 
patvirtino meteorito kritimą. Gana apsišvietęs mokslinin- 
kas Bertolis šį pranešimą komentavo tiesiog neįtikėtinai 
keistai. Jis rašė: „Kaip liūdna, kad visas mMunicipalitetas 
įrašo į protokolą liaudies pasakas lyg iš tiesų matytą 
įvykį, tuo tarpu kai jų nei fizika, nei apskritai protas ne- 
gali paaiškinti". 


68 


Jeigu jau mokslininkai taip rašė apie meteoritų kri- 
timo galimybes, tai ką bekalbėti apie paprastus žmones. 
Tad nieko nuostabaus, kad tokie reiškiniai padėjo plisti 
prietarams. 

Meteoritas „Anderson Taunšip“ rastas Jungtinėse 
Amerikos Valstijose senkapių aukure. Kitas meteoritas, 
„Chopevel Maunds“ (taip pat JAV), buvo rastas netoli 
milžinkapio aukuro. Atsitiktinai? Ne. Kapines tyčia 
įrengdavo netoli „dangaus akmenų. 

Tačiau nuostabiausias iš visų „šventųjų akmenų“, ži- 
noma, yra musulmonų Kaaba (K'aba, arba K'ab, arabiš- 
kai kubas). 

Žurnalistas J. Tičinskis neseniai lankėsi musulmonų 
pasaulio centre. Jam teko matyti ir tą garsų juodąjį 
akmenį. 

Kiekvienas musulmonas nors kartą gyvenime stengia- 
si apsilankyti Mekoje, kur centrinės mečetės rytinėje iš- 
orinėje sienoje, po krištoliniu kupolu, saugoma ši visų 
musulmonų šventenybė. 

Maldininkams tenka daug pavargti, kad užsitarnautų 
kelią į rojų, kur jų laukia hurijos ir amžina palaima. Sun- 
kus šis kelias. Reikia apsiplauti Zamzamo šaltinyje, įkop- 
ti į Arafato kalną, septynis kartus apibėgti Kaabą ir ap- 
mėtyti akmenimis tris baltas uolas, kuriose nelabasis sle- 
pia visas pasaulio blogybes. 

„Europiečiai, — rašo J. Tičinskis,— į šias ceremonijas 
neleidžiami. Pašalietis turi būti nužudytas.“ 

Na, o mūsų dienomis visų šių paslaptingų iš dangaus 
nukritusių akmenų mįslė įminta. Visame Žemės rutu- 
lyje rasta daugiau kaip 1500 meteoritų. Daugelis jų su- 
skilę į gabalėlius. Todėl visuose pasaulio muziejuose sau- 
goma dešimtys, o gal ir šimtai tūkstančių meteoritų ske- 
veldrų. Visos jos sunumeruotos, rūpestingai aprašytos 
ir ištyrinėtos. Kiekvienas meteoritas turi savo vardą, pri- 
menanti vietovę, kur jis buvo rastas. 

Visi meteoritai suskirstyti į tris grupes: akmeninius, 
geležinius ir geležies-akmens. Geležiniai sudaryti iš gry- 
nuolės geležies ir geležies-nikelio junginio su kobalto, 
vario, fosforo, sieros ir anglies priemaišomis. Akmeni- 

niuose meteorituose rasta daug Žemėje esančių minera- 
lų, bet yra ir būdingų tik meteoritams. Jų nedaug, kokia 
dešimtis. Tačiau chemine sudėtimi jie artimi Žemės mi- 
neralams. 

Detaliai tyrinėjant meteoritus, šiandien iškilo naujos, 
mokslo kol kas neatskleistos problemos. 

Pavyzdžiui, yra grupe kūnų, dėl kurių mokslininkai 
negali prieiti vieningos nuomonės. Vieni juos laiko me- 
teoritais ir vadina tektitais. Jie panašūs į vulkaninį stik- 
lą. Jų amžius — „iš viso“ keletas milijonų metų. Ar tik 
jie nebus susidarę, meteoritams bombarduojant Mėnu- 
lio paviršių? 

Nesuprantama, kodėl kartais to paties meteorito (ge- 
ležies-akmens) geležinės dalys dešimt ir daugiau kartų 
jaunesnės už akmenines. Ar geležis, ko gero, nebus pa- 
gal kokius nors mūsų dar neatskleistus dėsnius susida- 
riusi tiesiog kosmose? 

O gal yra ir kitokių meteoritų, ne tik geležinių ir ak- 
meninių? Pavyzdžiui, australas mokslininkas daktaras 
Krukas laikosi nuomonės, kad prieš 130 milijonų metų 
Australijos teritorijoje nukrito ledinis meteoritas, kurio 
sudėtyje buvo labai daug dujų. Dabar iš to amžiaus 
sluoksnių (130 milijonų metų) išgaunamos dujos yra šito 
kosminio įvykio liekanos ir patvirtina, kad tikrai taip 
yra atsitikę. 

Kol kas neatskleista ir 1908 metų birželio 30 dieną 
Tunguskos taigoje nutikusio įvykio paslaptis. 


TUNGUSKOS PASLAPTIS 


1908 metų birželio 30 dieną 7 valandą ryto maždaug 
tūkstančio kilometrų skersmens teritorijoje girdėjosi bai- 
sus griausmas. Kai kas matė pas mus, į Žemę, iš pietų 
(nuo Irkutsko pusės) lekiantį ryškų žiburiuojantį ugninį 
kūną. Podkamenoje, Tunguskos upės zonoje, paslaptin- 
gasis kūnas sprogo. Tada žmonės tose vietose dar negy- 
veno. Ir greitai šis įvykis buvo užmirštas. .. 

Tiktai 1921 metais meteoritų tyrinėtojui L. Kulikui at- 
sitiktinai į rankas pateko 1910 metų nuplėšiamojo kalen- 
doriaus lapelis, kuriame trumpai buvo rašoma, kad Sibire 
nukritęs milžiniškas meteoritas. 

Iš pradžių niekas neabejojo, kad 1908 metais iš tik- 
rųjų nukrito meteoritas. Visi tyrimai ir vyko ta linkme, 
kad būtų rastas bent gabalėlis iš dangaus nukritusio mil- 
žino. Tačiau, nors ieškota labai kruopščiai, nieko pana- 
šaus rasti nepavyko. 

Po Didžiojo Tėvynės karo susidomėjimą Tunguskos 
paslaptimi sužadino rašytojas A. Kazancevas, padaręs 
prielaidą, kad Tunguskos taigoje nesėkmingai meginęs 
nutūpti kosminis laivas. Nuo to laiko diskusija apie Tun- 
guskos fenomeną nesibaigia mokslinės ir mokslinės fan- 
tastinės spaudos puslapiuose. 

Dešimtys entuziastų atostogų metu už savo pinigus, 
be jokių dotacijų vyko į Tunguskos taigą, norėdami su- 
rinkti bent kelias kruopeles faktų, padedančių nušviesti 
tai, kas mūsų amžiaus pradžioje įvyko tolimame Sibire. 

Šiuo metu yra keletas dešimčių įvairių teorijų ir hi- 
potezių, vienaip ar kitaip bandančių aiškinti Tunguskos 
fenomeno paslaptį. 

Daugelis tarybinių mokslininkų pripažįsta akademiko 
V. Fesenkovo hipotezę. Jis mano, kad 1908 metais čia 
trenkėsi kometos branduolys. Branduolio masė buvusi 
gana didelė, bet sprogimo metu jo kūnas išsisklaidęs. 
Dirvožemyje rastos meteoritinės geležies kruopelės ir 
esančios šio branduolio liekanos. 

Tačiau yra hipotezių, kurių autoriai Tunguskos įvykį 
stengiasi aiškinti kitaip. 

Branduolinio sprogimo hipotezė paprastai vadinama 
pirmąja. Visiškai natūralu, kad musų dienomis atsirado 
hipotezė, pasak kurios Tunguskos taigoje įvykęs būtent 
branduolinis sprogimas. Tik pažinus reiškinius, susijusius 
su medžiagų skilimu ir sinteze, sukūrus atominę ir van- 
denilinę bombas, galėjo atsirasti hipotezė apie Tungus- 
koje įvykusį branduolinį sprogimą. Šią hipotezę patvir- 
tina ir nepaprastai galingas sprogimas, ir kai kuriose ob- 
servatorijose 1908 metų birželio mėnesi užregistruoti 

geomagnetiniai reiškiniai, ir augalų biologinio aktyvumo 
padidėjimas (po sprogimo greičiau pradėjo augti me- 
džiai), ir balistiniai apskaičiavimai. 

Amerikiečiai mokslininkai Nobelio premijos laurea- 
tai K. Kouenas ir V. Libis laikosi kitokios nuomonės. 
Anot jų, Tunguskos rajone nukritęs antimedžiagos gniu- 
žulas, todėl įvykusi anihiliacija. Vienas iš šios hipotezės 
autorių — profesorius Libis — visame pasaulyje pagarsė- 
jęs absoliutaus Žemės amžiaus nustatymo radiokarboni- 
niu metodu autorius. Norėdamas iššifruoti Tunguskos pa- 
slaptį, Libis ir čia pritaikė radiokarboninį metodą. Jis sa- 
vo metodu ištyrė Arizonos valstijoje nupiauto medžio 
piūvį. Medžio metinėse rievėse, pradedant 1908 metais, 
buvo nustatytas ryškus radioaktyviosios anglies anoma- 
linio kiekio šuolis. Tai, Libio nuomone, tiesiogiai įrodo 
anihiliacijos hipotezę. 

Apie 1908 metais Tunguskos taigoje atsitikusį įvykį 
susikaupė nemaža literatūros. Kasmet katastrofiškai dau- 
gėja hipotezių. Bet šiandien dar nesame tiek pažengę, 
kad galėtume vienai Kuriai iš jų suteikti prioritetą. Aiš- 
ku tik viena: 1908 metais žmonija susidūrė su sudėtinga 
kosmine paslaptimi. Atskleisti Tunguskos paslaptį pajėg- 
sime tik ateityje. 


PASAULIO PASLAPTYS 


Analizuodami „dangaus akmenis“, stengiamės išsiaiš- 
kinti ne tik mūsų Žemės, bet ir visų Saulės sistemos pla- 
netų kilmę. 

Prisimenu filmą, kurio vienas iš autorių buvo žinomas 
mokslininkas, keliautojas, kosmogoninės hipotezės kūrė- 
jas, akademikas Otas Šmitas. Kokie efektingi kai kurie 
šio filmo kadrai! Štai ūždamas ir griaudėdamas lekia Sau- 
lės spinduliuose žėrintis meteoritas. Jam priešais dideliu 
greičiu rūksta kitas dangaus kūnas. Smūgis! Ir abu kūnai 
susiliejo į vieną gumulą. Dar vienas meteoritas. Dar vie- 
nas smūgis! Ir kūnas, sulipus meteoritams į vieną ka- 
muolį, padidėjo. 

Ir mes tikėjome, kad taip buvo. Ir šiandien tuo tiki 
daugelis apie planetų kilmės problemą mąstančių žmonių. 

Tokia nuomonė, jog dangaus kūnai susidarė iš meteo- 
ritų gabalų, vyravo daugelyje hipotezių dar prieš O. Šmi- 
to tyrinėjimus. O. Šmitas tik spėliojo, kad smūgių metu 
neatsiranda aukšta temperatūra. Jis netgi matematiškai 
įrodė, kad jeigu tokiuose pirminiuose ūkuose tempera- 
tūra pakiltų, tai iš meteoritų telkinio (spiečiaus) jokios 
planetos nesusidarytų. Paprasčiausiai tokie ūkai išsi- 
sklaidytų. 

Susidūrus meteoritams ir kosminėms dulkėms, judėji- 
mas „SusisumMuodavo“. Dėl to planetos pradėdavo suktis 
apie savo ašį, ir jos sukasi jau daugelį milijardų metų. 

Ar visa tai tiesa? Ar galima sakyti, jog nustatyta, kad 
planetos, gavusios impulsą suktis, iki šiolei išlaikė pirmi- 
nį greitį? Kažkodėl nesinori tikėti, jog per visą Saulės 
sistemos istoriją nebuvo jokių stabdančių veiksnių. Tr 
visiškai natūralų, kad kuo toliau, tuo daugiau kyla 
klausimų. 

Tarkime, kad planetos susidarė iš meteoritų arba 
į meteoritus panašių kūnų. O iš kur atsirado į meteori- 
tus panašūs kūnai? 

Visiems aiškų, kad meteoritai susidarę iš mineralų, 
o šie savo ruožtu — iš cheminių elementų. Vadinasi, pir- 
miausia reikia išsiaiškinti elementų kilmę. Šią problemą 
atkakliai stengiasi išspręsti chemikai, fizikai, astronomai, 
geologai, filosofai. 

Nepasakysi, kad visiškai nesvarbu, iš kokių pozicijų 
bandysime spręsti iškilusią problemą: iš idealistinių ar 
materialistinių. 

Idealistinės pažiūros verčia galvoti apie materijos kū- 
rimo aktus. 

Žinomas anglų astrofizikas F. Hoilas 1950 metais sa- 
vo veikaluose rašė, kad medžiaga kuriama nenutrūks- 
tamai, nuolatos, bet dabar jis savo pažiūras pakeitė; tuo 
tarpu maždaug tuo pačiu metu (1952-aisiais) austras ma- 
tematikas H. Bondis netgi apskaičiavo, kad per kiekvie- 
ną milijardą metų pasaulio erdvės viename kubiniame 
centimetre susikuria masė, lygi vandenilio atomo masei. 

Tokioms pažiūroms artimas ir mėginimas į garsiąją 
A. Einšteino formulę E= MC“ žiūrėti ne tik kaip į masės 
ir energijos ekvivalentiškumo išraišką, bet ir kaip į ma- 
terijos sunaikinimo, į jos pavirtimo „gryna“ energija ar- 
ba, atvirkščiai, kaip į materijos atsiradimo iš energijos 
išraišką. 

Materialistinės pažiūros skatina mus peržiūrėti chemi- 
nių elementų ir juos sudarančių elementariųjų dalelių 
evoliucijos dėsnius. 

Mūsų dienomis nėra reikalo įrodinėti, kad cheminių 
elementų evoliucija vyksta dviem pagrindiniais būdais: 
skilimu ir sinteze. 

Sunkiųjų elementų skilimas -— tai radioaktyviųjų che- 
minių elementų gyvavimo dėsnis. Galutinis urano skili- 
mo produktas yra švinas ir helis. Radioaktyvusis kalis iš- 
skiria inertines dujas argoną ir t. t. 

Geologai jau seniai perprato radioaktyvumo reiški- 
nius. Pagal elementų skilimo produktus jie nustato uolie- 
nų absoliutinį amžių. 

Elementų sintezė vyksta vandenilinėje bomboje. Iš 
keturių protonų sprogimo metu susidaro kur kas sunkes- 
nis elementas — helis. Žvaigždžių pasauliuose atskleisti 
kiti medžiagų sintezės ciklai. 

Štai šių dviejų pagrindinių materijos judėjimo formų 
pagrindu ir vystosi šiuolaikinės pažiūros apie planetų ir 
mūsų Žemės medžiagos evoliuciją. 

Kol kas dar ne visai aiškus šių reiškinių priežastingu- 
mas; neaiškus ir konkretus perėjimo nuo elementų evo- 
liucijos prie mineralų ir uolienų susidarymo kelias. Ga- 
limas dalykas, kad ateityje teks atsisakyti nuo minties, 
jog pirmiausia būtinai turėjo susidaryti Meteoritiniai kū- 
nai, o paskiau — medžiagos gumulai. Pavyzdžiui, tarybi- 
nis Mokslininkas V. Popovas 1964 metais iškėlė hipoteze, 
kad Žemė atsirado kaip branduolinių reakcijų kosmose 
rezultatas. Popovas sako, jog iš atsitiktinių kietų meteo- 
ritų Žemė susidaryti tikrai negalėjo. 

Bendrais bruožais apibūdinant, V. Popovo teorijos 
esmė yra tokia. Veikiant Galaktikos elektromagneti- 

niams laukams, atsirado disko formos santalka iš pakri- 
kai išsisklaidžiusios tarpžvaigždinės medžiagos. Sio uko 
centras sutankėjo, ir taip vėliau gimė Saulė. 

Vidinė Saulės temperatūra ir slėgis taip padidėjo, jog 
prasidėjo termobranduolinės reakcijos. Saulės paviršiuje 
susidarė turbulentinės dėmės, kurios tapo magnetinio lau- 
ko poliais. 

Dėmių viduje taip pat netrūkdavo esminių pakitimų, 
prasidėdavo termobranduolinės reakcijos, dėl to galėjo 
atsirasti naujų cheminių elementų. 

Šių procesų metu kartas nuo karto iš Saulės atmo- 
sferos dėmių prasiveiždavo medžiaga protuberancų pavi- 
dalu. Maždaug prieš 5—6 milijardus metų iš tokių išsiki- 
šusių ir atitrūkusių nuo Saulės stambiausių protuberan- 
cų susidarė planetos, jų tarpe ir Žemė. 


Rutulio pavidalą Žemė įgijo, veikiant elektromagne- 
tiniams laukams ir jos paviršiuje buvusioms dėmėms 
(panašioms į Saulėje esančias). Šiose dėmėse vyko ter- 
mobranduolinės reakcijos, kurių metu atsirasdavo ir su- 
sikoncentruodavo radioaktyvieji elementai. Galutinai ge- 
ležies-nikeiio branduolys ir peridotitinė mantija susi- 
sluoksniavo maždaug prieš 3—4 milijardus metų. 


PLANETOS ŽUVIMAS (novelė citatomis) 


Kartą vienoje geologijos paskaitoje gavau iš studen- 
tų raštelį: „(Gerbiamas Anatolijau Aleksejevičiau! Kaip 
suprasti šiuos Engelso žodžius: „Bet visa, kas atsiranda, 
turi žūti“. Gal dar praeis milijonai metų, gims ir nueis 
į kapus šimtai tūkstančių kartų, bet neišvengiamai ateis 
laikas, kai išsieikvojanti Saulės šiluma jau nebepajėgs 
ištirpinti nuo polių atslenkančio ledo, kai vis arčiau ir 
arčiau prie ekvatoriaus ieškos prieglobsčio žmonija ir 
ten neberas taip reikalingos gyvybei šilumos, kai pama- 
žu išnyks paskutinis organinės gyvybės pėdsakas, o Že- 
mė — negyvas, atvėsęs kaip Mėnulis, rutulys — beribėje 
tamsoje vis trumpėjančiomis orbitomis skries apie taip 
pat numirusią Saulę, kol galų gale ant jos nukris. Vienos 

planetos šio likimo susilauks anksčiau, negu Žemė, kitos 
vėliau; iš harmoningai sutvarkytos šviesios, šiltos Saulės 
sistemos liks vien tik šaltas, negyvas rutulys, vienišas 
skriejantis savo keliu pasaulio erdvėje...” 

Apačioje dar buvo prirašyta: „Ar tai ne ta pati šilu- 
minė Visatos mirtis, kurią neigė pats Engelsas?" 

Raštelyję buvo netgi išnaša: „Gamtos dialektika“, 
Gospolitizdat, 1960, p. 15—16". 


Ko gero, kur kas vaizdingiau, nesiremdamas Engelsu, 
bet neabejotinai jo paveiktas, Žemės žlugimą nupasakojo 
žymus poliarinis keliautojas Fritjofas Nansenas. Jis 
rašė: 

„O Žemė? Pro daugelį amžių aš žvelgiu toli į prie- 
kį... Lėtai ir nepastebimai senka Saulės šiluma, ir taip 
pat lėtai ir nepastebimai krinta Žemės temperatūra. Tūks- 
tančiai, šimtai tūkstančių, milijonai metų dingsta amži- 
nybėje. Ateina ir praeina ledynmečiai. Bet Saulė šildo 
vis silpniau ir silpniau, plaukiojančio ledo masės užgro- 
bia vis didesnes erdves, slenka vis labiau į pietus, — ir 
pagaliau visos jūros susilieja į vieną Ledinuotąjį vande- 
nyną. Nuo Žemės paviršiaus dingsta bet kokia gyvybė, 
ją dar galima rasti tik jūrų gelmėse. Bet temperatūra vis 
labiau krinta, ledo danga auga, vis storėja, gyvybės vieš- 
patija siaurėja, slenka amžiai, ir ledas pasiekia dugną. 
Išnyksta paskutiniai gyvybės pėdsakai, Žemę padengia 
sniegas. Visa, dėl ko mes gyvenome, daugiau nebeegzis- 
tuoja, visi mūsų darbų, mūsų kančių vaisiai sunaikinti, 
palaidoti po ledo danga. Žemė sustingo ir kaip negyva 
ledinė masė toliau skrieja savo orbita amžinoje pasauli- 
nėje erdvėje. Per dangų slenka matinis rausvas Saulės 
rutulys; Mėnulis apsiblausė, nuo Žemės jo beveik ne- 
matyti. Bet šiaurės pašvaistė, ko gero, vis dar Žėri savo 
spalvomis ledo dykumose, ir žvaigždės, kaip ir anksčiau, 
spindi taip pat taikiai ir maloniai. Kai kurios užgeso, bet 
atsirado naujų. O aplink jas skrieja nauji šviesuliai su 
naujais gyvybės pasauliais, su naujomis beprasmėmis 
kančiomis. Toks begalinis nepertraukiamas amžinybės ju- 
dėjimas. Amžinasis gamtos ritmas, .." 

Fritįofas Nansenas sugebėjo Engelso „Gamtos dialek- 
tikoje" perskaityti kur kas daugiau, negu iš šio veikalo 
pasisėmė man raštelį atsiuntęs studentas. 

Kalbėdamas apie visko, kas egzistuoja, evoliuciją, 
F. Engelsas tame pačiame veikale toliau rašo: 

„Bet čia mes turime arba šauktis kūrėjo pagalbos, ar- 
ba esame priversti padaryti išvadą, kad įkaitusi žaliava 
mūsų Visatos saulių sistemoms susidarė natūraliu būdų, 
vykstant judėjimo kitimams, kurie yra iš prigimties bū- 
dingi judančiai materijai, vadinasi, kuriems sąlygas turi 
atgaminti pati Materija, kad ir po milijonų milijonų me- 
tų, daugiau ar mažiau atsitiktiniu būdu, bet su būtinu- 
mu, būdingu ir atsitiktinumui". 

Ir toliau: 

„Taigi, prieiname išvadą, kad į Visatos erdvę išspin- 
duliavusi šiluma turi turėti galimybę kuriuo nors būdu, — 
kurio suradimas kada nors ateityje bus gamtos mokslo 
uždavinys, — pavirsti kita judėjimo forma, kuria ji vėl 
galės susitelkti ir aktyviai funkcionuoti. Tuo pačiu at- 
krinta pagrindinis sunkumas, kliudęs pripažinti galimybę 
atgyvenusioms saulėms vėl virsti įkaitusiais ūkais.“ 

Tad aiškų, kad Engelsas genialiai iš anksto numatė 
tuos milžiniškus atradimus, kurie mūsų dienomis tapo vi- 
suotiniu turtu. Branduolinių reakcijų dėka seni pasauliai 
virsta naujais žvaigždžių spiečiais. Akademiko V. Am- 
barcumiano visuotinai pripažinta pasaulių gimimo ir 
žlugimo teorija yra atsakymas tiems, kurie mėgina kal- 
bėti apie visos Visatos „šiluminę mirtį“ ir „žlugimą“. 

Šiuo požiūriu kur kas kompetentingesnis yra anglų 
mokslininko ir rašytojo Artūro Čarlzo Klarko mokslinė- 
je fantastinėje apysakoje „Gelbėjimo būrys“ aprašytas 
mūsų Saulės sistemos galas. 

Videoekrane gelbėtojai pamatė tokį Saulės sistemos 
žlugimo vaizdą: 

„Po jais žemynas lėtai grimzdo, daužomas mylios 
aukščio bangų, šturmuojančių krantą. Paskutiniai Žemės 
gyvybės vaizdai: milžiniška lyguma, nužerta sidabrinių 
neįtikėtinai šviesaus Mėnulio spindulių. Per lygumas 
žvilgančios bangos nusirito link tolumoje stūksančio kal- 

nyno. Jūra laimėjo, bet jos pergalė bus neilga, greitai 
nebus nei jūros, nei sausumos. Žiūrovai pagrindiniame 
laivo skyriuje tylėdami žvelgė į šį Žemės žlugimo vaiz- 
dą, o jau artėjo nepalyginamai baisesnė katastrofa. 

Staiga virš Mėnulio spindulių nužerto landšafto tarsi 
pradėjo švisti: Mėnulis virto antrąja Saule. Maždaug 
trisdešimčiai sekundžių pasmerktą kraštą nutvieskė ne- 
paprasta stebuklinga žara... 

Kosmoso aksominės uždangos fone kabojo balsvai 
žydras rutulys, atrodė, sudarytas iš daugybės koncentriš- 
kų įkaitusių dujų sluoksnių. Nors iš tokio didelio atstu- 
mo nebuvo galima įžiūrėti judėjimo, vis dėlto buvo ma- 
tyti, kad rutulys labai sparčiai plečiasi. Jo centre švy- 
tėjo akinantis taškas: baltas nykštukas, kuriuo pavirto 
Saulė...” 

Mokslininkai sako, kad Saulė skleidžia energiją dau- 
gelį milijardų metų. Net kukliausiais apskaičiavimais, jos 
energijos pakaks dar maždaug 5—10 milijardų metų. Va- 
dinasi, tai, kas įvyks, neturi mūsų gąsdinti. Daugelis 
mokslininkų neigia ir tai, kad Saulė galėtų pavirsti nau- 
ja žvaigžde. Be kita ko, ir rašytojas, kalbėdamas apie 
Žemės žlugimą, visus jos gyventojus susodino į tarppla- 
netinį laivą. Ir visa Žmonija patraukė į kosmosą, į naujų 
pasaulių sritį... 


ĮVYKIŲ DOKUMENTAI 
APIE BIOGRAFIJĄ 


„Gimė 1907 metų liepos 20 dieną. .. 1932 metais baige 
Leningrado universitetą... 1942 metais apgynė daktaro 
disertaciją...“ 

Taip panašiai, tik minint kitokias datas ir įvykius, 
pasakojama apie žmogų jo biografijoje. 

Ar galima panašius biografinius duomenis pateikti, 
sakykime, apie mūsų planetą arba žmonijos istoriją? 

Gera buvo senovės mokslininkams. Niekas nereika- 
lavo, kad jų apskaičiavimai būtų tikslūs. Pavyzdžiui, In- 
dijos išminčiai taip apibūdino „„amžinybės“ sąvoką. 

„Ar matai už Gango upės šį kalną? Įsivaizduok, kad 
jis visas gryno deimanto. Kartą per tūkstantį metų ant 
jo viršūnės nutupia varnas ir čia galanda savo snapą. Tai 
štai, kai jis nudilins visą kalną, ir bus praėjusi tik viena 
amžinybės sekundė“. 

Dabar mes paklaustume išminčių: kokio aukštumo 
kalnas? Koks varno snapo kietumas? Kiek kartų jis tam 
tikro kietumo snapu suduoda į kalną? Ir taip toliau, ir 
taip toliau... Žodžiu, apskaičiuojant laiką, mums reika- 
lingas tikslumas. 

Nustatant geologinį laiką, paleontologinis metodas 
mūsų jau nebepatenkina. Savaime suprantama, jis pade- 
da orientuotis ir išsiaiškinti, kurie sluoksniai jaunesni, 
kurie senesni. Bet mums reikalingi tikslūs skaičiai. 

Apie Žemės biografiją mes turime rašyti šitaip: Že- 
mė gimė prieš tiek ir tiek milijardų metų... Praslinkus 
kažkiek metų nuo užgimimo, jos gyvenime atsitiko toks 
ir toks įvykis, o dar po tiek ir tiek metų.— kitoks... Na, 
o žmonija savo biografiją pradėjo skaičiuoti prieš tiek 
ir tiek tūkstančių metų... 

Atrodo, kai ką pavyko surasti. Žmonės išmoko ap- 
skaičiuoti mažiausius medžiagos kiekius. 


6. A. Malachovas 81 


Per valandą gramas medžiagos — daug ar mažai? 

Bet Kuris skaičius visada yra reliatyvus. Aukso ieško- 
tojas pasakys, kad per valandą gramas — neblogai. Jis 
tuoj pat apskaičiuos, kad per parą, dirbant trimis pamai- 
nomis, galima gauti 24 gramus, o peı metus — daugiau 
kaip pusaštunto kilogramo! 

Bet šis skaičius mums pasirodys be galo mažas, jeigu 
įsivaizduosime, kad virš visos mūsų planetos per valan- 
dą susidaro ne daugiau kaip gramas radioaktyviosios 
anglies (C'). Ji atsiranda viršutiniuose atmosferos 
sluoksniuose, kai iš Saulės ir iš Visatos gelmių sklindan- 
tys kosminių srautų neutronai bombarduoja azoto (N'*) 
atomus. 

Per metus susidaro apie 10 kilogramų radioaktyvio- 
sios anglies — tai ne daugiau kaip 81 tona visoje Žemės 
atmosferoje. Šis skaičius pastovus. Kiekvieną akimirką 
skyla izotopas, atsiradęs dėl kosminio bombardavimo. 
Skilimo greitis visiškai nepriklauso nuo to, ar anglis yra 
atominio būvio, ar susijungusi su deguonimi į dioksidą, 
ar pasisavinta žmogaus, gyvūno organizmo ir augalo. 

Yra apskaičiuota, kad C'4 irimo pusperiodžio greitis 
lygus 5568+30 metų. 

Vienas studentas mane per egzaminą tikino (kasmet 
atsiranda bent vienas ar du tokie „žinovai'“), kad per pir- 
muosius 5568 metus suskyla pirmoji pusė viso radioak- 
tyviosios anglies kiekio, o per sekančius 5568 metus — 
antroji pusė. Tik gavęs dvejetą, jis suprato, kad čia da- 
lykas ne toks paprastas, kaip jam atrodė. Paskiau jis 
daug kartų kartojo, kad reikia imti pusę pusės, paskiau 
vėl pusę pusės ir taip 10—15 kartų. Po to likęs medžia- 
gos kiekis bus be galo mažas ir praktiškai beveik nepa- 
stebimas. 

Kai gyvūnas ar augalas žūva, į jo organizmą radioak- 
tyviosios anglies jau nebepatenka. Ji ten tik suskyla, ir 
galima tiksliai apskaičiuoti, koks santykis yra tarp ra- 
dioaktyviosios ir neradioaktyviosios anglies. O žinant iri- 
mo pusperiodžio greitį, lengva nustatyti, kiek laiko že- 
mėje išgulėjo vienas ar kitas gabalas medienos, kaulai, 
anglis ar mėsa. 

Santa Rosos (Kalifornija) saloje archeologai surado 
apdegusį mamuto kaulą. Gal būt, mamutas žuvo miško 
gaisro metu, o gal šį kaulą graužė pirmykštis žmogus. 
Radioaktyviosios anglies atomai parodė, kad mamutas 
nusibaigė prieš 29 700 metų. 

Meksikoje buvo rasta tašyta lentelė. Joje buvo įrėžta 
data, pagal majų genties kalendorių atitinkantį 481 mūsų 
eros metus. Ta pati laiko trukmė buvo gauta ir nusta- 
tant medienos amžių radiokarboniniu metodu. 

Visose pasaulio laboratorijose jau susikaupė dešimtys 
tūkstančių duomenų apie įvairių daiktų, rastų archeolo- 
ginių kasinėjimų metu, amžių. 

Atrodytų, viskas aišku, ir pagaliau galime papasakoti 
žmonijos biografiją. Tačiau iš tiesų visa kur kas sudė- 
tingiau. Pirmiausia, žmonijos amžius daug garbingesnis, 
negu tas, kurį įmanoma nustatyti, tiriant C!4 irimo pus- 
periodį. Šiuo metodu mes galime apskaičiuoti laiką de- 
šimtimi ir net kiek daugiau kaip dešimtimi irimo puspe- 
riodžių, tai yra maždaug 50 tūkstančių metų. Tuo tarpu 
žmonija egzistuoja gerokai ilgiau. 

Antra, kol kas dar nesuradome „paties pirmojo" žmo- 
gaus. 

Turime daug kitokių metodų amžiui sužinoti. Nuosta- 
bus kalio-argono metodas. Tačiau jis tinka nustatyti lai- 
kui, skaičiuojamam dešimtimis ir šimtais milijonų metų. 
O per tą milijoną ar 2 milijonus žmonijos gyvavimo me- 
tų uolienose suspėjo susikaupti toks menkas kalio-40 
(K) skilimo produktų kiekis, kad jo paprasčiausiai ne- 
įmanoma pastebėti. 

Na, o visos Žemės biografijai atkurti (nuo jos gimi- 
mo) taip pat kol kas dar neturime aiškių gairių ir pati- 
kimų būdų. Kalio-argono ir urano metodai neduoda 
mums vienodo atsakymo į klausimą, kokie buvo pirmieji 
mūsų planetos biografijos puslapiai. 

Nuostabūs dokumentai apie kitus Žemės gyvenimo 
įvykius yra uolienos. Jos nepaprastai įvairios, ir vėliau 
mes apie jas pakalbėsime kiek daugiau. Čia paminėsime 
tik kai kurias iš jų — visų paprasčiausias, kurias kiek- 

vienas iš mūsų daug kartų matėme, bet nelaikėme jų 
dokumentais. 

Grindinio akmuo prityrusio tyrinėtojo rankose papa- 
sakos nuostabią savo gimimo ir tolesnio gyvenimo istori- 
ją. Jokia fantazija negalės prilygti tam, ką galime suži- 
noti iš šio paprastų paprasčiausio akmens biografijos. 
Gimęs audringose vulkaninėse gelmėse, jis daug kartų 
visiškai pasikeitė ir todėl tapo neatpažįstamas. Dar 
daug apie ką papasakos tas akmuo... 

Skalūno plokštelė su aiškiai horizontaliu nuosėdų 
sluoksniavimusi tarsi piešinyje parodo ramias ežero įlan- 
kas ir tykios upės veidrodinį paviršių. Nei ežero, nei tos 
upės seniai jau nėra, o pėdsakai akmenyje, kaip svarbus 
dokumentas, pasakoja apie tai, kas čia buvo tolimoje 
praeityje. 


APIE GEOGRAFIJĄ 


Senovės Iocmanu, rusų geologijos tėvu, žymiausių 
geologų mokytoju mokslininkai vadina vieną garsiausių 
pasaulio geologų — Aleksandrą Karpinskį. 

A. Karpinskis turi daug nuopelnų. Tačiau bene vienas 
didžiausių — tai gamtos istorijos, arba paleogeografinio, 
metodo sukūrimas. 

Geologai geografiją supranta savaip. Jie aprašo tas 
geografines sąlygas, kurios buvo Žemėje įvairiomis geo- 
loginėmis epochomis. Tai ir yra paleogeografija — A. Kar- 
pinskio sukurtasis mokslas, kaip atskira savarankiška ša- 
ka įaugęs į šakotą geologijos mokslų medį. 

Paleogeografija remiasi įvairiuose Žemės sluoksniuo- 
se rastais dokumentais. Šie dokumentai — akmeniniai. 
Jie mums pasakoja apie sausumos ir jūrų įvairius poslin- 
kius, apie klimato pasikeitimus, apie kalnų gimimą, gy- 
venimą ir mirtį. 

Žiguliuose prie Volgos žmonės pasakoja romantišką 
legendą apie labai narsius upėje viešpatavusius plėšikus, 
sudaužydavusius ir užgrobdavusius pirklių karavanus. 
Vienas karavanas gabenęs kviečius. Bangos kviečius iš 
prakiurdyto laivo priplakusios prie kranto. Čia kviečiai 

ir suakmenėję. Pasakotojas, norėdamas įrodyti savo žo- 
džių teisingumą, nusivedė mane prie uolų ir parodė pail- 
gus akmenukus, nuostabiai panašius į kviečių grūdus. 

Bet jeigu iš tokio grūdo išpiausime plonus, dviejų 
šimtųjų milimetro storio šlifus, tai skaidrūs jų piūviai 
įrodys, kad šie akmenukai, išskyrus išorinį panašumą, 
nieko bendra su grūdais neturi. 

Pro mikroskopą pamatysime nuostabią šio dokumento 
sandarą, rodančią, kad čia akmens anglies periode, maž- 
daug prieš 300 milijonų metų, bangavo jūra. 

O šie grūdai kažkada buvo gyvi. Tai paprasčiausių 
gyvūnų — foraminiferų kriauklelių atspaudai. 

Puikų darbą, analizuodama akmens anglies periodo 
foraminiferas, atliko paleontologė J. Reitlinger. Šio tipo 
dokumentų ji surado Maskvos cerkvių akmeniniuose mū- 
riniuose. Kantriai, žingsnis po žingsnio, tiesiog kiekvieną 
senų apleistų Maskvos apylinkių karjerų klinties gabalą 
lygindama su klintimis, paimtomis iš baltmūrių pastatų, 
J. Reitlinger nustatė, iš kur buvo imama statyboms me- 
džiaga. Mikroskopinė analizė nesuklysdama išsprendė la- 
bai sudėtingas istorijos problemas. 

Na ir, žinoma, labai išgarsėjo klasikinis darbas JAV 
profesoriaus H. Jurio, tyrinėjusio „velnio pirštus“ — 
juros periodo galvakojų moliuskų suakmenėjusias lie- 
kanas. 

Dar nepradėjęs analizuoti, H. Juris kruopščiai tyri- 
nėjo, koks šiuolaikinių moliuskų kriauklelėse santykis 
tarp izotopų Ore ir Ois. Paaiškėjo, kad šie izotopai visada 
kriauklelėse koncentruojasi, išlaikydami tam tikrą nuo 
temperatūros priklausantį tarpusavio santykį. 

Kai išsiaiškino, kokiu dėsningumu jie kaupiasi šiuo- 
laikinėse kriauklelėse, Juris ėmėsi analizuoti akmeninius 
dokumentus. „Velnio piršto“ — belemnito — piūvyje buvo 
surastos metinės rievės, tokios pat, kaip medžių piū- 
viuose. Ir štai ką pavyko sužinoti. Tyrinėjamasis belem- 
nitas gyveno trejus su puse metų. Vasarą vandens tem- 
peratūra buvo 17,6 laipsnio aukščiau nulio, žiemą — mi- 
nus 11 laipsnių. „Velnio pirštas“ mirė prieš 130 milijonų 

metų anksti pavasarį, kai vandens temperatūra buvo 
plius 11,8 laipsnio! 

Taip, skaitydami savotiškus akmeninius hieroglifus, 
sužinome, kas vyko tolimoje praeityje, pažįstame senąją 
geogratiją! 


POLIKRATO ŽIEDAS 


Šią legendą išgirdau iš antrakursių. Jie pasakojo ją 
naujokams, stojantiems į universitetą. Aš atėjau, pokal- 
biui įpusėjus, todėl iš pradžių legendos herojus man bu- 
vo nežinomas. 

— Jis viską žino,— tikino savo klausytojus studen- 
tas, — ir visa paslaptis ta, kaip jis parašys savo pavardę. 

Tai girdėdami, abiturientai pasislinko arčiau pasako- 
tojo, o tas su įkvėpimu dėstė: 

— Jeigu jo pavardė parašyta su „e“ raide, tai jis 
pasakoja apie jūrų gelmių gyventojus. Na, o jei parašys 
su „O“, tai jis jums tokių pasakų pripasakos apie jūrų 
pakrančių gyvenimą, kad pusę dienos stovėsi išsižiojęs. 

Tik vėliau, jau studijuodami, jaunuoliai sužinodavo, 
kad buvo kalbama apie du profesorius: L. Zenkevičių, 
jūrų biogeografijos specialistą, ir V. Zenkovičių — jūrų 
krantų dinamikos žinovą. 

Studentai ilgai neužmiršta legendų. Ir dabar dar pa- 
pasakos jums apie Polikrato žiedą. 

Polikratas, laimingiausias antikinių laikų žmogus, Sa- 
mos salos Egėjaus jūroje valdovas, gyveno apie 500 me- 
tus prieš mūsų erą. Ko nesiimtų Polikratas, viskas jam 
sekėsi. 

Laimės kūdikis Polikratas tapo vienos Šilerio baladės, 
kurią į rusų kalbą išvertė V. Žukovskis, herojumi. Ba- 
ladėje pasakojama ir apie Polikratui įteiktą priešo galvą, 
ir apie neregėtą jo laivyno pergalę. Norėdamas išbandyti 
likimą, Polikratas įmetė į jūrą savo žiedą. Praėjo kiek 
laiko, ir... 


Virėjas atlekia išbalęs: 
„Štai žiedą žuvyje radau — 

Tai tavo žiedas, o karaliau! 
Aš puolu prieš tave ant kelių! 
Likimas palaimingas tau.“ 


Anot studentų legendos, šiuolaikiniu Polikratu tapo 
Sočyje poilsiavusi moteris. Atsitiko taip, kad paplūdimy- 
je ji pametė žiedą. Apsižiūrėjo tik vakare, kai jau buvo 
sutemę, todėl paieškas atidėjo iki rytojaus. Naktį prasi- 
dėjo penkių balų audra ir siautė net dvi dienas. Paplūdi- 
mį plovė piktos bangos, — baisu buvo prie jo net prieiti. 
O kai pagaliau stichija nurimo, buvo aišku, kad visas 
gargždas paplūdimyje išmaišytas. 

Staiga (kaipgi tokiuose pasakojimuose apsieisi be 
„Staiga“) paplūdimyje pasirodė įdegę barzdoti žmonės 
su per petį permestomis planšetėmis ir radiometrais ran- 
kose. Jie priėjo prie verkiančios moters, sužinojo, kas 
atsitiko, pasitikslino, koks žiedo dydis ir svoris, ir tuoj 
pat, pasiėmę savo planšetes ir logaritmines liniuotes, pra- 
dėjo „burti“. 

O paskiau pasitarė ir pareiškė, kad pamestojo žiedo 
reikia ieškoti ne čia, o už pusės kilometro (už 477 met- 
rų — patikslino pasakotojai) nuo šios vietos. 

Net prityrę anekdotų paplūdimyje pasakotojai, ir 
tie riktelėjo: „Gyvi niekai! Meluoja įžūliau už medžio- 
tojus!" 

Riktelėjo, bet nuėjo ieškoti, kad galėtų sugėdyti me- 
lagius. 

Ir štai minia poilsiautojų nurodytoje vietoje ėmė 
ieškoti. 

Įvairiuose legendos variantuose buvo nurodomas skir- 
tingas laikas: vieni minėjo penkias minutes, kiti — de- 
šimt, treti — pusvalandį. 

Žodžiu, žiedą surado ir įteikė „Polikratienei“ — taip 
studentai pakrikštijo laimingąją moterį. 

O paskiau išdidūs tyrinėtojai čia pat, paplūdimyje, 
nustebintiems poilsiautojams perskaitė mokslo populiari- 
nimo paskaitą apie profesoriaus V. Zenkovičiaus darbus. 
Mat, jis nustatė, kad gargždo ir smėlio judėjimo paplu- 
dimyje greitis priklauso nuo jūros bangų jėgos ir kampo, 
kuriuo jos artėja į krantą. 

Apskaičiavimus patvirtino eksperimentas. Dabar šiam 
tikslui naudojami apvalainukai, pažymėti  bario-140 
(Ba!) izotopu su 12 dienų irimo pusperiodžiu. Tokius 
prieš audrą paplūdimyje išmėtytus apvalainukus lengvai 
suranda radiometras. Keletą dienų jie būna įvykių doku- 
mentais, o paskiau tampa paprastais ir jau niekuo nuo 
milijonų kitų nesiskiriančiais akmenukais. 

Tyrimų metu buvo sudarytos formulės, parodančios, 
koks aktyvus gyvenimas verda paplūdimyje. Audros me- 
tu jūros pakrante praplaukia ištisos „upės“ gargždo ir 
smėlio. Netgi esant eiliniam keturių balų bangavimui, 
5—6 centimetrų skersmens skaldos gabalėlis per parą 
nurieda 2 kilometrus. 

Mokslininkai nustatė, kad paplūdimiai sparčiai su- 
nyksta tada, kai statybininkai nevykusiai išdėsto uosto 
statinius. 

Gagruose, prie Žoekvaros upelio žiočių, prieš karą 
buvo pradėtas statyti molas. Kai molas maždaug per du 
šimtus metrų nusitiesė į jūrą, pradėjo keistis jūros kran- 
tas. Garsusis Gagrų paplūdimys tiesiog akyse ištirpo. 
Ėmė nykti ir parkas. Tik po to, kai mokslininkų pasiū- 
lymu molas buvo susprogdintas ir jūros bangų mūša vėl 
pradėjo gainioti pakrante Žoekvaros atneštąjį gargždą, 
paplūdimys atgavo savo ankstesniąją išvaizdą. 

Na ir, savaime suprantama, dabar, tyrinėdami senųjų 
jūrų geografiją, mes naudojamės V. Zenkovičiaus meto- 
du ir todėl drąsiai sprendžiame sudėtingas paleogeogra- 
tines problemas. 


ŠIEK TIEK APIE SENOVĘ 


Geologai tyrimo priemonių ir metodų arsenale turi 
nemaža receptų, nurodančių, kaip atkurti senąją geogra- 
fiją. Galimas dalykas, kad šie būdai ir metodai nėra to- 
kie efektingi, kaip tie, kurių pagrindą sudaro atomuose 
vykstantys procesai. Tačiau jie pakankamai geri bei pa- 
tikimi ir neblogai tarnavo žmonėms, kol geologija dar 

nebuvo atradusi atominių metodų. Tik tyrinėtojas turi 
būti be galo atidus ir mąstantis. Reikia samprotauti ir 
stengtis paaiškinti kiekvieno gamtos dokumento kilmę 
ir sąlygas, kaip jis atsirado. Pateiksiu pavyzdžių. 

Du garsūs Žemės senosios biografijos tyrinėtojai 
D. Šamovas ir R. Gekeris surado suakmenėjusius vater- 
pasus !. Tokių radinių buvo aptikta ir Moldavijoje, ir Pa- 
myro kalnuose, ir kalnuose vienišuoliuose prie Sterlita- 
mako. Šie vaterpasai atrodė neįprastai. Tai buvo kažko- 
kios tuštumos, kurios atsiranda ir iškasamose kriauklėse, 
ir bet kokiose minkštose uolienose. Tokiose tuštumose 
visada galima surasti pašalinių mineralų, iš dalies jas 
užpildančių. 

Jeigu gerai įsižiūrėsime į moliuskų kriaukleles, tai pa- 
matysime, kad paprastai visos jos po jų šeimininkų mir- 
ties užima tiksliai orientuotą padėtį erdvėje. O tuštumą 
užpildžiusi į porcelianą panaši masė rodo, kad horizon- 
talus sluoksnis vėliau yra įgavęs nuožulnią arba net ver- 
tikalią padėtį. Naudojantis tokiu vaterpasu, lengva pa- 
žinti vieną kurį nors uolienos sluoksnio gyvenimo etapą. 

O prancūzas Matias Mačinskis viename sename 
sluoksnyje surado nušlituotą tribriaunį akmenuką. Tokie 
akmenėliai susiformuoja dykumose, kai pučia tam tikros 
krypties vėjas, ir paprastai guli, aštriuoju galu atsisukę 
į pagrindinę vėjo kryptį. Mačinskis aptiko „fosilinio vė- 
jo“ pėdsaką! 

Škotams mokslininkams V. Harlandui ir J. Hakeriui 
dar geriau pavyko. 250 milijonų metų amžiaus sluoks- 
niuose jie surado fulguritus — žaibo smūgio pėdsakus. 
Šie vamzdelio pavidalo kūnai slypi senovinio smėlio sto- 
rymėje; jie yra žvaigždės formos ir susidarę iš stiklo, 
į kurį susilydė smėlis. Škotijoje surasto fulgurito skers- 
muo maždaug 35 milimetrų. Galima be galo vardyti su- 
rastus fosilinius dirvožemius, šliaužiojusių kirmėlių pėd- 
sakus žemės sluoksniuose, kurių amžius skaičiuojamas 
šimtais milijonų metų, ir daugelį kitų praeities liudinin- 


! Vaterpasas — gulstainis, paprasčizusias prietaisas horizontalumui 
patikrinti statybos darbuose.— Vert. pastaba 

kų. Jie padeda mums atkurti senąją Žemės geografiją — 
paleogeografiją. Tik reikia žinoti jų iššifravimo metodus 
ir būti atidiems. 


TERA ROSA 


Prieš keletą metų Kubos aerolaivyno lėktuvas atskrai- 
dino mus į Havanos aerouostą. Pirmiausia žmogų šioje 
saloje nustebina žemės spalva. Tera rosa, raudona že- 
mė,— taip vadinamos pietinių platumų dirvos. Man ir 
anksčiau yra tekę matyti raudonžemį. Jis paprastai atsi- 
randa ant karbonatinių ir kai kurių kitų uolienų karšta- 
me ir drėgname klimate. Tokiame dirvožemyje galima 
pamatyti visus raudonų ir geltonų tonų atspalvius. 

O Albanijoje ir Graikijoje mačiau geltonas dirvas. Jų 
spalva nuostabiai primena rūdis. 

Viduržemio jūros pakrančių geltonžemis formuojasi 
ant bet kokių uolienų. Geltonžemis ir raudonžemis savo 
kilme yra panašūs ir skiriasi vienas nuo kito tik kai ku- 
riomis cheminės sudėties detalėmis. 

O Ukrainoje žemė juoda. Profesorius Dokučiajevas, 
dirvotyros pradininkas, Ukrainos juodžemį pavadino 
„„Dirvų karaliumi“. Dokučiajevas pirmasis iš mokslinin- 
kų atkreipė dėmesį į ryšį tarp dirvožemio spalvos ir kli- 
mato. 

Tropinių ir subtropinių dirvožemių raudona ir gelto- 
na spalvos — tai drėgmės, vėjo ir temperatūros, tai yra 
viso, kas vadinama klimatu, bendro poveikio rezultatas. 

Geologijos ir dirvotyros vadovėliuose paprastai patei- 
kiama daugybė dirvožemio susidarymo procesą paaiški- 
nančių cheminių formulių. Mūsų pasakojimui svarbu ne 
formulės, o rezultatas. 

Dirvožemio susidarymo procesas -—- tai vienas didžiau- 
sių nepastebimo, nuolatinio, kasdieninio darbo, perdir- 
bant paviršinės uolienas, rezultatų. 

Savaime suprantama, peršasi ir išvada: jeigu tarp se- 
nųjų uolienų klodų aptinkamos į šiuolaikinius dirvože- 
mius panašios raudonos, geltonos, tamsiai rudos, juodos 

perdirbtos uolienos, galima daryti išvadą, kad tai fosili- 
niai dirvožemiai. 

Taip, tai tiesa. Šiaurės Urale, ,„Raudonkepuraite" 
pavadintoje vietovėje, yra sluoksnių, labai panašių į Ku- 
bos dirvožemius. Tai aliuminio rūdos -—- boksitai. Bet jos 
yra ir tolimojo devono periodo fosiliniai dirvožemiai, ku- 
riems maždaug 400 milijonų metų! 

Europos šiaurės vakarų devoninėms nuoguloms bū- 
dingi tokios pat spalvos raudonieji smiltainiai, rečiau 
moliai ir mergeliai. Jų galima aptikti ir Škotijoje, ir 
Airijoje, ir Skandinavijos pusiasalyje, ir Tarybų Sąjun- 
goje — Baltimorėje. 

Tarp šių raudonų uolienų pasitaiko milžiniškų seno- 
vinių vėžiagyvių, jų tarpe dvikvapių, taip pat suakme- 
nėjusių šimtakojų ir primityvių augalų — pirmųjų sausu- 
mos gyventojų — liekanų. Iki tol augalai ir gyvūnai vei- 
sėsi tik jūroje. 

Sprendžiant iš senųjų dirvožemių, devono periode to- 
je Europos dalyje buvo toks pat klimatas, kaip dabar 
Afrikoje, Čado ežero apylinkėse. O šiuolaikinių dvikva- 
pių vėžiukų ir dabar galima sutikti Australijoje. Papras- 
tai jie gyvena vandenyje, bet sausrų metu įsirausia 
į dumblą ir kvėpuoja plaučiais — lygiai taip pat elgėsi ir 
tolimi jų protėviai, pirmieji išdrįsę iš jūros persikelti 
į sausumą. 

Tyrinėjant senovės klimatą, kartais tenka atsisakyti 
įprastinių pažiūrų. Atrodytų, kas gali būti galingesnis už 
žemės drebėjimus? Juk tai jie griauna miestus ir kai- 
mus, tiesiog akyse pakeičia vietovės vaizdą! Žinoma, ir 
klimatas daro savo, tik nepastebimiau, daug ramiau, ir 
jo „darbą“ galima pastebėti tik po daugelio šimtmečių. 
Jo veikiamos, iš esmės pasikeičia tvirčiausios uolienos, 
visiškai kitokią išvaizdą įgauna Žemės paviršius, smar- 
kiai pakinta gyvūnijos pasaulis, vienų augalų vietą už- 
ima kiti. Ko gero, klimatas atlieka tokį darbą, kurio pa- 
lutinis rezultatas nepalyginamai didesnis už katastrofiš- 
kus žemės drebėjimus ir ugnikalnių išsiveržimus. 


91 


KLAIDŽIOJANČIOS UPĖS 


„Florenciją užliejo du šimtai penkiasdešimt milijonų 
kubinių metrų vandens!“ 

Nukentėjo visame pasaulyje žinoma Uficos paveikslų 
galerija! Sunaikinti pasaulinio garso šedevrai!" 

„Sunaikinta 400 tūkstančių knygų!“ 

Čia išrašiau tik vieną kitą laikraščių antraštę, skel- 
biančią apie didžiulio miesto tragediją, įvykusią naktį 
1966 metais iš lapkričio 3 į 4 dieną. Arno upė, prie ku- 
rios stovi Florencija, nuo didelių liūčių išsiliejo. Upės 
vandenys per baliustradas siūbtelėjo ant beginklio mies- 
to. Griovė ne tik vanduo — jo nešami medžių kamienai 
kaip taranai trupino namus, Daugiau kaip 700 metų mies- 
tas nebuvo patyręs tokio siaubo. 

O štai dar viena istorija, kuri taip pat galėjo būti 
tragiška, bet pasibaigė laimingai, nes laiku buvo imtasi 
priemonių. 

Tai atsitiko Tadžikijos TSR centrinėje dalyje, Zerav- 
šano upės aukštupyje. 1964 metų gegužės mėnesį nuo- 
šliauža sujudino Dorivarzo kalną. Milžiniška natūrali už- 
tvanka sulaikė upės vandenis. Virš nuošliaužos susitven- 
kė 23 milijonai kubinių metrų vandens, kuris kiekvienu 
momentu galėjo prasiveržti. Ir tada neišvengiamai būtų 
žuvę žmonės, gyvenvietės, kultūrinės žemės, 

Man yra tekę Kaukaze matyti katastrofiškų užtvenk- 
to vandens prasiveržimų senovėje pėdsakų. Darjalo tar- 
peklyje guli akmuo sulig keturaukščiu namu. Jį čia nu- 
sviedė pasiutusiai lekiantis vandens srautas. Laimei, tai 
įvyko dar priešistoriniais laikais. Prasiveržimo liudinin- 
ku liko tik šis riedulys. 

1934 metais Kalifornijoje per dvi paras iškrito 432 
milimetrai kritulių, tuo tarpu kai šio rajono metinė nor- 
ma yra 380 milimetrų. Liūtys sukėlė baisias nelaimes. 
Nuo Sangabrielio kalnagūbrio šlaitų dideliu greičiu krito 
srautai vandens. Jis nešėsi su savimi akmenis, žvirgž- 
dą, skaldą, ir visa tai su baisia jėga plūdo į lygumą. Van- 
dens srautas savo kelyje šlavė miestus, toli į lygumą ne- 
šė akmenis, smėlį ir gargždą. Po šios katastrofos padary- 

toje nuotraukoje galima matyti beveik iki stogo smėliu 
ir dumblu užneštus kelyje pasitaikiusius automobilius. 

Tokie grėsmingi liūčių sukelti vandens srautai, ne- 
šantys akmenis, smėlį, gargždą, vadinamį silėmis. Pra- 
ūžusios silės palieka riedulių nuolaužas, žvirgždą, gargž- 
dą, sutrikdo normalų žmonių gyvenimą. Su silėmMis nuo- 
latos kovojama. Kur tikimasi silių, statomos sudėtingos 
užtvarų sistemos, kurios sulaiko akmenis, bet praleidžia 
vandenį. Apie silių pavojų laiku praneša speciali tar- 
nyba. 

Kad būtų išvengta katastrofos Zeravšano slėnyje, bu- 
vo paskirta visus įgaliojimus turinti akademiko J. Fio- 
dorovo vadovaujama vyriausybinė komisija. 

Buvo galima padaryti tik viena: pravalyti vagą, kad 
susikaupę vandenys palėtų ramiai nutekėti. Didvyrišką 
gelbėtojų darbą stebėjo visa šalis. Pirmųjų koresponden- 
cijų iš kovos fronto antraštės buvo nerimastingos, pas- 
kiau į jas prasismelkė pasitikėjimas ir pasididžiavimas. 

„Uola nukrito į upę!" 
„Žmogaus mūšis su upe." 
„Kalnų velnias pažabotas." 
„Katastrofos išvengta..." 


Per rekordinį laiką išraustu kanalu užtvenkto ežero 
vandenys buvo nuleisti. Jokių aukų nebuvo: nei mate- 
rialinių, nei žmonių. 

Vadinasi, kovoti su katastrofomis galima. Tik reikia 
pažinti upių gyvenimą valdančius dėsnius. Tada žmogus 
tampa tikru gamtos valdovu. 

O šie dėsniai nėra sudėtingi. Pakyla Žemės pavir- 
šius — upė graužiasi į jį ir vis gilina savo guolį. Pavir- 
šius įdumba —- upė klaidžioja, tarsi ieškotų savo vande- 
nims patogiausio kelio. Nuo to priklauso ir upių slėnių 
forma, Siauri, plyšio išvaizdos slėniai būdingi kylantiems 
kraštams. Terekas du kilometrus įsigraužė į Darjalo tar- 
peklį. Vadinasi, šis kraštas pakilo dviem kilometrais. O 
ten, kur paviršius dumba, upių slėniai būna platūs. Kai 
kurios upės klaidžioja po visą slėnį, nuo vieno jo šlaito 
iki kito, ir jų vaga pasislenka per dešimtis kilometrų. 

Tikra klaidžiojanti upė yra Chuaichė. Išvertus į lietu- 
vių kalbą, Chuaichė reiškia „Kinijos bėda“. Jos žemupys 
negali prasibrauti į šalies gilumą. Todėl upė, klaidžioda- 
ma po žemumą, kuri iš vakarų ribojasi su Geltonąja jū- 
ra, visą laiką kaitalioja savo vagą. Senųjų vagų žiočių 
zonos ir dabartinės deltos viena nuo kitos yra per 900 
kilometrų! Niekur pasaulyje kitos tokios upės nerasi. 

Ir mūsų Amu Darja klaidžioja po dykumą. Saugokis, 
kai upė ima plauti kurį nors krantą! Ji lengvai persistu- 
mia per daugelį dešimčių kilometrų. Dar daug kas pri- 
simena jos nuplautą miestą Turtkulį. O 1961 metais Amu 
Darja vos neužtvindė Chorezmo ir Tašauzo sričių visos 
irigacinės sistemos. Ne veltui anksčiau šią upę vadino 
Džeichuna — ,„„Pasiutusia“. 

Karakumų kanalo trečiosios eilės naujoji irigacinė 
sistema visiems laikams nuramins šią pasiutėlę upę. Jos 
vandenys pasieks Ašchabadą ir, užuot nešę nelaimes, 
Turkmėnijos laukus apdovanos gausiais derliais. 

Apie upių gyvenimą, apie jų sudėtingą biografiją įti- 
kinamai pasakoja geologas V. Baturinas. Iš pradžių jis 
iškėlė sau, atrodytų, nedidelį uždavinį — išsiaiškinti, ko- 
kiomis sąlygomis susidarė stori klodai, kurie Apšerono 
pusiasalyje saugo dideles naftos atsargas. Šie tyrimai vy- 
ko mūsų amžiaus Ketvirtajame dešimtmetyje, kai Baku 
apylinkių naftos telkiniai buvo beveik vieninteliai mūsų 
šalyje. 

Baturinas tyrimams naftingoje storymėje parinko mil- 
žinišką, beveik kilometrinį smiltainių piūvį. Iš kiekvieno 
pavyzdžio (o jų buvo keletas tūkstančių) jis darė šlifus 
ir metodiškai, be galo kruopščiai apžiūrinėdavo juos pro 
mikroskopą. 

Tyrinėtoją nustebino uolienų vienodumas. Visuose 
šlifuose buvo daug nuostabiai apvalių kvarco grūdelių 
ir retoka melsvojo disteno ir blyškiai žalsvo silimanito 
nuolaužų. 

Suapvalinti kvarco grūdeliai dažniausiai pasitaiko 
upių smėlyje. Mat, tekantis vanduo nuolat gludina smil- 
teles: jos trinasi viena į kitą, į upės dugną ir tokiu būdu 
šlifuojasi. Šitaip kvarco grūdeliai pagaliau tampa apva- 

lesni. O per daugelį šimtmečių upių žiočių zonose susi- 
kaupia stori tokio smėlio sluoksniai. 

Visiškai natūralu, jog Baturinas spėjo, kad jo tyri- 
nėjami smėliai kaupėsi kurios nors Kaukazo upės del- 
toje. Tačiau kurios? 

Atrodo, pats žemėlapis pašnibždėjo mokslininkui to- 
lesnių ieškojimų kelią. Į pietus nuo Apšerono pusiasalio 
yra Kuros upės delta. Savaime suprantama, tik ši upė 
galėjo sukaupti senosios deltos nuosėdas Apšerono pu- 
siasalyje. Nedelsiant buvo ištyrinėtos jos sąnašos. Ištyri- 
nėtos, bet nieko panašaus nerasta. Tarp Kuros smiltainių 
ir nattingosios storymės smiltainių nebuvo nieko bendra. 
Kuros smėlyje galima rasti įvairiausių mineralų nuolau- 
žų, bet kvarco jame beveik nėra. 

Patyręs nesėkmę su Kuros nuosėdomis, Baturinas 
ėmėsi tyrinėti dabar į pietus nuo Derbento į Kaspiją įte- 
kančios Samuro upės sąnašas. Bet ir ten buvo rastas sa- 
votiškas mineralų kompleksas, kuris skyrėsi nuo naftin- 
gojo klodo ir Kuros deltos smėlio. Tiesa, Samuro upės 
tipo smiltainio sluoksnis pasitaikydavo ir naftingajame 
horizonte, bet paprastai jis būdavo labai plonas. 

Na, o jei padarysime nejtikimą prielaidą ir tarsime, 
kad smėlis buvo atneštas ne iš Kaukazo, o iš Vidurinės 
Azijos? Juk į pietus nuo Krasnovodsko, rytinėje Kaspi- 
jos pakrantėje, yra išdžiūvusi Uzbojaus upės vaga. Ar 
tik ne iš ten smėlis atklydo į Apšerono pusiasalį? 

Ištyrinėjus Uzbojaus smėlį, taip pat buvo gautas nei- 
giamas rezultatas. Tiesa, paaiškėjo įdomios smulkmenos: 
Uzbojaus žiočių smėlis panašus į Amu Darjos smėlį. Va- 
dinasi, senaisiais laikais Amu Darja įtekėjo į Kaspiją! 
Tai ji ir buvo tada Uzbojaus upė. 

Ką gi darytit Juk neatsisakysi šios darbo hipotezės, 
nes ji iš esmės yra teisinga. Reikia dar kartą pabandyti 
ir pažiūrėti, ar tik ne Volga bus čia atnešusi savo sąna- 
šas. Tokia mintis atrodė akiplėšiška: juk nuo Astracha- 
nės iki Baku tiesia linija apie 700 kilometrų! 

Jau patys pirmieji iš Volgos deltos paimti pavyz- 
džiai, ypač iš jos povandeninės dalies, parodė, kad 
šios sąnašos sutampa su natftingojo sluoksnio nuogulo- 

mis! O paskiau labai kruopščiu darbu, lyginant daugybę 
pavyzdžių, buvo galutinai įrodyta, kad iškeltoji darbo 
hipotezė buvo teisinga. 

Iš tiesų maždaug prieš 20 milijonų metų Volga įtekė- 
jo į Kaspijos jūrą dabartinio Apšerono pusiasalio zonoje. 
Toje tolimoje epochoje Kaspijos jūra buvo daug mažes- 
nė, negu dabar. Jos šiaurinis krantas tęsėsi nuo Apšero- 
no pusiasalio iki Krasnovodsko. Volga tekėjo žemuma, 
kuri plytėjo šiuolaikinės Kaspijos šiaurinėje dalyje. De- 
šinėje, žiočių zonoje, ji glaudė savo intaką -- Samuro 
upę. Štai kodėl Volgos sąnašose kartais galima aptikti 
tarpsluoksnių su dalelėmis, atneštomis iš Samuro upės 
dar tais laikais, kai ja tekėjo daugybė vandens. Taip nu- 
valkiota tiesa „Volga įteka į Kaspijos jūrą“ įgijo naują, 
garsiajam Čechovo herojui nežinomą prasmę. 

Baturino atliktas darbas iki šiolei laikomas klasiki- 
niu. Jis įrodė, kad, norint atkurti senąją geografiją, rei- 
kia naudotis geologijos metodais. XVII Tarptautiniame 
geologų kongrese Baturinui buvo paskirta speciali pre- 
mija, kuri kartą per ketverius metus skiriama už stam- 
biausius geologijos mokslo darbus. 

Tai buvo prideramas apdovanojimas už begalinį kant- 
rumą, įžvalgumą ir drąsą — už tas savybes, kurios reika- 
lingos ir geologams, ir žvalgybininkams. Ne veltui žemės 
lobių tyrinėtojai ir vadinami „gelmių žvalgais“. 

Tačiau dar didesnis apdovanojimas jiems būna pats 
atradimas. Čia jų gyvenimo ir veiklos esmė. Apie vieną 
tokį atradimą ir noriu papasakoti. 


SUAUDRINTOS GELMĖS 


DIRBTINIS UGNIKALNIS 


Štai ką pasakoja buvęs Beriozovo geologinės žvalgy- 
bos partijos viršininkas inžinierius A. Bistrickis apie įvy- 
kį, sukėlusį didžiulį susidomėjimą ne tik mūsų šalyje, 
bet ir užsienyje. 

„Tai atsitiko 1953 metų rugsėjo 21-osios naktį. Berio- 
¿zove užgeso paskutiniai žiburiai. Gyvenvietėje retkar- 
čiais sulodavo šunys, o prie gręžinio ūžė dizeliai, žvang- 
čiojo plienas, tyliai šnekučiavosi žmonės -— dirbo nakti- 
nė pamaina. Niekas nelaukė nelaimės, niekas nežinojo, 
kad ji užgrius po keleto minučių, po keleto sekundžių, 
tučtuojau. Niekas nesitikėjo — kitaip iš anksto būtų įtai- 
sę gręžinio angoje fontaninį įrenginį. 

Ir suriaumojo žemė, sugaudė. Į orą išlėkė 200 metrų 
plieninių vamzdžių. Gremėzdiškas, daugiau kaip 3 tonas 
sveriantis kronblokas lyg teniso kamuoliukas nulėkė toli 
į taigą. Ant dizelių užgriuvo stoginė. Užgeso šviesa. Pa- 
sigirdo siaubingas trenksmas. Laimei, aukų nebuvo. Be- 
riozovo gyventojai išbėgo iš namų. Klausinėjo vienas 
kitą, kas atsitiko, ir negirdėjo savo balsų. Kažkas bėgo 
prie upės — norėjo persikelti į kitą krantą. Iš 70—80 
metrų aukščio krito žemyn tonos karšto mineralizuoto 
vandens ir smėlio...“ 

Beriozove iš gelmių išsiveržė natūralios naftos dujos. 
Po ilgamečių ir atkaklių ieškojimų Žemė pirmą kartą at- 
silygino žvalgytojams, išmesdama milžinišką masę taip 
lauktų dujų. 

Taip, žvalgytojai džiaugėsi katastrofa. Žinoma, buvo 
nemalonu, kad šis milžiniškas fontanas išsiveržė netikė- 
tai. Kam čia nuodėmes slėpti — žvalgytojus bara už tai. 
Bet juk daugelis nebesitikėjo ką nors surasti Beriozovo 
žemėje, ir todėl visa fontanams sulaikyti skirtoji arma- 
tūra dar prieš šį įvykį buvo sukrauta į baržą ir nuplukdy- 
ta į naują gręžimo vietą. 

O dujos kaukdamos ir švilpdamos veržėsi iš gelmių. 
Kukliausiais apskaičiavimais, per parą buvo prarandama 
daugiau kaip milijonas kubinių metrų dujų! 

Gerai, kad jos buvo išmetamos į paviršių kartu su 
vandeniu. O jeigu būtų buvusios sausos, tai pakaktų ma- 
žiausio akmenuko, kad, atsidaužęs į gręžinio kamieną, 
jis įskeltų kibirkštį. Ir tada iš kibirkšties įsiliepsnotų 
gaisras... 

APIE „LAUKINES KATES“ 


Vakarų Sibiro žemumoje iš tikrųjų dėjosi nepaprasti 
dalykai. Plotas, kuriame buvo atliekami tyrimai, beveik 
prilygo visai Vakarų Europai, be Skandinavijos šalių. 
Tai maždaug trys su puse milijono kvadratinių kilomet- 
rų. Ir dar ketvirtajame mūsų šimtmečio dešimtmetyje ne- 
būta nė mažiausių prielaidų, jokios užuominos, kur šiose 
didžiulėse platybėse ieškoti naftos. Buvo tik rožinės sva- 
jonės entuziastų, kuriems priklausė ir akademikas I. Gub- 
kinas. 

Šiandien jau aišku, kad ieškojimą adatos šieno veži- 
me sunku palyginti su tuo, ką reikėjo čia nuveikti. Kar- 
tais geologo darbas lyginamas su kriminalisto veikla, bet 
ir šis palyginimas nevykęs. Anot pačių kriminalistų, nu- 
sikaltėlis visuomet palieka kokius nors pėdsakus. O čia 
pėdsakų nebuvo. Nuo ko pradėti? 

Kadaise Jungtinėse Amerikos Valstijose biznesmenai 
tokiais atvejais darydavo visai paprastai: gręždavo „lau- 
kinę katę“ — ten, kur pakliuvo, be jokio pagrindo. Statis- 
tika rodo, kad iš dešimt tūkstančių tokių gręžinių tik vie- 
nas duodavo laukiamą rezultatą. Kiekvienas gilusis grę- 
žinys atsieidavo dešimtis ir šimtus tūkstančių dolerių. 
Dešimčiai tūkstančių „laukinių Kačių“ reikėdavo išeik- 
voti visą turtą. Ne, „laukinės katės“ — ne geriausias 
žvalgymo būdas. 


NAFTOS IR DUJŲ POŽYMIAI 


Visuomet, prieš ką nors pradedant, reikia apsidairytį 
ir pažiūrėti: o kaip buvo anksčiau? Ką darė ieškotojai? 
Kas padėdavo tiksliai organizuoti naftos ir dujų žval- 
gybą? 

Ko gero, visus svarbiausius naftingumo ir dujingumo 
požymius galima pamatyti Baku apylinkėse. 

Išvažiuokime iš miesto plentu, einančiu į šiaurės va- 
karus. Už šešių kilometrų nuo miesto jis kerta dvi gele- 
žinkelio linijas: Baku— Tbilisis ir Baku— Rostovas. Neto- 
li susikirtimo, dešinėje, stūkso neaukšta lėkštašlaitė kal- 
va. Privažiuokime prie jos. Čia ir pamatysime viską, ko 

mums reikia. Tai praeityje buvęs grėsmingas purvo vul- 
kanas Zigil Piris. Dabar jo šlaitai suarti,. O kadaise Zigil 
Piris išmesdavo stulpus liepsnos ir dūmų, milijonus tonų 
purvo. Už dešimčių kilometrų tuomet buvo matyti nelai- 
mę lemianti pašvaistė. Į žemės paviršių trykšdavo karš- 
tas įmuręs molis. 

Dabar Zigil Piris tyli. Be baimės galima vaikščioti jo 
šlaitais; rytinis šlaitas išraustas. Jame vietos gyventojai 
kasdavo keroliną, kuriuo dengdavo stogus. Kerolinas — 
tai į asfaltą panaši medžiaga — oksiduotoji nafta, susi- 
mMaišiusi su moliu. 

Čia pat prie kerolino varveklių — tikras mažas naftos 
salzas. Geologai kartais sako, kad tarp purvo vulkanų ir 
salzų nėra esminio skirtumo. O naftininkų nuomone, sal- 
zų veikla yra daug ramesnė, negu vulkanų. Zigil Pirio 
salzas — ne daugiau kaip 3 metrų skersmens balutė, ku- 
rios viduryje išsipučia didžiulis burbulas. Paskui jis 
sprogsta ir paskleidžia naftos kvapą. Kartu su naftos du- 
jomis iš gelmių į paviršių iškyla juoda nafta ir pilkasis 
molis. 

Tokių tiesioginių naftos požymių Baku apylinkėse yra 
daug. 

Į rytus nuo Zigil Pirio tęsiasi kadaise buvusių didžiau- 
sių pasaulyje naftos telkinių virtinė. Tai ir garsusis Ba- 
lachano—Sabunčino—Ramanino telkinys, ir Surachano, 
ir Binagadino, ir daugelis kitų. 

Surachane iki šiol tebesaugoma ugnies garbintojų 
šventykla, Senovės parsiai dar mūsų eros pradžioje už- 
degė čia „Amžinąją ugnį“ dievo Ormuzdo garbei. 

Taip jau susiklostė, kad bitumais persisunkusios uo- 
lienos, gamtinių dujų prasiveržimai ir purvo vulkanai ta- 
po pagrindiniais orientyrais, ieškant naftos ir dujų tel- 
kinių. 

Beje, aiškūs naftos požymiai kartais klaidindavo, bet 
tai būdavo retai. O nepasisekimų analizė taip pat pratur- 
tindavo žvalgytojų patyrimą. Kai kurios istorijos gana 
įdomios, o kitos — tiesiog panašios į anekdotus. 

Autobiografinėje A. Grino apysakoje randame anek- 
dotą apie nepaprastą grežinį, kuris buvo išgręžtas Baku 

mieste mūsų amžiaus pradžioje. ,„Staiga,— rašo Grinas,— 
iš gręžinio kliūstelėjo geltonas skystis. Bet kvapas kaž- 
kodėl malonus. Paragavome — ogi tai tamsus bavariškas 
alus; pasirodo, pragręžėme kažkokį didžiulį alaus rūsį 
ir pataikėme tiesiog į milžinišką statinę“. 

Neverta nė aiškinti, kad žvalgytojus suvedžiojo ke- 
rolino varvekliai Žemės paviršiuje. O kerolinas čia buvo 
atvežtas alaus rūsio stogui pridengti. 

1920 metais Estijoje, viename upelyje, už penkių ki- 
lometrų nuo didžiulio miesto, buvo rasta labai aukštos 
kokybės naftos. Kas čia darėsi! Žemės kaina upelio apy- 
linkėse pakilo tūkstantį kartų. Ėmė organizuotis akcinės 
bendrovės šiam gamtos turtui eksploatuoti. Tr tik planin- 
gai ištyrus, buvo nustatyta tiesa. Miesto pakraštyje sto- 
vėjusi cisterna prarūdijo, o iš jos ištekėjusi nafta pože- 
minėmis trasomis prasisunkė į upelį. 

1915 metais Maikope dėl naftos kilo tikras „bumas“. 
Iš vieno žvalgomojo gręžinio ištryško didelis naftos fon- 
tanas. Biržoje prasidėjo „karštligė“. Smarkiai pakilo naf- 
tos kompanijų akcijų kainos. Žemės sklypai buvo per- 
kami ir perparduodami. 

O paskui prasidėjo staigus atoslūgis: išgręžus kitus 
gręžinius netoli pirmojo, nerasta nė gramo naftos. Akci- 
jų kursas smarkiai krito, biržos „karštligę“ imta vadinti 
„Maikopo popieriniu bumu". 

Nustatyti, kaip iš tikrųjų slūgso Maikopo nafta, pa- 
vyko jaunam talentingam geologui Ivanui Gubkinui, vė- 
liau žymiausiam geologinės tarnybos organizatoriui mū- 
sų šalyje. Jis pirmasis išaiškino, kad naftos ir dujų bu- 
vimo vieta priklauso nuo jų slūgsojimo Žemės plutoje 
struktūrinių sąlygų. 

O Maikope struktūra buvo tokia paini, kad iki Gub- 
kino niekas nė nesitikėjo rasti naftos tokiomis sąlygomis. 
Naftos telkinys čia susijęs su senos, dabar jau išnyku- 
sios upės vaga, kurią buvo užpildžiusios smėlingos sąna- 
šos. Jose ir susitelkė nafta. Štai kodėl vienas gręžinys 
buvo naftingas, o kitas, išgręžtas visiškai šalia pirmojo, 
bet ne vagoje, — bergždžias. 

PASAKA APIE ZVEJĄ... 


Tai buvo 1934 metais netoli Zverinogolovo MTS Če- 
liabinsko srityje. Ežere gaudė žuvį smalsuolis žvejys. Vie- 
toj žuvies ant kabliuko jam užkibo nafta pakvipęs dumb- 
lis. Žvejys nunešė tą dumblį į srities centrą. Ten vienoje 
iš laboratorijų buvo nustatyta, kad dumblis iš tikrųjų 
kvepia nafta... Na, ir prasidėjo! 

Laikraštis „(Čeliabinsko darbininkas“ ištisą skiltį pa- 
skyrė naftos paieškoms srityje. Žvalgytojai skubiai susi- 
siekė su gręžėjais. Nebuvo pamiršti ir geofizikai, kurie 
netoli ežero nustatė kažkokią anomaliją. Keletą metų 
vyko darbai. Ir jokių rezultatų — žvalgymas buvo nu- 
trauktas. 

Penktojo dešimtmečio pradžioje kitame ežere, prie 
Taudos miesto, žvejojo kitas žvejys. Kabliukas vietoj žu- 
vies užkabino dumblį, kvepiantųį nafta. Nunešė žvejys 
tą dumblį į Sverdlovsko Politechnikos institutą. Ten pa- 
darė analizę ir patvirtino, kad dumblis primirkęs naftos 
kilmės bitumo. Tr prasidėjo! 

Laikraštyje „Uralo darbininkas“ buvo išspausdinti 
pranešimai apie naftos paieškų perspektyvas prie Taudos. 
Susisiekta su gręžėjais ir geofizikais. Geofizikai aptiko 
kažkokią anomaliją. Prasidėjo gręžimas. 

Karo metais nesėkmingus ieškojimus teko nutraukti. 
Daugiau kaip 400 metrų gylio gręžinyje nerasta įokių 
naftos požymių. 

Pasaką apie žveją ir naftą būtų galima tęsti be galo. 
Buvo gręžiama be plano, neapgalvotai. Atrodęs lengvas 
kelias nedavė norimų rezultatų. 


NE TIK ATSITIKTINUMAS 


Kartais geologams padeda ir atsitiktinumas. Tačiau 
kiek dar daug reikia triūsti, kad jo nepražiopsotume, 
kad, įsikibus į atsitiktinį reiškinį, būtų galima atskleisti 
dėsningumus, prasiskverbti į didžiausias gamtos paslaptis 
ir panaudoti jas žmonių labui. Tai rodo naftos atradimo 
prie Kamos pavyzdys. 

Permės miesto apylinkėse du geologai — E. Permia- 
kova ir A. Ryžkovas — gręžė negilius gręžinius, norėda- 
mi rasti vandens Krasnokamsko popieriaus kombinatui. 
Kai kuriuose gręžiniuose jie aptiko sutirštėjusios, sun- 
kiosios naftos. 

Atradėjų pėdomis atskubėjo didžiuliai žvalgytojų bū- 
riai. Pamiršę pagrindinę taisyklę, kad nuosėdinėse uolie- 
nose nafta slūgso giliai, jie gręžė seklius gręžinius. Juose 
rasdavo tos pačios sutirštėjusios naftos, bet stambių tel- 
kinių nebuvo. 

Jaunas geologas P. Kulajevas bandė išaiškinti nepasi- 
sekimo priežastis. Jis žinojo, kad tos nuogulos, kurios 
Krasnokamsko apylinkėse slūgso labai giliai, Urale, Čiu- 
sovajos upės baseine, išeina į paviršių. Nuvažiavęs prie 
Čiusovajos, jis nustatė, kad bitumingi klodai čia guli 
sluoksniuose, kurie Krasnokamske gali būti „„smuktelėję“ 
maždaug į 1100 metrų gylį. Ir Kulajevas paruošė projek- 
tą tokio gylio gręžiniui. Projektas buvo patvirtintas, pra- 
sidėjo gręžimas. 

Jau išgręžus pirmuosius šimtus metrų, paaiškėjo, kad 
projektą reikia taisyti. Akivaizdžiai tuo įsitikinta, kai, 
pasiekus projektinį gylį, naftos nebuvo rasta. 

Tuo metu viena geologų grupė pasiuntė į Maskvą 
pranešimą, kompromituojantį Kulajevo idėją, jo darbo 
metodus. Pranešimą pasirašė keletas žymių geologų. 

Iš Maskvos atėjo įsakymas: nutraukti gręžimą. Kas 
žino, kaip būtų susiklosčiusi „Antrojo Baku“ atradimo 
istorija, jeigu Kulajevas būtų paklusęs įsakymui. Bet čia 
gimė nauji žmonių santykiai. Apskaičiavęs poringojo 
klodo gylį, geologas pamatė suklydęs ne daugiau kaip 
100 metrų. Tuo metu ir buvo gautas įsakymas gręžėjų 
brigadai nebemokėti atlyginimo. Kulajevas kreipėsi 
į gręžėjus. Papasakojo jiems apie savo klaidas ir apie 
klaidas tų geologų, kurie parašė grupinį pranešimą. Ir 
gręžėjai nusprendė dirbti toliau be atlyginimo. Jie ne- 
bojo asmeninių materialinių interesų, aukojo juos visuo- 
menės labui ir tęsė gręžimą. 

Brangiai atsiėjo gręžėjams trys mėnesiai, kai jle grę- 
žė tuos trūkstamus 100 metrų. 

Štai ir išsvajotasis gylis. Mokslinės prognozės trium- 
fas buvo neabejotinas. Iš 1200 metrų gylio ištryško naf- 
tos fontanas! 

Ši istorija jau seniai pamiršta. Pirmaisiais atradėjais 
laikomi kiti asmenys, O Kulajevas didvyriškai žuvo Chal- 
chin-Gole. 

Tr vis dėlto iš to gylio, kuris pirmą kartą buvo pasiek- 
tas Krasnokamske, iki šiol į paviršių tebesilieja pramo- 
ninė nafta! 

Šiandien, ko gero, Kulajevo brigados gręžėjus pava- 
dintume komunistinio darbo brigada. Tada juos vadino 
stachanoviečiais. Bet svarbu ne pavadinimas. Kulajevo 
brigada parodė visuomeninio požiūrio į darbą pavyzdį. 

O vėliau atėjo sėkmė. Geologų būriai rado didžiulius 
naftos telkinius įvairiuose Volgos—Uralo naftingosios 
srities rajonuose. Buvo aptikti Syzransko, Stavropolio, 
Severokamsko, Polaznino, Buguruslano, Tuimazinsko ir 
kiti telkiniai. 


GYVENAMOJE ZONOJE 


Savaime suprantama, ir Sibire naftos ieškoti nevalia 
aklai, kur pakliuvo. Reikėjo rasti požymių, kuriais būtų 
galima vadovautis. Vienu metu daug vilčių teikė ekono- 
minis principas. Jis atrodė paprastas ir išmintingas: ieš- 
koti naftingų struktūrų apgyventuose rajonuose. Ir pra- 
sidėjo paieškos netoli didelių miestų, palei geležinkelio 
linijas ir stambias vandens magistrales. Pirmieji rezulta- 
tai buvo lyg ir neblogi. 

1936 metais išgręžus negilius gręžinius Ust-Porto ra- 
jone, Jenisiejaus deltoje, rasta apsčiai naftos. 1939 me- 
tais pradėtas gilus struktūrinis gręžimas. Iki 1953 metų 
suspėta išgręžti 15 gilių ir 145 negilius gręžinius. Dauge- 
lyje iš jų pasitaikė ir naftos prisigėrusių uolienų, ir dujų. 
Tačiau didesnių telkinių aptikti nepavyko, ir darbus teko 
nutraukti. 

Nuo 1936 metų imta gręžti gilius gręžinius išilgai Si- 
biro geležinkelio — Gankino, Makušino ir kitų stočių ra- 
jone. Kartkartėmis iš gręžėjų ateidavo džiuginančių ži- 

nių: tai atrastos naftingos uolienos, tai dujos. Patikrinus 
dažniausiai išaiškėdavo, kad žvalgytojai, nesitverdami 
noru surasti naftos, trokštamą reiškinį palaikydavo jau 
esamu. Kartais atsitikdavo ir taip. Gręžimo vamzdžius čia 
atveždavo iš Volgos— Uralo naftingosios zonos. Prieš pa- 
naudodami, gręžėjai jų neišplaudavo. Taigi labai gali- 
mas daiktas, kad kartais vamzdžių viduje būdavo šiek 
tiek likusios naftos iš „Antrojo Baku“. Šiuos jos prieta- 
pus ir manė esant naftos požymiais Vakarų Sibire. 

Ką gi davė visi šie darbai? Ogi patyrimo. Geologai 
dažnai sako: „Iš klaidų mokomės". Iš tikrųjų daugiau nie- 
kuomet neeikvosi lėšų žvalgybai ne tik ten, kur negavai 
jokio rezultato, bet ir kitiems panašiems darbams. 


AKMENS ANGLIES TAKU 


Vienu metu buvo paplitusi nuomonė, kad naftos tel- 
kiniai turi tiesioginį ryšį su akmens anglies klodais. Be- 
je, geologai iki šiol nesusitarė tarp savęs dėl naftos ki)- 
mės. Pagal vieną hipotezę ir naftos, ir akmens anglies 
telkinių kilmė turi daug ką bendra. Dėl to ir naftos buvo 
imta žvalgytis ten, kur yra akmens anglies. Ir čia neiš- 
vengta nemalonumų. 1935 metais prasidėjo žvalgymo 
darbai Barzaso rajone Kuzbase. Rodos, daug kas čia tei- 
kė vilčių. Buvo aptikti aiškūs sutirštėjusios naftos požy- 
miai. Netoliese glūdėjo didžiuliai akmens anglies tel- 
kiniai. 

1937 metais, Pasaulinio geologų suvažiavimo metu 
(Tarptautinio geologų kongreso XVII sesija), centrinėje 
spaudoje pasirodė pergalinga šalies geologinės tarnybos 
vadovui skirta reliacija apie naftos atradimą. Po dviejų 
dienų vienas iš žymiausių šalies geologų išspausdino 
straipsnį akį patraukiančiu pavadinimu „Aš to tikėjausi“. 

O vėliau paaiškėjo, kad gręžimo meistras išpylė sta- 
tinę naftos, norėdamas praplauti gręžinį, ir neįrašė apie 
tai gręžimo žurnale. O kitos pamainos gręžėjai „atrado“ 
naftą ir tris kartus patikrino „atradimą“. 

Naftos paieškos kituose anglies rajonuose taip .pat bu- 
vo nesėkmingos. 


104 


PLAKTUKU AR PROTU? 


Pamažu visiems tapo aišku, kad paskubom proble- 
mos neišspręsi. Vakarų Sibiro žemumoje plaktuku, kaip 
geologai yra pratę, nėra ko veikti. Visur aplinkui pelkės. 
Upėse, nuslinkusiuose skardžiuose nedaug ką tepamatysi. 

Tr štai, vadovaujant vienam iš žymiausių šalies geolo- 
gų, akademikui D. Nalivkinui, 1947 metais buvo sušauk- 
tas pasitarimas, kuriame specialistai stengėsi numatyti 
gaires planingai naftos žvalgybai šiame didžiuliame Va- 
karų Sibiro žemumos plote. 

Priimtasis planas buvo genialiai paprastas. Meridia- 
nų ir paralelių kryptimis reikia atlikti tyrimus su įvairių 
geofizinių prietaisų komplektu: magnetinių, gravitacinių, 
elektrinių, seisminių. O tose vietose, kur susikerta geofi- 
ziniai profiliai, — gręžti giliuosius gręžinius. Jais bus ga- 
lima remtis, darant geolizinių prietaisų parodymų suves- 
tines ir juos iššifruojant. Žinoma, visi rezultatai bus 
pažymėti atitinkamuose planuose, ir tuomet paaiškės 
Vakarų Sibiro žemumos vidinė struktūra. 

Bematant buvo pradėti darbai. Per pirmuosius penke- 
rius metus išgręžta pusšimtis giliųjų gręžinių ir prie jų 
„prikabinta“ 30 tūkstančių kilometrų seisminių bei 12 
tūkstančių kilometrų elektrožvalgybos profilių. Visa te- 
ritorija apeita su magnetometrais ir taip toliau, ir t. t. 

Štai vienas iš tokių ir buvo Beriozovo atraminis grę- 
žinys, išmetęs daugybę dujų ir sudominęs mūsų kolegas 
už vandenyno. 


DEGALŲ ŠUOLIS 


Šią reklamą užsakė anglų— amerikiečių organizacija 
„Kuveit oil kompani", eksploatuojanti pasakiškai turtin- 
gą naftos rajoną, stambiausią iš stambiausių kapitalisti- 
niame pasaulyje. Gelsvai raudonų neoninių šviesos bangų 
tvykstelėjimai kaitaliojosi su greitai bėgančio rekla- 
minio teksto eilutėmis. Šie rėksmingi, ugnimi blykčiojan- 
tys plakatai atkakliai kalė kiekvienam į galvą pagrindi- 
nes reklamos mintis: 

„Nutieskite penkių metrų skersmens vamzdį nuo Mė- 
nulio iki Žemės, — šaukė reklama,— ir pripildykite jį naf- 
tos! Toks turtas yra mūsų rankose!“ 

„Pats Kuveito emiras patikėjo mums šios naftos ga- 
vybą iki 2026 metų.“ 

„Kiekvienas gautos naftos barelis mums duoda tris 
dolerius pelno!“ 

„Pirkite, pirkite „Kuveito naftos kompanijos“ akci- 
jas!" 

Visų didžiųjų kapitalistinio pasaulio miestų reklamo- 
se buvo galima pamatyti pagyros himnus stambiausiems 
naftos ir dujų telkiniams. 

„Panhendlo telkinys. Jame du trilijonai kubinių metrų 
dujų. Nieko panašaus nėra pasaulyje. Toks telkinys yra 
tik JAV. O dujų telkiniai aptikti 200xX25 kilometrų 
plote!" 

„Didžiausio pasaulyje (pagal plotą) Ghavaros (Saudo 
Arabija) telkinio nafta duoda didžiausią pelną akcijų sa- 
vininkams“. 

„.„. Tačiau periodinėse apžvalgose, spausdinamose ne 
eiliniams skaitytojams, vis dažniau ir dažniau pasigirsda- 
vo nerimą keliantys signalai, iš pradžių nedrąsūs, o pas- 
kui jau šaukiantys visu balsu apie artėjančią grėsmę, nes 
atsirado naujas konkurentas. Naftos karaliai bijojo, kad 
gali sumažėti naftos kainos pasaulinėje rinkoje. 

„Degalų šuolis Rusijoje“ — ir pramonininkus užgriu- 
vo Skaičių lavina: dešimtys milijardų tonų naftos atsar- 
gų ir daugybė trilijonų kubinių metrų dujų, per trumpą 
laiką atrastų Vakarų Sibiro žemumoje. 

Žymiausi JAV geologai ekonomistai Vakarų Sibiro 
žemumą vadina „Pasaulio gigantu Nr. 1". Tarybų Sąjun- 
gą jie pripažino rimtu konkurentu, parduodant naftą ir 
dujas, pasaulinėje rinkoje. 


„LĖKŠTĖ“ RIEVĖTU DUGNU 
Kas gi iš tikrųjų rasta Vakarų Sibiro žemumoje? Už 
kokius nuopelnus akademikui D. Nalivkinui ir Tiumenės 
geologinės valdybos viršininkui J. Ervjei suteikti Socia- 

listinio Darbo Didvyrio vardait Už ką gavo Lenino pre- 
mijas Mokslininkai ir gamybininkai, radę naftos ir dujų 
Vakarų Sibiro žemumoje? 

Mokslininkų planas smulkiai išanalizuoti Vakarų Si- 
biro žemumos sandarą buvo vaisingas. Geologams pavy- 
ko atskleisti tuos dėsningumus, kurie padėjo planingai, 
vieną po kito, atrasti telkinius. Dabar laikoma norma kas 
mėnesį surasti naują telkinį. 

Geologai ir geofizikai nustatė, kad Vakarų Sibiro že- 
mumą galima palyginti su gilia lėkšte rievėtu dugnu. Tik- 
tai tokios „lėkštės“ dugną randame keleto kilometrų 
gylyje nuo žemės paviršiaus. „Lėkštės“ skersmuo — dau- 
giau kaip pusantro tūkstančio kilometrų. Ji šiek tiek ištį- 
susi šiaurės kryptimi. 

Šis „indas“ pilnutėlis molio ir smėlio sluoksnių, taigi 
atrodo tarytum sluoksniuotas pyragas. Daugelis tarp- 
sluoksnių poringi, ir juose yra dujų ir naftos. Kuras lai- 
kosi susikaupęs iškiliuose (į viršų išsigaubusiuose) rievių 
ruožuose, o įdubimuose — okeanas „verdančio“ vandens. 
Būdamas 2—3 kilometrų gylyje, šis vanduo spaudžia iš 
apačios lengvesnę už save naftą, dujas ir uždaro jas po 
rievių kupolų skliautais, tarsi spąstuose. 

Naitininkų žvalgytojų uždavinys -— ieškoti šių savo- 
tiškų spąstų ir sistemingai iki jų gręžtis. Dažniausiai naf- 
ta ir dujos aptinkamos 1,5—3 kilometrų gylyje. 

Dabar, tur būt, suprantama, kodėl pirmieji žvalgymo 
darbai buvo nesėkmingi. Gyvenamieji rajonai (jiems pri- 
klauso ir teritorija išilgai Sibiro geležinkelio) yra „lėkš- 
tės" pakraščiuose, o čia šie sluoksniai pernelyg ploni. 

Atrastieji telkiniai yra tokie milžiniški, kad jiems nė- 
ra lygių niekur kitur pasaulyje. 

Tazovo—Vasiugano dujų rajono ilgis — daugiau kaip 
800 kilometrų. Čia aptikti Purpėjo (Gubkino), Užpoliarės, 
Tazovo gigantai ir kiti telkiniai. Bendri jų ištekliai skai- 
čiuojami daugeliu trilijonų kubinių metrų dujų. Gręži- 
nys, atvėręs Purpėjo telkinį, tiesiog sujaudino Užpolia- 
rẹ: iš jo ištryško galingas fontanas — daugiau kaip 10 
milijonų kubinių metrų dujų per parą. Kaukė ir drebėjo 

žemė. Tai, kas atsitiko Purpėjuje, negali būti nė lygina- 
ma su staigiu prasiveržimu Beriozove. 

Ir ten, ir čia sproginėja žemė. Ne tik dujos, bet ir naf- 
ta trykšta galingais fontanais, kurie skelbia, kad stoja 
rikiuotėn vis nauji ir nauji telkiniai. .. 

Šaimas,  Surgutas, Ust-Balykas, Megionas pasidarė 
įprasti ir pažįstami vardai vis naujų supergalingų naftos 
telkinių, iš tikrųjų išvedusių Vakarų Sibiro žemumą į 
„pasaulio energetikos gigantų“ grupę. 


VELNIAI IR ROŽĖS 


VELNIO IŠDAIGOS 


Tai, apie ką dabar papasakosiu, man priminė drau- 
gai, kuriems parodžiau vieną iš brangiausių savo ko- 
lekcijos pavyzdžių — malachitinės dėžutės viršelį. Iš pra- 
džių jie pamatė nesuprantamus vaizdus, kurie susidaro 
iš nuostabiai susipynusių linijų ir įvairių žalių atspalvių 
dėmių. O labiausiai stebino tai, kad kartą atsiradęs vaiz- 
das nebeišnyksta. Jį mato visi. Netgi fotografijoje jis 
ryškus. 

Šią malachito plokštelę man atnešė senas akmenų šli- 
fuotojas. Jis težinojo, kad plokštelė paimta iš suirusios 
malachitinės dėželės, kurią buvo padaręs nežinomas Ura- 
lo meistras aštuonioliktame amžiuje. Tais laikais mala- 
chito mozaikai parinkti gabalėliai buvo klijuojami ne ant 
metalo, bet ant marmuro. 

Žiūrint į plokštelę, pirmiausia krinta į akis neįpras- 
ta akmeninė gėlė plokštelės centre. Ji kažkuo primena 
rožę, augančią stebuklingame sode. Ją supa keisti auga- 
lai dideliais, švelniais kaip šilkas lapais. Ant kai kurių 
lapų žaidžia šviesos spindulys. O pati gėlė tarsi skendi 
juosvai žalsvoje tuštumoje. Piešinys taip sumaniai atlik- 
tas, kad, žiūrint į jį, nesijaučia plokštumos vaizdo. Ma- 
tyt, jį sukūrė didelis menininkas. Erdvė, oras, perspekty- 
va — štai kas stebina šioje puikioje mozaikoje. 

Tačiau ne tai svarbiausia. Plokštelė panaši į stebuk- 
lingą paveikslėlį: ją reikia vartyti rankose, įsižiūrint į li- 
nijų ir dėmių marginį. 

Kas tai? Šmėkštelėjo kažkoks portretas. Jis išpieštas 
gėlės apačioje. Dar pasukus plokštelę, išryškėja prašmat- 
ni figūra. 

Išpuikimo šalčiu dvelkia visa jo povyza ir veidas — 
kaukė. Žinoma, tai plėšikų brigantinos kapitono, išvago- 
jusio tolimųjų pietų jūras, atvaizdas iki juosmens. Ar ne 
apie tokius žmones buvo kuriamos dainos, šlovinančios 
laimės ir pasipelnymo riterius, Flinto piratus. 

„Kapitonas, vėjų nugairintas, kaip uolos“, žvelgia 
į tolį. Ant jo galvos prašmatni skrybėlė su vėjyje besi- 
plaikstančiais kaspinais. Apsivilkęs jis puošnia liemene, 
iš po kurios matyti įmantrus žabo. Abejingumo kaukė 
stingdo jo veidą. Keturkampis žandikaulis rodo nepalau- 
žiamą charakterį ir žiaurumą. Štai jis tuojau sukoman- 
duos: „„Pasiruošti abordažui!“ — ir laimės džentelmenai 
sės mirtį ir naikins. .. 

O gal šis portretas visai ne kapitono? Juk baudžiau- 
ninkas dailininkas vargu ar ką nors numanė apie brigan- 
tinas ir karavelas. Užtat jis viską Žinojo apie savo tie- 
sioginius viršininkus, kankintojus, plakėjus botagu, bau- 
džiauninkų prievaizdus. Jų žiaurumas ir abejingumas 
žmogaus likimui buvo peržengęs visas ribas. Kaip tik 
toks prievaizdas šeimininko įsakymu galėjo atidaryti 
šliuzus ir paskandinti slaptą dirbtuvę, kurioje baudžiau- 
ninkai kalė netikrus pinigus. Jis vienu akies mirksniu 
galėjo pasiųsti nusikaltėlį į amžiną katorgą skaldyti ak- 
menų pono labui... 

Greta akmeninės gėlės ir paslaptingojo portreto, dar 
kiek pasukus plokštelę, pasirodo geraširdiškas Olego Po- 
povo — cirko klounų karaliaus — profilis. Jo veidas taip 
visiems pažįstamas, kad matai tik tai, kas jam būdinga, 
kas pabrėžia šio vaikų ir suaugusių cirko lankytojų nu- 
mylėtinio charakterį: ant pakaušio guviai atsmauktą ke- 
puraitę ir vylingą rusų bernioko šypseną. .. 

Nepaprastus Olego sugebėjimus persikūnyti tarsi pa- 
tvirtina naujas vaizdas — du Seniai Šalčiai, atsiradę ką 

tik matyto portreto vietoje, dar kartą pakreipus plokšte- 
lę. Jie apsirengę tradiciniais kailiniais, su kailinėmis ke- 
purėmis. Įsižiūri į piešinį — ir vėl stebuklai: vėl naujas 
portretas. Iš pradžių matai išsprogusias akis, paskui di- 
delę melsvai raudoną nosį, ilgus žemyn nukarusius ūsus. 
Olego Popovo kepuraitė beregint pavirsta sidabriniu šal- 
mu. Aš neapsirikau sakydamas: ir melsvai raudoną no- 
sies spalvą, ir sidabrinį šalmo atspalvį vaizduotė susiku- 
ria ten, kur ką tik buvo matyti įvairūs žali atspalviai. 

Ar tik ne save, niekad nenusimenantį, linksmą, pa- 
vaizdavo nagingasis meistras baudžiauninkas? Nėra abe- 
jonės, jis nieko neišmanė apie cirko artistus, tuo labiau 
apie tuos, kurie gyvens po dviejų šimtmečių. O savo cha- 
rakterį, savo įgimtą humorą jis, žinoma, galėjo įkūnyti 
akmenyje... 

Toliau ir vėl nauji stebuklai... Vienas akmeninės gė- 
lės lapelis staiga virsta krokodilu. Pusiau pravertuose 
žvėries nasruose matyti baisūs dantys. Pats krokodilas 
nerūpestingai nusiteikęs. Toks jis piešiamas humoristi- 
niuose žurnaluose. Tačiau pakanka tik įsižiūrėti į pieši- 
nį — ir krokodilas išnyksta. Vietoj jo pasirodo simpatiš- 
kas zuikis. Sėdi žvėrelis, parėmęs kojelėmis snukutį, ir 
apie kažką mąsto. 

Kitas gėlės lapelis bežiūrint pavirsta žuvies galva. Tik 
žuvis kažkodėl kaso „pakaušį“ žmogaus ranka... 

Ko tiktai nepamato šioje akmens mozaikoje įaudrin- 
ta vaizduotė! Štai pelėda blizgančiomis akimis lekia ieš- 
koti grobio. Pasuksi plokštelę — ir vietoj pelėdos pama- 
tysi mažytę Snieguolę. .. Štai kurapka iškišo galvelę. Jos 
kūną užstoja lapai... Štai velniukas su avino ragiukais. .. 
Ar tik ne jis visų šių regėjimų kaltininkas? Juk haliuci- 
nacija — tai šmėkla, apgaulingas reginys, piktos dvasios 
įkvėptas,— taip seniau buvo aiškinami tokie įkyrūs, ne- 
atstojantys vaizdai. 

Esu tikras, kad visa tai ir norėjo perteikti meistras 
tokia nuostabia mozaika. O gal jis savo sukurtuose pie- 
šiniuose matė dar kažką? 

Plokštelė traukia žvilgsnį ne tiktai savo meniškumu. 
Geologui čia svarbiausia tai, kad ji yra vertingiausias 

dokumentas, bylojantis apie didžiulį vandens darbą, apie 
tai, kad po Žemės paviršiumi be paliovos, kasdien for- 
muojasi ir pasakiški požemiai, ir gražiausios uolienos. 
Juk kiekvienas iš tirpalo nusėdęs sluoksnis savotiškas. 
Jame gali būti daugiau ar mažiau druskų — priemaišų, 
kurios jį daro čia švelniai žydrą, čia sodriai žalią, čia 
storą ar plonytį. Taip ir atsiranda tie vaizdai, kuriuos 
paryškina akmenyje talentingi meistrai — akmens raižy- 
tojai. 

Ką gi, pasekime požeminio vandens kelius gamtoje... 


GEOLOGIJA IR MILICIJA 


Bičiuliai geologai man papasakojo istoriją, rodos, nie- 
ko bendra neturinčią su geologija. Ji atsitiko Ciusovo- 
jaus miesto linijinio milicijos skyriaus darbuotojo kabi- 
nete. Tą vakarą įsismaginusių alkoholikų neišvežė į blai- 
vyklą, bet uždarė nakčiai tardytojo kabinete. 

Rytą apsiblausę girtuoklėliai, praradę visą „,šaunu- 
mą“, graudžiais balsais tvirtino budinčiajam, kad dau- 
giau nė į burną neimsią šito triskart prakeikto gėrimo, 
nes naktį jie buvę „įspėti“: aiškiai girdėję po žeme 
„smarkų bildesį“. 

„Tai velniai, — kalbėjo jie persigandę,— norėjo pasi- 
čiupti mūsų nuodėmingas sielas ir nusitempti jas į pra- 
garą". 

O kitą kartą atėjo gretimos mokyklos sargas ir įtiki- 
nėjo budintį tardytoją, kad jis aiškiai girdėjęs, kaip po 
žeme kažkas dundėjo. Sargui buvo patarta mažiau bičiu- 
liautis su buteliuku. 

Praėjo šiek tiek laiko. Tardytojui pačiam kartais at- 
rodydavo, kad po žeme kažkas ūžia, švilpia, žvanga ir 
dunda, tarytum kas tuščias statines ridinėtų. 

1965 metų naktį prieš Gegužės pirmąją iš milicijos 
patalpų buvo išprašyti paskutinieji lankytojai, kambariai 
užantspauduoti, o pastate liko tik budintis. 

Trečią valandą naktį šaižus telefono skambutis pri- 
žadino skyriaus viršininką. 

— Praneša linijinio milicijos skyriaus budintis. Dalis 
milicijos pastato prasmego po žeme. Kokie bus nuro- 
dymai? 

— Nejaugi? O tu papūsk į ragelį! — pajuokavo virši- 
ninkas. 

Tačiau tas tvirtino savo. Vadui teko rengtis ir važiuo- 
ti į ivykio vietą. 

Po švenčių atvyko iškviestieji geologai. Jie atsivežė 
nesuprantamą žodį „karstas“ ir šimtus pasakojimų apie 
procesus, vadinamus šiuo žodžiu. 

Karstas — jugoslaviškas žodis, juo vadinami klinčių 
rajonai su neįprastu reljefu. Šių vietovių paviršius išva- 
gotas gilių skriodžių, kurios atsirado dėl to, kad lietaus 
vandenys ištirpino klintis. Ypač aktyviai šias uolienas 
vanduo tirpino išilgai plyšių, kuo įvairiausiai įsirėžusių 
į dirvą. Laikui bėgant, skriodės pagilėjo iki 1—2 metrų 
ir paplatėjo iki pusės metro ir daugiau. Tarpai tarp gre- 
timų plyšių vis mažėjo ir mažėjo, kol pagaliau liko þe- 
veik metras, o kai kur — ir mažiau. Vaikščioti tokia 
smarkiai raižyta vietove beveik neįmanoma. 

Karstas plėtojasi ir po žeme. Ten jis taip pat susijęs 
su plyšiais, nes vandens ardomoji galia didžiausia kana- 
luose, kuriais jis cirkuliuoja. Tose vietose, kur plyšiai 
susikerta, susidaro požeminės tuštumos. Platėdamos jos 
virsta grotomis — požeminėmis olomis. Kartais grotų sie- 
nelės ir lubos įgriūva. 

Štai kodėl įgriuvo ir milicijos pastatas. 

Geologai pasakojo, kad prieš dešimtį metų toks pat 
atsitikimas yra buvęs Kišerti miesto pakraštyje. Viskas 
prasidėjo irgi paprastai. Šeštadienį šeimininkė iškūreno 
pirtį. Išsiprausė, parėjo namo ir liepė eiti maudytis duk- 
teriai. Po minutės ji sugrįžo visai suglumusi ir pranešė, 
kad pirties nėra. 

Žinoma, lengvabūdė duktė buvo išbarta už kvailą 
pokštą. Bet ir motina, išėjusi į lauką, įsitikino, kad pir- 
ties nebėra. Jos vietoje darže tyvuliavo ežeras. 

Atbėgo kaimynai. Suėjo vyrai. Pasižiūrėjo, nusiste- 
bėjo stebuklu. Kažkas pasiūlė išmatuoti įgriuvos gylį. 
Vienintelis tinkamas tam „instrumentas“ buvo iena. Įkišo 

ją į įgriuvą, bet dugno nepasiekė. Surišo dvi ienas — 
dugno vis tiek neužčiuopė. Tuomet pasitarę nusprendė: 
„Įgriuva iki Žemės centro, ne kitaip“. 

O pirmadienį prie įgriuvusios pirties atvyko darbuo- 
tojai iš miesto Tarybos. Juos domino klausimas: ar ne- 
atsitiks šalia einančiam geležinkeliui tas pats, kas ir 
pirtelei? 

Buvo iškviesti geologai, kurie ilgai gręžė. Juk jie tu- 
rėjo ne tiktai nuspręsti geležinkelio likimą, bet ir laiduo- 
ti traukinių, keleivių, krovinių saugumą! Pagaliau geolo- 
gai pareiškė: judėjimas geležinkeliu nepavojingas. 

Ilgai gręžė geologai ir Čiusovojaus įgriuvos rajone. 
Geologas Jakovenka pagaliau davė motyvuotą atsakymą 
apie tai, kas darosi po žeme CČiusovojaus milicijos ir 
mokyklos rajone. 

Paaiškėjo, kad aktyvus karstas yra paplitęs daug kur 
po žeme. Profiliuose—piūviuose, kuriuos sudarė Jako- 
venka, buvo galima aiškiai matyti, kad po milicijos ir 
mokyklos pastatais yra supleišėjusio klinčių klodo per- 
linkis. Būtent šio išlinkimo zonoje po žeme susidarė dvi 
didžiulės tuštumos, iš dalies prisipildžiusios vandens. Ert- 
mių dugne susikaupė uolienų nuolaužos, nubyrėjusios 
nuo urvų lubų,— jos ir sukeldavo bildesį, kurį prietarin- 
gi girtuokliai palaikė piktos dvasios išdaigomis. 

Dalis milicijos pastato įgriuvo, nes ertmės skliautas 
neišlaikė viršum jo gulinčių uolienų slėgimo. Pavojingo- 
je zonoje buvo ir mokyklos pastatas. Štai kodėl mokyk- 
los sargas girdėdavo dundesį po žeme. 


POŽEMIO KARALYSTĖJE 


Apie požeminių olų grožį yra parašyta daug tūkstan- 
čių knygų. Jose pateikiami požemio keliautojų pasakoji- 
mai tiesiog stebina. 

Mūsų šalyje labiausiai turistams prieinama yra kol 
kas garsioji Kunguro ledų ola. Joje yra dešimtys grotų 
poetiškais ir prasmingais vardais: Dantės grota, Eterio 
grota, Briliantinė grota... 


8. A. Malachovas 1 1 3 


Mane pranokt vien amžinybė gali, 
Bet, kaip jinai, aš amžinas esu, 
Cionai įžengęs, viltį mesk į šalį. 


Šias eilutes iš „Dieviškosios komedijos“ taip ir nori- 
si pacituoti, įeinant ne tik į Dantės grotą, bet ir į kitus 
požemio rūmus, 

Anksčiau po šias grotas žmonės vaikščiodavo, pasi- 
šviesdami virpčiojančia fakelų šviesa. Tamsoje sken- 
dėjo olos skliautai ir nišos, keistai rangydamiesi šliaužio- 
įo šešėliai. Vaizduotė piešė romantiškus vaizdus. Dabar 
Kunguro ola elektrifikuota. Visur įrengti prožektoriai 
su spalvotais šviesos filtrais. Ir nebėra efekto. Kai kur 
atsirado savotiškas salsvumas. Galimas daiktas, TSRS 
Mokslų akademijos Uralo filialo darbuotojai šiuo spal- 
vingumu norėjo išgauti daugiau pasakiškumo. Tačiau, 
mano nuomone, apsiriko: neišvengta dirbtinumo. 

Ilgiausios Tarybų Sąjungoje olos atrastos Podolėje. 
Viena iš jų, Kristalinė, keturis kartus ilgesnė už Kunguro 
(beveik 19 kilometrų); kita — Žydrųjų ežerų — ola drie- 
kiasi 21,6 kilometro. 

Štai ką rašo biologas G. Bačinskis apie Kristalinę olą: 
„Koridorius atveda mus į kraupią akmens chaoso kara- 
lystę. Didžiuliai sulig sunkvežimių akmens luitai suvers- 
ti be jokios tvarkos milžiniškos, kelių dešimčių metrų 
ilgio, salės dugne... Patenkame į tą olos dalį, kur nie- 
kuomet nebuvo įžengęs žmogus. Prieš mus ištisas rezgi- 
nys ilgų ir aukštų galerijų, kurios kertasi vienos su ki- 
tomis beveik stačiu kampu. Kuo toliau, tuo vis gražesni, 
vis skaidresnį atrodo aplinkui žaižaruojantys kristalai. 
Staiga žibinto spindulys dingsta tuštumoje. Mes pasijun- 
tame atsidūrę pasakiškuose rūmuose. .." 

Požemių burtininkas — prancūzų tyrinėtojas Norbe- 
ras Kasterė — praleido po žeme daugiau kaip trisdešimt 
metų. Kartu su juo požemiais keliavo jo motina ir žmona. 

Vienoje oloje Kasterė rado gerai nusvidintą šlaitą, 
kuris apačioje baigėsi žalsvai pilko molio paviršiumi, ir 
prie jo prilipusių rudos vilnos kuokštų. Šią vilną buvo 
palikusi rudųjų urvinių lokių šeimyna, gyvenusi čia prieš 
dešimtis tūkstančių metų. 

Taip ir įsivaizduoji viršum šlaito urvinių lokių šei- 
myną. Jie išdidžiai stovi arba vaikščioja. Staiga vienas 
lokiukas, paskui jį kitas, kaip vaikai į pakalnę, pasilei- 
džia šlaitu žemyn, tiesiog į vandenį! Tyška vandens ir 
purvo purslai. Neištveria ir senieji lokiai. Riaumodami 
ir dundėdami pasileidžia ir jie žemyn, svidindami šlaitą, 
palikdami vilnų kuokštus pakeliui. Šis žaidimas būdavo 
gana savotiškas, nes vyko visiškoje tamsoje. 

Čia pat buvo rasti ir šių linksmuolių kaulai. Kai kurie 
jų iškrypę, turi sustorėjimų — kaulų auglių. Matyt, nuo- 
lat būdami drėgnuose požemiuose, net lokiai susirgdavo 
ūminiu reumatu. 


DRAUGŲ DOVANA 


Šis pavyzdys mano kolekcijoje ypatingas. Jis brangus 
ne tik dėl savo nepaprasto grožio. Tai dovana iš Čeko- 
slovakijos. 1967 metais į Sverdlovską buvo atvykę Čeko- 
slovakijos Komunistų partijos Vakarų Čekijos srities ko- 
miteto sekretorius Iržis Lukavskis ir srities komiteto or- 
ganizacinio-partinio skyriaus vedėjas Richardas Orelas. 
Susipažindami su Sverdlovsku, jie pabuvojo ir geologi- 
jos muziejuje. 

Apsilankę muziejuje, jie padovanojo man (ekskursi- 
jos vadovui) akmeninę rožę. Neįmanoma atitraukti akių 
nuo šios dovanos. Ją sukūrė gamta Karlovi Varų šalti- 
nyje. Ten buvo panardinta tikra rožė. Šaltinio druskos 
pamažu įsigėrė į organinę masę ir ją visiškai pakeitė. 
Rožė suakmenėjo, bet išsaugojo visą žiedo žavumą. Mi- 
neralogai tokiu būdu atsiradusį akmenį vadina šprudel- 
šteinu — didžiausio šaltinio — Šprudelio — garbei. 

Mūsų krašte gražių olų yra Kaukaze (Sataplijaus ola 
netoli Kutaisio upės); savotiškos olos aptinkamos Kryme, 
Vidurinėje Azijoje. Urale grožiu išsiskiria Divjas ola Ny- 
robo gyvenvietės apylinkėse, 

Kiek olų yra kiekvienoje šalyje, sunku pasakyti. 
Austrijoje jų daugiau kaip 2500, Vengrijoje — daugiau 
kaip 700, Alžyre — virš 500, JAV — keletas tūkstančių 

(tik Virdžinijos valstijoje iki 1956 metų buvo surasta 
921 ola). 

Specialūs olų stebėjimai atliekami daugelyje Tarybų 
Sąjungos rajonų. Tokios tyrimo stotys yra Kungure, Ki- 
zelyje ir kituose miestuose. 

Nuo seno olose gyveno žvėrys ir žmonės. Krymo olo- 
se rasti kaulai neandertaliečio, gyvenusio mūsų Žemėje 
prieš 25—100 tūkstančių metų. Ten pat buvo rasti akme- 
niniai įrankiai, kuriais jis naudojosi, o vienoje oloje — 
septynių metrų storio pelenų sluoksnis. , 

Atominiais laiko skaitikliais nustatyta, kad seniau- 
sieji anglies likučiai neandertaliečio laužavietėse turi 
23 800 metų. 

Vienoje iš olų Prancūzijoje, prie grotos sienos, rasti 
du senovės žmonių skeletai: gelbėdamiesi nuo mirtino 
šalčio, jie prisiglaudė vienas prie kito ir taip sustingo 
tūkstantmečiains. 

Daugelyje Prancūzijos olų yra išlikusių piešinių. Ispa- 
nijoje, Altamiro oloje, po kalcito varvekliais ant sienos, 
tyrinėtojai aptiko ochra ir anglimi pieš'us paveikslus. 
Piešiniuose vaizduojami stumbrai, šernai, danieliai, bizo- 
nai. Šie paveikslai sukurti daugiau kaip prieš 20 tūks- 
tančių metų. 

„Velnio pėdsakais" Karelijos gyventojai vadina pie- 
šinius olose, kuriuos nupiešė naujojo akmens amžiaus 
žmonės, gyvenę Vygozero ežero rajone pries 3—4 tuks- 
tančius metų. Kai kurie „velnio pėdsakai“, lygiai kaip 
ir Prancūzijos bei Ispanijos olų piešiniai. stebėtinai pana- 
šūs į kažkokius neapsakomai keistus gyvūnus, pavaiz- 
duotus JAV paviljone 1958 metų Briuselio parodoje. Bet 
tai, ką gilioje senovėje žmogus matė ir mėgino pavaiz- 
duoti savo piešiniuose, mūsų dienomis laikoma aukščiau- 
sia vadinamojo „abstraktaus meno“ išraiška. Štai Edvardo 
Čelido skulptūra „Polėkis“, 1957 metais laimėjusi ant- 
rąją premiją skulptūrų grupėje. Šalia jos galima paka- 
binti vieną iš senovės žmonių piešinių, iškaltų Vygozero 
ežero oloje. Kad būtų lengviau palyginti, piešinį reikia 
apversti. Piešinių panašumas primena belgų skulptoriaus 
Roberto Delno žodžius: „Kad nežlugtų, jis (abstraktusis 

menas) turi iš praeities skolintis sukarikatūrintas keis- 
čiausias formas..." 

Mūsų planetos požemiuose slypi rečiausi ir gražiausi 
dariniai — stalaktitai, stalagmitai, akmeninės užuolai- 
dos... Kaip vynuogių kekės svyra nuo sienų įmantrių 
formų akmeninės gėlės. Sunku patikėti, kad jas sukūrė 
ne nuostabių meistrų rankos, o pati gamta iš požeminių 
upelių sukauptų kalkių. 

Vienoje iš gražiausių pasaulyje olų — Dolincės oloje, 
Čekoslovakijoje, — galima pamatyti neapsakomai įvairių 
varveklinių formų, puošiančių olą. Čia stalagmitai ,„Žva- 
kidė“, apaugusi ežerinės kilmės stalagmitine luoba, ir 
„Akmeninė vynuogė“, apkibusi aragonito kekėmis, čia ir 
stalaktitai, ir užuolaidos, ir barjerai. 

Ne tiktai Dolincėje galima grožėtis puikiomis olų 
puošmenomis. Vengrijoje yra garsi Agteleko ola; Jugo- 
slavijoje — visame pasaulyje žinoma 20 kilometrų ilgu- 
mo Adelbergo ola; Jungtinėse Amerikos Valstijose — 
ne mažiau garsi Mamuto ola, kurioje visų „koridorių“ il- 
gis prašoka 160 kilometrų, o didžiausia grota ,,Sventyk- 
la" turi 163 metrus ilgio, 87 metrus pločio ir 38— 
aukščio. 

Kai milžiniškų požeminių grotų lubos neišlaiko virš 
jų esančių uolienų svorio, žemės paviršiuje atsiranda di- 
džiulės įdubos, kurios tuojau pat prisipildo vandens. Vie- 
nas toks įvykis atsispindi puikioje legendoje apie nema- 
tomą Kitežo miestą. Totorių antplūdžio metu kiaurai že- 
mẹ prasmegęs Kitežo miestas, švytėjęs baltomis mūro 
sienomis, paauksuotais cerkvių bokštais, ornamentuotais 
bajorų rūmais. Pasakojama, kad ir dabar kartais girdėti, 
kaip iš ežero dugno sklinda gūdus, duslus varpų skambe- 
sys. Ši legenda jaudino ir rašytojus (Korolenką, Melniko- 
vą-Pečerskį), ir dailininkus (Vasnecovą, Rerichą), ir kom- 
pozitorius (Rimskį-Korsakovą, Vasilenką). Kiek įdomių 
kelionių atliko tyrinėtojai, ieškodami požeminio miesto 
pėdsakų! Akvalangistai tyrė daugelio ežerų dugną, bet 
iki šiol nieko nerado. Skeptikai (o jų niekuomet netrūks- 
ta) postringauja, kad, gal būt, iš viso nebuvo Kitežo 
miesto. Tačiau entuziastai nesiliauja ieškoję. 

Yra dar viena ieškojimų kryptis — tai ieškojimai olo- 
se. Magiano upės aukštupyje, Gisaro kalnyne, yra nuo- 
stabi ola. Ant jos sienų blykčioja raudonos cinoberio 
liepsnelės, švyti violetiniai fluorito kristalai; čia metali- 
niu blizgesiu spindi piritas, chalkopiritas, antimonitas. .. 
Visi šie vertingiausieji mineralai, turintys gyvsidabrio, 
fluoro, vario, stibio, atsirado požemiuose iš tirpalų, te- 
kėjusių požeminėmis upėmis. 

O Kapovo ola Urale! Dabar jau tiksliai nustatyta, kad 
neseniai aptiktieji gyvūnų piešiniai ant jos sienų yra 
iškalti paleolito epochos žmogaus. Iki šiol Tarybų Sąjun- 
goje nieko panašaus nebuvo rasta. 

Kiek daug dar nepažinta! Netgi Kunguro ola, kurią 
kasmet aplanko tūkstančiai žmonių, galutinai neištirta. 
O juk dar yra grotų Urale, Kaukaze, Kryme, Sajanuose, 
Altajuje... 

Kelionės į pasakišką požemio pasaulį labai viliojan- 
čios. Kiek čia randi nepaprastų, nežinomų dalykų! Ta- 
čiau požemio pasaulis ne tik nuostabus, bet ir kupinas 
pavojų. Kiekvienam aišku, kad, ruošiantis tokioms kelio- 
nėms, reikia grūdinti ir treniruoti savo organizmą. Reikia 
mokėti gerai orientuotis tamsoje po žeme. Svarbu apsi- 
rūpinti būtinais reikmenimis ir negendančiu apšvietimu. 
Reikia turėti patikimus draugus. Tik tuomet galima drą- 
siai leistis į kelionę, ir gamta atskleis kruopščiai saugo- 
mas savo paslaptis. 


TRUPUTIS STATISTIKOS 


Meksikoje, tarp Mėnulio ir Saulės piramidžių, yra 
Plaštakių šventykla. 

— Kodėl plaštakių? — paklausėme. 

— Plaštakės visuomet atskrenda prie vandens. Todėl 
jos simbolizuoja brangiausią iš visų gėrybių, reikalingą 
viskam, kas gyva. 

Nėra tokios šalies, kurioje nebūtų vandens kulto. Ga- 
lima paminėti begalę vardų — ir jūrų dievą Poseidoną, 
ir motiną Gangą, ir motulę Volgą, ir sudievintą Nilą, ku- 

ris buvo garbinamas kaip gyva būtybė. Garsioji Kleo- 
patra laikoma Nilo ir juodos katės dukterimi. 

R. Fiuronas savo knygoje „Vandens problema Žemė- 
je" rašo, kad suaugusio žmogaus kūne yra 65—70 pro- 
centų vandens. Tai reiškia, kad 70 kilogramų sveriantis 
žmogus savo audiniuose ir kauluose nešioja apie 50 ki- 
logramų vandens! 

Iš pusantro milijardo kubinių kilometrų vandens, 
esančio Žemės rutulyje, gėlo vandens tėra apie 500 tūkst. 
kubinių kilometrų. Panaudoti jį visą iš karto negalima, 
Pagal R. Fiurono pateikiamus apskaičiavimus, kasmet 
siūloma jo paimti ne daugiau kaip 20 tūkst. kubinių kilo- 
metrų, kitaip išdžius visos upės ir išseks požeminės van- 
dentėkmės. 

Tiek vandens užteks maždaug 20 milijardų žmonių — 
šitiek gyventojų bus mūsų planetoje sekančiame šimt- 
metyje. 

Prisimenu, mus, ekskursantus Kuboje, sudomino už- 
rašai viešbučiuose. Jie skelbė: ,„Taupykite saldų vande- 
nį“. Pasirodo, „saldžiu“ ten vadinamas geriamasis arte- 
zinis vanduo. Prausimuisi buvo paprasti čiaupai, o „sal- 
džiam“ vandeniui — atskiras. 

Ne tiktai Kuba — visos pasaulio šalys pradeda jausti 
geriamojo vandens stoką. Daugelio miestų augimas spe- 
cialiai pristabdomas, nes jiems neužtektų vandens. 

Beveik išsemtos didžiausio pasaulyje Paryžiaus arte- 
zinio baseino atsargos. Nėra neišsenkamas ir labai di- 
delis Pamaskvio požeminių vandenų baseinas. 

Kiekviena šalis mėgina padidinti geriamojo vandens 
išteklius. Šia proga ir noriu paminėti žymiausio pasau- 
lyje geologo Eduardo Ziuso darbus. Jis apibendrino dau- 
gelį teorinių geologijos teiginių, dirbo didžiulį visuome- 
ninį darbą ir kartu rado laiko svarbiems hidrogeologi- 
niams tyrimams. Jo veikla buvo sėkminga: jis atrado 
požeminių vandenų baseiną, kuris iki šiol aprūpina van- 
deniu Vienos vandentiekį. Dėkingi Vienos gyventojai 
pastatė Ziusui puikų paminklą. 

Vienu metu mokslininkai buvo įsitikinę, kad geria- 
mojo vandens išteklius galima papildyti išgėlintu vande- 

nynų vandeniu. Tačiau pastaraisiais metais atlikti tyri- 
mai parodė, kad išgėlintame vandenyje trūksta daugelio 
mikroelementų, be kurių negali egzistuoti gyvieji orga- 
nizmai. Vadinasi, teks pridėti šių elementų dirbtiniu bū- 
du, o tai ne taip jau paprasta. Taigi natūralūs gėlo van- 
dens šaltiniai tampa dar daugiau brangintini. 

O vandens kasmet reikia vis daugiau. Didelių mies- 
tų ir mažų miestelių gyventojams jau dabar nustatytos 
vandens normos. Tokių miestų, kaip Maskva, Sverdlovs- 
kas ir kiti, vienam žmogui per dieną skiriama 500 litrų 
vandens. Kaimuose, kur nėra vandentiekio, ši norma ma- 
žesnė — iki 35 litrų per dieną. 

Tai, žinoma, nereiškia, kad mūsų šalyje išsemti pože- 
minių vandenų ištekliai. jo trūksta tik stambių pramo- 
ninių centrų zonose. 

Štai, pavyzdžiui, Kazachstanas. Kazachijos TSR Moks- 
lų akademijos akademiko U. Achmedsafino duomenimis, 
ten atrasta daugiau kaip septyni su puse trilijonų kubi- 
nių metrų puikaus požeminio Vandens, kuris yra susitel- 
kęs 70-tyje artezinių baseinų. Achmedsafinas rašo, kad 
naudoti šį vandenį yra 5 ar 10 kartų pelningiau, negu 
tiesti specialius antžeminius įrenginius. Be to, vanduo 
kanaluose būna prastesnės kokybės kaip požeminis. O 
juk jis reikalingas ir pramonės įmonėms, ir vis didesniais 
kiekiais. 


POŽEMINĖ ŠILUMA 


1737 metais jaunas mokslininkas, tuomet dar studen- 
tas, Krašeninikovas atvyko į Kamčiatką. Kartą, važiuo- 
damas drauge su vietiniais gyventojais itelmenais pro 
vieną kalną, jis pamatė trykštančius iš žemės fontanus. 
„Ten negalima, — su baime kalbėjo itelmenai, ten pik- 
tosios dvasios". Bet Krašeninikovas nepabūgo dvasių. 

Vaizdas buvo nuostabus. Aplinkui sniegas ir ledas, o 
čia, prie karštų fontanų, Kunkuliavo garai, žaliavo vešli 
žolė. Siaubo apimti itelmenai iš tolo žiūrėjo, kaip stu- 
dentas pasisėmė vandens bandinį, o paskui karštame van- 
denyje išsivirė mėsos ir suvalgė. 

Taip mūsų šalies teritorijoje pirmąkart buvo apra- 
šyti karštieji šaltiniai — geizeriai. 

Dabar mes žinome daug tokių šaltinių. Kamčiatkoje 
yra upė Geizernaja. Geologė T. Ustinova čia aptiko dau- 
giau kaip 300 geizerių. Didžiausias iš jų - „Milžinas“ — 
išmeta verdantį vandenį ir garus į 300 -500 metrų 
aukštį. 

Įdomus geizerių veikimo periodiškumas. Antai ,Mil- 
žinas“ išsviedžia verdančio vandens stulpus nepaprastai 
tiksliai — kas 2 valandos 46 minutės; nors laikrodį 
tikrink. 

Šis periodiškumas aiškinamas tuo, kad šiek tiek to- 
liau nuo vulkaninio židinio yra grupė požeminių rezer- 
vuarų, į kuriuos suteka paviršiniai vandenys. Čia jie įšy- 
la iki aukštos temperatūros — daugiau kaip 100 laipsnių. 
Ir kai temperatūra, o tuo pačiu ir slėgimas pasiekia kriti- 
nę ribą, beregint susidaro garų ir įvyksta sprogimas, ku- 
ris išmeta vandenį ir garus labai aukštai. 

Geizerių energija yra gana didelė, ir negalima leisti, 
kad jı nueitų niekais. 

Larderelio, Kastelnuovo, Liustinjano ir kituose Tos- 
kanos (Italijoje) miesteliuose yra pastatytos elektrinės, 
kurias varo karšto vandens garai, įkaitę netoli požeminio 
vulkaninio rezervuaro. Į elektrinės turbinas garai paten- 
ka, turėdami 4—-5 atmosferų slėgimą; 1952 metais šios 
elektrinės pagamino iki 2 milijardų kilovatvalandžių 
elektros energijos. Garams suskystėjant (virstant vande- 
niu), iš jų dar gaunama boro rūgšties, borakso, amonio 
chlorido ir kitų produktų, kurių gausu vulkaniniuose 
garuose. 

Tokių pat elektrinių yra Heklos ugnikalnio apylinkė- 
se — Islandijoje, Šiaurinėje saloje — Naujojoje Zelandi- 
joje, Kalifornijoje — 100 kilometrų nuo Sanfrancisko, Ja- 
ponijoje — Kiusiu saloje. 

Žemės šiluma panaudojama ir mūsų šalyje. Šilti po- 
žeminiai vandenys šildo inspektus ir oranžerijas Jesen- 
tukyje; gyvenamuosius ir gydymo korpusus viename iš 
kurortų Kolymos upės aukšiupyje; statoma elektrinė 
Kamčiatkoje. 

Atsirado naujas mokslas — geotermoenergetika — 
apie šilumos panaudojimą gęstančių ugnikalnių zonose. 

Tokiose zonose ne tiktai išmetamas verdantis vanduo. 
Labai dažnai jose į paviršių veržiasi šilti požeminiai van- 
denys. Pavyzdžiui, Urale, vieno Pečioros intako aukšt- 
upyje (Adzvos upės baseine), yra žinomi Pimva—Šoro 
šaltiniai. Čia aptikti aštuoni šaltiniai, kurių temperatūra 
nuo 14 iki 28,5 laipsnio šilumos. O paprasto požeminio 
vandens temperatūra šiame rajone siekia tik +1,5 laips- 
nio. Aplinkui šaltinius kaupiasi klinties tufas. Adzvos 
upės baseine taip pat yra sieros vandenilio šaltinių. Labai 
gali būti, kad minėtieji šaltiniai susiję su vulkaniniu ži- 
diniu, vėstančiu tam tikrame gylyje nuo žemės pavir- 
šiaus. Tokio židinio susidarymo laikas nustatytas, anali- 
zuojant šios grupės šaltinių vandenyje esančių azoto ir ar- 
gono santykį. Šis santykis rodo, kad židinys atsirado ter- 
ciaro periodo pabaigoje, t. y. prieš keletą milijonų metų. 

Daugelio karštųjų šaltinių vandenyje yra valgomosios 
druskos, kalio druskos, sulfatų ir kitų medžiagų. Stai ko- 
dėl Žemės paviršiuje susikaupia įdomios uolienos, išsi- 
kristalizavusios iš požeminio vandens; jos vadinamos 
geizeritais. 

JAV Nacionaliniame parke, Kolorado valstijoje, taip 
pat Naujojoje Zelandijoje galima pamatyti terasiškų gei- 
zerito sankaupų. Dar įdomesnis geizerito kupolas yra 
Juodųjų Uolų slėnyje Nevados valstijoje, JAV. Prieš 
40 metų čia buvo fermerio dirbama žemė. Pasakojama, 
kad fermeris kasęs šulinį ir netikėtai iš žemės išsiveržę 
karšto vandens fontanai. Iš šio vandens nusėdęs geizeri- 
tas suformavo 5 metrų aukščio kupolą; penkios įspūdin- 
gos srovės tebetrykšta ir šiandien. Per metus kupolas 
padidėja 15—17 centimetrų. 

O Žemės viduje karštas vanduo, tirpindamas uolie- 
nas, perneša jas į kitas vietas ir nusodina ertmėse, kurias 
jis pats ir pasidarė. Taip ir atsiranda nuostabios, keisto- 
kais raštais išmargintos varveklinės struktūros (pavyz- 
džiui, malachitas), kurių neapsakomas grožis sužadina 
menininko vaizduotę ir džiugina akį. 

PAGAL „NORAGO“ PROGRAMĄ 


Norint nustatyti požeminio vandens atsargas, kartais 
atliekami keisti ir iš pirmo žvilgsnio nesuprantami 
darbai. 


1962 metų vasario 5 dieną viso pasaulio seisminės 
stotys užfiksavo eilinį branduolinį sprogimą Nevados 
valstijos poligone. Sprogimas buvo nedidelis — tik 5 ki- 
lotonos branduolinio kuro. Atrodė, kad apie tokį menką 
įvykį neverta kalbėti. Bet įdomus buvo sprogdinimo 
tikslas. 

Prieš šį įvykį grupė mokslininkų iš Kalifornijos uni- 
versiteto Londono radiacinės laboratorijos atliko keistus 
darbus. Artilerijos poligone iš šešiacolių pabūklų buvo 
šaudoma į paprastus granodioritus — uolienas, sudėtimi 
panašias į granitus. Ten pat šios uolienos buvo sprogdi- 
namos ir cheminiu būdu. 

Paaiškėjo, kad visa programa buvo skirta ištirti, ko- 
kių pakitimų atsiranda uolienose, kurios patiria didžiulį 
branduolinio sprogimo slėgį. 

Ypač svarbu buvo pasekti, kokie plyšiai susidaro gra- 
nodiorituose. 

Viena gamtinių požeminių vandenų rūšis yra plyšinis 
vanduo. Jis teka sudėtinga plyšių sistema giliai po že- 
me ir yra svarbus šaltinis, iš kurio gyventojai aprūpina- 
mi geros kokybės vandeniu. Žinoma, norint apskaičiuoti 
tokio vandens išteklius, reikia žinoti plyšių atsiradimo 
uolienose dėsnius. 

Branduolinis užtaisas buvo susprogdintas 290 metrų 
gylyje. Tuojau pat po sprogimo mokslininkai toliau tęsė 
tyrimus pagal programą, pavadintą „„Noragu“. 

Buvo išgręžta keletas programoje numatytų gręžinių 
pagal spindulius, einančius iš sprogimo centro. 

Grunto pavyzdys, paimtas iš zonos greta sprogdinimo 
kameros, parodė, kad mineralų, randamų granodiorituo- 
se, struktūra yra pasikeitusi; permainų nebuvo pastebė- 
ta uolienose, į kurias šaudyta iš artilerijos pabūklų. Kvar- 
cas ir žėrutis granodiorituose pasidarė dryžuoti: toks 

juostuotumas atsiranda uolienose, kurios, esant aktyviai 
tektonikai, patiria didelį slėgimą. 

„Norago“ stebėjimai padėjo išreikšti matematinių 
simbolių kalba įtampos dydį, reikalingą, kad uolienose 
atsirastų tektoniniai plyšiai. Į tai juk reikia atsižvelgti, 
skaičiuojant, kiek požeminio vandens galima gauti sutru- 
pintų uolienų zonose. 


SALTA, SALTA 


MILŽINO MIRTIS 


Skardus trimituojantis garsas nuaidėjo lygumoje. Žu- 
vo mamutas. Visą gyvenimą jis ramiai ganėsi šiose vie- 
tose, kurias dabar vadiname Piasinos upės apylinkėmis, 
Jam ir visiems jo giminės nariams įprastos buvo ir smul- 
kiais krūmais užžėlusios lygumos, ir žemėje tūnančio le- 
do masės, tokios tvirtos po suskystėjusia dirvožemio 
danga. 

Ir reikėjo gi taip atsitikti! Visada tvirtas ledas neiš- 
laikė mamuto svorio. Įlūžo. Ir gyvulys taip įklimpo pra- 
skydusiame liūne, kad nepadėjo nė didžiulė jo jėga. At- 
ėjo mirtis. 

Trimituojančiais sielvartingais balsais atsiliepė į jo 
šauksmą draugai ir priešai. Mirtis sutaiko visus. Tundros 
lygumų milžinas amžiams išsibraukė iš gyvųjų sąrašo. 

Viskas! Netgi jo atminimas išnyks amžiams. Taip, 
kaip užsitraukė virš jo liūnas. 

Slinko tūkstantmečiai. Vėl sukietėjo užšalęs liūnas ir 
virto monolitine ledo mase. 


ANTRASIS GYVENIMAS 
Dabar tiksliai nustatytas amžinojo, arba daugiamečio, 
įšalo dydis ir storis. Didesnę pusę mūsų šalies teritorijos, 
daugiausia Sibire, laiko sukaustęs šis įšalas. Jo ribos pri- 

klauso nuo žiemos ilgumo. Pakraščiuose įšalas nestoras, 
o centre — jo storis milžiniškas. 

Jakutijos ATSR uolienos įšalusios iki 1500 metrų gy- 
lio! Tokia zona aptikta kairiojo Viliujo intako — Marchi 
upės — aukštupyje. O Udokano kalnagūbryje įšalusio 
grunto storis — apie 900 metrų. 

Amžinojo įšalo zonoje, prie Piasinos upės, atliekant 
geologinius žvalgymo darbus, ir buvo rastas mamuto la- 
vonas. Nuo to laiko prasidėjo antrasis milžino gyve- 
nimas. 

TSRS Mokslų akademijos Archeologijos institute ra- 
diokarboniniu metodu buvo nustatytas mamuto amžius. 
Pasirodo, jis siekia 25 tūkstančius metų, taigi tikrai ver- 
tas pagarbos. Instituto darbuotojai pasiuntė į Angliją 
A. Heincui medžiagos pavyzdžių kontroliniam tyrimui ki- 
tais metodais, 

Kartu su mamuto mėsa buvo pasiųsta ir kitų radinių, 
tarp jų — arklio, labai panašaus į Pševalskio arklį, kau- 
lai ir mėsos likučiai, rasti prie Indigirkos upės. Sis labai 
vertingas laimikis buvo aptiktas Sano upelio slėnyje, 
16,5 metro gylio šurfe. Arklys (tai būta kumelės) žuvo 
taip pat, kaip ir mamutas, liūnę. Jai neužteko jėgų išsi- 
kapanoti iš pelkės, nes ji buvo jau 10-tas mėnuo ku- 
melinga. 

Tiek pat vertingas radinys yra ir tankiavilnis ragano- 
sis nuo Janos upės. Jo ragai ir mėsa taip pat buvo pa- 
siųsti į Angliją. Iš ten greitai buvo gauti analizės re- 
zultatai. Jie gerokai skyrėsi nuo duomenų, gautų radio- 
karboniniu metodu. Nustatyta, kad visi šie radiniai yra 
daug senesni; jų amžius siekia nuo 33 iki 37,7 tūkstan- 
čio metų. Heinco padarytomis išvadomis, kaip tik šis 
laiko intervalas sutampa su vadinamąja Getveigo atši- 
limo epocha, kuri labai tiksliai nustatoma Vakarų Eu- 
ropoje. 

Tai štai iš kur liūnai: jie atsirado, laikinai pašiltėjus 
klimatui. 

MAMUTAS PARYŽIUJE 


Kad skaitytojams neatrodytų, jog ledynmečių gyvu- 
nų liekanos yra nepaprasta retenybė, pateiksiu keletą 
faktų. 

Priešistorinių laikotarpių gyvūnų buvo rasta Rusijoje 
dar 1692 metais. Į Kiniją vykęs rusų pasiuntinys prane- 
šė, kad Jenisiejaus žemupio rajone dažnai aptinkami iš- 
mirusių gyvūnų kūnai. Pasiuntinio pranešimą patvirtino 
žinomas geografas ir pirmasis tyrinėtojas Charitonas 
Laptevas, aplankęs Sibiro šiaurę 1739 metais. 

Daug kas yra matęs mamuto palaikus, eksponuojamus 
Leningrado zoologijos muziejuje. Juos atgabeno iš Koly- 
mos (iš Beriozovkos upės slėnio) zoologas O. Hercas. O 
pranešimą apie tai, kad šiame rajone pastebėtas lede įša- 
lęs mamutas, į Mokslų akademiją atsiuntė kazokas Ja- 
kovlevas, nusipirkęs Srednekolymske iš lamuto Taraby- 
kino mamuto iltį. 

Fosilinis gyvūnas — dviejų tonų luitas — buvo atga- 
bentas į Peterburgą. Muziejaus darbuotojai mėsą ir vidu- 
rius užkonservavo spiritu, o odą prikimšo šiaudų. Mamu- 
to iškamša be straublio, nes jį suėdė šunys, ir dabar te- 


bėra vienas iš nuostabiausių eksponatų pasaulyje. 

Įžymus geologas K. Volosovičius man kartą papasa- 
kojo, kiek vargo teko patirti jo tėvui, taip pat žymiam 
geologui, kuriam pavyko surasti mamuto lavoną amži- 
name įšale. Šį mamutą Volosovičius vyresnysis aptiko 
Didžiojo Liachovo saloje, prie Jeterikano upės ištakos. 
Jis buvo gerokai mažesnis už rastąjį prie Beriozovkos, 
bet užtat turėjo sveiką straublį. 

1908 metais buvo pradėti kasinėjimai, kurie truko 
dvejus metus. Iškasto mamuto kūną Volosovičius vyres- 
nysis iš pradžių nugabeno garlaiviu į Jakutską, o paskui 
geležinkeliu — į Peterburgą. Tam reikėjo pinigų, ir ne- 
mažai.  Volosovičius išnaudojo visas jam akademijos 
skirtas lėšas, ir kreditoriai, iš kurių jam teko skolintis, 
grasino jau teismu. O mokėti teko vis naujas sumas. Di- 
delė skola susikaupė už mamuto laikymą Peterburgo šal- 

dytuve. Bet Mokslų akademija nenorėjo apmokėti per- 
eikvotų sumų. 

Geologas įrodinėjo, kad šis radinys yra neįkainoja- 
mas mokslui. Ypač domino mamuto kanopos — tokios 
pat, kaip ir daugelio kanopinių gyvulių. Šiuo unikaliu 
pavyzdžiu buvo galima įrodyti daugelį evoliucijos idėjų. 

Bet Mokslų akademija spyriojosi. 

Tuomet K. Volosovičius ryžosi drąsiam žingsniui. Jis 
kreipėsi pagalbos į grafą Stenboką-Fermorą ir papasa- 
kojo jam apie savo nesėkmes. Grafas buvo geraširdis ir 
davė mokslininkui reikalingą sumą, o mamutą savo nuo- 
žiūra padovanojo Paryžiui. Taip šis milžinas ir šiandien 
Paryžiuje tebestebina Žarden de Plants muziejaus lanky- 
tojus. 

Pikti liežuviai (iš to meto akademijos) paleido paska- 
las, kad Stenbokas-Fermoras už tokią dovaną tikėjęsis 
gauti Garbės legiono ordiną. Mat, ordinas suteikia teisę 
pasinaudoti karinio orkestro paslaugomis per laidotuves, 
o apdairusis grafas norėjęs iškilmingai į aną pasaulį iš- 
keliauti. Bet aš manau, kad tai tiesiog piktos apkalbos. 


AKMUO MILŽINAS 


„Nepaprasta drąsa!..“, „Nuostabus rusų technikos 
laimėjimas! ..“, „„Pralenkia net romėnus!..' Taip vertino 
užsienio laikraščiai garsiojo akmens atgabenimą „dau- 
giau kaip 40 Ijė" !. 

Dabar mažai kas beprisimena, kad akmuo milžinas — 
tai Leningrade, Senato aikštėje, stovinčio paminklo Pet- 
rui Pirmajam postamentas. 

A. Puškinas, sužavėtas skulptoriaus Etjeno Moriso 
Falkonės sukurto monumento kompozicija, sukūrė dar 
labiau išgarsėjusį ,„Varinį raitelį“. 


Prie pai bedugnės ar ne tu, 
Lemties valdytojau plieninis, 
Pakėlei žąslais geležiniais 
Taip visą Rusiją piestu? 


! Ljė — nuotolių matas, lygus 4,44 km.- Red. pastaba 

Iš tikrųjų, pažvelgus į paminklą, susidaro bedugnės 
įspūdis. 

Milžiniškas atrodo paminklo postamentas, įkvėpęs 
šias eilutes. Postamento akmuo sveria šimtą tūkstančių 
pūdų! Sakoma, kad kažkada į jį trenkęs žaibas ir atskė- 
lęs gabalą (jis taip pat prišlietas prie postamento). 

Valstybinės Tretjakovo galerijos vyresnioji mokslinė 
bendradarbė menotyrininkė T. Černova neseniai ištyrė 
archyvinę medžiagą, liečiančią paminklo Petrui Pirma- 
jam istoriją. Štai ką ji rašo apie postamentinio akmens 
gabenimą. 

„Šiam milžinui transportuoti buvo nutiestas specia- 
lus kelias iki Nevos, įkalti stori poliai, vietoj stulpų įkas- 
tos laivų statybinės pušys; padaryta platforma iš kelių 
eilių rąstų. Kai šalčiai sukaustė žemę, akmuo pajudėjo 
pirmyn: panaudojant visą sistemą svertų, gervių, lietų 
varinių rutulių, kuriuos padėdavo po platforma, medi- 
niais bėgiais akmuo keliavo į miestą prie Nevos 60—70 
metrų per dieną greičiu (du kilometrus per mėnesį).“ 

Akmuo buvo gabenamas pusantrų metų. Pabaigtuvių 
proga poetas Rubanas šiam įvykiui paskyrė progines 
eiles. 

Ne žmonės pylė kalną tą didžiulį. 

Išgirdęs dievo balsą iš Jekalerinos lūpų, 
Atėjo kalnas miestan, nepabūgęs Nevos upės, 
Po kojom Petrui puolė čia ir guli. 


Buvo paleistas gandas, rašo Olga Forš romane ,„Ra- 
diščevas“, kad, esą, pats Petras kažkada stovėjęs ant šio 
akmens. O nepatenkintieji Peterburgo gyventojai burno- 
jo. „Nuogas caras ant patrakusio žirgo“. Matyt, iš tikrų- 
jų sena tiesa, kad „Ne visuomet menininko novatoriš- 
kumą ir drąsumą įvertina jo amžininkai.“ 

Dabar akmuo milžinas — paminklo postamentas. Jis 
kiekvienam pažįstamas arba iš fotografijų, arba iš kino 
kadrų, o daugelis ne kartą jį matė Senato aikštėje. Fal- 
konė šiek tiek šį akmenį apdailino, nuskeldamas jo tik 
apie pusmetrį. 

Kas gı tai per akmuo? Ar nėra kitų, į ji panašių? Ar 
negalima iššifruoti jo atsiradimo istorijosė 

Milijonų milijonus panašių į jį akmeninių luitų gali- 
ma rasti beveik visoje europinėje Tarybų Sąjungos da- 
lyje. Ypač jų daug yra Karelijoje. Ir itin gerai matomi 
iš lėktuvo. 

Šie akmenys — tai rieduliai. Juos atvilko milžiniškas 
ledynas, kuris kažkada buvo padengęs didžiulius mūsų 
šalies plotus. Karelijoje riedulių laukai kaitaliojasi su 
ežerais, nutįsusiais iš šiaurės vakarų į pietryčius. Šia 
kryptimi ir slinko ledynas, ridendamas milžiniškus akme- 
nis. Jis buvo toks didelis, kad ne tik šiuos, bet ir kitus, 
daug didesnius luitus vartaliojo tarsi plunksneles. 

Dabar toks ledynas ramiai guli Antarktidoje. Jo sto- 
ris vietomis siekia 4— 5 kilometrus! Padėkite ant šitokio 
klodo visų didžiausią riedulį, ir jis atrodys apgailėtinai 
mažas, palyginus su visa ledo mase. 

Mūsų pusrutulyje riedulių laukai nesitęsia į pietus 
iki begalybės. Jų ribą galima išvesti nuo Permės miesto 
iki Dono ir Dnepro vidurupio, o iš čia pratęsti jau už 
Tarybų Sąjungos ribų — per Šiaurės Vokietiją ir Pran- 
cūziją Biskajos įlankos link. Amerikos kontinente po 1e- 
do danga kažkada buvo visa Kanada ir didelė dalis JAV 
teritorijos. Ledo liežuviai pasiekdavo Floridą. 

Mokslininkai kol kas nepriėjo vieningos nuomonės 
dėl ledo dangos storio. Vieni sako, kad jis siekęs 5 kilo- 
metrus, kiti — kad mažiau, 


KOSMINIAI METAI 


Pasakojama, kad dar prieš karą vienas Leningrado uni- 
versiteto studentas trečią kartą atėjo pas žymiausią geo- 
mortologą profesorių Jakovą Samoilovičių Edelšteiną lai- 
kyti egzamino. 

Geomortologija — mokslas apie įvairių reljefo formų 
kilmę — reikalauja tiksliai žinoti daugybę faktų. O stu- 
dentas jų nežinojo. Painiojo elementariausius apibrėži- 
mus, kaip sakoma, buvo visiškas nemokša, 

Po kiekvieno nevykusio atsakymo Edelšteino balsas 
darės: vis irzlesnis. 

— O ar jūs žinote,-- paklausė profesorius, - kas yra 
„avinų kaktos"? 

Studentas įsižeidė. Nežinodamas, kad tai ledyno nuzu- 
lintos ir nušlifuotos uolos, jis užsigavęs tarė: 

— Na, to jau per daug, Jakovai Samoilovičiau. .. 
Prašau be užuominų... 

Geologų ir geografų terminologija iš tikrųjų ne visuo- 
met vykusi. Teigiama, kad daugiau kaip 80 procentų 
mokslinių terminų iš viso neracionalūs. 

Pavyzdžiui, karais vadinami nišų pavidalo įdubimai 
viršutinėje šlaitų ir kalnų dalyje, atsiradę dėl ledynų 
veiklos; o karėmis — sistemos smailių keterėlių, kurias 
skiria vagelės, susidariusios klinčių plynaukštėse, išsi- 
plovus karbonatams. 

Daugelis nė nepagalvoja, kaip svarbu yra geologams 
ir avinų kaktos (mutonai), ir karai, ir kitos reljefo formos, 
kurias jungia vienas terminas: ledyninis Kompleksas. 

Avinų kaktas ir karus visai neseniai aptiko prancūzų 
geomorfologai S. Befas ir B. Bižo-Diuvalis. Ir kur! Sauso- 
je, bevandenėje, neišpasakytai karštoje Sacharoje! 

Jiems nusišypsojo laimė pastebėti uolas, Kurių pavir- 
šius išraižytas brūkšniais. Žymės atsirado, matyt, tuo lai- 
ku, kai ledynas su įšalusiais jame rieduliais, tarsi rėžiu- 
vu, braižė viską, kas tik pasimaišė jo Kelyje. 

Rasta ir kitų požymių, būdingų ledyninėms šalims. Pa- 
vyzdžiui, Tuarego kalnų masyve, Achagaro kalnyne, pa- 
vyko rasti ir tipiškų Jedyninių nuosėdų. Ir kas įdomiau- 
sia — jos buvo nugulusios ant sluoksnių, kuriuose rasta 
kambro ir ordoviko trilobitų. Jas dengė tipiški silūri- 
niai skalūnai. Kitaip sakant, šios ledyninės nuogulos taip 
pai yra iš silūro periodo. Apledėjimas čia vyko prieš 
440—430 milijonų metų! 

Apie 440 milijonų metų senumo apledėjimas nustaty- 
tas ne tik Sacharos centre. Jo pėdsakai aiškiai įžiūrimi 
Šiaurės Amerikoje (šv. Lauryno upės baseine), Pietų 
Amerikoje (Bolivijos Anduose), Urale, Sibire ir kitose 
vietose. 

Tarybinis specialistas G. Lungershauzenas paskelbė 
suvestinę duomenų apie senuosius Žemės apledėjimus. 
Jis nustatė įdomų apledėjimų periodiškumą. Paskutinis 
apledėjimas Rusijos lygumoje pasibaigė apytiksliai prieš 
40 tūkstančių metų. Jis buvo prasidėjęs maždaug prieš 
milijoną metų. 

Dar senesnis apledėjimas yra buvęs prieš 190—200 
milijonų metų. Jo pėdsakų yra Urale ir Australijoje. Apie 
trečiąjį — silūrinį — apledėjimą mes ką tik kalbėjome, 
Ketvirtasis buvo maždaug prieš 600 milijonų metų. 

Vadinasi, apledėjimai kartojasi apytikriai kas 200 mi- 
lijonų metų. Šį periodiškumą Lungershauzenas aiškina 
tuo, kad Žemė patenka į „kosminių žiemų“ sritį — į šal- 
tas mūsų Galaktikos zonas. Vieneri kosminiai metai, tai 
yra laikas, per kurį Saulė apskrieja aplink Galaktikos 
centrą ir vėl sugrįžta į pirmykštę vietą, taip pat apima 
maždaug 200 milijonų metų. 

Žinoma, ši hipotezė (kaip ir daugelis kitų) turi silpnų 
vietų. Ne visi geologai su ja sutinka. Bet kol kaupiami 
kiti faktai, ji pakenčiamai paaiškina minėtąjį periodiš- 
kumą. 


BLOGAI AR GERAI? 


„„.. Taigi užbaigtas milžiniškas planetos rekonstravi- 
mo darbas! Visi ledai ištirpdyti! Dabar Žemėje visur bus 
vienodas klimatas. Žmonija gavo naują kontinentą — 
Antarktidą, — kurį reikia įsisavinti. .." 

Maždaug šitaip kai kurie fantastai įsivaizduoja savo 
planuojamų darbų mūsų planetos klimatui pakeisti pa- 
baigą. 

Ir ne tiktai fantastai. Rimti inžinieriai ruošia projek- 
tus, kaip ištirpdyti poliarinius ledus. Inžinierius A. Šumi- 
linas (1948 metai) siūlo užtverti Beringo sąsiaurį ir į Ark- 
ties baseiną pumpuoti šiltus Ramiojo vandenyno van- 
denis. 


Inžinierius P. Borisovas sako, kad geriau šaltą Arkties 
baseino vandenį pumpuoti į Ramųjį vandenyną. Tuomet 

šilti Atlanto vandenys pateks į rytinę Šiaurės Ledinuoto- 
jo vandenyno dalį ir ištirpdys arktinius ledus. 

Inžinierius V. Čerenkovas pataria sukurti aplinkui 
Žemę 1000—1500 kilometrų aukštyje dirbtinį 500 kilo- 
metrų pločio žiedą. Jis atspindėtų tiek papildomos švie- 
sos, kad ir naktį būtų taip pat šviesu, kaip dieną. Žiedas 
nukreiptų į Žemę tokį šilumos srautą, jog ištirptų visi 
ledai ir visoje planetoje būtų vienodas, švelnus klimatas. 

Be to, galima išvardyti nemažai apsakymų ir romanų, 
kurių herojai siūlo padaryti žmonijai paslaugą - jie sva- 
joja ištirpdyti visus Antarktikos, Arkties baseino, o kar- 
tu ir kalnų masyvų ledus. 

Ar tai blogai, ar gerai? 

Prieš trisdešimt metų akademikas V. Obručevas, pa- 
prasčiausiu būdu apskaičiavęs, įrodė, kad tokia „paslau- 
ga“ virstų blogybe. Atsakydamas kapitonui Hernetui, ku- 
ris siūlė ištirpdyti visas planetos ledines kepures, Obru- 
čevas pažymėjo, jog tai pakeltų Pasaulinio vandenyno 
lygį 50—60 metrų. Taigi atsidurtų po vandeniu Lenin- 
gradas, Londonas, Briuselis, Amsterdamas. .. Trumpai ta- 
riant, puikiai įsisavintos pajūrio teritorijos būtų žemiau 
vandenyno lygio. O daugelis upių netektų nuolatinės mi- 
tybos šaltinio. 

V. Kotlukovo apskaičiavimais, tiktai Pamyre yra 1567 
kubiniai kilometrai ledo. Jis, pamažu tirpdamas, aprupi- 
na vandeniu daugelį upių. Sunaikinti šį ledą būtų ne ge- 
ras darbas, o blogybė. Vien tik Tarybų Sąjungos teritori- 
joje, kalnuose, yra 2831 kubinis kilometras ledo, ir šis 
jo rezervas kasmet pasipildo. Kitose pasaulio šalyse taip 
pat yra susikaupusios didžiulės geriamojo vandens atsar- 
gos. Sunaikinti jas — tolygu padaryti blogybę. 

Geriau būtų spręsti priešingą problemą ir pagalvoti, 
kaip kuo daugiau drėgmės paversti ledu. Mūsų šalies te- 
ritorijoje kasmet iškrinta apie 3350 kubinių kilometrų 
sniego. Palyginimui pasakysiu, kad Tarybinėje Arktikoje 
yra apie 10 tūkstančių kubinių kilometrų ledo. Neblogai 
būtų kur nors sudaryti solidų žiemos sniego rezervą ir 
jį naudoti gėlo vandens atsargoms papildyti. 

Vertėtų ledu paversti naujus vandenyno plotus neto- 

li Antarktidos. Prie ten ir Grenlandijoje esančių 25 mili- 
jonų kubinių kilometrų ledo būtų galima pridėti dar 
5—10 kartų daugiau. Sušaius į ledą vandeniui šaltose pla- 
netos zonose, nukristų jūros vandens lygis, o dėl to, sa- 
vo ruožtu, padidėtų pajūrinės zonos. Virstų sausuma be- 
veik visas Šiaurės jūros rajonas. Nebegrėstų pavojus 
vandenyje paskęsti Olandijai, Belgijai ir daugeliui Di- 
džiosios Britanijos sričių. „Buvusioje“ Šiaurės jūroje pla- 
čiai būtų vykdomi naftos ir dujų telkinių žvalgymo dar- 
bai. O vietoj dabar gręžiamų brangiai kainuojančių grę- 
žinių jūroje vyktų normalios paieškos sausumoje. 

Būtų galima suminėti be galo daug atvejų, kai žmo- 
nija turėtų naudos, pastorinusi planetos ledo dangą. Ne- 
patogumus, kurie atsirastų, daugeliui uostų netekus ryšio 
su jūra, dosniai atlygintų įgyti naujų žemių plotai. 


TRUPUTIS APIE GINČYTINUS DALYKUS 


SPROGIMAI PLANETOJE 


Šis 0,02 milimetro storio dokumentas buvo mano ran- 
kose tik vieną kartą. Tokio akmens nuopiova lengvai 
įžiūrima pro mikroskopą. Joje nebuvo nieko ryškaus, 
krintančio į akis. 

Įprastiniame bespalviame lyg stiklas fone buvo maty- 
ti šviesiai gelsvi apvalūs, štrichuoti intarpai su retais 
smulkiais žalio mineralo augito ir rudojo žėručio grūde- 
liais. Trumpai sakant, nieko ypatingo. 

Neįprasta buvo tik uolienos radimo vieta — Pompėjos 
apylinkės. Tos pačios Pompėjos, kuri buvo sugriauta 79 
mūsų eros metais, išsiveržus Vezuvijaus ugnikalniui. 

Vargu ar išsiveržimo metu vyko stiprus žemės drebė- 
jimas, nuo kurio griuvo statulos, kaip tai pavaizdavo 
dailininkas K. Briulovas savo puikiajame paveiksle. Vis- 
kas buvo kur kas paprasčiau. Miestas žuvo, užpiltas pur- 
vu, kuris atsirado, susimaišius vulkaniniams pelenams su 
lietaus vandeniu. 

Štai šis sustingęs, suakmenėjęs purvas ir sudarė uo- 
lieną, ilgus amžius slėpusią nuo mūsų Pompėją, Herkula- 
numą ir Stabiją — Miestus Vezuvijaus papėdėje. 

Neseniai du italų geologai, G. Luongas ir A. Repola, 
aprašė Žemės gelmes, virš kurių buvo pastatyta Pompėja. 
Paaiškėjo, kad miestas stovi ant vulkaninių uolienų, su- 
sisluoksniavusių su jūros nuosėdomis. 

Vadinasi, jis buvo pastatytas vietoje, ne kartą paty- 
rusioje tokias pat katastrofas, Sprendžiant iš to, kad že- 
mutiniuose sluoksniuose aptikta ir lavos, galima spėti, 
jog anksčiau įvykusi katastrofa buvo dar stipresnė, negu 
Vezuvijaus išsiveržimas 79 metais. Pompėjos gyventojai 
galėjo žinoti, kad gyvena „ant ugnikalnio“. 

Mineralas leucitas, kurio apvalūs štrichuoti kristalai 
gerai buvo matomi šlife, paaiškina, kodėl romėnai ypač 
mėgo šį rajoną. Mat, leucitas karšto klimato sąlygomis 
lengvai suyra. Jo sudėtyje yra kalio, kuris labai padidina 
laukų derlingumą. Galutinis leucito irimo produktas yra 
molis — kaolinas. Štai šie derlingi laukai ir viliojo pom- 
pėjiečius. 

Vezuvijaus išsiveržimas nelaikomas itin reikšmingu 
geologiniu įvykiu. Planetos istorijoje yra išlikusių doku- 
mentų, liudijančių daug baisesnius sukrėtimus. 

1964 metų lapkričio 12 dieną išsiveržė Šivelučio ugni- 
kalnis; tai vienas didžiausių išsiveržimų Kamčiatkoje per 
pastaruosius 100 metų. Vulkanologai B. Pijpas ir E. Mar- 
kianis paskelbė duomenis, apibūdinančius išsiveržimo 
stiprumą ir dydį. Po milžiniško sprogimo 70 kvadratinių 
kilometrų teritorija buvo padengta dešimties metrų sto- 
rio pelenų sluoksniu, o bendras pelenais nuklotas plotas 
užėmė 150 tūkstančių kvadratinių kilometrų. Šie pelenai 
svėrė apie milijardą tonų! 

Vienas iš mačiusiųjų išsiveržimą pasakojo: „Tą naktį 
ugnikalnis buvo neramus. Atrodė, kad šį trijų kilometrų 
aukščio milžiną suėmė šiurpulys, ir jis drebėjo lyg dru- 
gio krečiamas. Pusę šešių Šivelučis prabilo. Perkūno 
griaudėjimas sudrebino dangų ir įkaitino jį iki raudo- 
numo. Paskui avietinės spalvos nublanko, ir virš ugnikal- 
nio ėmė plyksėti žaibai. Tai buvo grėsmingas ir įdomus 

reginys. Milžiniškas pelenų debesis, išmestas į 12 kilo- 
metrų aukštį, atrodė kaip neišsenkantis elektros rezer- 
vuaras. Iš jo be paliovos liejosi žaibai, tarsi jis būtų no- 
rėjęs sumažinti švininį savo svorį“. 

Išsiveržimas pakeitė vietovės geografiją. Atsirado 
naujas krateris, o keletas bevardžių kraterių visai dingo, 

Jeigu tokia katastrofa būtų atsitikusi gyvenamoje 
vietovėje, apie ją rašytų šimtus metų — ilgiau, negu apie 
Pompėjos tragediją. 

Viskas reliatyvu! 1966 metais kino kelionių mėgėjai, 
patogiai įsitaisę prie savo televizorių, žiūrėjo stulbinan- 
tį filmą apie Siurtsėjo — povandeninio ugnikalnio — gi- 
mimą. Išsiveržimas prasidėjo 1963 metų lapkričio 14 die- 
ną netoli pietinių Islandijos krantų. Jūros gilumas iki iš- 
siveržimo čia buvo 130 metrų. 

Pavadinimas Siurtsėjas verčiamas „Juodoji dvasia“. 
Jis paimtas iš Islandijos liaudies epo — nemirtingosios 
„Edos“. 

Jau lapkričio 15 dieną ugnikalnio aukštis pasiekė 8 
metrus virš jūros lygio, o dar po paros jis pakilo iki 36 
metrų ir nutįso beveik 400 metrų. Ši sala susidarė, susi- 
jungus dviem kalnagūbriams, kurie atsirado virš dviejų 
vulkaninių centrų. 1963 metų pabaigoje ugnikalnio kū- 
gio aukštis siekė 130 metrų; taip gimė 900 metrų ilgio 
ir 750 metrų pločio sala. 

Mes jaudindamiesi žiūrėjome įdomų filmą „Susitiki- 
mas su velniu“, kurį nufilmavo žymiausias pasaulio vul- 
kanologas profesorius Garunas Tazijevas. Ypač didelį 
įspūdį daro kadrai, nufilmuoti išsiveržimo metu. Štai bai- 
sus pelenų debesis, dundėdamas ir grėsmingai riaumo- 
damas, kyla iš Žemės gelmių. Jis greitai didėja ir, rodos, 
tuojau pat uždengs kino operatorių. Dideli akmenys krin- 
ta prie mokslininko kojų. O jis ramiai filmuoja! Tai kas 
gi jis — beprotis, mokslo fanatikas ar tiesiog savižudis? 
Juk visi žinome, kad kartais ugnikalnis išmeta milžiniš- 
kas mases. 

1951 metų sausio 18 dieną Naujosios Gvinėjos saloje, 
Ouen-Stenlio kalnuose, nepaprastai stiprus sprogimas at- 

plėšė apie 600 metrų aukščio ugnikalnio viršūnės dalį. 
Uolienų atplaišos pakilo iki 6 tukstančių metrų. 

O istorinis Krakatau ugnikalnio išsiveržimas 1883 me- 
tų rugsėjo 7 d. Indonezijos archipelage sunaikino trečda- 
lį salos. Sprogimo garsas buvo girdimas 3 tūkstančių 
kilometrų atstumu. Nuolaužos ir pelenai išmesti į 80 kilo- 
metrų aukštį! 

Tai kodėl gi kino operatorius ramiai filmavo ugnikal- 
nio 1šsiveržimą? 

Mat, vulkanologai yra pastebėję kai kuriuos išsiverži- 
mų dėsningumus. Sprogimo jėga priklauso nuo lavos che- 
minės sudėties. Kuo daugiau lavoje yra silicio rūgšties, 
tuo stipresnis sprogimas. Silicio rūgštis suteikia lavai 
klampumo. Sprogimas įvyksta, kai lava užkemša ugnikal- 
nio stemplę. 

Havajų salose ugnikalnių lava nepaprastai skysta. Jo- 
je mažai silicio rūgšties. Būdama judri, lava laisvai ište- 
ka. Išsiveržimų metu į orą pakyla apsaugos tarnybos lėk- 
tuvai, kurie bombomis reguliuoja lavos kelią. Ir ji, ap- 
lenkdama gyvenamąsias vietoves, ramiai suteka į jūrą. 

Kino operatorius žinojo lavos srauto kryptį. 


VULKANIZMO PRIEŽASTYS 


Tolimoje praeityje, tik pradėjus vystytis kultūrai, ug- 
nikalniai ir su jais susiję reiškiniai buvo apgaubti įvai- 
riausių legendų. 

Senovės graikai Etnos, Strombolio ir kitus ugnikal- 
nius laikė ugnies dievo Hefaisto buveine. 

Neapolio apylinkėse, Flegrijos laukuose, senovės ro- 
mėnai matė baisius ir, rodės, nepaaiškinamus reiškinius: 
iš po žemių išsiverždavo karšto vandens ir purvo srovės; 
kai kuriose vietose pro nedidelius plyšius šmėkščiodavo 
rausvi ugnies liežuviai ir sklido troškus sieros vandenilio 
kvapas... Flegrijos laukuose senovės romėnai įsivaizda- 
vo esant įėjimą į mirusiųjų karalystę. Čia telkšantį Aver- 
no ežerą Vergilijus laikė pragaro vartais; Stikso upokš- 
nis virto Mirusiųjų upe; pragarą saugojo šimtagalvis šuo 
Cerberis. .. 

Ne tiktai pagonims — graikams ir romėnams, — bet ir 
krikščionims ugnikalniai kėlė pagarbą ir baimę. Pirmieji 
Amerikos užkariautojai, bijodami požeminės ugnies, pa- 
prastai žegnodavo ugnikalnius. 

Šiuolaikinis vulkanų sandaros mokslas duoda pagrin- 
dą teigti, kad tam tikrame gylyje, po ugnikalnio kūgiu, 
yra požeminis židinys. Nustatyti jo dydį mums padeda 
geofizika. Ji tiksliai parodo, kokioje gilumoje ir kokį 
plotą apima požeminio karščio zona. 

Daug padeda geologui senojo vulkanizmo rajonų ty- 
rinėjimas. Vanduo, ledai ir vėjai amžiais ardo ir dilina 
uolienas, apnuogindami atvėsusius požeminius ugnikal- 
nių židinius. Sverdlovsko miesto apylinkėse yra toks se- 
nas požeminis židinys iš granitų. Sverdlovskiečiai jį va- 
dina Šartašo palapinėmis. Šartašo granitinis masyvas — 
tai zona uolienų, kurios buvo išlydytos maždaug prieš 
300 milijonų metų. Tokių požeminių židinių mes daug ži- 
nome Urale ir kituose kalnų rajonuose. 

Dar XIX— XX amžių sandūroje geologai beveik ne- 
abejojo dėl požeminių išsilydžiusios magmos židinių pri- 
gimties. Visuotinai pripažinta Žemės kilmės teorija tuo- 
met buvo laikoma Kanto— Laplaso teorija, pagal kurią 
Žemė įsivaizduota kaip pamažu vėstantis kūnas. 


Buvo manoma, kad magma patenka į Žemės plutą iš 
poplutinių sričių. Paskui ji ima sluoksniuotis požeminia- 
me židinyje: sunkiosios jos dalys nusėda ant dugno, 
lengvosios — išplaukia į paviršių. Kadangi bazinės mag- 
mos lyginamasis svoris yra didesnis, negu rūgščiosios, 
buvo manoma, kad židinio asloje yra susikaupusios bazi- 
nės ir ultrabazinės magmos, o arčiau paviršiaus — viduti- 
nės sudėties ir rūgščiosios. Taip pat buvo spėjama, kad, 
auštant tokiems magminiams židiniams, stingstanti mag- 
ma prasiskverbia į plyšius, sudaro gyslas su daugybe 
naudingųjų iškasenų. Tuo metu geologai ginčijosi tik dė) 
vieno dalyko: kiek gali būti magmos rūšių? Vieni teigė, 
kad tėra vienintelė pradinė magma; kiti — kad dvi mag- 
mos: rūgščioji ir bazinė; treti manė, jog magmos tipų 
gali būti tiek, kiek yra magminių uolienų. Šveicarų geo- 
logas Niglis netgi išreiškė mintį, kad yra 164 magmos, 

nes jis pagal cheminę sudėtį buvo nustatęs 164 magmos 
atmainas. 

Praéjusio šimtmečio pabaigoje ir mūsų amžiaus pra- 
džioje atsirado kita pažiūra. Geologai ėmė teigti, kad jo- 
kių žemės plutos išsilydimų nebūna ir kad magminės uo- 
lienos atsirado iš pakitusių nuosėdinių uolienų. Mat, yra 
granitų, susidariusių iš molingų smėlių. Šie smėliai susi- 
deda iš kvarco ir tam tikro kiekio molių. Esant dideliam 
slėgimui, aukštai temperatūrai ir patekus kalio bei nat- 
rio, moliai gali virsti lauko špatu ir žėručiu, nes jų che- 
minė sudėtis artima. Tokiu būdu atsiranda uoliena, suda- 
ryta iš laukų špato ir kvarco su tam tiku žeručio kiekiu; 
ši uoliena savo mineralogine sudėtimi atitinka granitą. 

Vėliau dalis geologų iš viso pradėjo abejoti, ar yra 
magma. Jie tvirtino, kad ne tik granitai gali atsirasti, kei- 
čiantis nuosėdinėms uolienoms, bet lygiai taip pat atsi- 
randančios ultrabazinės, bazinės, vidutinės sudėties ir ki- 
tos uolienos. Ši kryptis moksle buvo pavadinta transfor- 
mizmu. 

1953 metais Tarybų Sąjungoje įvyko magminių uolie- 
nų kilmę nagrinėjančių mokslininkų konferencija. Susi- 
tiko dviejų kraštutinių požiūrių atstovai. Ir vienas, ir ki- 
tas požiūris buvo pripažintas klaidingu. Didžiausio pri- 
tarimo susilaukė profesoriaus J. Kuznecovo nuomonė, 
kad kai kurios magminės uolienos gali atsirasti iš nuo- 
sėdinių uolienų, bet nedera abejoti, jog tikrai yra ir 
tiesiog iš magmos, tai yra vėstant išsilydžiusiai ugninei 
masei, atsiradusių uolienų. Mes dar nepakankamai moka- 
me atskirti šiuos skirtingus Magminių uolienų tipus. Pa- 
vyzdžiui, žinoma, kad pasitaiko granitų, turinčių alavo, ir 
yra granitų be alavo. Tirti mums reikia ir vienus, ir ki- 
tus, nes iš karto atskirti, kurie iš jų yra alavingi, o ku- 
rie — ne, mes negalime. Kai išmoksime tai padaryti, su- 
taupysime milžiniškus pinigus, kuriuos dabar išleidžiame 
žvalgymo darbams. 

Taigi, aiškinant požeminio karščio ir išsilydimo prie- 
žastis, galima pateikti keletą hipotezių. Vieni mokslinin- 
kai teigia, kad išsilydymą sukelia slėgimo pakitimas, ki- 
ti — kad uolienos gali išsilydyti, susikaupus šilumai, kai 

skyla radioaktyvūs elementai. Mūsų dienomis galima 
kalbėti apie natūralias atomines reakcijas, atsirandančias 
tam tikruose gyliuose, kur susikaupusios radioaktyvio- 
sios medžiagos. 

Šiuolaikinio mokslo gauti faktai leidžia tvirtinti, jog 
ankstyvesnis įsivaizdavimas, esą, visur po Žemės pluta 
yra išsilydžiusios ugningos skystos masės sluoksnis, ne- 
atitinka tikrovės. Netolygus šiandien veikiančių vulkanų 
pasiskirstymas rodo magmą esant susikaupusią tik riboto 
skaičiaus ir dydžio židiniuose. Geografinis ankstyvesnių- 
jų geologinių epochų ugnikalnių pasiskirstymas leido nu- 
statyti, kad jie siejasi su tomis Žemės zonomis, kuriose 
po intensyvaus vulkanizmo vyksta kalnodara. Taigi vul- 
kanizmas yra vieningo kalnodaros proceso dalis, o šian- 
dieninio aktyvaus vulkanizmo zonos atitinka būsimųjų 
kalnų masyvų sritis. 


NEPAPRASTOS SKALĖS 


Profesorius G. Pokrovskis viename iš savo darbų, ly- 
gindamas skirtingos jėgos smūgius, pateikia įdomių duo- 
menų. „Senovinio lanko strėlės turėjo dešimtosios, o gal 
ir šimtosios gramo dalies trotilo ekvivalentą. Kardo smū- 
gis apytiksliai atitiko gramą trotilo, o sunkios riterių ie- 
ties smūgis — 5—7 gramus. Išradus šaunamuosius gink- 
lus, padarytas didelis šuolis pirmyn. Pavyzdžiui, Ivano 
Žiauriojo epochoje patrankos sviedinio smūgis jau buvo 
ekvivalentiškas vienam kilogramui trotilo. XX amžiaus 
pradžioje sunkieji laivų pabūklai smogdavo smūgius, pri- 
lygstančius 50 kilogramų trotilo. Aviacinės bombos ant- 
rojo pasaulinio karo pradžioje turėjo iki 1000 kilogramų 
užtaisus. Atominės bombos, numestos ant Japonijos mies- 
to Hirosimos, sprogimo energija prilygo 20 tūkstančių 
tonų trotilo!.. O šiuolaikinių užtaisų galingumas siekia 
20, 50, 100 ir daugiau milijonų tonų trotilo”. 

Specialistų apskaičiavimais,  Šivelučio ugnikalnio 
sprogimas buvo lygus maždaug 20 paprastų atominių 
bombų sprogimui, arba 400 tūkst. tonų trotilo! 

Galima pateikti ir daugiau pavyzdžių. Amerikiečių 
seismologas E. Robertsas žemės drebėjimų jėgą lygina 
su tais virpesiais, kuriuos sukelia musė. 

„Paprasta musė,-— sako Robertsas, — per sekundę at- 
lieka darbą, lygų vienam ergui; vykstant labai stipriems 
žemės drebėjimams, išsilaisvina energija, kuri išreiškia- 
ma vienetu su 25 nuliais ergų!" 

Pradedant nuo 1964 metų, Jungtinėse Amerikos Vals- 
tijose buvo atliekami darbai, užkoduoti „„Longšato“ pava- 
dinimu. Jie vyko Amčitkos saloje, kuri yra Aleutų saly- 
ne. Brigada išgręžė šioje saloje apie 700 metrų gilumo 
gręžinį. Į jį buvo įleistas 80 kilotonų galingumo atominis 
užtaisas. 1965 metų spalio 29 dieną užtaisas buvo su- 
sprogdintas. Apie sprogdinimo laiką amerikiečių moks- 
lininkai pranešė 280 pasaulio seisminio tinklo stočių. 

„Longšato“ sprogimas buvo išmatuotas ir įprastinėmis 
skalėmis, kuriomis matuojami žemės drebėjimai. Paaiš- 
kėjo, kad sprogimo sukeltas dirvos virpėjimas apytiks- 
liai prilygo 7 balų žemės drebėjimui. Remdamiesi iš visų 
seisminių pasaulio stočių gautais duomenimis, tyrinėtojai 
Nojeris, Foršas ir kiti pagrįstai pakoregavo senus stebėji- 
mų būdus. O tai savo ruožtu leido patikslinti duomenis 
apie įvairiame gylyje nuo Žemės paviršiaus esančių že- 
mės drebėjimo centrų vietą. 

Septynių balų dirbtinį Žemės drebėjimą Amčitkos sa- 
loje tyrinėtojai vertino maždaug 10% ergų. O 10% ergų 
žemės drebėjimas laikomas jau katastrofiškų, arba, pagal 
visuotinai priimtą vertinimo skalę, atitinka dvylika balų. 
Tokie žemės drebėjimai gali buti lyginami su galingų 
vandenilinių bombų sprogimais, kai išsilaisvinusi energi- 
ja skaičiuojama milijonais tonų trotilo. 


DIDIEJI SUKRĖTIMAI 


Suteiksime žodį docentui V. Aprodovui, pabuvoju- 
siam Gobio Altajuje, Mongolijoje, kur įvyko garsusis ka- 
tastrofiškas žemės drebėjimas. 

„1957 metų gruodžio 4 dienos rytą, 11 valandą 39 mi- 
nutės— rašo V. Aprodovas,— iš Boga-Bogdo (Mažojo 

šventojo kalno) pusės staiga pasigirdo požeminis ūžimas, 
virtęs kurtinančiu dundesiu. Požeminiai smūgiai buvo pa- 
našus į kelių tūkstančių artilerijos pabuklų salves. Jie 
sekė vienas paskui kitą kas 8— 10 sekundžių. Po penkių 
tokių smūgių Boga-Bogdas visiškai pasislėpė didžiuliame 
rausvai geltonų dulkių debesyje, kilusiame dėl kalnų 
griūčių”. 

Žemės drebėjimas apėmė ne mažesnę kaip milijono 
kvadratinių kilometrų teritoriją. Atsirado gana daug Že- 
mės plutos plyšių, pagal kuriuos pasislinko atskiri ruo- 
žai. Šiaurinis plutos įtrūkis tęsėsi 350 kilometrų! Didžiu- 
liai vietoves plotai išilgai jo pasislinko 5—7, o kai kur — 
net 20 metrų vienas kito atžvilgiu! 

Vienas plyšys perkirto gyvulių varymo taką, kuriuo 
bėgo paklaikusios iš baimės avys. Visos jos prasmego 
po žeme. 

Mokslininkų apskaičiavimais, žemės drebėjimo jėga 
centrinėje jo dalyje prilygo vienuolikai balų! Tokia ka- 
tastrofa akimirksniu pakeičia Žemės paviršiaus vaizdą. 

E. Robertsas savo knygoje „Kai dreba Žemė“ pateikia 
daug katastrofiško žemės drebėjimo pavyzdžių. Vienas iš 
didžiausių drebėjimų, išlikęs žmonijos atmintyje, yra Li- 
sabonos žemės drebėjimas, kuris įvyko 1755 metų lapkri- 
čio 1 dieną. 

Trys dvylikos balų stiprumo smūgiai, sekę vienas pas- 
kui kitą su nedidelėmis pertraukomis, sugriovė mieste 
visus 20 tūkstančių pastatų ir nusinešė 50 tūkstančių au- 
kų. Žemė piestu atsistojo. Bangų pavidalo svyravimai bu- 
vo jaučiami didesniame kaip du su puse milijono kvadra- 
tinių kilometrų plote. Keletą dienų liepsnojo griuvėsiai. 
Griovimus užbaigė iš Težo upės plūstelėjusi vandens 
„siena“.  Paplautų tiltų nuolaužos, sudaužytų laivų 
įrengimai, sugriauti pastatai — viskas susimaišė į vieną 
didžiulį chaosą. 

Galima vardyti be galo daug tragiškų žemės drebėji- 
mų Skoplėje, Nigate, Ašchabade... Visi dar gerai prisi- 
mena didįjį 1966 metų žemės drebėjimą Taškente. ,„Po- 
žeminė audra“ prasidėjo balandžio 16 dieną. O po jos se- 

kė šimtai smūgių, visiškai sunaikinusių centrinę miesto 
dalį. Nukentėjo tūkstančiai pastatų. 

Taškenio žemės drebėjimas nebuvo katastrofiškas. Jo 
intensyvumas židinio rajone matuojamas aštuoniais þa- 
lais, o tai atitinka 102! ergų energiją židinyje. 

Profesorius G. Gorškovas štai kaip aiškina Taškento 
žemės drebėjimo priežastis. Po miestu, maždaug 8 ki- 
lometrų gylyje, susidūrė smailiu kampu du lūžiai, besi- 
tęsiantys nuo šiaurės rytuose iškilusio Taškento kalna- 
gūbrio. „„(Gyvi" giluminiai įtrūkiai ir davė visą energiją 
žemės drebėjimui. 

Kalnų judėjimas, įvairios krypties lūžiai, ugnikalnių 
išsiveržimai — tai pagrindinės žemės drebėjimų prie- 
žastys. 

Mokslininkai suka galvas, kaip numatyti galimas ka- 
tastrofas. Dėl to visi žemės drebėjimai studijuojami, jie 
pažymimi žemėlapiuose — schemose. Toks žemėlapis jau 
yra žemės drebėjimų prognozių žemėlapis. Paprastai pas- 
kesni žemės drebėjimai retai kada būna stipresni už prieš 
tai buvusiuosius. Taškente anksčiau yra buvę septynių 
balų žemės drebėjimų. 1966 metų katastrofa parodė, kad 
šiam rajonui balų skalę reikia padidinti vienetu. 

Žinant galimą žemės drebėjimo stiprumą, nesunku 
apskaičiuoti pastatų antiseismiškumą (atsparumą žemės 
drebėjimams). Inžinerinė geologija duoda daug praktiškų 
patarimų, kaip statyti pastatus, atsparius žemės drebėji- 
mams. Tokie pastatai statomi ir Taškente, ir Ašchabade, 
ir visose kitose seisminėse zonose. 


Vienintelis dalykas, ko mes dar kol kas nemokame, 
tai iš anksto numatyti žemės drebėjimo datos. Galimas 
katastrofas atspėti kol kas stengiamasi, stebint gyvulių 
elgesį — jie pajunta žemės drebėjimą prieš keletą die- 
nų... Paukščiai išskrenda, įvairūs gyvūnai palieka savo 
urvus. Pastebėta, kad prieš žemės drebėjimus padidėja 
žemės paviršiaus polinkiai, kuriuos fiksuoja paprastas 
polinkių matavimo prietaisas. Yra nemažai dar kitų bū- 
dų žemės drebėjimams numatyti, ir visais jais naudoja- 
masi seisminėse zonose. 

AR BUVO ATLANTIDA? 


Tarp kol kas neišspręstų mokslo problemų svarbią 
vietą užima mitas apie Atlantidą, vieną iš seniausių mū- 
sų Žemės civilizacijų. 

Atmeskime legendas, labiausiai susijusias su fantasti- 
ka, ir pažvelkime į mokslinius faktus bei daugiau ar ma- 
žiau pagrįstas hipotezes apie šį žemyną. 

400 metų prieš mūsų erą Platonas dviejuose savo dia- 
loguose — „Timėjas“ ir „Kritijus“ — papasakojo, kad jis 
girdėjęs iš savo proprosenelio išminčiaus Solono, o tas, 
savo ruožtu, iš Egipto žynių, jog netoli Heraklio stulpų 
(Gibraltaro) saloje buvusi grėsminga valstybė. Ši sala 
vadinosi Atlantida. Ji buvusi didesnė už Libiją ir Aziją, 
kartu paėmus. Atlantidos valdovas sugalvojęs pavergti 
atėniečių šalį. Kovoje su atlantais graikai nugalėję; at- 
lantai buvę išvyti į savo žemę, o netrukus po to Atlan- 
tidos sala su visais pastatais, rūmais ir gyventojais nu- 
grimzdusi į jūrą. Tai įvykę 9—10 tūkstančių metų prieš 
mūsų erą. 

Buvo ir daugiau hipotezių apie tariamą Atlantidos 
vietą: ji buvusi Amerikoje, Švedijoje, Kaukaze... 

Akademikas A. Norovas, atlikęs kasinėjimus Kretos 
saloje, iškėlė hipotezę, kad Atlantida buvusi prie Kipro 
ir Kretos. Tyrinėtojas Karnožickis teigė Atlantidą buvus 
netoli Nilo žiočių. Akademikas L. Bergas laikė, jog At- 
lantida buvusi Ėgėjaus jūroje ir teisingai ją reiktų va- 
„ dinti Egeida. 

Neseniai (1966 metais) grupė amerikiečių tyrinėtojų 
užbaigė okeanografinius stebėjimus Egėjaus jūroje. Jie, 
laikydamiesi Norovo ir Bergo hipotezės, ieškojo Atlanti- 
dos Egėjaus jūroje ir netoli Tyro salos aptiko didelių že- 
mės drebėjimų žiloje praeityje požymius. Jie rado nu- 
grimzdusios į vandenį senos nedidelės įlankos pėdsakus, 
palaidoto po jūros nuosėdomis ežero ir miško liekanų. 
Amerikiečių mokslininkai padarė išvadą, kad aptiko bu- 
vusią Atlantidą. Bet ar problema išspręsta? 

Grįžkime į Atlanto vandenyno rajoną. 

Dar XIX amžiaus pabaigoje ir XX a. pradžioje, tie- 
siant kabelį tarp Europos ir Amerikos, viduryje Atlanto 
vandenyno buvo aptiktas povandeninis kalnynas, Išilgai 
jo išsidėstę šiandien jau užgesę ugnikalniai. Tai — Dan- 
gun žengimo, Šventosios Elenos, Tristano da Kunjos, 
Janmajeno ir kitos salos. Kartą kabelis nutrūko. Su jo 
nutrūkusiu galu iš vandenyno dugno buvo iškeltas uolie- 
nos gabalas. Prancūzų mokslininkas Termjė, 1913 metais 
ištyrinėjęs šį pavyzdį, priėjo išvadą, kad tai gabalas la- 
vos, ataušusios žemės sąlygomis. Vadinasi, nūdieniai gi- 
luminiai vandenyno rajonai kažkada yra buvę sausuma. 

Mūsų dienomis nemažai išvadų galima padaryti, tiks- 
liai nustačius įvairių uolienų, rastų archeologinių tyrimų 
metu, amžių. O uolienų amžius, kaip Minėjome, nusta- 
tomas radiokarboniniu metodu, kurio tikslumas- nuo 
50 iki 500 metų. 

Yra žinoma, kad senovės egiptiečiai ir asiriečiai savo 
metus pradėjo skaičiuoti nuo kažkokio įvykio, atsitiku- 
sio prieš 11 500 metų. 

Radiokarboninis metodas padėjo gauti gana įdomių 
duomenų. Paaiškėjo, jog paskutinis ledynų laikotarpis 
Europoje pasibaigė maždaug prieš 12 tūkstančių metų. 
Hidrologai, tyrę grunto pavyzdžius iš Šiaurės Ledinuoto- 
jo vandenyno, nustatė, kad šilti Golfo srovės vandenys 
prasiskverbė į Šiaurės poliaus baseiną taip pat prieš 12 
tūkstančių metų. Tokie duomenys gauti ir tiriant mamuto 
lavoną, kuris buvo palaidotas pelkėtuose Taimyro dirvo- 
žemiuose, traukiantis ledynui. [r pagaliau neseniai grupė 
Kanados mokslininkų iš Atlanto vandenyno dugno paim- 
tame grunto pavyzdyje aptiko storą vulkaninių pelenų 
sluoksnį, susikaupusį prieš 12 tūkstančių metų. 

Remdamasis tuo, kad visų čia minėtų įvykių datos su- 
tampa, profesorius N. Žirovas iškėlė šitokią hipotezę: At- 
lantida buvo Atlanto vandenyne, gal būt, dabartinės Sar- 
gaso jūros zonoje. Tai buvo didžiulė sala — žemynas, pa- 
stojusi kelią į šiaurę šiltiems Meksikos įlankos ir Karibų 
jūros vandenims. Todėl tie vandenys tekėjo ratu pagal 
milžiniškos salos krantus. Prieš 12 tūkstančių metų įvyko 

didžiulė katastrofa, kuri sukėlė milžiniškus Žemės plutos 
lūžius ir nepaprastai stiprius ugnikalnių išsiveržimus, 

Per katastrofą Atlantida suskilo, subyrėjo ir nugrimz- 
do į Atlanto dugną. Tada Golio srovė pajudėjo Europos 
krantų link. Patekę į šiaurę, šilti ekvatoriniai vandenys 
pagreitino ledų tirpimą Europos žemyne. 

Ar taip buvo? Ar galėjo visa tai įvykti? 

Žemės plutos judėjimus, žemynų dingimą ir naujų 
sausumos plotų atsiradimą tiria atskiras mokslas — tek- 
tonika. Ši disciplina palyginti jauna, daug joje neaišku- 
mų, bet apie tai bus kalbama atskirai. 


500 NUOMONIŲ 


Mano kartotekoje surinkta daugiau kaip 500 lapelių, 
skirtų kalnų susidarymo problemoms. Juose užrašyta 500 
įvairių Mokslininkų nuomonių. 

Didelis skaičius hipotezių šiame moksle pareikalavo 
daugybės naujų terminų. 1962 metais jų buvo lygiai 
8155! Novosibirsko mokslininkai apskaičiavo, kad tekto- 
nikoje naujų terminų skaičius padvigubėja vidutiniškai 
kas 7,7 metų! Jie mano, kad tik šiame moksle 1985 me- 
tais bus 65 tūkstančiai apibrėžimų ir sąvokų (terminų)! 

Nuomonių gausumas nerodo mokslo silpnumo. Tiesiog 
mokslininkams trūksta faktų, todėl atskiram reiškiniui 
dažnai buvo suteikiama pernelyg plati prasmė. 

Žinoma, aš negaliu (to ir nereikia) suminėti visų hi- 
potezių, bet noriu apibūdinti pagrindines geologų ieško- 
jimų kryptis. 


PEDSAKAI VEDA Į KOSMOSĄ 


Kodėl būna diena ir naktis? Atrodo, kvailas klausi- 
mas. Juk kiekvienam aišku, kad Žemė sukasi aplink sa- 
vo ašį. Atsisuka į Saulę — diena, nusisuka nuo jos — 
naktis. 

O kodėl ji sukasi? Štai į šį klausimą kol kas atsaky- 
ti negalime. 

Yra mokslininkų, manančių, kad Žemė, kartą gavusi 
smūgį (arba keletą smūgių), vėliau ėmė pamažu lėčiau 
suktis. 

Amerikiečių mokslininkas 5. Rankornas neseniai pa- 
skelbė koralų tyrinėjimo duomenis: jis tyrė įvairiais Že- 
mės raidos laikotarpiais gyvenusius koralus. Paaiškėjo, 
kad kai kurios vidinės koralų pertvarėlės yra labai smul- 
kiai (mikroskopiškai) juostuotos. Įvairių rūšių koraluose 
juostelių galima priskaičiuoti nuo 20 iki 60. Kiekvienas 
dryželis susidarė per parą. 

Iš to nesunku buvo apskaičiuoti vienų metų trukmę 
senųjų koralų gyvavimo laiku. Devono periode metai 
truko nuo 385 iki 410 dienų (skaičiuojant pagal įvairias 
koralų grupes) ir turėjo 13 mėnesių. 

Rankornas objektyvus. Jis pateikia duomenų, rodan- 
čių, kad jeigu tikėtume šiuolaikiniais koralais, tai dabar 
metuose turėtų būti ne 365 dienos, o tik 360 dienų. Ži- 
noma, tai nereiškia, kad koralai per didžiąsias šventes 
nedirba. Tai tik rodo, jog šiais apskaičiavimais negalima 
besąlygiškai tikėti. 

Lėtėjant Žemės sukimuisi, kaip mano kai kurie moks- 
lininkai, paviršinis sluoksnis atsilieka nuo vidinių ir dėl 
to susiraukšlėja. O tai ir yra kalnodaros pradžia. 

Priežastimi, dėl ko lėtėja Žemės sukimasis, gali būti 
kosminiai reiškiniai. Pavyzdžiui, 1956 metų vasario 23 
dieną Saulėje įvyko sprogimas. Jo stiprumas, vienų 
mokslininkų apskaičiavimais, prilygo milijono, o pagal 
kitus tyrinėtojus — 100 milijonų vandenilinių bombų 
sprogimui. 

Sprogimas sutrikdė Žemės magnetinį lauką, o dėl to 
sulėtėjo Žemės sukimasis viena šimtatūkstantąja sekun- 
dės dalimi. 

Minutėlei įsivaizduokime, kad šios krypties hipotezių 
autoriai yra teisūs, Lėtėjant Žemės sukimuisi, Žemės plu- 
tos luitai, plūduriuojantys ant kažkokio limlaus, gal būt, 
netgi skysto (taip hipotezė ir numato) pamato, susidurs. 
Luitams susidūrus, tarp jų iškils kalnai. Šiuo požiūriu ne- 
sunku paaiškinti meridianų kryptimi orientuotas kalnų 
grandines. Bet kaip paaiškinti paraleline kryptimi išsidės- 

čiusių kalnų atsiradimą? Kaip, pavyzdžiui, susidarė Vi- 
duržemio jūros kalnų juosta? Ši hipotezė čia yra bejėgė. 

Tiesa, vokiečių geologas Kreichhaueris paraleline 
kryptimi orientuotų kalnų atsiradimą mėgino paaiškinti 
polių pasislinkimu. Jo duomenimis, per pastaruosius pu- 
sę milijardo metų Šiaurės polius penkis kartus perkirto 
ekvatorių. Ši hipotezė leidžia taip „pasukti“ Žemę, kad 
šiandien paraleline kryptimi orientuoti kalnai taps me- 
ridionaliniais. 

Polių pasislinkimą šiandieninis mokslas yra įrodęs. 
Beje, polius nė karto nėra perkirtęs ekvatoriaus, bet per 
du milijardus metų yra nuėjęs tūkstančius kilometrų: iš 
Kanados rajono jis pasislinko per Havajų salų sritį prie 
Japonijos krantų, o iš ten, rytine Azijos pakrante, — 
į Šiaurės Ledinuotojo vandenyno sritį. Visa tai įrodyta. 
Tačiau neaišku, kas būtent judėjo: magnetinis ar geogra- 
finis polius. Jeigu magnetinis, tai jokių kalnų šiuo atve- 
jų, žinoma, neatsirado. O jeigu geografinis, tai kalnai 
galėjo susidaryti (žinoma, esant tam pačiam minkštam 
poplutiniam substratui). 

Kosmoso vaidmuo neapsiriboja polių pasislinkimu, 
Žemės sukimosi lėtėjimu (arba greitėjimu). Kai kurie 
mokslininkai kalnų susidarymo priežastimi laiko potvy- 
nių-atoslūgių bangas, atsirandančias dėl to, kad kažkada 
Mėnulis buvo arčiau Žemės. Kiti netgi apskaičiavo, kad 
mūsų planeta galėjusi turėti keletą (iki septynių!) mė- 
nulių! 


BLOGIO ŠAKNYS PO PLUTA 


Anksčiau buvo paprasčiau gyventi ir sugalvoti įvai- 
rius dalykus. Kas būtų, pavyzdžiui, jei Žemę palygintu- 
me su aukštakrosne? O būtų visai puiku! Aukštakrosnė- 
je, esant aukštai temperatūrai, lydosi rūda. Į paviršių 
išplaukia šteinas — silikatinė plutelė. Ji greitai sustings- 
ta lydalo paviršiuje. Apačioje, ant dugno, susikaupia iš- 
silydžiusi geležis. 

Juk čia visiška analogija su Žeme! Ji taip pat turi 
plutele (Žemės plutą) ir geležies „ant dugno“ (geležinė 
šerdis Žemės centre). 

Nesuklysiu pasakęs, kad ir tarp mano skaitytojų at- 
siras nemaža šalininkų šios, dar XVIII amžiuje sugalvo- 
tos analogijos. 

Juk jeigu patikėtume tokia analogija, toliau viskas 
būtų labai paprasta. Su išsilydžiusia mase po Žemės plu- 
ta galėtume daryti viską, kas patinka. 

Galima vėl pasitelkli kosmosą ir jau „pagrįstai“ plė- 
toti magmos potvynių ir atoslūgių idėją. Galima įsivaiz- 
duoti milžiniškus iškilimus ir nugrimzdimus 100 ir dau- 
giau kilometrų amplitudės ribose. Nuo tokių išsigaubimų 
(juos netgi pavadino geotumorais) į depresijas (Žemės 
plutos įlinkimų sritis) tarsi rogutėmis nušliaužia uolie- 
nos, susiraukšlėja ir sudaro kalnus. Harmanas, sugalvo- 
jęs šį kalnų atsiradimo variantą, nesusimąstė dėl to, kad 
kasinėjamuose sluoksniuose tokių išsigaubimų pėdsakų 
nėra. Svarbiausia, kad tokius išsigaubusius ir susiraukšlė- 
jusius sluoksnius galima išdėstyti kaip patinka — tiek pa- 
raleline, tiek meridionaline kryptimi. 

Galima pasitelkti konvekciją! Tai, kas dedasi šildymo 
vandeniu sistemoje kiekviename name, galima įžiūrėti ir 
po Žemės pluta. Viršuje skystis vėsta, o apačioje, prie 
kūryklos,— kaista. Karštas vanduo kyla į viršų, nes jis 
yra lengvesnis, tuo tarpu šaltas savaime leidžiasi žemyn. 

Bet juk visiškai analogiški reiškiniai vyksta Žemės vi- 
duje! Ir šios grupės hipotezių autoriai piešia konvekcines 
sroves magmoje ir ne tik šiek tiek pakelia Žemės plutą, 
bet ir ją išlydo, sukoncentruodami aplinkui išsilydžiusią 
masę įvairiausias naudingąsias iškasenas. 

Galima priversti Žemę aušti. Kas gaii būti papras- 
čiau! Iškepkime obuolį. Ataušus, jo luobelė susiraukšlės. 

Juk čia irgi visiška analogija su Žeme! Ir Žemės luo- 
belė, tai yra Žemės pluta, taip pat raukšlėjasi. Šios raukš- 
lės ir yra kalnų grandinės! Netgi buvo atlikti bandymai, 
„įrodantys“ procesų tapatumą. 

Dar XVIII amžiuje vienas iš „geologijos tėvų“ Žoržas 
Biufonas atliko nesudėtingą bandymą, sukėlusį dvasinin- 
kų pasipiktinimą. Jis įkaitino iki baltumo patrankų svie- 
dinius ir išdėliojo, kad jie atauštų. Tuo metu buvo jsi- 
vaizduojama, kad Žemė yra Saulės atplaiša. Nuo Saulės 

atitrūkusi skeveldra turi atvėsti. Na, o paskui viskas bu- 
vo skaičiuojama aritmetiškai. Duomenys apie patrankų 
sviedinių aušimą buvo perskaičiuojami Žemės tūriui. 

Gautasis skaičius tais laikais buvo neįtikėtinas. Žemė 
turėjusi aušti 75 tūkstančius metų! Tai nesutapo su bibli- 
jos mokymu apie „pasaulio sutvėrimą“ per šešias dienas 
ir neatitiko Žemės amžiaus — 7 tūkstančių 200 metų. Tik 
karalius išgelbėjo Biufoną nuo įniršusių bažnytininkų. 

Nuo Biufono laikų ir pradėta vaizduotis, kad Žemė 
vis labiau vėsta. Pirminių uolienų plutelės, kuri dengė iš- 
silydžiusią ugninę masę, ir šiandien tebeieško kai kurie 
mokslininkai. Daugelis įprato manyti, kad šioji plutelė 
ir glamžosi, susidarant kalnams. 

Vienas žymiausių pasaulio geologų Eduardas Ziusas 
buvo aršus šios hipotezės šalininkas. XIX amžiaus pabai- 
goje ir XX-jo pradžioje jis parašė knygą „Žemės vei- 
das“, kuri daugeliu aspektų ir šiandien tebėra pagrindi- 
nis mūsų žinių apie Žemę šaltinis. Ziuso autoritetas buvo 
toks didelis, kad nemažai jo teiginių, kartkartėmis pilnu- 
tinai arba iš dalies, ir dabar palaiko pavieniai geologai. 


O JEIGU JI PLEČIASI 


Veiksmas yra lygus ir priešingas atoveiksmiui. Jeigu 
turime sugalvotą kontrakcijos (susislėgimo) hipotezę, 
tai, žinoma, turi būti ir plėtimosi hipotezė, 

Yra daug faktų, patvirtinančių ir kontrakcijos, ir plė- 
timosi hipotezes. Kas kuo tiki, tas ir parenka jam reika- 
lingus faktus. 

Tuo metu, kai ši hipotezė buvo sugalvota, paaiškėjo, 
kad mantija yra kieta, kad po Žemės pluta nėra skystos 
magmos „vandenyno“. 

Ką daryti? Daugelis įprato tikėti, jog visur po pluta 
yra magmos paklotas. 

Labai paprasta. Atrastas radioaktyvumas. Žemėje turi 
kauptis karštis dėl medžiagos skilimo. Jis, žinoma, turi 
įkaitinti ir išlydyti Žemę. 

Šios krypties hipotezių autoriai lengvai apskaičiuoja, 
kiek reikia šilumos visai mantijai išlydyti. Trumpam lai- 

kui išlydo Žemę. Teigia, jog tai vyksta periodiškai, stip- 
rių vulkaninių (tektoninių) ciklų metu. Ir vėl visiems vis- 
kas aišku. 

Juk įkaitintas kūnas plečiasi. Susidaro plyšiai. Jeigu 
netikite — pažiūrėkite į Mėnulį arba Marsą. Ten daug 
plyšių. Jeigu reikia ką nors pagąsdinti, kad būtų įtikina- 
miau, tam yra, tikriau sakant buvo, planeta Faetonas, ku- 
ri suskilo į daugybę gabalų. Dabar vietoj jos skrieja ap- 
link Saulę 100 tūkstančių skeveldrų — asteroidų. 

Mes nejpratę gąsdinti Žemės gyventojų. Tik nedauge- 
lis tam ryžtasi ir sako, kad taip pat galinti subyrėti ir 
Žemė. 

Dauguma šios krypties šalininkų vis dėlto santūresni. 
Jie sako, jog Žemė išsiplėsdama atveria kanalus, kuriais 
veržiasi magma ir paviršių pasiekia rūdų tirpalai. Praei- 
na tam tikras laikas, ir Žemė vėl atvėsta ir susiraukšlė- 
ja kaip keptas obuolys. O jos vidus po to sukietėja — 
kol vėl išsilydys. 


į VIRŠŲ IR ŽEMYN 


Padėkime ant vandens plėvelę ir berkime ant jos smė- 
li. Kas įvyks su plėvele? Žinoma, ji įsispaus į vandenį. 
Juo daugiau bersime smėlio, tuo giliau ji dubs. O ne- 
apibertos jos vietos, priešingai, pradės kilti į viršų. 

Bet juk visiškai analogiški reiškiniai vyksta su Žemės 
pluta! Čia netgi galima supaprastinti procesą, „nuplė- 
šus“ kylančių ir dumbančių sričių kraštus. Štai ir gatavas 
naujas Žemės plutos judėjimų modelis. Kalnų susidary- 
mo procesas paremtas arba atskirų blokų perkrovimu, 
arba nepakankamu jų apkrovimu. 

Yra ir faktų, patvirtinančių šį modelį. Į Gango upės 
žiotis atnešama tiek smėlio, žvirgždo ir riedulių, kad vi- 
sas Gango deltos rajonas įlinko. Per pastarąjį milijoną 
metų jis įdubo daugiau kaip tūkstantį metrų. 

O Hindukušas, nuo kurio nuardomos uolienos, kyla. 
Mažėjant nuosėdų, ši sritis vis lengvėjo, ir per tą patį 
milijoną metų iškilo 2—3 kilometrus! 

Nejaugi atrasta hipotezė, paaiškinanti visus kalnų su- 
sidarymo procesus? 

Taip. Šitaip mano tie, Kurie laikosi šios hipotezės. 

Sutikime tam tikram laikui su jais. Pabandykime pa- 
šalinti iškylančias sritis (juk taip būna, uolienoms dūlė- 
jant). Jos kils vis greičiau ir greičiau. Ir mes nežinome 
jėgų, kurios galėtų sustabdyti tokių plotų kilimą. Lygiai 
tokia pat katastrofiška padėtis susidaro ten, kur suneša- 
mi dūlėsiai: šios zonos visą laiką grims gilyn. 

Štai tokie nesibaigiantys kilimai ir grimzdimai mums 
nežinomi. Ir jeigu faktai šiek tiek patvirtina pradinį pro- 
cesą, tai reali jo raida nesutampa su teorija. 

Pateiksiu dar vieną legendą, susijusią su atskirų blo- 
kų grimzdimu. Ji taip pat kol kas dar neišaiškinta, 


PAGRINDINĖ HIPOTEZĖ 


Kai studentams pateiki daug įvairių hipotezių vienu 
ir tuo pačiu klausimu, tai visada, baigiantis paskaitai, 
lektorius gauna raštelį: „O kokios hipotezės jūs laiko- 
tės?" Šiame naiviame klausime visuomet slypi potekstė: 
„Pasakysi — mes tą ir išmoksime. O tai juk galima ir 
persimokyti. Ir dar, neduok dieve, per egzaminą ne tą 
hipotezę išdėstysi." 

Žinoma, „pagrindinė“ hipotezė vis dėlto yra. „Pagrin- 
dinė“ — tai toji, kurią šiandien pripažįsta dauguma geo- 
logų. Kartais, norint atskirti nuo kitų, ji vadinama teori- 
ja arba geosinklinų teorija. 

Geosinklina — nuostabus Žemės plutos darinys. Ją 
beveik visi geologai mato, nagrinėdami Žemės praeitį, 
ir neįžvelgia dabartyje. 

Mes įpratome girdėti tokias sąvokas: Uralo: geosin- 
klina, Viduržemio jūros geosinklina, Apalačų geosinkli- 
na. Tyrinėdami visas šias geosinklinas, mes aiškiai mato- 
me, kad pirmose raidos stadijose kiekvienoje jų kaupėsi 
nepaprastai storas nuosėdų klodas. Žemės pluta tokiose 
srityse įdumba, ir įlinkis prisipildo nuosėdinių bei vul- 
kaninių uolienų. 

Štai Donecko geosinklina. Joje per palyginti trumpą 
(geologiniu požiūriu) laiką — 80—100 milijonų metų, ku- 

rie apima karbono ir permo periodus,— susikaupė dau- 
giau kaip 10 kilometrų storymė. O per tą patį laiką Pa- 
maskvio baseine, kur tuo metu buvo geosinklinoms prie- 
šingas režimas (jis vadinamas platforminiu), susikaupė 
ne daugiau kaip pusantro kilometro nuosėdų storymė. 

Su labai įdubusiomis Žemės plutos zonomis — geo- 
sinklinomis — beveik visur ankstyvesnėse geologinėse 
epochose buvo susijęs intensyvus magmatizmas ir, kas 
svarbiausia, po jo vykusi kalnodara. 

Tokių sričių Žemės rutulio paviršiuje mūsų laikais ne- 
žinoma. Tiesa, yra ir vulkanizmo, ir įlinkio zonų, bet da- 
bar jos neužima milžiniškų plotų. 

Kodel gi? Tai dar mokslo neįminta mįslė. 

Vienas iš geosinklinų hipotezės pagrindėjų, prancūzų 
mokslininkas E. Ogas, mėgino pavaizduoti Atlanto van- 
denyną kaip grimztančią geosinkliną. Jis spėjo, kad į to- 
kį įdubimą nuo kraštų mechaniškai turėtų buti suneša- 
mos uolienos ir kaupiamos jo dugne. Tačiau okeanolo- 
gai įrodė, kad Ogo teiginiai yra kabinetiniai. Tokio 
įlinkio ašiniame Atlanto ruože nėra. Ten, priešingai, 
ir labai ne vietoje, rastas iškilimas. 

Geosinklinų hipotezės šalininkai nepasidavė. Iškilimą 
jie palaikė naujai besiformuojančiu kalnagūbriu. 

Iš ašinio Atlanto vandenyno ruožo okeanologai atsi- 
gabeno nuosėdų. Paaiškėjo, kad jų ten kaupiasi labai ma- 
žai. Taigi jokio panašumo su praeities geosinklinomis vi- 
sai nėra. 

Šiuolaikinėse vandenynų įdaubose mes nepastebime, 
kad nuosėdos galėtų greitai susikaupti. Tokios zonos, kur 
įlinkį kompensuoja susikaupusios nuosėdos, kaip maté- 
me, aptinkamos priekrantinėse srityse, pavyzdžiui, Gan- 
go ir Misisipės deltose. Bet šios vietos yra nedidelės, ir 
jų neįmanoma palyginti su praeities geosinklinomis. 

Paskui pradėta abejoti, ar visos geosinklinos yra vie- 
no tipo. Vieningą hipotezę mokslininkai pradėjo taisyti, 
sugalvojo naujų terminų. 

Taip atsirado abortyvinė geosinklina, nustojusi plėto- 
tis tam tikrame savo raidos etape; miogeosinklina, ku- 
rioje nuosėdų kaupimosi režimas buvo artimesnis plat- 

formoms; eugeosinklina su būdingu jai vulkanizmu ir 
daugumas kitų. Aš suskaičiavau daugiau kaip 50 geosin- 
klinų atmainų, ir jų kaskart gausėja. 

Neatsitiktinai kai kurie geologai iškėlė klausimą: o ar 
iš viso buvo geosinklinos? Ir atsako į šį klausimą neigia- 
mai. Tai - [vienas kraštutinumas. 

Kitas kraštutinumas — ne tik absoliutus tikėjimas pra- 
eityje buvus geosinklinas, bet ir pastangos žūt būt atrasti 
jas dabartyje. Jos įžvelgiamos Centrinėje Amerikoje ir 
išilgai rytinės Azijos pakrantės. 

Matyt, ginčas dėl geosinklinų pasibaigs tuomet, kai 
bus sukurta nauja hipotezė. Tačiau kol kas apie ją nieko 
negirdėti. 

O tokia padėtis jau slopina praktiką, varžo geologi- 
nių paieškų ir žvalgymo darbus, trukdo išaiškinti naujus 
naudingųjų iškasenų, gal būt, netgi tokių vertingų, kaip 
nafta ir varis, telkinius. Juk geologai seniai žino, kad 
naudingosios iškasenos paprastai randamos tam tikrose 
uolienose, o jeigu tų uolienų amžius netiksliai nustatytas, 
tai ir paieškos bus neteisingai orientuojamos. 


PASLAPTINGASIS URALAS 


Daugumos geologų nuomone, Uralas buvo tipiška 
geosinklina,. Lovio pavidalo Uralo geosinklinos įdauba 
tęsėsi nuo Šiaurės Ledinuotojo vandenyno iki Aralo jū- 
ros. Ne mažiau kaip milijardą metų šiame įdubime kau- 
pėsi nuosėdos, daugiausia jūrų, kurios apėmė ne tik pa- 
čią įdaubą, bet ir daug didesnius plotus vakaruose ir ry- 
tuose. Uralo geosinklina prasiduobė taip smarkiai, kad 
joje susikaupė labai stori uolienų sluoksniai. 

D. Ožiganovas 1949 metais išreiškė kraštutinę nuomo- 
nę: girdi, pagal jo apskaičiavimus, vien tiktai prekamb- 
rio nuosėdos (archainės ir proterozoinės) yra daugiau 
kaip 100 kilometrų storio! Į visas pasiabas, kad tai esą 
labai jau daug, Ožiganovas tvirtino, jog taip ir buvę. 
Nuosėdos galėjusios įsispausti ir į mantiją. 

Kiti geologai, matydami smarkiai deformuotas uolie- 
nas, samprotavo: ar tik jos nebus iš mantijos kilusios? 
Visai neseniai ši idėja buvo atgaivinta kaip Vienas iš va- 
riantų, galinčių paaiškinti seniausių Eurazijos uolienų 
kilmę; šios uolienos buvo atrastos netoli Kusų miesto 
Pietų Urale — joms daugiau kaip 4 milijardai metų. 

Tiek pat įvairios ir prieštaringos nuomonės dėl vadi- 
namajame rytiniame Uralo šlaite susikaupusių uolienų 
amžiaus ir jų slūgsojimo sąlygų. Pateiksiu tik kai kurias 
iš įų. 

Šiose uolienose geologai nerado organinių liekanų ir 
todėl geologiniuose žemėlapiuose pažymėjo jas kaip pre- 
kambrines (archaines ir proterozoines). 

Vienoje šių uolienų išplitimo vietoje G. Marlinui pa- 
vyko rasti karbono periodo faunos; ir geologiniuose že- 
mėlapiuose didžiuliai plotai buvo nuspalvinti karbono 
periodą žyminčia spalva. 

Vėliau šiose uolienose jokios faunos nebepavyko ras- 
ti. Ir vėl didžiulės teritorijos buvo pažymėtos nauju, bet 
jau labai „gudriu“ ženklu — spalva, reiškiančia: „Pre- 
kambris ir paleozojus, smulkiau nedalomi“. Nors šian- 
dien geologai turi ir mikropaleontologines, ir geochemi- 
nes laboratorijas, ir toks žymėjimas žemėlapiui tikrai ne- 
dera, jie vis dėlto jo neatsisako. 

Uralo geologija pergyveno krizę. 1921 metais A. Za- 
varickis atrado plutos sprūdžius-lūžius, pamatė, kad jie 
turi lemiamą reikšmę uolienų slūgsojimo sąlygoms su- 
prasti; parašė apie tai — ir visi geologai visur ėmė ma- 
tyti sprūdžius-lūžius. Matė netgi ten, kur jų nėra. 

1939 metais akademikui Zavarickiui teko važiuoti į 
Uralą pažiūrėti sprūdžių-lūžių ir viską išaiškinti. 1941 me- 
tais jis rašė, kad geologai dažniausiai jį atvesdavo 
į laukus, pievas, miškus, pelkes ir upes, sakydami: „Štai 
šimtas metrų nuo šičia viena uolienų išeiga, o čia — ki- 
ta, vadinasi, tarp jų — sprūdis“. Zavarickis visiškai tei- 
singai pasmerkė tokią pažiūrą į faktus. 

Ir geologai liovėsi matę sprūdžius. Nebepastebėjo jų 
netgi ten, kur jie tikrai yra. 

Kiti mokslininkai susižavėjo įvairių facijų — skirtin- 
gų praeities landšaftinių rajonų — ieškojimu. 

Be abejonės, facijas mes matome kiekviename žings- 
nyje. Buvo jų ir praeityje. Yra, pavyzdžiui, pliažo facija 
ir uolų facija. Ar ribojasi jos viena su kita? Ribojasi. Ar 
skiriasi jos savo išvaizda? Skiriasi. Taigi daroma išvada: 
taip buvo ir praeityje. 

Ir ten, kur anksčiau įvairių uolienų nesutapimai že- 
mėlapyje buvo žymimi sprūdžių, dabar neberodydavo jo- 
kių lūžių. Šios uolienos ėmė ribotis vienos su kitomis 
kaip skirtingos facijos. Ir sprūdžių-lūžių ženklai išnyko 
iš daugelio žemėlapių. 

Visa tai aš kalbu ne tam, kad pasmerkčiau geologus, 
Tai duoklė madai. O mada yra mada. Vienu metu Urale 
buvo madinga, remiantis Vakarų Europos geologų auto- 
ritetu, rodyti žemėlapiuose šariažus. Šiuo terminu buvo 
vadinami Alpėse esantys didžiuliai užvertimai — senų 
uolienų antstūmiai ant jaunų darinių. Tarkime, geologai 
matė, kad proterozojaus uolienos guli ne ant archainių, 
kaip turėtų būti, o ant mezozoinių, jaunesnių. Taigi ir 
manė, jog, vykstant kalnodarai, proterozoinės uolienos 
užslinko ant mezozoinių. Šliaužti jos galėjusios dešimtis, 
šimtus ir netgi tūkstančius kilometrų. 

Geologai G. Frederiksas ir O. Neiman-Permiakova pa- 
stebėjo, kad Uralo uolienos kai kur slūgso nedarniai, ir 
mėgino tai paaiškinti madingos tuo metu hipotezės po- 
žiūriu. 

Norėdami sužinoti, ar yra Urale šariažų, ar nėra, 
G. Frederiksas ir I. Gorskis nuvyko (ketvirtajame dešimt- 
metyje) prie Čiusovajos upės. Pasižiūrėjo. Gorskis įrodė 
savo kolegai, kad šariažų nėra, ir jų ženklai dingo iš že- 
mėlapių. Nepažymėjo jų žemėlapiuose netgi tada, kai 
V. Nalivkinas juos aptiko Čiusovojaus miesto apylin- 
kėse. Kodėl? Ogi todėl, kad daugelis paneigė šariažų 
buvimą. 

Nuo Murčisono laikų atkakliai teigiama, kad Ura- 
las — tai kalnagūbris, turintis vakarinį ir rytinį šlaitus. 


155 


Iš tikrųjų juk sąvoka „šlaitas“ leidžia manyti, kad yra 
ir kokia nors viršūnė, ir pašlaitės. 

Tačiau kiekvienas, kam teko važiuoti per Uralą Sverd- 
lovsko platumoje, matė, kad jokių „šlaitų“ čia nėra; pa- 
stebėjo, jog visur lyguma, ir vienintelis čia esantis Vol- 
čichos kalnas dunkso ne ašinėje zonoje, o „rytiniame 
šlaite”; matė, kad vandenskyrą tarp Europos ir Sibiro 
upių sudaro ne kalnas ir kad ašinį ruožą ramiai kerta 
Čiusovajos upė, savo tėkmei imanti vandenis „rytiniame 
šlaite“. Bet inercijos jėga tokia didelė, kad apie Uralo 
„šlaitus“ nuolat kalbama, kaip apie savaime suprantamą 
dalyką. 

Vienu metu buvo madinga nuomonė, kad Uralas at- 
sirado beveik staiga. Ryšium su tuo geologas A. Chaba- 
kovas dar 1934 metais rašė: „Uralo raukšlikalnių juostos 
istorija... buvo įsivaizduota, kaip laipsniškas, beveik 
nuolat pulsuojantis įdubimas, didžiulis įlinkis ir be galo 
ramus jo užpildymas milžiniška nuotrupinių uolienų sto- 
ryme. O Uralas, kaip ir Venera, iškilęs vieną gražią 
dieną iš jūros putos“. 

Laimėjes kovą su savo oponentais, Chabakovas įro- 
dė, kad Uralo kalnai formavosi įvairiais laikotarpiais ir 
ne iš karto. Po to geologai ėmė įžiūrėti kalnodaros pe- 
riodiškumą netgi ten, kur jo nebuvo. 

Uralo geologija nepaprastai sudėtinga. Kaip tik dėl 
to įvairiai aiškinama Uralo kalnų kilmė: yra 13 įvairių 
versijų ir hipotezių. Bet mes ir dabar palyginti mažai te- 
žinome, kas gi yra Uralas, 


KAS GI YRA URALAS? 


Mus dažnai pavergia žodžiai, parašyti visuose mo- 
kykliniuose vadovėliuose ir enciklopedijose; tikime 
tiems žodžiams ir dėl to nesusimąstome dėl jų prasmės. 

Štai ir įprastas žodis „Uralas“. Atrodo, viskas aišku 
ir paprasta. Uralas —- kalnuota šalis, nusidriekusi išilgai 
Europos ir Azijos sienos daugiau kaip 2000 kilometrų ir 
skirianti dvi didžiausias Tarybų Sąjungos lygumas — Ru- 

sijos lygumą ir Vakarų Sibiro žemumą. Prasideda Uralas 
prie Karos jūros krantų ir pasibaigia Mugodžaruose. 

Girdėti ir kartoti šiuos žodžius tiek įprasta, kad var- 
gu ar verta ieškoti juose kokios nors kitokios prasmės. 

Bet žvilgterkime į žemėlapį Pradėkime nuo pietų. 
Įsižiūrėję į Uralo kontūrus, pamatysime, kad Mugodža- 
rai ir Uralas sudaro vieningą visumą. Vadinasi, Uralas 
nesibaigia prie Mugodžarų. Geologai ginčijasi: kuria 
kryptimi reikėtų pratęsti Uralą — ar į Tianšanio kraštą, 
ar į Mangišlako pusiasalį? 

O dabar pažvelkime į šiaurinį Uralo kalnų galą. Geo- 
logai vėlgi neturi vieningos nuomonės, kur nusitęsia 
Uralas. Dauguma tyrinėtojų Uralą pratęsia per Pai Cho- 
jaus kalnagūbrį į Naująją Žemę. Kiti — į Taimyrą. San- 
tūriausieji „skandina“ jį Karos jūroje. Ir pamėgink pa- 
tikrinti! 

Vakaruose dar sudėtingiau. Dažnai girdime žodžius: 
„Vakarų Uralas“, „Permės Uralas“, Tačiau Permėje nėra 
tokių uolienų raukšlių, kokias matome Urale. Permės 
apylinkėse uolienos slūgso beveik horizontaliai, kaip ir 
Rusijos lygumoje. Iš kurgi atsirado Permės Uralas? Pa- 
Žiūra apie jį susidarė, analizuojant šio rajono ekonomi- 
ką, pakeitus geologiją ekonomine geografija. Dėl to ir 
imta neteisingai vaizduotis Uralo vakarinę ribą. 

Tiek pat neaiški ir rytinė Uralo riba, nes čia taip pat 
sumaišytos geologinės ir geografinės sąvokos. 

Štai, pavyzdžiui, Rudno miestas. Geografiniais duome- 
nimis, jis yra Kazachijos TSR, o geologiniu požiūriu — 
tai Uralas. Niekas tikrai nežino, kur yra tikroji Uralo 
kalnų riba rytuose. 

Uralo kalnai senovėje buvo kur kas platesni ir užėmė 
didelį plotą. Paskui iš rytų atplūdo jūros ir sunaikino 
didelę dalį šių kalnų. Dabar mes matome, kaip po jūri- 
nėmis nuosėdomis Uralo uolienos nusidriekia toli į rytus. 

Na, jeigu mes taip „pažįstame“ Uralą iš paviršiaus, 
tai galima įsivaizduoti, ko vertos mūsų žinios apie gilu- 
minę jo sandarą. 

KEISTAS DINGIMAS 


O neseniai Urale įvyko baisus dalykas: dingo Uralo 
geosinklina!!! Dingimo faktą konstatavo geofizikai. 

Keletą metų jie darbavosi pagal Valstybinį seisminio 
zondavimo (VSZ) planą. Šis darbas gana paprastas: tam 
tikrame taške padedamas sprogstamasis užtaisas ir aplin- 
kui sustatomi seisminiai prietaisai — jautrūs aparatai, su- 
gaunantys įvairių Žemės plutos sluoksnių atspindėtus ir 
juose lūžusius virpesius. Užtaisas sprogsta, sudrebinda- 
mas žemę, o prietaisai registruoja šiuos sukrėtimus. 

Sukeliant dirbtinius žemės drebėjimus, pirmiausia pa- 
vyko nustatyti Žemės plutos storį. Jis buvo stebinantis — 
toks pat, kaip ir Pamaskvio baseine! Šis panašumas ste- 
bino, nes Pamaskvio baseine niekuomet nebuvo geosin- 
klinos. 

Tik kai kur Urale prietaisai parodė nedidelę įdubą, 
bet ir toji neprašoko 3—5 kilometrų. Ir Pamaskvio basei- 
ne, ir Urale vidutinis Žemės plutos storis — apie 38—40 
kilometrų. 

Štai čia geologai ir sujudo. 

— Kurgi geosinklinos įlinkis? O jis, Ožiganovo nuo- 
mone, turėtų būti ne mažesnis kaip 100 kilometrų! 

— O gai Uralo geosinklinos nebuvo? Gal ji buvo su- 
galvota tik kaip duoklė madai? 

— Ar tik mes nebūsime prasimanę Uralo geosinkli- 
nos? 

Štai čia vėl ir vėl iškyla visi tie „užkeikti” klausimai, 
kurių dar ir šiandien neišsprendžia geologai. Uralas pa- 
sirodė esąs paslaptingas. Ne viskas jame taip paprasta, 
kaip atrodė Murčisonui. 

Man teko matyti seisminius profilius tuo metu, kai 
juos sudarinėjo geotizikai. Tai iš tikrųjų pirminė faktinė 
medžiaga, kuri mąstančiam, supratingam tyrinėtojui lei- 
džia naujai persvarstyti daugelį Uralo geologijos klausi- 
mų. Ir žymus Uralo geologas profesorius A. Proninas 
viešai paskelbė, kad Uralo geosinklinos nebuvo. 

Bet aš mačiau seisminius profilius po to, kai jie 
pabuvojo rankose geologų, pripažįstančių Uralo geosin- 

kliną. Viskas gerai! Viskas paaiškinta. Penkių kilomet- 
rų įlinkis akivaizdus. Tuo ir grindžiama geosinklinos hi- 
potezė. 

Uralo geosinklina kol kas dar nėra pakankamai iš- 
aiškinta. Reikia naujų faktų ir naujų giluminės Uralo 
geologijos tyrimų. Ir tik paskui bus galima naujai įver- 
tinti Uralą ir tuo papildyti mokslo žinias apie Žemės 
plutos gyvenimą. 


PLANETOS GELMĖSE 


NEPAPRASTAS REPORTAŽAS 


Anksčiau kiekvienas geologas svajojo prasigauti 
į gręžinį ir nors viena akimi pažiūrėti į tas uolienas, ku- 
rias perveria grąžtas. Bet ne, reikia laukti, kol meistras 
iškels vamzdžių koloną ir darbininkai išdėstys paviršiuje 
iš gelmių išimtos uolienos gabalus — kerną. 

Dabar, panaudojant mikroteleakį, galima pamatyti 
viską, kas yra gręžimvietėje. 

Mikroteleakis įtaisoma išorinėje gręžimo štangos da- 
lyje. Pagal komandą iš viršaus ji gali sukiotis ir apžiū- 
rinėti visą už vamzdžio esančią erdvę, kurią stiprūs Ži- 
bintai gana ryškiai apšviečia. Puikūs optiniai lęšiai ir 
elektroniniai keitikliai padeda gauti kiek norint padidin- 
tą vaizdą. 

Mikroteleakies stiklai ir žibintai apsaugoti permato- 
mu apvalkalu, pagamintu iš ypatingos plastmasės, kuri 
savo tvirtumu beveik prilygsta deimantui. 

Demonstravimui per televiziją nusprendėme parinkti 
vietą Melkovkos upelio deltos ruože; šis upelis įteka (tik- 
riau sakant — įtekėjo) į miesto tvenkinį. Dabar jis am- 
žiams įspraustas į vamzdžius. Tai čia, kaip liudija Ma- 
minas-Sibiriakas, 1813 metais baudžiauninkė mergina Je- 
katerina Bogdanova surado aukso grynuolį. Kartu su 
grynuoliu ji buvo pristatyta gamyklos vyresnybei. Pagal 

to meto įstatymus valstybė galėjo paimti į savo iždą visą 
gamyklos savininko teritoriją, kurioje buvo rasta aukso. 
Kad to neatsitiktų, valdytojas atėmė iš merginos gry- 
nuolį, o ją pačią įsakė nuplakti, kad ateityje nebenorėtų 
užsiiminėti panašiais dalykais. 

Tai čia mes ir atvežėme savo gręžimo stakles. Specia- 
liomis mašinomis į tą vietą atvyko kilnojamoji televizi- 
jos stotis (KTS). 

Privertę pasispausti besimaudančiuosius ir besikaiti- 
nančiuosius, pradėjome gręžti. Lengvai smigo į upės 
smėlį plieninis grąžtas. Tačiau, gręžiant jau pirmąjį pus- 
metrį, stakles sustabdėme. Mums norėjosi kuo greičiau 
įjungti mikroteleakį. 

Aš užėjau į KTS vagonėlį ir ėmiau sekti teleakies 
„pasakojimą“. 

Ir mums atsivėrė neįprastas, keistas pasaulis. Stiprio- 
je žibintų šviesoje išryškėjo jo kontūrai. Štai nustatėme 
vaizdo ryškumą ir išvydome labai aiškius didžiulius pie- 
no baltumo ir pilkšvus permatomus luistus. Vieni iš 
jų buvo piūkliškais kraštais, kiti — su aštriomis pira- 
midiškomis viršūnėmis, treti — nugludinti, kaip ledo 
varvekliai. 


Tai bent neregėtas grožis! 
Sapno, vaidulių galia 
Palietė senutę prozą 

Savo burtų lazdele. 


Kontūrų nelygumai sudarė tarp nuolaužų paslaptin- 
gas olas. Netgi stipri žibintų šviesa dingdavo jų gilumo- 
je. Amžina tyla dvelkė iš šio keisto pasaulio. 

Nenoromis kilo mintis: gal būt, čia ir yra ta stebuk- 
lingoji „šimtagalvė“ ola, kurią saugo vyčiai netgi po sa- 
vo mirties? Ar ne šiose juodose kiaurymėse paslėptos 
nesuskaičiuojamos Sibiro užkariautojo Jermako brange- 
nybės? Sakoma, reikia ištarti burtažodį — ir jų gelmės at- 
vers turtus. 

Lėtai sukosi teleakis, išryškindama vieną po kito fan- 
tastinių panoramų „puslapius“. Tokius paprastai vaizduo- 
ja fantastai tolimus pasaulius. Norint juos užvaldyti, rei- 

kia nugalėti trauką ir mėnesius skristi kosmose. O čia, 
stambiausio Uralo miesto centre, mes beveik per akimir- 
ką atsidūrėme šiame pasakiškame pasaulyje. 

Staiga stebėjimo sektoriuje kažkas smarkiai švyste- 
lėjo. Beregint sužibo ryškiai raudona spalva, o paskui 
vėl viską užliejo tamsa. 

Aš paprašiau nutraukti stebėjimą ir sufokusuoti įren- 
ginį į keistoką objektą. Ir štai prieš mus išsitiesė milži- 
niška sija su štrichuotomis plokštumomis. Ji užėmė be- 
veik visą ekraną. Iš apačios ją rėmė pilkšvi pusiau per- 
matomi kalnų kristalai, o viršus skendėjo migloje. 

Teleakies vieno žibinto šviesos pluoštas pagal mūsų 
komandą apšvietė siją iš visų pusių, tarsi ją apčiupinė- 
damas. Kartu su juo aš įsiskverbiau į tamsą ir galėjau 
nustatyti šios naujos nuolaužos dydį. Ir vėl viską užliejo 
tiršta ryškiai raudona ugnis: pavyko nušviesti vieną si- 
jos dalį. 

Kristalo vaizdas, jo forma ir spalva rodė, kad prieš 
mus retas brukito — vienos iš titano dioksido atmainų — 
kristalas. Jeigu brukitas pasitaiko labai mažomis kruo- 
pelytėmis, tai jis neturi jokios vertės. O dideli brukito 
telkiniai yra puiki rūda titanui išgauti. 

Gręžiame toliau. Bet, matyt, viršutiniuose upės smėlio 
sluoksniuose maža įdomių mineralų. Ekranu vėl praslin- 
ko fantastiški įvairių atspalvių ir įvairiausių kontūrų 
kvarco luistai. Operatorius išjungė teleakį. 

Po neregėtų požeminių vaizdų pamatėme įprastus 
„Dinamo“ stadiono kontūrus — paviršiuje esantis apara- 
tas parodė pliaže įdegusius žmones. Visiškai paprastai 
atrodė ir mūsų kilnojamasis gręžimo įrenginys. 

Mechaninis kilnojamasis grąžtas, kurį suko nedidelis 
motoras, lengvai smigo į purų gruntą. Nors jo kelyje ir 
pasitaikė du ar trys rieduliai, grąžtas lengvai juos įveikė. 

Ir vėl duodame komandą nustoti gręžus. Labai knietė- 
jo kuo greičiau įjungti mikroteleakį ir pamatyti grunto 
vaizdą tame gylyje. 

Grąžtas buvo sustabdytas pačiu laiku. Mikropanora- 
ma neatpažįstamai pasikeitė. Mes patekome į nepakarto- 

jamo grožio spalvų karaliją. Sutvisko, sužėrėjo visi 
spektro atspalviai, užburdami mus savo spindesiu. 

Panorome kitam demonstravimui būtinai parinkti mu- 
ziką. Ji turėtų būti žavi, išraiškinga, skambi. 

Bet pakaks emocijų! Mano uždavinys — suprasti šią 
spalvų gamą ir viską išsiaiškinti. 

Ilgiau apžiūrinėjome skaidrų luistą, kurio pusiau nu- 
eludintuose, aplygintuose kontūruose aiškiai buvo matyti 
kampai ir briaunos, sudarantys rombų ir piramidžių 
briaunainį. 

Šiame luiste vyravo žalia alyvmedžių spalva. Kai ku- 
rios briaunos tviskėjo tarsi paauksuotos. Vietomis luis- 
tas švytėjo intensyviai žalia šviesa — tokios buvo dvi 
trys briaunos. 

— Ar tik ne smaragdas? — tyliai paklausė kažkas. 

Ne, tai buvo ne smaragdas. Taip atrodo mineralas oli- 
vinas. Dėl auksinio atspalvio jis pavadintas chrizolitu 
(graikiškai chrysos — auksas). 

Nuostabios gamtos jėgos. Olivinui sudaryti gamta pa- 
naudojo tą patį silicio dioksidą, kaip ir kvarcui, tik pri- 
dėjo truputį geležies ir magnio. Bet, formuojant oliviną, 
silicio dioksido nepakako. Ir gamta čia sukūrė sudėtingą 
kristalinę gardelę. Joje silicis susijungė ne su dviem 
deguonies atomais (kaip kvarce), o su keturiais. Magnis 
ir geležis tvirtai sukibo su tokiu karkasu. Ir štai — nau- 
jas junginys, būdingas tik tokio tipo uolienoms, kuriose 
yra maža silicio. Čia gamtos jėgos, kurdamos uolienas, 
pakluso medžiagos ekonomijos dėsniui. 

Prieš mus esančio olivino žalia spalva sustiprėjo, nes 
jo mikroskopiniuose įtrūkimuose pradėjo formuotis tam- 
siai žalias mineralas — serpentinas. 

Štai tokius skaidrius chrizolitus-olivinus Uralo juve- 
lyrai naudoja žiedų, sagių akutėms. Jeigu aptinkami di- 
džiuliai olivino susitelkimai, tuomet šis mineralas varto- 
jamas ugniai atsparioms plytoms gaminti. Urale tokių 
telkinių yra Nižnij Tagilo rajone. 

Panorama truputį pasisuko. Nebematyti chrizolito-oli- 
vino. Jo vietoje pasirodė vaizdinga grupė, kurios centre 
aiškiai buvo matyti liuteronų kapų kryžius. 

Noredamas paaiškinti reginį, aš apžiurėjau kiekvieną 
iš šių luistų. Žinoma, stebėjau ekraną, į kurį buvo per- 
duodamas vaizdas iš gręžinio. Bet antrasis objektyvas 
jau iš KTS užfiksavo mano atvaizdą ir sujungė su pir- 
muoju. Bandomajame stereoskopiniame ekrane pamatė- 
me baisią realybę: aš su rodomąja lazdele stovėjau šio 
chaoso viduryje. 

Kryžius atsirado iš staurolito kristalų dvynių; šis mi- 
neralas, kaip ir olivinas, priklauso didžiulei silikatų kla- 
sei. Staurolito atominės gardelės karkase dar sudėtin- 
giau susipynę silicis, deguonis, geležis, aliuminis ir van- 
denilis. 

Praktinės reikšmės staurolitas neturi. Jis dažniausiai 
randamas drauge su kitais mineralais upių sąnašynuose 
(kur upė išplauna uolienas, atsiradusias, vykstant kalno- 
darai), didžiausio slėgimo ir įkaitimo zonose, ten, kur 
karštas vanduo atnešdavo įvairiausių druskų ir kur vyks- 
ta kiti labai sudėtingi geologiniai procesai. Tokių uoli:- 
nų gausu netoli Sverdlovsko. Apskritai, jos tęsiasi tako- 
skyra tarp Europos ir Azijos, ašinėję Uralo kalnyno 
srityje. 

Apie kitus prie staurolito prisišliejusius du akmenis — 
Saulės ir Menulio — aš kartą girdėjau legendą. Urale 
daug tokių legendų. Kas jas sukūrė ir kada, sunku pasa- 
kyti. Gal būt, kalnų upelis čiurlendamas pašnibždėjo pa- 
vargusiam keliautojui kažkokius neaiškius žodžius. Gal 
būt, stepių vėjas atpūtė vaizdus, paskui susiklosčiusius 
į prasmingas sąvokas. O gal šiaurės pašvaistės ugninėmis 
spalvomis išrašė danguje poetiškų legendų kontūrus... 
Kas žino liaudies sakmių kelius ir ištakas? 

Prieš daug daug metų, sako legenda, gyvenusios dvi 
neregėto grožio seserys. Viena buvusi gražesnė, skais- 
tesnė už pačią Saulę. Antrosios, jaunesniosios, akys ra- 
miai spindėjo — tarsi Mėnulis švytėtų. 

Netoliese gyvenęs gražuolis — baškirų džigitas. Pami- 
lo jį jaunesnioji sesuo. O jam įsmigo į širdį ugninis vy- 
resniosios sesers žvilgsnis. Tamsiai mėlynos kibirkštys 
įsižiebdavo jo akyse, kai žiūrėdavo į vyresniąją, ir abe- 

jingai jis nukreipdavo žvilgsnį nuo spindinčių it Menulis 
jaunesniosios akių. 

Jaunesnioji, išverkusi akis, netrukus atgulė į žemę. 
Didžiai nuliūdo, susisielojo vyresnioji ir, nedaug tepa- 
gyvenusi, nuėjo paskui seserį. 

O gražuolis džigitas paliko gimtąjį Uralą ir savo gal- 
vą paguldė kažkur Ukrainoje. 

Nedaug laiko praėjo. Ir gimtojoje žemėje ėmė rastis 
neregėto grožio akmenų. Vienas iš jų — Saulės akmuo. 
Ugniniais atspalviais blykčioja jame Saulės atspindžiai. 
Kitas akmuo — Mėnulio. Švelniai žydru maloniu spinde- 
siu užlieja jis kiekvieną, kam nusišypso laimė jį rasti. 
Saulės ir Mėnulio akmenys dažniausiai randami kartu. 

O Ukrainoje, sakoma, aptiktas jiems giminingas ak- 
muo — labradoras. Tamsiai mėlynu mirguliuojančiu spin- 
desiu sutvyksta jis Saulėje ir atrodo pilkas neišvaizdus 
Mėnulio šviesoje. .. 

Šviesos spinduliai apšvietė staurolito, Saulės ir Mėnu- 
lio akmenų grupę. Auksinių žiežirbų pluoštas plykstelė- 
jo iš Saulės akmens, ramiai ir lygiai sušvito Mėnulio ak- 
muo. Abu atspindžiai susiliejo prie niūraus staurolito, 
tarsi šviesūs akmenys ieškotų mėlynų labradoro atšvaitų. 
Bet jų nėra. Tos mėlynos kibirkštėlės guli toli pietuose. 

Tiesa, geologai vis dėlto surado labradorą Urale. Ta- 
čiau tokių didelių jo telkinių, kaip Volynėje, Uralo že- 
mėje nėra, 

Dar daug kitų įdomių akmenų mums parodė teleakies 
ekranas. Bet žvalgytojai skubėjo. Jiems rūpėjo pamatyti 
ekrane auksą. Jie svajojo susitikti su metalų karaliumi 
natūralioje aplinkoje. 

Vėl suūžė grąžtas. Temo. Netgi atkakliausi mėgėjai 
maudytis paliko pakrantę. Tik didžiausi smalsuoliai tebe- 
stovėjo prie mūsų. Buvo tyku. 

Dar keletas apsisukimų — ir grąžtas įsirėžė į kietą 
sąnašyno guolį. Čia, paplūdimio smėlingų sąnašų apati- 
nėje dalyje, gali būti ir aukso grynuolių. O mūsų tele- 
akiai net Mažiausias krislelis atrodys milžiniškas luitas. 

Vėl pasitelkėm mikroteleakį. Ir vėl suraibuliavo ekra- 

ne. Bet dabar nebuvo ryškių spalvų. Vyravo niūrūs įuo- 
di ir tamsiai rudi atspalviai. 

Kaip ciklopiški statiniai, čia stūksojo ir kūpsojo juodi 
it geležis kristalų oktaedrai ir rombiniai dodekaedrai. Kai 
kurių jų briaunos buvo išraižytos brūkšneliais, lygiagre- 
čiais rombų įstrižainėms. Kitos briaunos atrodė mėlynai 
pilkos. Dalis kristalų buvo aplyginta — pusiau apzulinta. 
Šių kristalų buvo nusitrynę ir brūkšneliai, ir išblukęs at- 
spalvis. 

Prieš mus buvo susitelkęs magnetitas (geležies oksi- 
das) — aukso palydovas sąnašynuose. Didelės gamtinės 
magnetito sankaupos yra geriausia geležies rūda. O štai 
čia jo praktinė reikšmė lygi nuliui. 

Ir staiga tarp magnetito kristalų pasirodė neįprastos 
formos daiktas — idealus metalinis rutulys. Tokie intar- 
pai kartais patenka į sąnašynus iš kosmoso. Tai buvo ti- 
piškas meteoritinis rutuliukas — nikelio turinčios gele- 
žies grynuolis. Jo dydis — tik kelios milimetro dalys. Bet 
čia jis buvo milžiniškas. 

Greta meteoritinio rutuliuko ir magnetito oktaedrų, 
tarsi pabrėždamas šio pasaulio geometriškumą, puikavosi 
idealus kubas. Jis buvo šviesiai geltonas kaip žalvaris. 
Mano draugai džiaugsmingai šūktelėjo: „Auksas!“ 

Ne, tai buvo tik piritas — geležies sulfidas, įprastinis 
aukso palydovas. Nepatyrę žmonės kartais palaiko jį 
tauriuoju metalu! Štai, pavyzdžiui, labai sename filme 
„Laimės ieškotojai“ vienas iš pagrindinių personažų vos 
netampa žmogžudžiu dėl pirito, kurį jis manė esant 
auksu. 

Vėl mikroteleįrenginio žibintai išplėšė iš tamsos mag- 
netito kristalų sankaupas. O štai pagaliau ir auksas. 

Blausūs apskriti jo gumulėliai ne iš karto patraukė 
operatorių dėmesį. Tai buvo paprastas „plokštelinis me- 
talas" lyg nugludintas apskritas paplotėlis. Paplotėlio pa- 
viršius buvo nelygus, su daugybe vagelių ir įdubimų. 

Prieš tai matytas pirito kristalas darė kur kas didesnį 
įspūdį. O čia, prieš mus, gulėjo matinis aukso geltonumo 
luistelis. Tik šitiek, o taip ilgai ieškota. 

Mano bendradarbiai kažkaip nusivylę suglebo... Jie 
paskelbė, kad laida tuo ir baigiama. 

Tai buvo pirmasis bandymas. Bet ir jis pavyko. Tūks- 
tančiai žiūrovų pamatė požeminio pasaulio grožį. Ateis 
metas, ir šimtai tokių įrenginių ims smigti į Žemės pel- 
mes, atrasdami žmonėms ten slypinčius turtus. 

Na, o reportažo pabaigoje prisipažinsiu: tokios laidos 
dar nebuvo. Tai dar tik svajonė. Televizijos kamerai kol 
kas lengviau pasiekti kosmoso tolius, Mėnulio paviršių 
arba vandenyno gelmes, negu prasiskverbti į Žemės gi- 
lumą. Tiesa, jau pasirodė pirmieji pranešimai, kad į vie- 
ną gręžinį buvo nuleista televizijos kamera. Ji padėjo 
gręžėjams surasti avarijos vietą ir greitai sulaikyti į grę- 
žinį prasiveržusį požeminį vandenį, kuris trukdė dirbti. 

Taigi sena geologų svajonė — pamatyti uolienas ir mi- 
neralus gilumoje, ten, kur juos sukūrė gamta,- - pradeda 
pildytis. Tr tikriausiai netrukus aš ar kuris kitas geolo- 
gas galėsime imtis tokio telereportažo. O stereoskopinės 
televizijos išradimas suteiks šiems reportažams realybės 
iliuziją — atrodys, kad iš tikrųjų patekome po žeme. 


„VIRTAS“ AKMUO 


Neturėjau laimės laikyti rankose šio keisto akmens. 
Bet aš žinau, kad jis juodas ir su blizgančiomis į jį įsiter- 
pusių žalsvai juodų kristalų (jie panašūs į trumpus stul- 
pelius) briaunomis. Tai bazaltas. Akmens pavadinimas 
kilęs iš etiopiško žodžio „bazal“, kuris reiškia „virtas“. 
Šis akmuo atsirado kunkuliuojančiose ir neišpasakytu 
karščių žaižaruojančiose ugnikalnių čiurkšlėse. 

Bazaltinės uolienos gabalą, apie kurį kalbama, tyrė 
daugelis pasaulio mokslininkų. Jis buvo rastas neįprasto- 
mis sąlygomis — iškeltas iš Ramiojo vandenyno dugno, 
prie Guadalupės salos, ten, kur vandenyno gylis siekia 
beveik tris su puse kilometro. Savaime kyla klausimas: 
kas ištraukė šį akmenį ir kokiam tikslui? 

Prieš keletą metų Niujorke, Tarptautiniame okeanolo- 
gų kongrese, amerikiečių geologai papasakojo apie Že- 

mės plutos gręžimo projektą. O paskui Tarptautinės geo- 
dezininkų ir geofizikų sąjungos asamblėjoje buvo suda- 
rytas Komitetas Žemės viršutinei mantijai tirti. 

Amerikiečiai mokslininkai pradėjo gręžti Žemės plu- 
tą. Jų apskaičiavimu, prie Guadalupės salos po storu 
vandens sluoksniu turėjo būti purios vandenyno dugno 
nuosėdos, o po jomis — pirminis dugno guolis, 

Netrukus buvo gauti rezultatai. Iš tikrųjų žemiau van- 
denyno paviršiaus, pradedant nuo 3570 metrų gylio, grąž- 
tas sutiko purias nuosėdas, bet, pagręžus dar 150 metrų, 
jis atsitrenkė į labai kietas uolienas. Jomis dar buvo 
skverbiamasi 36 metrus, bet darbus teko nutraukti, kai 
jokiu būdu nebepavyko pataikyti į gręžinio angą. 

Kodėl gi buvo pradėti taip brangiai kainuojantys Že- 
mės plutos gręžimo darbai? Kas gi toji Žemės pluta? 

Iki šiol Žemės gyventojai prisimena 1960 metų gegu- 
žės 21 dienos įvykius. Tą dieną visas Žemės rutulys pa- 
tyrė griaunamuosius smūgius, Drebėjo Žemė. Baisi katas- 
trofa palietė vakarinę Pietų Amerikos dalį. Neregėta ne- 
laimė užgriuvo Čilės tautą. Per keturias katastrofiško 
žemės drebėjimo dienas buvo sugriauta daug miestų ir 
gyvenviečių, dingo be žinios daugiau kaip 4 tūkstančiai 
ir liko be pastogės daugiau kaip du milijonai žmonių. 

Nuo Žemės virpesių pakilo jūrų bangos. Beveik reak- 
tyvinio lėktuvo greičiu jos ritosi per Ramųjį vandenyną 
ir per parą pasiekė Azijos krantus. O po vandenyno 
dugnu dar didesniais greičiais, pralenkdami vienas kitą, 
skubėjo vidinių Žemės zonų virpesiai. Pirmieji virpesiai 
pasiekė Maskvą per 16 minučių; šiek tiek vėliau ar 
anksčiau pasiekė jie ir kitus viso pasaulio šalių miestus. 

Išnagrinėjus gautus duomenis ir kitų žemės drebėji- 
mų signalus, paaiškėjo, kad seisminės bangos skrodžia 
Žemę nevienodais greičiais. Analizė padėjo išskirti tris 
didžiules Žemės sferas — Žemės plutą, mantiją ir bran- 
duolį. Šiuolaikiniais duomenimis, Žemės pluta yra nevie- 
nodo storio. Po vandenynais jos storis tik 5 kilometrai, 
o žemynuose — Europoje, Azijoje, Afrikoje, Ameriko- 
je -- siekia 40—60 kilometrų. 

Po pluta plyti mantija. 

Amerikiečių mokslininkai nusprendė, kad lengviausia 
bus pasiekti mantiją, ypač viršutinę jos dalį, gręžiant 
vandenyno dugne. Taip ir gimė supergilaus gręžinio idė- 
ja, o tas uolienos pavyzdys, apie kurį buvo kalbama sky- 
relio pradžioje, iš tikrųjų buvo paimtas iš Ramiojo 
vandenyno dugno. Jis buvo suskaldytas į mažesnius 
gabaliukus ir išsiuntinėtas viso pasaulio moksliniams 
centrams. Gavo šios uolienos ir TSRS Mokslų akademi- 
ja. Ten ji buvo smulkiai ištyrinėta, nustatytas jos am- 
žius. Paaiškėjo, kad šis uolienos gabalėlis susiformavo 
prieš 200 milijonų metų. 

Tačiau visos Žemės plutos pragręžti taip ir nepavyko. 
Dabar amerikiečių mokslininkai ketina tęsti darbus prie 
Havajų salų, kur taip pat reikės gręžti 5 kilometrus. 

Tarptautinis mokslininkų bendravimas visuomet nu- 
mato lenktyniavimą. Musų šalyje taip pat organizuota 
supergilaus gręžimo komisija; ruošiamas projektas, pa- 
gal kurį Tarybų Sąjungoje bus gręžiami 5 supergilūs 
gręžiniai, ir kiekvienas iš jų pasieks 15—18 kilometrų 
gylį. Kas tai per gręžiniai ir kur jie bus gręžiami?ė 

Geologai teigia, kad vadinamojoje Milio stepėje, 
Arakso upės rajone, yra vieta, kur netoli žemės pavir- 
šiaus turėtų būti bazaltinis Žemės sluoksnis. Žemės plu- 
toje paprastai randami trys jo sluoksniai: sunkiausias — 
bazaltinis, ant jo-— lengvesnis, granitinis, dar aukščiau — 
nuosėdinis, kurį sudaro sąnašos, susiformavusios arba 
žemyne, arba vandenynuose ir jūrose, Tai štai Milio ste- 
pėje beveik nėra pirmųjų dviejų viršutinių sluoksnių ir 
visai netoli paviršiaus slūgso bazaltinis sluoksnis. Koks 
jis yra, mes nežinome. 

Pirmuoju labai giliu gręžiniu numatoma pasiekti ba- 
zaltinį Žemės sluoksnį. 

Ar galėsime atsekti ištakas, iš kurių kitados susida- 
rė Kaukazo sidabro telkiniai, ar atspėsime vario rūdos 
pasiskirstymo Žemės plutoje dėsningumus? Į šiuos klau- 
simus atsakys Kaukazo gręžinys, 

NAFTOS KATILAS 


Taip jau susiklostė, kad visi gilūs gręžiniai turėjo 
tikslą ieškoti naftos telkinių. Iš pradžių ji buvo siurbia- 
ma iš pusės kilometro gylio, paskui — iš 2, dar vėliau — 
iš 5 kilometrų gilumo. Juo giliau į Žemės gelmes įsmig- 
davo grąžtai, tuo daugiau ir daugiau ten buvo randama 
naftos. 

Geologai mano, kad nafta — tai paviršinis darinys, 
kad ji susidarė iš tų gyvybės liekanų, kurios buvo pa- 
laidotos arba jūrose, arba upių deltose, arba vandeny- 
nuose. Cheminė analizė irgi tarytum patvirtino šią hi- 
potezę. Bet ar taip buvo iš tikrųjų? 

Tarybų Sąjungoje yra nuostabi vieta — į šiaurę nuo 
Volgos deltos, Uralo ir Embos. Ji vadinama Pakaspijo 
įdauba. Paprastai įdauba — sąlyginė sąvoka. Bet, pasiro- 
do, šiame rajone iš tikrųjų yra įdauba — ne Žemės pavir- 
šiuje, o granitiniame sluoksnyje. Čia susikaupė didžiulė 
nuosėdinė Žemės plutos storymė. Laikantis hipotezės 
apie naftos kilmę iš gyvūnų ir augalų liekanų, kurios nu- 
gulė per daugelį geologinių periodų, trukusių šimtus mi- 
lijonų metų, įdomu pažvelgti, kas gi yra toje įdauboje. 
Ar nėra ten dar daugiau susikaupusios naftos? Ir štai ten 
gręžiami giliausi mūsų šalyje gręžiniai. Jie pasieks 7—8, 
o paskui — ir 15 kilometrų gylį. 


VARIS AR NAFTA! 


Kolos pusiasalio paviršiuje matome granitinį Žemės 
sluoksnį. Kokia jo sandara? Ar nėra jame, tame sluoks- 
nyje, atvėsusių židinių, kitados „maitinusių“ vario ir ni- 
kelio telkinius Kolos pusiasalyje? 

O gal kaip tik čia bus lemta išspręsti kitas problemas 
ir mįsles? Dar praėjusiame šimtmetyje D. Mendelejevas 
iškėlė hipotezę apie neorganinę naftos kilmę. Pasak jo, 
nafta galėjo susidaryti Žemės gelmėse, veikiant vande- 
niui metalų junginius su anglimi — metalų karbidus. 
Karštas vanduo, esant dideliam slėgimui, gali atimti iš 

metalų karbidų anglį, sujungti ją su vandens vandeni- 
liu ir sudaryti angliavandenilius, taigi — beveik naftą. 

Beje, ne taip seniai čia, Kolos pusiasalyje, įvyko ne- 
girdėta istorija. Kalnakasybos darbų dešimtininkas, dir- 
bęs apatitų rūdyne netoli Kirovsko miesto, išgirdo kaž- 
kokį keistą švilpimą ir triukšmą, sklindantį iš po žemių. 
Kažkas neapdairiai pasiūlė: ,„Pamėginkime uždegti?..“ 
Ir pamėgino... Įžiebtas degtukas sukėlė sprogimą. Lai- 
mei, dešimtininkas ir darbininkai tik apdegė. 

Vėliau dujų prasiveržimai pasikartojo. Jas ištirti bu- 
vo pavesta vienam TSRS Mokslų akademijos Kolos filia- 
lo mokslininkui. Jis išaiškino, kad Kirovsko apylinkių 
magminėse uolienose yra tiek naftos dujų, kiek jų esti 
didžiausiuose pasaulio naftos telkiniuose, bet, deja, šias 
dujas sunku paimti: jos tampriai „sukibusios“ su uolie- 
nomis. Iš kurgi jos atsirado? Juk magminėse uolienose 
negali būti gyvybės. Savaime peršasi išvada, kad D. Men- 
delejevas tikriausiai buvo teisus. 

Jeigu tokie dujų telkiniai aptikti netoli Žemės pavir- 
šiaus, tai gal jų yra ir gelmėse. Gal būt, Kolos gręžinys 
kaip tik atsakys į šį svarbiausią klausimą? O gal čia bus 
atrasti nauji dideli energijos ištekliai, taip reikalingi Ko- 
los pramonei? 

Ir dar viena labai svarbi mokslinė problema iškilo 
mokslininkams, projektuojant Kolos gręžinį. Netoli nuo 
Kirovsko, upelės Voronjės rajone, išeina į paviršių uo- 
lienos, kurios kol kas yra bene seniausios Žemėje. Joms 
4—5 milijardai metų. Nenoromis kyla klausimas: jeigu 
tokios uolienos paviršiuje, tai ką galime rasti dideliame 
gylyje? Ar neteks mums „padidinti“ Žemės amžių, kuris 
dabar skaičiuojamas 5—6 milijardais metų? 


IŠKASTINIS URALAS 


Urale, tam tikruose jo rajonuose, randami keisti ak- 
menys, vadinami pegmatitais. Pegma — graikiškas žodis; 
jis reiškia „stiprus ryšys“. Pegmatite iš tikrųjų tvirtai 
sukibę du mineralai — kvarcas ir lauko špatas. Jie taip 


170 


greitai kristalizavosi, kad nesuspėjo užimti „,„savarankiš- 
kos" erdvės ir, virsdami akmeniu, įsiterpė vienas į kitą. 

Perpiovus tokį akmenį ir nušlifavus paviršių, jame 
galima pamatyti keistus ženklus, panašius į žydų arba 
asiriečių rašmenis. 

Savaime kyla noras perskaityti šį paslaptingą raštą. 
Ir kartą, sklaidydamas senosios žydų-rusų kalbų žodyną, 
aptikau ženklus, nuostabiai panašius į kai kuriuos nušli- 
fuoto pegmatito piešinius. Trikampis, apverstas viršūne 
žemyn, reiškia Žodį „įpėdinis“, trys statūs trikampiai — 
„išnykusius kalnus“. Štai ir labai reikšmingas užrašas: 
„išnykusių kalnų įpėdiniai“. 

Žinoma, tai atsitiktinis sutapimas, ir čia pageidauja- 
mą reiškinį norisi laikyti jau esamu. Kita vertus, vietose, 
kur yra pegmatito išeigų, prietaisais galima pagauti iš 
Žemės gilumos ateinančius signalus, kurie rodo stiprias 
magnetines audras ir svorio jėgos sutrikimus. Šifruoda- 
mi šiuos signalus, geofizikai sužinojo, kad Nižnij Tagilo 
miesto platumoje Uralą kerta kažkokie požeminiai kalna- 
gūbriai. Šie kalnagūbriai, matyt, yra senųjų kalnų pama- 
tas; jie pavadinti Biarmijos kalnais, pagerbiant XII am- 
žiuje Prieuralėje buvusią šalį Biarmiją. 

Viename iš gręžinių prie Krasnokamsko miesto iš di- 
delio gylio buvo iškelta į paviršių šių kalnų uolienų, ku- 
rios pasirodė esančios labai senos — joms apie 2 milijar- 
dus metų. 

Mes žinome, kad visur, visoje Žemėje, kur tik aptin- 
kama tokio garbingo amžiaus uolienų, jose yra dideli 
geležies, vario, urano rūdų, deimantų ir kitų gamtos tur- 
tų telkiniai. 

Gal būt, ir tasai kalnagūbris, nusidriekęs 1,5 tūkstan- 
čio kilometrų nuo Kirovo iki Obės, yra savotiškas sandė- 
lis, kuriame gali būti visos šios naudingosios iškasenos. 
Kaipgi nepasidomėti, kas yra tie iškastiniai, šiandien ne- 
sami kalnai? 

Remiantis vienu iš variantų, numatoma gręžti čia pat, 
Nižnij Tagilo rajone, kur netoli paviršiaus turėtų būti 
šie senieji palaidoti kalnai. Tiesa, yra ir kitų gręžinio 
Urale projektų. O kuris variantas vertingesnis, parodys 
netolima ateitis. 

ŽEMĖS KRASTE 


Kurilų salose, zonoje, kur žemyninio tipo Žemės pluta 
pereina į okeaninio tipo plutą, granitinis ir nuosėdinis 
sluoksniai yra labai ploni, todėl netoli paviršiaus aptin- 
kamas bazaltinis sluoksnis, bet jis nėra toks storas, kaip 
Užkaukazėje (40—50 kilometrų). Čia jo storis tik 12—15 
kilometrų. Išgręžus 12—15 kilometrų gręžinį vienoje iš 
Kurilų salų, būtų perskrosta visa Žemės pluta. 

Ką mes ten rastume? Šiuo klausimu mokslininkai ne- 
turi vieningos nuomonės. Vieni sako, kad po Žemės plu- 
ta yra aukštesnių temperatūrų sluoksnis, ten viskas įkai- 
tę iki tokio laipsnio, jog, pakitus slėgimui, gali atsirasti 
skystos magmos. Vadinasi, gręžinys gali pasiekti vien- 
tisą tokios medžiagos sluoksnį ir sukelti ugnikalnio išsi- 
veržimą. 

Kiti mano, jog vulkaninės uolienos išsidėsčiusios ži- 
diniais, kurie tik tam tikrose vietose gali padėti susida- 
ryti magmai. Tuo tarpu kitur po Žemės pluta yra kietos 
masės. Žemės drebėjimų signalai, eidami pro jas, pa- 
greitėja; o tai ir būdinga kietoms bei ultrakietoms uolie- 
noms. Ar neiškils iš Žemės obeliskas, „išspaustas“ iš po- 
plutinių gelmių? Obeliską, kurį sudarytų tokios kietos 
uolienos, nepajėgtų įveikti net deimantiniai grąžtai ir 
kvantiniai generatoriai. Gal būt, žmonija tokiu būdu gaus 
ultrakietąją medžiagą, kuri piaus deimantą, kaip peilis 
sviestą. 

O gal būt, tame gylyje nėra aukštų temperatūrų ir, 
priešingai, ten viešpatauja neišpasakytas šaltis? Gal būt, 
skverbdamiesi gilyn į Žemę, mes rasime besikeičiančias 
karštas ir šaltas zonas? Ar negalima pamėginti šiuo po- 
žiuriu naujai pagrįsti magnetines Žemės savybes? Ar tik 
jų nesukelia be paliovos cirkuliuojanti elektros srovė? Ir 
pagaliau, jeigu mes iš tikrųjų aptiksime tokią labai stip- 
rios ištisinės elektros srovės zoną, tai ar negalima iškelti 
į paviršių šį milžinišką visiškai dar nepaliestos energijos 
srautą, kuris visiškai be naudos slypi Žemės gelmėse? 

TECHNINIAI SUNKUMAI 


Žinoma, galima daug kalbėti apie tai, ką mes gausi- 
me, prasiskverbę į mūsų planetos gelmes. Tačiau reikia 
ir realiai žiūrėti į ateitį. Jeigu planetos gilumoje viešpa- 
tauja aukštos temperatūros, tai gręžimo staklėms reikia 
ypatingo, dideliam karščiui itin atsparaus metalo. 

O jeigu planetos gelmėse yra šalčio viešpatija, tai 
metalas turi būti visiškai kitokių savybių. Juk visi mes 
žinome, kaip pasikeičia metalų savybės Šalčio poliaus 
zonose, kur temperatūra tik minus 80 laipsnių. O jeigu 
po Žemės pluta temperatūra bus dar žemesnė, jeigu ji 
priartės prie minus 273 laipsnių, kai elektros srovė, kū- 
nams įgavus superlaidumo savybes, gali pulsuoti nepa- 
liaujamai? 

Kaip matome, iškyla daug klausimų. 

Reikia pagalvoti ir apie tai, kaip bus aptarnaujama 
gilioji gręžimvietė. Tyrinėtojams iškils daug, labai 
daug klausimų, kaip visa tai įgyvendinti. 

O gal techniškai patogiau spręsti problemą kitaip: ne- 
gręžti gręžinio, o kasti šachtą? 

Dešimtys ir šimtai tokių klausimų kyla geologams. 
Dabar sprendžiamos problemos, kaip prasiskverbti į pa- 
čias Žemės gelmes, bet kokiu būdu visa tai bus padaryta 
konkrečiai, parodys ateitis. Kol kas aišku tik viena: ame- 
rikiečių mokslininkai kelia siaurą uždavinį — pasiekti 
mantiją, gręžiant tik bazaltinį sluoksnį. Tarybiniai moks- 
lininkai numato platesnį problemų ratą — prasiskverbti 
ir į granitinį, ir į bazaltinį Žemės plutos sluoksnius, ir 
į viršutinę mantiją. 

Mokslininkų lenktyniavimas, ieškant vis naujų ir nau- 
jų taktų, tebesitęsia. 


LABORATORIJA „KURMIS“ 
Kubanėje, netoli Medvedovo stanicos, 1967 metų lie- 
pos mėnesį Petro Fomino gręžėjų brigada iškėlė kerną 
iš 6200 metrų gylio! Tai Europos rekordas! Iki to laiko 

giliausiu Europoje buvo laikomas Prancūzijoje išgręžtas 
6140 metrų gylio gręžinys. 

O dabar pasitelkime aritmetiką. Padalykime 6 356 863 
iš 6200. Gausime skaičių 1025 su trupmena. Tai reiškia 
štai ką: buvo paimtas vidutinis poliarinis Žemės spin- 
dulys ir giliausias gręžinys. Dalydami sužinojome, kad, 
norint pasiekti Žemės centrą, reikia dar 1024 tokių 
gręžinių. 

Išvada apgailėtina: giliausi pasaulio gręžiniai įsi- 
skverbia į Žemę ne daugiau, kaip uodo geluonis į dramb- 
lio odą! 

Nenoromis susimąstai: ar yra prasmė konstruoti pail- 
gintus gręžinių vamzdžius? Ar nėra kitų būdų įsiskverbti 
į Žemės gelmes, jeigu ne iki jos centro, tai nors iki Že- 
mės mantijos? 

„Balandžio prietemoje, kai Maskva skendėjo švelnio- 
je šviesiai violetinėje migloje, ekrane virš centrinio vy- 
riausybinio laikraščio monumentalaus pastato įsižiebė 
trumpa informacija: 


„Visasąjunginis elektrotechnikos institutas ir Mašinų 
statybos institutas detaliai išanalizavo geologo Marejevo 
projektą. Specialiai sukonstruotas gręžiamasis įtaisas 
skverbsis į Žemės gelmes; įtaiso viduje bus trijų žmonių 
komanda, vadovaujama paties išradėjo. Penkiolikos ki- 
lometrų gylyje bus įrengtos termoelektrinės baterijos, 
kurios požeminę šilumą pavers elektros energija...“ 

Kaip visuomet, mokslininkus pralenkė rašytojai fan- 
tastai. Čia pateikta viena iš pirmųjų G. Adamovo kny- 
gos „Gelmių nugalėtojai“ pastraipų. 

Aš nepasakosiu romano siužeto. Jis nesudėtingas: bu- 
vo gauta užduotis, imta ją vykdyti, būta nesklandumų, 
bet viskas pasibaigė sėkmingai — užduotį įvykdė. Mums 
svarbu pabrėžti požeminio visureigio idėją, kurią dabar 
nagrinėja daugelis mokslinio tyrimo laboratorijų pa- 
saulyje. 


Amerikiečių požeminio visureigio autorius V. Adam- 
sas savo projektą kuria Archimedo dėsnio pagrindu. 
Adamso visureigis plaukioja, tikriau sakant, pasineria, 

tirpdydamas uolienas po savimi. Energijos šaltinis — ato- 
miniai reaktoriai. 

Galimas daiktas, kad amerikiečių mokslininką pavei- 
kė mūsų spaudos pranešimas apie du drąsuolius, Ivano- 
vą ir Popkovą, kurie atliko negirdėtą dreifą ant uolienos 
luito lavos sraute, tekėjusiame iš vieno Kamčiatkos ug- 
nikalnio kraterio. Jeigu galima plaukioti įkaitusios lavos 
srautu, tai galima specialiais aparatais ir pasinerti į ją. 

Pagal Adamso projektą požeminis visureigis vežasi 
krovinį (žinoma, atsparų karščiui). Atėjus iškilimo me- 
tui, krovinys atkabinamas, ir laivas išnyra į paviršių. 

Įsivaizduokime akimirkai, kad Adamovo ar Adamso 
projektas įgyvendintas. Ką mes gausime, pasinerdami 
į giluminės zonas? 

Sunku įsivaizduoti visą įvairovę naudingųjų iškase- 
nų, kurių atsargos guli nepaliestos ir laukia savo šeimi- 
ninkų. Ir auksas, ir uranas, ir varis, ir brangakmeniai — 
visos Žemės dovanos — bus atpildas tiems, kas įsiskverbs 
į tas gelmes. 


O KAS DAR GILIAU? 


Prieš dvidešimt metų man teko būti Maskvoje pas 
akademiką V. Obručevą — vieną iš geriausių geologijos 
mokslo populiarintojų. 

Mes aptarėme pagrindinius reikalus, o paskui kalba 
pakrypo apie tai, kaip dirba šis nuostabusis moksli- 
ninkas. 

Vladimiras Afanasjevičius įsivedė mane į savo labo- 
ratoriją, kuri iš tolo atrodė paslaptinga ir nesuprantama. 

— Viską lemia atkaklus, nenuilsiamas, niekuomet ne- 
pabaigiamas darbas, kurį kasdien turi dirbti mokslinin- 
kas. Jūs nuolatos, — kalbėjo Obručevas, — turite papildyti 
savo mokslinių žinių bagažą. Ir tai daryti reikia nuosek- 
liai, visą laiką sisteminant sukauptą medžiagą. 

Vladimiras Obručevas parodė man savo „erudiciją“, 
išdėliotą į kartotekos dėžutes. 

— Neįmanoma,— pabrėžė jis— atsiminti gausios in- 
formacinės medžiagos. Visi nauji ir seni duomenys bet 

kuriuo jus dominančiu klausimu turi būti surašyti ant 
atitinkamo formato lapelių ir sudėlioti į atitinkamus sky- 
rius. Ir šiuos skyrius nuolatos reikia papildyti. 

Akademikas patarė iš pradžių rinkti medžiagą ribo- 
tam temų skaičiui. O paskui pats gyvenimas privers iš- 
plėsti klausimų ratą. 

Kaip klasifikuoti ir papildyti savo užrašus? 

Techniškai labai patogu pasirinkti užrašams vieną 
formatą. Kaip daugelis pripažįsta, geriausias yra į kišenę 
telpantis formatas. Tokio dydžio kortelių visuomet ga- 
lima pasiimti su savimi. 

Lapeliuose gali būti priklijuojamos ir iškarpos iš laik- 
raščių bei žurnalų (žinoma, savų, o ne bibliotekos), ir iš- 
traukos iš perskaitytų knygų. 

Aš pasinaudojau Obručevo patarimu, ir nuo to laiko 
kartotekos lapeliai padeda atgaivinti atmintyje seniai 
skaitytas mintis, faktus, idėjas. 

Kartą man buvo pasiūlyta paskaityti paskaitą „Že- 
mės magnetinės savybės". Žinojau, kad turiu storoką ap- 
lanką, skirtą šiai temai. Aiškiai supratau, jog atsakymas 
į šį klausimą susijęs su vaizdiniais apie vidinę Žemės 
sandarą. Tai mano tema. 

Ir aš sutikau. 

Vakare, peržiūrinėdamas medžiagą, įsiskaičiau į kos- 
monautų pranešimus apie radiacines juostas aplinkui Že- 
mę, apie Vernovo ir Van-Aleno atradimą, kad magneti- 
nės savybės jaučiamos iki 60—70 tūkstančių kilometrų 
nuo mūsų planetos paviršiaus. Buvo čia ir pranešimų 
apie Žemės magnetizmo ryšį su Saulės gyvenimu. Sura- 
dau ir efektingų aprašymų šiaurės pašvaisčių, kurios taip 
pat susijusios su magnetiniu Žemės ir Saulės gyvenimu. 

Kartu su šiais lapeliais buvo ir kitų. Juose — išrašai 
iš senų vadovėlių, kur pasakyta, kad Žemės magnetizmas 
turi ryšį su geležine jos šerdimi. Lapelyje buvo pažymė- 
tas didelis klaustukas ir pastaba: žiūrėk „Žemės tempe- 
ratūrų režimą“, lapeliai Nr. 785 ir 20201. 

Temperatūrų režimui skirtos medžiagos aplankė grei- 
tai suradau tuos lapelius. Viename iš jų parašyta, kad 


176 


geležies Magnetinės savybės dingsta, esant temperatūrai 
plius 760 laipsnių Celsijaus. Ir vėl galvosūkis. 

Mes visi iš pat mažų dienų girdime (beje, tai neįrody- 
ta), kad Žemės viduje yra labai aukšta temperatūra. Geo- 
logijos mokslui žengiant pirmuosius žingsnius, moksli- 
ninkai laikė, jog, einant į Žemės gilumą, temperatūra vi- 
dutiniškai pakyla vienu laipsniu kas 33 metrai. 

Prie lapelio Nr. 785 buvo priklijuotas popierėlis su 
nesudėtingais aritmetiniais apskaičiavimais. Žemės spin- 
dulys (ekvatorinis) lygus 6 378 245 metrams. Šis skaičius 
padalytas iš 33. Raudonu pieštuku apibrėžtas galutinis 
skaičius: 193 280! Tokia temperatūra Žemės centre. 

Efektinga, tiesa? Saulės paviršiuje temperatūra siekia 
(tik!) 6 tūkstančius laipsnių. O Žemės viduje — beveik 
200 tūkstančių! Ir tegu atleidžia man mano kolegos — 
šalia parašyta: ,, Nesąmonė". 

Tokią pat išvadą, matyt, priėjo dauguma tų, kas 
svarstė šį klausimą. Čia pat, remiantis „autoritetų“ duo- 
menimis, pateikiama eilė skaičių — jie sumažina tempe- 
ratūrą Žemės viduje iki 10, 8, 7 tūkstančių laipsnių. 

Ir vėl pastaba raudonu pieštuku: vienas mokslinin- 
kas apskaičiavo, kad temperatūra Žemės viduje žemesnė 
kaip 4240 laipsnių! Mat, jo apskaičiavimais, aukštų slė- 
gimų sąlygomis geležies magnetinės savybės dingsta bū- 
tent šioje temperatūroje, o ne esant 760 laipsnių. Taigi 
išvada: temperatūra Žemės centre turi būti žemesnė kaip 
4240 laipsnių. 

Keisčiausia, kad daugelis tuo tiki! Įrodymų visiškai 
nėra, netgi eksperimentinių. O galimi dalykai pateikiami 
kaip tikri. 

Lapelyje Nr. 20201 buvo surašyti šiuolaikiniai faktai 
apie temperatūrų keitimąsi; duomenys surinkti, matuo- 
jant temperatūras įvairių pasaulio rajonų giliuosiuose 
gręžiniuose. Skaičių buvo daug. Ir dažniausiai jie buvo 
labai tolimi nuo vidutinės reikšmės, t. y. vienas laipsnis 
kas 33 metrai. 

Pasirodo, temperatūra vienu laipsniu kartais pasikei- 
čia kas 100, kartais — kas 150 metrų, o kartais — ir įsi- 

kasus vieną metrą. Užfiksuota atvejų, kai temperatūra 
ne tik pakildavo, bet ir nukrisdavo. 

Ypač įdomių duomenų pateikta apie kalną Jangan 
Tau — „Degantį kalną“ — Urale, Iki 300 metrų gylio tem- 
peratūra pakildavo vienu laipsniu kas metras. 

Ir kaip šiandien prisimenu savo įspūdžius, kai aplan- 
kiau tą kalną (mano užrašai iš lauko knygutės taip pat 
buvo prisegti prie kartotekos lapelio). Jangan Tau kalne 
įsikūręs kurortas, Iš 300 metrų gilumo gręžinio gauna- 
mos radono dujos. Jos gydo sunkius artritus — reumatiz- 
mus. Man teko matyti ką tik atvežtus, ligos suriestus 
žmones. Bet labiausiai mane nustebino sveikstantieji, ku- 
rie čia šokių aikštelėje pašėlusiai trypė kažką panašaus 
į rok-en-rolą ar tvistą. Tuo metu šie šokiai buvo beveik 
draudžiami. Ir vyriausias gydytojas, lyg pasiteisindamas, 
paaiškino: 

— Juos reikia suprasti. Prieš tris mėnesius jie laikė 
save beviltiškais luošiais. Čia juos atvežė tokius pat su- 
trauktus. Tai pasveikusieji. 

— Tai kodėl gi negręžiate giliau? Ten gali būti dar 
didesnės šių vertingų dujų atsargos. 

— Mėginome. Gręžėme, Paaiškėjo, kad už trijų šimtų 
metrų temperatūra ima kristi. Čia aptikta terminė ano- 
malija. 

Dėl jos prigimties yra įvairių nuomonių. Tačiau fak- 
tas, kad, einant gilyn, temperatūra ne vien tik viena- 
reikšmiškai kyla, bet gali ir kristi. 

Tarp kritinių pastabų, vertinančių naujus faktus, šia- 
me lapelyje duodama nauja nuoroda: „Žiūrėk akademi- 
ko Vernadskio požiūrį“ — ir pateikiamas numeris. 

„Visi vaizdiniai apie ugninę skystą arba išsilydžiusią 
planetos būseną,— sako akademikas,— pateko į mokslą 
dėl svetimo jam, iš esmės religinio, požiūrio į pasaulį... 
Įmanoma ir gali būti, kad temperatūra planetos centro 
kryptimi greitai žemėja". 

Tai kaipgi ruošti paskaitą apie Žemės magnetizmą? 
Ar papasakoti klausytojams seną hipotezę apie geležinę 
šerdį, pajvairinant ją šiuolaikinėmis naujienomis, ar su- 
galvoti ką nors kita? 

Štai dar aplankai. Į jų medžiagą taip pat reikia atsi- 
žvelgti. Juk hipotezės apie geležinę Žemės šerdį parem- 
tos akademiko Fersmano išvadomis, kad, einant gilyn, 
į jos centrą, keičiasi Žemės cheminė sudėtis. Šias pažiū- 
ras puikia moksline-menine forma išreiškė rašytojas 
A. Tolstojus romane „Inžinieriaus Garino hiperboloidas“. 
Juo giliau — tuo uolienos sunkesnės. Ir aplanke apie Že- 
mės svorio jėgą aš radau išrašus, paremtus dviem negin- 
čijamais duomenimis. Bendras visos Žemės tankis yra 
5,52. O Žemės plutos tankis — tik 2,7—2,8. 

Atrodo, kokių dar gali būti abejonių? Vadinasi, Že- 
mės centre gali būti ir aukso juosta, ir geležies šerdis! 

Taip ir buvo manyta, nesistengta ginčytis. 

Tačiau, vystantis technikai, kilo abejonių. 

„Dienos didvyris“ pasirodė esąs jaunas mokslų kan- 
didatas Stišovas, dar neišaugęs iš komjaunuoliško am- 
žiaus. Stišovui dideliu slėgimu pavyko gauti naują kvar- 
co atmainą, kurios lyginamasis svoris gerokai didesnis, 
negu natūralaus gamtinio kvarco. Mat, didelis slėgis ki- 
taip pertvarkė mineralo atominę gardelę, ir jis tiesiog 
sutankėjo. 

Šią atmainą mokslininkai dabar vadina stišovitu. 

Stišovitas ir į jį panašūs mineralai leidžia suabejoti 
senųjų pažiūrų apie planetos aukso juostą teisingumu, 
tai yra paneigti idėją, kad, skverbiantis gilyn į Žemę, 
keičiasi uolienų cheminė sudėtis. 

Vadinasi, Žemės gilumoje gali būti tie patys minera- 
lai ir tos pačios uolienos, kaip ir paviršiuje. Ten galima 
užtikti ir naftos, tik kitokiu pavidalu. 

Savo kartotekoje radau duomenų, rodančių, jog, artė- 
jant į Žemės centrą, slėgimas pamažu didėja. 50 kilomet- 
rų gylyje nuo Žemės paviršiaus slėgimas yra 8250 atmo- 
sferų. Čia pat pastaba: tokį slėgimą rasime po Žemės 
pluta. Toliau — naujas skaičius: 1500000 atmosferų — 
slėgimas Žemės mantijos ir branduolio sandūroje. O Že- 
mės centre slėgimas pasiekia 3 milijonus atmosterų! 

Žinoma, tokie slėgiai gali ne tiktai pertvarkyti mole- 
kulės gardelę, bet ir sukelti vidinius medžiagos atomų 
pakitimus — atskirti išorinius atomo elektronų sluoks- 

nius. Netgi paviršiaus zonose, vandenynų dugne, vei- 
kiant vandens stulpo slėgiui, pakinta medžiagos charak- 
teristikos. Į smulkiausias uolienų poras čia įsiskverbs 
drėgmė, ir dėl to keisis medžiagos fizinės savybės. 

Baigdamas peržiurėti grupę lapelių „slėgimo“ tema, 
radau prierašą: „Pažiūrėti, ar medžiagos savybių pakiti- 
mas, esant superaukštiems slėgimams, neturi įtakos mag- 
netinių laukų susidarymui“. Taip aš vėl grįžau prie pra- 
dinių duomenų temai „Žemės magnetinės savybės“. Bu- 
vo aiškų, kad šios temos negalima duoti atitrauktai, 
nesusiejus su visomis mūsų planetos savybių charakte- 
ristikomis. Tema taip išsiplėtė, kad paskaitai reikėjo 
tik atrinkti svarbiausius faktus, kurie įtikinamai pa- 
rodytų, koks sudėtingas šis klausimas, iš pradžių g 
dęs toks paprastas. 

Štai kiek mįslių iškilo, peržiūrint tik dviejų temų kar- 
toteką! 


II DALIS 
ŠIEK TIEK APIE ATEITĮ 


ŽODIS APIE SMARAGDUS 


Dar senovės laikais iš lūpų į lūpas buvo perduoda- 
ma: kas gimė šeštą metų Mėnesį, turi nešioti smaragdą, 
nes šis akmuo apsaugo nuo nelaimių. 

Ėjo amžiai. Nemokslinės pažiūros buvo atmestos. Po- 
puliaria tapo filosofo Kanto ir matematiko Laplaso 
hipotezė. 

Daugelio akmenų kilmę imta sieti su karštu išsilydžiu- 
sios ugninės masės magmos alsavimu. Ryškiai žalias sma- 
ragdas, šis akmenų karalius, kartu su jo tikraisiais bro- 
liais — melsvai žalsvu akvamarinu, rausvu vorobjevitu 
ir geltonu heliodoru — buvo laikomas magmos padariniu. 

Tačiau iš pradžių nedrąsiai, o paskui vis garsiau pa- 
sigirsdavo balsų, kad magmatistų pažiūros neuniversa- 
lios, kad po Žemės pluta nėra ištisinio magmos okeano, 
kad tenai yra Žemės mantija, kurios medžiaga daug kar- 
tų kietesnė už plieną... Tai reiškia, kad reikia ieškoti 
kitokių dėsningumų akmenų atsiradimui paaiškinti. 

Mokslininkai išaiškino šiuos dėsningumus. Vykstant 
kalnodarai, susidaro milžiniškas slėgimas, kuris iš pa- 
grindų pakeičia daugelį uolienų. Paprasčiausiai pakaiti- 
nus medžiagą, netgi jos neišlydžius, uoliena pasikeičia — 
metamorfizuojasi. Ir tuo pačiu metu giliai po žeme be 
paliovos vyksta uolienų keitimosi procesas, veikiant pra- 
sisunkusiam vandeniui ir perkaitusiems garams. Jie iš- 
tirpdo atskirus mineralus, išplauna ištirpusias druskas, O 
jų vietą užima naujos medžiagos. Uolienoms metamorfi- 
Zzuojantis, susidaro ir rūdos, atsiranda brangakmeniai. 

Mano kolekcijoje yra nuostabus akmuo iš Kerčės ge- 
ležies rūdos telkinio. Tai ruonio kaulas. Jame aiškiai ma- 
tyti gumbeliai, prie kurių buvo prisitvirtinę raumenys. 
Kaulas išsilaikęs idealiai, tik labai keista: visas jis iš ge- 
ležies rūdos. 

Nejaugi geležies rūdos kaupimosi laikais (tai buvo 
prieš keletą milijonų Metų) jūroje plaukiojo ruoniai su 

geležiniais kaulais? Žinoma, ne. Tiesiog vanduo ištirpino 
ir išplovė iš šio kaulo visas fosforo ir kalcio druskas, 
O į jų vietą atnešė geležies druskų. 

Tačiau ir magmatistai nepasidavė. „O vulkanait — 
sakė jie.— Tai ir yra tos orlaidės, per kurias iš po Že- 
mės plutos visur išsilieja požeminė skysta ugninė me- 
džiaga.“ 

Jiems prieštaravo. Šiuo metu Žemės paviršiuje yra 
apie 500 ugnikalnių. Jie išsidėstę 510 milijonų kvadrati- 
nių kilometrų plote. Vadinasi, apytiksliai šnekant, kiek- 
vienam milijonui kvadratinių kilometrų tenka po vieną 
ugnikalnį. Ir mūsų šalyje „pagal planą“ turėtų būti ne 
mažiau kaip 22 ugnikalniai. 

Tiesa, mes ir čia viršijome „planą“. Mūsų šalyje yra 
apie 60 veikiančių ugnikalnių, bet jie visi pasiskirstę 
netolygiai, labai ribotoje teritorijoje — šalies rytuose. 
Tokį netolygumą, būdingą visai Žemei, galima paaiškinti 
tuo, kad išsilydžiusi medžiaga yra tik židiniuose, o ne 
visur. 

Taip, kūrybiškai diskutuodami, praturtindami vieni 
kitų hipotezes, kaupė medžiagą magmatistai ir jų prie- 
šininkai -— transtformistai, 

Aš panorau patikrinti smaragdų kilmės pavyzdžiu, 
kiek teisingi samprotavimai vienų ir kitų. Mano prašy- 
mu geologas B. Pilščikovas surinko pavyzdžius toje vie- 
toje, kur, pagal Klasikinę magminę smaragdų kilmės teo- 
riją, turėtų būti iš magmos atsiradusios uolienos. 

Surinkti uolienų pavyzdžiai buvo atiduoti į Visasą- 
junginį geologijos institutą profesorei I. Pokrovskai. Ji 
aptiko uolienose daugiau kaip prieš pusę milijardo me- 
tų, kambro periode, Žemėje gyvenusių dumblių liekanų. 

Žinoma, skeptikai magmatistai nepatikėjo šiuo radi- 
niu. Jie pasiuntė į tą patį rajoną „savo“ geologą. Jis dar 
kartą surinko pavyzdžius. Pavyzdžiai buvo pasiųsti į Le- 
ningradą, tik kitam specialistui — J. Andrejevai. Ir vėl 
ne tik pasitvirtino Pokrovskos išvados, bet buvo aptikta 
ir daug kitų kambro periodo organinių liekanų. 

Pakartotinai patikrinus, paaiškėjo, kad reikia peržiu- 
rėti klasikinės pažiūros apie smaragdų kilmę pagrindus. 

Juk dumbliai negalėjo išlikti ir juo labiau gyventi išsily- 
džiusioje lavoje, sunaikinančioje visa, kas gyvą, 

Verta dėmesio ta aplinkybė, kad kartu su smaragdais 
visuomet aptinkami lauko špatai, ypač jų atmainos — 
albitai. Tarp jų yra ir skaidrių akmenų su švelniai mels- 
vu atspalviu. Lauko špatų ir smaragdų sambūvis sudomi- 
no šio reiškinio žinovą docentą A. Šerstiuką. Kartą jis 
man surašė vienų ir kitų mineralų cheminę sudėtį (pa- 
teikdamas juos oksidų forma) ir ypač pabrėžė stebinan- 
tį jų panašumą pagal pagrindinių komponentų kiekį 
procentais. Štai kaip tai atrodo: 


smaragdas: Albitas: 
berilio oksido — 14,1%, natrio oksido — 11,79%, 
aliuminio oksido — 19,0%, aliuminio oksido — 19,4%, 
silicio oksido = — 66,9%, silicio oksido — 68,81%. 


Vadinasi, skiriasi tik tuo, kad smaragdo sudėtyje yra 
berilio oksido, o albituose — natrio oksido. Kas tai — at- 
sitiktinis panašumas ar, gal būt, artima giminystė? O gal 
smaragdas kilęs iš albito? 

Kaipgi, susidarant smaragdui (jeigu jis susiformavo 
iš albito), vyko medžiagos pašalinimo ir sąnašavimo pro- 
cesas? Gal taip pat, kaip ir „perdirbant“ ruonio kaulus? 

Gal būt, iš tikrųjų, pašalinant ir sunešant medžiagas, 
natrį pakeičia berilisė 

Mes dar nežinome visų Kelių, kuriais kosminis spin- 
duliavimas veikia Žemės uolienas. Pirminį spinduliavimą 
sulaiko radiacinės juostos, Magnetinis mūsų planetos lau- 
kas, Bet būna momentų, kai spinduliavimas pasiekia Že- 
mę. Ir mes tiksliai nežinome, koks buvo Žemės magneti- 
nis laukas tolimoje praeityje. O gal anksčiau jis praleis- 
davo daug daugiau dalelių“ 

Pagaliau mūsų Saulės sistemos gyvenime būna mo- 
mentų, kai kyla magnetinės audros ir pirminių kosminių 
spindulių srautas prasiveržia iki planetų. Pavyzdžiui, 1956 
metų vasario 28 dieną Saulėje, kaip jau minėjome, įvyko 
sprogimas, savo jėga prilygstantis milijono vandenilinių 
bombų sprogimui. Dėl to Žemės magnetinis laukas tam 
tikrą laiką buvo sutrikdytas. O jeigu taip, galėjo būti ap- 

švitintos ir uolienos. Kaip jas paveikė pirminės radiaci- 
jos srautas? Visa tai teks išaiškinti ateityje, 

Žinoma, visa, kas čia pasakyta, nėra netgi hipotezė. 
Tačiau jau dabar aišku, kad negalime neatsižvelgti į kos- 
moso ir Žemės uolienų tarpusavio santykių problemas. 
Juk mūsų amžiuje negalima visko aiškinti paslaptinga, 
niekieno niekuomet nematyta Žemės mantija. 


PERIODINĖ MINERALŲ SISTEMA 


Mano draugas Ivanas Ivanovičius, vienos Šiaurės 
Kaukazo geologinės įstaigos geologas, papasakojo įdomią 
istoriją. 

Kartą, vykdamas su ekspedicija į Labos upės aukšt- 
upį, per liūtųį jis prisiglaudęs prie olos ir pamatęs mažy- 
čio paukštuko lizdelį. Jauniklių lizdelyje jau nebebuvo. 
Šviesūs pūkai, kuriais buvo išklotas lizdelis, nors ir lijo, 
buvo sausi. „Kokie čia monai?“ — pagalvojęs mano drau- 
gas. Jis paėmė tų pūkų, susivyniojo į popierių ir, grįžęs 
namo, kruopščiai ištyrė. Gelsvi, vietomis šviesiai žalsvi 
pūkai šiek tiek buvo panašūs į vatą, bet labai labai 
minkštą. Jie iš tikrųjų nešlapo vandenyje. 

— Ką jūs pagalvotutež — baigė pasakojimą Ivanas 
Ivanovičius. — Šie pūkai pasirodė esą mineralas nemali- 
tas, arba, tikriau sakant, kito mineralo — brusito (mag- 
nio hidrato) — pluoštinė atmaina. Paukštelis susiieškojo 
nemalitą ir jį panaudojo lizdo statybai. 

Gal ši istorija ir būtų pasimiršusi, bet štai, tvarkyda- 
mas savo mineralų kolekciją, gal šimtąjį, gal tūkstantąjį 
kartą ją peržiūrinėdamas, netikėtai atkreipiau dėmesį 
į stebėtinai panašius kai kuriuos visiškai nepanašių tarp 
savęs mineralų požymius. 

Štai strypiškos struktūros akmens druska. Jos smai- 
lios adatos (pabrėžiu — adatos) įsminga į rankas labai 
skaudžiai, primindamos, kad šios rūšies druska kenks- 
minga. 

Viename mineralogijos vadovėlyje sakoma, kad ak- 
mens druską lengvai galima pažinti iš labai tobulo ska- 

lumo: kad ir kaip ją Kkapotum — kiekviena jos atskala, 
netgi smulkiausia, bus kubo formos. Tik didžiajame va- 
dovėlyje aukštosioms mokykloms ir žinyne yra pastaba, 
kad strypiškos struktūros akmens druskos pluoštingumas 
yra toks pat, kaip asbesto, bet nieko nepasakyta, kaip jis 
susidaro. Pasakojama, kad kai kuriuose telkiniuose toji 
akmens druska randama molio tarpsluoksniuose ir išsi- 
dėsto plyšiuose statmenai jų sienelėms. 

O štai labai sename Solotvino telkinyje, kuris eksploa- 
tuojamas Tisos upės rajone šimtus metų, strypiškos 
struktūros akmens druskos atmaina aptinkama visai ne 
molinguose tarpsluoksniuose, o bendroje akmens drus- 
kos masėje. 

Tokią pat nuostabą kelia purus, kaip asbestas, kalci- 
tas. Jis ir vadinamas atlasiniu špatu, arba asbesto tipo 
kalcitu. Jo man atvežė draugai iš Prieuralėje esančio 
Kunguro miesto apylinkių. 

Aš dažnai rodau savo mineralų kolekciją pažįsta- 
miems, ir, kai jie pamato atlasinį špatą, beveik visi man 
sako tą patį: „O, tai asbestas, mes jį žinome“. Ir stebisi, 
kad čia nėra nieko būdingo asbestui, vien tik išvaizda. 

O kiek yra kitų tokių pat skaidulinių ir strypiškų mi- 
neralų! Tarp jų paprastasis, arba chrizolito, asbestas, mė- 
lynasis asbestas (atsparus rūgštims) ir daugelis daugelis 
kitų. Jeigu atsižvelgtume į visas išimtis, panašias į apra- 
šytąją, tai strypiškų ir asbesto tipo atmainų susidarytų 
apie 5—7 procentus bendro visų mineralų skaičiaus. Gau- 
sime daugiau kaip 200 mineralų — o tai labai ir labai 
daug. 

Mes žinome keletą dešimčių magnetingų mineralų, 
beje, kartais netgi paties magnetito randama ir magne- 
tinga, ir nemagnetinga atmaina, Neseniai man teko būti 
Magnitogorsko rajone. Vyriausiasis metalurgijos kombi- 
nato geologas Vladimiras Bondarenka aprodė mums kar- 
jerą Atačo kalno (Magnitnaja kalno) rajone. Kaip rete- 
nybę jis padovanojo mums magnetito gabalus, turinčius 
magnetinių savybių. Visos kitos Magnitnaja kalno rū- 
dos — nemagnetingos, tuo tarpu Urale, ir daug kur kitur, 
randami kitokie mineralai yra magnetingi. 

Kaip paaiškinti mineralų panašumą ir nepanašumą pa- 
gal šį požymį? Vadovėlyje nurodyta, kad toks ir toks mi- 
neralas turi tokių ir tokių savybių. Štai ir viskas. Tarp 
tų savybių minimas kietumas: vieni mineralai yra labai 
kieti, kiti — minkštesni, o treti — visai minkštučiai kaip 
talkas. Minimas didelis lyginamasis svoris, pagal kurį 
skirstomi mineralų pasaulio atstovai, spalva, optinės, 
elektrinės savybės. Paminėjus kiekvieną iš šių savybių, 
sakoma, kad tai būdinga mineralui, ir tik retais atvejais 
paaiškinama, kodėl tas ar kitas savybes turi tiktai tam 
tikri mineralai. 

Štai dėl to ir kyla teisėtas klausimas: kodėl visiškai 
tarp savęs nepanašūs mineralai turi vienodų savybių? 
Šių dienų mineralogijos mokslo vystymasis šiek tiek pri- 
mena tai, kas vyko chemijos moksle maždaug prieš 
100 metų. Tuomet, iki Mendelejevo atradimų, buvo ži- 
nomi kai kurie cheminių elementų elgsenos dėsningu- 
mai. Cheminiai elementai buvo skirstomi į metalus ir 
nemetalus, grupuojami į triadas, išskiriami kiti elemen- 
tų junginiai. Tačiau darnią periodinę sistemą sukūrė tik 
Mendelejevas. 

Na, o mineralogijoje? Negalima pasakyti, kad mes 
neišaiškinome tam tikrų dėsningumų. Jų yra. Amerikie- 
čių mokslininkas Denas sukūrė darnią sistemą, suklasifi- 
kuodamas mineralus pagal cheminę jų sudėtį. Visuose 
pasaulio muziejuose, visuose vadovėliuose laikomasi šios 
Deno klasifikacijos. Nors daromos kai kurios pataisos, 
bet vis dėlto ja daugiausia ir naudojamasi. 

Žymus mokslininkas akademikas Fedorovas visus 
kristalų pavyzdžius suskirstė į 230 grupių, savo tyrimais 
pranokęs mokymą apie vidinę atominę medžiagos struk- 
tūrą, pralenkęs kristalochemijos mokslą. Jis parodė, kad 
kiekvienai kristalografinei formai būdinga sava cheminė 
sudėtis; ir Fedorovo metodu, kurį patobulino jo mokinys 
profesorius Boldyrevas, naudojasi daugelis pasaulio 
mokslininkų. 

Mineralai klasifikuojami ir pagal optines konstantas. 
Kiekvieno mineralo optinė konstanta iš tikrųjų yra pa- 
stovi. Pakanka atskelti nuo uolienos arba nuo mineralo 

plonytį mažą gabalėlį, padėti jį po mikroskopu, nustaty- 
ti, panaudojant sunkųjį skystį, kuriame plaukia vienas ar 
kitas mineralas, įo optinę konstantą — ir iš karto bus aiš- 
ki mineralo cheminė sudėtis, 

Šiuolaikinis mokslas yra nustatęs ir daugiau analopiš- 
kų priklausomybės faktų, bet vieningos darnios sistemos, 
kuri atsižvelgtų ir į chemizmą, ir į optinę konstantą, ir 
į magnetingumą, ir į kristalų išvaizdą, ir į daugelį kitų 
mineralų savybių, nėra. Taip, vieningos tokios sistemos 
dar nėra. 

Ir nenoromis kyla klausimas: o gal pamėginti sukur- 
ti periodinę mineralų sistemą? Atrodo, nieko sudėtinga: 
reikia padaryti taip pat, kaip kitados padarė Mendele- 
jevas: jis surašė ant kortelių cheminių elementų savybes 
ir ėmė ant grindų dėlioti tas korteles. Galų gale jis nu- 
statė tam tikrus elementų tarpusavio ryšius, kurie pas- 
kui, patikslinus, virto dėsniu, pavadintu Mendelejevo 
vardu. 

Taigi ir mes galime panašiai pasielgti: surašyti ant 
kortelių visas mineralų savybes, išdėlioti iš tų kortelių 
ant grindų pasiansą — ir periodinės mineralų sistemos 
dėsnis bus surastas, 

Pamėginkite. Garantuoju, nieko jums neišeis. Nenu- 
siminkite, kalti dėl to ne jūsų sugebėjimai. Jeigu tai bū- 
tų taip lengva padaryti, neiškiltų jokia problema, apie 
kurią dabar kalbame. 

Vėl pamėginkime paskaičiuoti. Kiekvienas iš 3 tūks- 
tančių mineralų ir jų atmainų turi ne mažiau kaip 15 po- 
žymių (spalvą, blizgesį, kietumą, kristalografinius duo- 
menis, optines savybes ir t. t.), į kuriuos reikia atsižvelg- 
ti. Paprasčiausiai apskaičiavę galimus jų derinius, 
gausime astronominį skaičių. 

Gal būt, tokį darbą mūsų dienomis galėtų atlikti ki- 
bernetinis įrenginys, kurį pasitelkus būtų galima atsi- 
žvelgti į įvairiausius kortelių su mineralų savybėmis de- 
rinius. Gal tokias savybes reikia žymėti ne dvimačiame 
modelyje, o imti trimatį, keturmatį, penkiamatį modelį? 


Vasarą galime pamatyti, kaip vargsta ant lango stik- 
lo musė. Ji naudojasi tik dvimate erdve, vaikšto įvairios 

krypties linijomis, bet nesuvokia trečiojo išmatavimo. Ji 
ilgą laiką nenuskrenda nuo stiklo į kambario pusę, kol 
pagaliau atsitiktinai pajaučia trimatę erdvę, ir jai pa- 
vyksta išsivaduoti iš lango nelaisvės. 

Mes, žmonės,— trimatės būtybės. Mes taip pat kar- 
tais vargstame, negalėdami suprasti kokių nors dėsnin- 
gumų. Tam reikia ištrūkti iš trečiojo matavimo nelais- 
vės ir pasinaudoti ketvirtuoju, penktuoju, šeštuoju ma- 
tavimu... 

Tokiame daugiamatyje mineralų pasaulio modelyje, 
į kurį, gal būt, pateks ir visi dirbtiniai cheminiai jungi- 
niai, bus išbrėžtos dėsningai pasikartojančių savybių 
linijos. 

Įsivaizduokime minutei, kad toks modelis jau sukur- 
tas. Kibernetiniai apskaičiavimai padėjo mums jį suda- 
ryti. Modelyje raudona linija aiškiai matomos papildo- 
mos cheminių junginių, ir natūralių, ir dirbtinių, savybės. 
Štai superkietumo linija. Pasirodo, pasinaudojant šiuo 
modeliu, galima lengvai sukonstruoti medžiagą, šimtus 
kartų kietesnę už deimantą. 

Kaip, pavyzdžiui, buvo kuriamas borazonas — super- 
kieta dirbtinė medžiaga, boro nitridas, piaunantis netgi 
deimantą? Kol jį pavyko atrasti, buvo atlikta tūkstančiai 
bandymų. O periodinės mineralų sistemos modelis padės 
mums parinkti tokias sąlygas, kuriomis galėsime sukurti 
tai, ko nesukūrė gamta. 

Dabar, pavyzdžiui, chemikai naudoja plastmases, su- 
teikia joms tokių savybių, kokių pageidauja pramonė; 
beje, daugeliu atvejų šis darbas dirbamas aklai. Kartais, 
norint suteikti reikiamų savybių, medžiagą būtina anks- 
čiau ar vėliau apšvitinti radioaktyviais izotopais, kartais 
ją reikia įkailinti, kartais — paveikti elektros iškrova; ta- 
čiau kokiais atvejais taip elgtis? Į šį klausimą dažniausiai 
niekas neatsakys. 

Žinoma, sukurti periodinę mineralų sistemą kol kas 
tebesvajojama, o svajonės įgyvendinimas būtų tikra re- 
voliucija moksle. 

AUKŠTOJI GEOLOGIJA 


Prisiminiau vieno netolimos praeities poeto — Sašos 
Čiornovo -- žodžius. Jo minimas sumiesčionėjęs pilietis 
gana paprastai įsivaizdavo savo vaidmenį ateities staty- 
boje: 

Ir ateities, ir praeities laivus sudegint, 
Atgult į patalą ir, — tebūnie, kas bus, — 
Užmigt be žodžių, o po šimto metų 
Vien iš smalsumo atsibust. 


Savaime suprantama, kiekvieną jaudina ateitis. Ir 
kiekvienam aišku: jeigu nieko dėl jos nepadarysime, 
o vadovausimės tokia „instrukcija“, tai ateityje sulauk- 
sime regreso ir, gal būt, visai neturėsime ateities. 

O jeigu nemiegosime ir dirbsime, nenuleisdami ran- 
kų, tai kas gi bus su mūsų mokslu „po šimto metų"? 

Užsirašykime: pirmieji geologai šį mokslą iš karto 
skirstė į aštuonis—- dešimt didelių skyrių. Mūsų dienų 
geologai suskaldė geologiją daugiau kaip į 120 savaran- 
kiškų mokslų. Kaip matote, per pastaruosius 100 metų 
geologijos „šakų“ padaugėjo maždaug dešimt kartų. 

Padauginę šiandieninį geologijos mokslų skaičių de- 
šimt kartų ir tarę, kad taip bus po 100 metų, gausime 
1200 mokslų. Tai milžiniškas skaičius. 

Dar greičiau daugėja faktų, gaunamų senaisiais ir, 
svarbiausia, naujaisiais tyrimų metodais. Dabar mes gau- 
name žinių iš tokių gylių, kurie dar neseniai atrodė ne- 
pasiekiami; sužinome tokias uolienų ir visos Žemės sa- 
vybes, kurių geologijos klasikai nė neįtarė esant. Ir nau- 
jų duomenų srautas didės dar greičiau. 

Tai bus milžiniškas informacijos sprogimas! Tą infor- 
maciją turės aprėpti kiekvienas, kas panorės studijuoti 
mokslą apie Žemę. Informacija apie Žemės uolienas jau 
dabar gaunama neregėtais kiekiais. 

Ir vis dėlto įdomu žinoti, kokie gi tie būsimi geolo- 
gijos keliai. 

Štai keletas ateities bruožų, vienaip ar kitaip atsakan- 
čių į šį klausimą. 

Geologai turi konkurentų. Jie kol kas neina į geolo- 
ginius maršrutus, o eksperimentuoja laboratorijose. Ta- 
čiau jų darbai greitai peržengs jaukių kabinetų slenkstį. 
Geologai džiaugiasi ir laukia, kada tai įvyks. 

TSRS Mokslų akademijos Informacijos problemų in- 
stitute jutimo organų laboratorijoje tyku. Šioje labora- 
torijoje triūsia fiziologai, matematikai ir geofizikai. Jie 
moko elektroninę skaičiavimo mašiną (ESM). Mašina įsi- 
savina geologo mąstymo įgūdžius. 

Darbas su ESM vyksta daugeliu krypčių. Medikai 
moko mašinas diagnozuoti — atpažinti ir nustatyti ligas. 
Šachmatų didmeistris M. Botvinikas mokosi debiutų ir 
mitelšpilių, versdamas ESM „galvoti“ už didmeistrį. 

Geologai išmokė ESM pažinti naftingus sluoksnius. 

„Ikimašininiais“ laikais geologui arba geofizikui tek- 
davo spręsti sudėtingus galvosūkius, pavyzdžiui: jei 
sluoksnio varža didesnė kaip 5 omai, o potencialas ma- 
žesnis kaip 25 milivoltai ir jei sekančiame sluoksnyje 
varža 6,5 karto didesnė, ir jei, be to, jo radioaktyvumas 
nedidelis, o gręžinio skersmuo lygus 20 centimetrų, ir 
jei gretimame gręžinyje... ir t.t. ir pan., tai kokia tiki- 
mybė iš dešimties klode rasti naftos ir kokia — vandens? 
Esant tokioms sąlygoms, sunku nesuklysti. Ir vis dėlto 
naftos atrasdavo. 

Tačiau žmogus jau nebegali neapsirikdamas permaty- 
ti visą parametrų įvairovę šimtuose gręžinių, beje, kiek- 
viename gręžinyje juk yra šimtai sluoksnių su įvalriau- 
siomis charakteristikomis: elektrinėmis, magnetinėmis, 
seisminėmis. 

To, ką šiandien atlieka mašina, nebeįstengia normalus 
zmogus. Ji lengvai atskiria naftingą sluoksnį nuo vande- 
ningo. Dar daugiau — ji ne tik atpažįsta naftingą sluoks- 
nį, bet ir nurodo, kur, kokia kryptimi ir kaip toliau 
dirbti. 

Laboratorijose ruošiami ir siauri elektronikos specia- 
listai, ir plataus profilio specialistai, tikri žinovai univer- 
salai. Yra ESM paleontologas, išmokytas surasti forami- 
niferas naftinguose sluoksniuose. Bet yra ir ESM, kuri 
vienu metu gali būti petrografas, mineralogas ir geoche- 

mikas! Ji šlife atpažįsta mineralus, pasako uolienos pa- 
vadinimą, nustato kiekvieno mineralo grūdelio cheminę 
sudėtį. Tokia ESM, nekreipdama dėmesio į neregėtą šli- 
fo spalvų grožį, kokybiškai apibūdina visus galimus pa- 
rametrus nepaprastai greitai — kas minutę po vieną Šli- 
fą. Vienas geologas ir per metus neįveiktų to komplek- 
sinio darbo, kurį mašina atlieka per parą! 

Yra ESM, mokanti apskaičiuoti naudingųjų iškasenų 
atsargas. Anksčiau šis darbas kiekviename telkinyje už- 
trukdavo daugelį metų. Dabar jis gerokai sutrumpėjo. 

Jau dabar galima kalbėti apie „mašininę geologiją“. 
Kartais ji pagarbiau vadinama „matematine geologija“. 
Bet jau nuskambėjo ir kitas terminas — „aukštoji geolo- 
gija“. Iš tikrųjų juk skaičiavimo mašina gaunami per 
trumpą laiką pasakiški rezultatai! 

Tačiau kol kas rezultatų dar mažai. Man rodos, kad 
šį terminą bus galima priskirti matematikams geologams. 
kai jie išspręs sudėtingiausias lygtis ir papasakos 
matematine kalba visą tiesą (o ne tik sukurs hipotezę) 
apie Žemės kilmę, apie įvairiausių uolienų ir kalnų siste- 
mų susidarymą, apie įvairių tipų naudingųjų iškasenų 
atsiradimą. Jie pagamins elektroninį mūsų planetos mo- 
delį, atskleis jos kitimo dėsnius, atkurs vandenynų ir že- 
mynų judėjimus. 

O taip bus! 


I dalis. 


II dalis. 


HI dalis. 

